
        
            
                
            
        


	Нийл Строс

 

	Играта

 

	Проникване в тайното общество на съблазнителите магьосници


 

	

	Други книги на Нийл Строс:

 

	

	„Дългият път назад от ада“

	С Мерилин Менсън

 

	

	„Калта“

	С Мотли Крю

 

	

	„Как да се любим като порнозвезда“

	С Джена Джеймисън

 

	

	„Не опитвайте това у дома“

	С Дейв Наваро

	

	 

	 

	Посвещавам книгата на хилядите, с които през последните две години говорих по барове, клубове, търговски центрове, летища магазини, в метрото и асансьора.

	Ако четете книгата ми, искам да знаете, че не съм ви прилагал играта, бях искрен. Честно. Вие бяхте различни.

	 

	 

	„Не можах да стана нищо: нито добър, нито лош, нито негодник, нито честен човек, нито герой, нито мекотело. А сега пилея дните си в ъгъла и се терзая с горчивото и съвършено безполезно усещане, че един интелигентен човек всъщност не може да стане нещо, че „нещо“ излиза само от глупаците“

	Ф. Достоевски,

	„Записки от подземието“

	

	 

	Челите ранни версии на тази книга, зададоха следните въпроси:

	 

	***

	 

	Това истина ли е?

	Случило ли се е в действителност?

	 

	***

	 

	Затова реших за необходимо да прибягна до един писателски трик…

	

	***

	Тази книга е базирана на действителен случай

	 

	***

	 

	Всичко това наистина се случи.

	 

	***

	 

	Мъжете ще я отрекат.

	Жените ще се усъмнят.

	Но аз все пак я представям гола, уязвима и смущаващо реална— И ви моля предварително за прошка.

	

	***

	

	Не мразете играча… мразете играта.

	 

	 

	

	

	


Стъпка 1

	Набелязване на жертвата

 

	

	„Мъжете реално не са врагът, а също жертви, робуващи на остаряла мъжка мистика, която ги прави нелепо непълноценни за живот без лов на мечки“

	Бети Фридмън,

	


 

	Мистъри

	 

			

	В къщата цареше хаос.

	Вратите бяха натрошени и изкарани от пантите; стените с отпечатъци от юмруци, телефони и саксии. Изплашен за живота си, Хърбал забягна в хотел. А Мистъри, проснат на килима в хола, плачеше. От два дни, без прекъсване.

	Не беше обикновен плач. Обичайните сълзи са разбираеми. А никой не може да разбере Мистъри. Беше неконтролируем. От седмица се люшкаше между периоди краен гняв и бяс, и изблици пречистващи ридания. А сега заплашваше да се самоубие.

	В къщата живеехме петима: Хърбал, Мистъри, Папа, Плейбой и аз. Момчета и мъже от цял свят се стичаха да ни стиснат ръцете, да се снимат с нас, да се поучат от примера ни, да бъдат като нас. Наричаха ме Стайл. Заслужил си го бях.

	Използвахме само кодови имена. Никнейм, домът ни, също като другите, пръснати от Сан Франциско до Сидни, имаше име — Проект Холивуд. И Проект Холивуд беше пред разпад.

	Диваните и дузината възглавници по пода на занемарения хол бяха мръсни и обезцветени от мъжка пот и женски секрети. Белият килим бе посивял от циркулиращото младо, напарфюмирано човечество, което всяка вечер прииждаше от Сънсет булевард. В джакузито мрачно плуваха фасове и използвани презервативи. Заради последните няколко дни бяс на близо двуметровия Мистъри, къщата беше тотално съсипана, обитателите и — на прага на лудостта.

	— Не мога да опиша как се чувствам — заекваше между риданията тресящият се Мистъри. — Не знам какво ще направя, но няма да е нищо разумно.

	Надигна се от пода и заби юмрук в червената Дамаска на дивана. Сирената на отчаянието му, сега по-силна, изпълни стаята — голям човек, изгубил границата, летяща мъжа от детето, от животните.

	Беше със златист, копринен халат, няколко номера по-малък, от който стърчаха ожулените му колене. Коланът едва стигаше за възел и от отвора отпред надничаха бели, голи гърди и под тях, увиснали сиви боксерки „Келвин Клайн“. Единствената му друга дреха бе стегната вълнена шапка.

	В Лос Анджелис беше юни.

	— Целият живот — подхвана пак — е безсмислен.

	Обърна се и ме изгледа с насълзени, зачервени очи.

	— Като руска рулетка е. Няма начин да спечелиш. Значи най- добре е въобще да не играеш.

	Налагаше се да се справя сам. Трябваше да го натъпча с успокоителни, преди да прескочи сълзливата фаза и се върне към бяса. Все по-зле ставаше на всеки цикъл. Страх ме бе, че този път ще направи нещо непоправимо.

	Не можех да оставя Мистъри да умре, не и в ръцете ми. Падаше ми се не само приятел, а и духовен настойник. Беше променил живота ми, моя, и на хиляди други като мен. Трябваше да му дам валиум, ксанакс, викодин, каквото и да е.

	Грабнах указателя и затърсих хора, които евентуално ще имат лекарствата — рок величия, мацки, минали през пластична операция, бивши деца— звезди. Никой обаче не си бе вкъщи, нямаше успокоителни.

	Остана да позвъня само на един човек: на жената, отговорна за шеметния срив на Мистъри. Беше купонджийка; трябваше да има нещо.

	След десет минути Катя, русо миньонче рускиня, с глас на Смърфиетка и енергия на пале, притеснено цъфна на вратата с ксанакс.

	— Не влизай — предупредих я. — Най-вероятно ще те убие. — Не че не го заслужаваше. Поне така мислех тогава.

	Дадох на Мистъри хапчето и чаша вода. Изчаках да стихнат риданията и му помогнах да надене чифт черни кубинки, дънки и сива тениска. Сега бе покорен, като голямо бебе.

	— Отиваме да потърсим помощ — му казах.

	Свалих го до ръждясалия ми корвет и го натъпках на миниатюрната предна седалка. По лицето му на моменти пробягваше тръпка гняв или от очите му се отронваше сълза. Надявах се само да устиска до клиниката.

	— Искам да се запиша на бойни изкуства — каза вяло. — Ще ми влязат в работа, когато ми се прииска да пречукам някой.

	Скочих на газта.

	Крайната ни цел бе „Холивуд Ментъл Хелф Сентър“ на Вайн Стрийт — грозен къс бетон, ден и нощ заобиколен от бездомници, които крещяха по уличните лампи, травестити, които си изкарваха прехраната на фантазия и други преоценени човешки същества, разпънали палатки покрай безплатните социални служби.

	Мистъри, осъзнах, бе един от тях. Просто по една случайност притежаваше харизма и талант, двете черти, които откривах у почти всички рок звезди, от които бях взимал интервюта — налудничав, обсебен блясък в очите и тотална неспособност да се грижат за себе си.

	Отведох го във фоайето, взех му номерче и заедно изчакахме за ред при един от психолозите. Мистъри седеше в евтиния пластмасов черен стол, кататонично вперил поглед в безличните сиви стени.

	Мина час. Започна да не го свърта.

	Два часа. Сбърчи чело и лицето му се помрачи.

	Три часа. Сълзите потекоха.

	Четири часа. Скочи и избяга от чакалнята.

	Вървеше отсечено, като мъж, който знае къде отива, нищо че Проект Холивуд беше на три мили от болницата. Настигнах го пред един минимаркет. Хванах го за ръка, и говорейки му като на бебе, го примамих обратно в чакалнята.

	Пет минути. Десет. Двайсет. Трийсет. Пак драсна навън.

	Хукнах след него. Двама социални безполезно стърчаха във фоайето.

	— Спрете го! — изкрещях.

	— Не можем — каза единият. — Извън границите на лечебното заведение е.

	— Значи ще позволите на един суициден тип да си тръгне? — Нямах време за спорове. — Вижте, уредете да го види специалист. Ако изобщо успея да го върна.

	Изхвърчах навън и се огледах надясно. Не го видях. Погледнах наляво. Нищо. Хукнах на север, към Фаунтън Стрийт, открих го зад ъгъла и го довлякох обратно.

	Социалните го отведоха по дълъг, тъмен коридор, в клаустрофобично, застлано с найлон стайче. Терапевтката зад бюрото разресваше с пръсти черната си коса. Беше стройна азиатка, към трийсетте, с високи скули, тъмночервено червило и строг костюм на тънко райе.

	Мистъри рухна в стола насреща й.

	— И как се чувстваме днес? — изстиска усмивка тя.

	— Имам чувството — каза Мистъри, — че нищо няма смисъл. — Разплака се неудържимо.

	— Много интересно. — Надраска нещо в папката си. Вероятно вече бе приключила със случая.

	— Затова се изтеглям от генетичния набор — изхлипа той.

	Гледаше го с престорено съчувствие, поредният от дузината откачалки, с които се срещаше всеки ден. Оставаше само да реши дали да му изпише лекарства, или направо да го прибере в лудницата.

	— Не мога повече — продължаваше Мистъри. — Безсмислено е.

	Тя със заучено движение извади от едно чекмедже пакет кърпички и му ги подаде. Докато вадеше кърпичката, Мистъри за първи път погледна нагоре и срещна очите й. Замръзна и се втренчи в нея. По лицето му за миг пробяга оживление.

	— Ако ви бях срещнал по друго време и на друго място — каза, докато мачкаше кърпичката в ръцете си, — нещата щяха да бъдат различни.

	Тялото му, обикновено гордо изправено, се точеше като макарон в стола.

	— Знам точно какво да кажа и направя — продължи, зяпнал мрачно пода. — Всичко е в главата ми. Всяко правило. Всяка стъпка. Всяка дума. Просто не мога… Вече не мога да го правя.

	Тя кимна механично.

	— Трябва да ме видите, когато не съм такъв — продължи бавно, подсмърчайки. — Излизал съм с някои от най-красивите жени на света. На друго място и по друго време, щяхте да бъдете моя.

	— Да — каза тя снизходително. — Убедена съм.

	Не разбираше. И как да разбере? Ридаещият гигант със смачканата кърпичка в ръка бе най-великият пикап артист в света. И не беше само мое мнение, а факт. През последните две години срещнах купища претенденти за титлата. Мистъри ги слагаше всичките в малкия си джоб. Жените бяха негово хоби, страст, призвание.

	Само един мъж можеше евентуално да се мери с него, и този мъж стоеше в същата тази стая. Мистъри ме бе превърнал от загубеняк (загубеняк) в суперзвезда. Заедно управлявахме света на прелъстяването. Бяхме сваляли мадами пред невярващите очи на учениците и последователите си в Лос Анджелис, Ню Йорк, Монреал, Лондон, Мелбърн, Белград, Одеса.

	И го докарахме до лудницата.

	 


 

	На сцената излиза Стайл

	 

	Не съм красив. Носът ми е голям, не точно закривен, но с гърбица в основата. Не съм плешив, но косата ми определено оредява. По темето ми стърчат като плевели тънки, третирани с „Рогейн“ кичури*. Намирам очите си за малки и изпъкнали, пък било и с интелигентно излъчване, което бездруго никой не вижда зад очилата. Черепът ми е сплеснат на слепоочията, по начин, който харесвам и вярвам, че придава индивидуалност на лицето ми, макар и никой да не ми е правил комплименти точно за тази ми черта.

	[* Миноксидил, лекарство, първоначално използвано против високо кръвно налягане, стимулиращо растежа на косата. — Бел. прев.]

	По-нисък съм, отколкото ми се ще, и толкова хърбав, че без значение колко ям, повечето хора мислят, че съм недохранен. Когато погледна бялото си отпуснато тяло, се чудя защо жените изобщо се натискат да легнат до него, камо ли да го прегърнат. Или за мен пикапите са трудоемка работа. Не съм от пичовете, на които жените намигат по баровете или прибират в пияно състояние у дома си. Не мога да им предложа славата и напомпаното его на рок звездите, нито кокаин и палат като тузарите в Лос Анджелис. Разполагам единствено с ума си а той не се вижда.

	Може би забелязвате, че не споменах характера си. Това е, защото той тотално се промени. Или по-точно, аз го промених. Измислих Стайл, моето друго аз. И в рамките на две години Стайл стана много по-популярен от мен — особено сред жените.

	      Никога не съм планирал да променям характера си или да се подвизавам из света под фалшива самоличност. Всъщност бях щастлив в кожата и живота си. Докато невинно телефонно обаждане (винаги се започва така) ме отведе на пътешествие в една от най- странните и вълнуващи ъндърграунд общности, с които съм се сблъсквал през петнайсетгодишната си журналистическа кариера. Позвъни издателят Джеръми Руби-Строс (случайно съвпадение на имената). В Интернет попаднал на „Библията на сваляча“. Компресирана в 150 култови страници, се съдържала мъдростта на десетки признати пикап артисти, които от почти десет години обменяли знания в нюзгрупи и тайно превръщали изкуството на прелъстяването в точна наука. Информацията трябвало да бъде пренаписана и подредена в стройно ръководство. Според него аз съм бил идеален за задачата.

	Не бях сигурен. Исках да пиша литература, не съвети към закъсали хлапета. Но му казах, че не е лошо да хвърля един поглед.

	Животът ми се промени в мига, в който се зачетох. Няма книга — Библията, „Престъпление и наказание“, дори „Насладата от готвенето“*, — което да ми е оказала по-голямо въздействие. И не заради съдържащата се в нея информация, а заради пътя, по който ме запрати.

	[*Американска кулинарна поредица. — Бел. прев.]

	За тийнейджърските си години съжалявам за едно. Не че не дадох всичко от себе си в училище, нагрубявах мама или помлях колата на татко, а че нямах контакта с момичета. Аз съм сложен човек — на всеки три години препрочитам „Одисей“ на Джеймс Джойс за удоволствие. Смятам се за прилично интуитивен тип. Добър човек съм и гледам да не наранявам околните. Но някак не успявам да премина на следващия етап от развитието си, защото отделям прекалено много време да мисля за жени.

	И знам, че не съм само аз. Когато се запознах с Хю Хефнър, той беше на седемдесет и три. По негови сметки беше спал с над хиляда от най-красивите жени на света, но говореше само за трите си приятелки — Манди, Бранди и Санди. И как благодарение на виаграта (и парите си) ги задоволява и трите. Ако му се прииска да спи с друга, каза, правилото било да го направят заедно. От разговора ни останах с впечатление, че е човек, правил секс до насита, който на седемдесет и три продължава да търчи след фустите. Кога изобщо ти минава? Хю Хефнър още имаше мераци, кога ли ще се излекувам аз?

	Ако не ми бе попаднала „Библията на сваляна“, и аз като повечето мъже никога нямаше да еволюирам в мислите си за другия пол. А аз започнах по-зле от повечето мъже. Като малък не играех на чичо доктор, нямаше момичета, които да взимат по долар да надникнеш под полите им, не съм гъделичкал съученичките си по забранените места. Като тийнейджър основно дремех наказан вкъщи и когато се появи единствената ми сексуална възможност — една пияна първокурсничка предложи да ми духа, — бях принуден да откажа или да се изложа на гнева на мама. В колежа започнах да откривам интересите си, характера, който дотогава бях твърде свенлив да изложа на показ, тайфата, която ме обогати с дрога и интелигентни разговори (в този ред). Но така и не се отпуснах с жените; те ме изпълваха с ужас. За четирите години в колежа не преспах с нито едно момиче от кампуса.

	Когато завърших, започнах работа като репортер към културната секция на „Ню Йорк Таймс“ Постепенно добих достъп до един привилегирован свят, който не се подлагаше на установените правила. Придружавах на турнета Мерилин Менсън и „Мотли Крю“ и написах книги за тях. За цялото това време и всички партита зад кулисите, успях да си изпрося една единствена целувка от Томи Лий. Тогава вече изгубих надежда. Някои го могат, други не. Аз определено бях от вторите.

	Проблемът не беше там, че не съм спал с момиче, а че няколко— то пъти, когато ми излезе късметът, проточвах едната нощ в две години, защото не знаех кога пак ще ми се отвори късметът. В „Библията на сваляча“ имаше съкращение за хора като мен: AFC, средностатистически отчаян пич. Аз бях AFC. Дъстин — не.

	Запознах се с Дъстин през последната година в колежа. Беше приятел с един мой съученик, Марко, faux* сръбски аристократ. С Марко бяхме на сухо от детската градина; при него основно заради пъпешовидната му глава. Дъстин не бе по-висок, по-богат, известен или готин от когото и да било от двама ни. Отличаваше се от нас в едно: беше привлекателен за жените.

	[*Самозван (фр.). — Бел. прев.]

	В началото не ми направи особено впечатление. Беше нисък и мургав, с дълга къдрава кестенява коса и тъпанарска риза ала жиголо с две разкопчани копчета над добрия тон. Онази нощ отидохме в един чикагски клуб, „Дринк“. Дъстин още на гардероба ме попита:

	— Имат ли сепарета?

	Питах го за какво са му, а той отговори, че там водел мадамите. Скептично надигнах вежди. Но само минути след влизането ни в бара, Дъстин привлече погледа на едно на вид срамежливо момиче и без да каже и дума, ни заряза. Момичето го последва — право към едно сепаре. Когато приключиха с мляскането и опипването, двамата се разделиха безмълвно, без задължителната размяна на телефонни номера и лицемерното „доскоро“.

	Онази нощ Дъстин повтори необяснимия си подвиг още четири пъти. Пред очите ми се откри един съвсем нов свят.

	Пекох се на бавен огън с часове, опитвайки се да напипам какви точно магии владее той. Беше роден сваляч. Когато бил на единайсет, петнайсетгодишно съседско момиче експериментирало с него сексуално. Оттогава не беше спирал. Една вечер го заведох на купон на яхта, закотвена в Ист Ривър, Ню Йорк. Покрай нас мина знойна кестенява мадама с разкошни очи. Дъстин се обърна към мен и каза:

	— Точно твой тип е.

	Аз, както обикновено, отрекох и забих очи в пода. Опасявах се. че ще ме накара да я заговоря, което той и направи.

	Когато тя пак мина покрай нас, Дъстин я пита:

	— Познаваш ли Нийл?

	Глупав лаф, но доведе до първата стъпка. Заекнах нещо. Дъстин пое топката и ме спаси. После я срещнахме, с гаджето й, в един бар. Тъкмо се нанесла при него. Бяха извели кучето на разходка. След няколко питиета пичът прибра животинката; Пола, момичето, остана с нас.

	Дъстин предложи да прескочим до моя апартамент и си приготвим нещо за хапване. В малката ми квартира в Ист Вилидж се бухнахме директно в леглото, Дъстин от едната страна на Пола, аз — от другата. Той започна да целува лявата й буза и ми сигнализира да направя същото вдясно. После, в синхрон, се преместихме надолу, към врата и гърдите й. Аз бях изненадан от мълчаливата податливост на Пола, но за Дъстин случката беше съвсем в реда на нещата. Пита дали ми се намират презервативи. Изрових му един и той я изчука. Аз продължих глупашки да лижа дясната й гърда.

	Това бе дарбата, силата на Дъстин: даваше на жените фантазията, която те не вярваха, че някога ще изживеят. После Пола неколкократно ми звъня. Искаше да говори за случилото се, да го проумее, защото отказваше да го повярва. Така и продължихме с Дъстин: за него момичето, за мен — вината.

	Сведох това до обикновена разлика в характерите. Дъстин имаше вроден чар и животински инстинкти, които на мен липсваха. Или поне така мислех докато не прочетох „Библията на сваляча“ и прегледах препоръчаните вътре нюзгрупи и уебсайтове. Открих едно цяло братство от Дъстиновци — мъже, които претендираха да са открили комбинацията към сърцето и краката на жените — и хиляди други като мен, които драпаха да усвоят тайната им.

	Всеки Казанова си имаше свой стил. Имаше го Мистъри, илюзионист; Рос Джефрис, хипнотизатор; Рик Ейч, финансист; Дейвид Шейд, инженер; Жонгльора, комедиант; Дейвид Екс, строител и Стив Пи, съблазнител от такъв ранг, че жените плащаха да ги научи да му правят свирки. Всеки напомпан пичага в Маями с кеф щеше да им навее пясък в бледите, женствени лица. В „Старбъкс“ или „Уиски бар“ обаче щяха да се редуват да натискат гаджето на билдъра, в мига, в който оня обърне гръб.

	Първото, което се промени, след като открих този нов свят, бе речникът ми. Постоянният ми набор от думи се обогати с термини като AFC, PUA (пикап артист), свалки (свалки) и НВ (готино маце)*. Онлайн мъжката съблекалня промени и навиците ми. След срещи с жени сядах и задавах въпросите си от вечерта във форумите. ,,Какво да правя, ако тя каже, че си има приятел? „Ако на вечеря яде чесън, да си вадя ли извод, че не планира да ме целуне?“, Добър или лош знак е, ако си оправи грима пред мен?“

	[*На стр. 473 е приложен речник с подробно обяснение на тези и други термини, използвани от братството. — Бел. прев.]

	И на въпросите ми започнаха да отговарят онлайн скици като Кандър, Гануич и Формхандъл. (Отговорите съответно са: Използвай гадже разбивач; Прекаляваш с анализите; Нито едно от двете.) Скоро си дадох сметка, че това не е просто Интернет феномен, а един нов начин на живот. В десетки градове — от Лос Анджелис до Лондон, Загреб и Бомбай — имаше култови групи проектопрелъстители, които ежеседмично се срещаха, за да дискутират тактики и стратегии, преди еn masse да поемат на лов за жени.

	В лицето на Джеръми Руби-Строс и Интернет Господ ми даде втори шанс. Не беше късно да бъда Дъстин, да се превърна в бляна на всяка жена — не това, което казва, а което наистина желае, дълбоко в себе си, отвъд границите на социалното й програмиране, там, където се крият фантазиите.

	Обаче нямаше да се справя сам. Разговорите онлайн нямаше да са достатъчни да променят един цял живот провали. Трябваше да се срещна с лицата зад никнейма, да ги видя в екшън, да открия кои са те и коя е движещата им сила. Поставих си за цел да издиря най- великите пикап артисти в света и ги помоля да ме приютят под крилото си.

	Така и започнаха най-странните две години от живота ми.

	 

	 

	


Стъпка 2

	Контакт и отваряне

	 

	Проблемът пред всички нас, мъже и жени, е не как да учим, а как да забравим наученото.

	Глория Стайнъм

	Реч, произнесена при завършването на колежа „Васар“

	 

	 

	


Глава 1

	 

	Изтеглих петстотин долара от банката, пъхнах ги в бял плик и го надписах „Мистъри“.

	Определено не бе най-възвишеният момент в живота ми, но от четири дни се готвих за него — купих си дрехи от известна марка за двеста долара, един цял следобед търсих перфектния афтършейв и се ръснах седемдесет и пет долара за холивудска прическа. Исках да изглеждам максимално добре: за първи път щях да излизам с пикап артист.

	Името, или поне името, което използваше онлайн, бе Мистъри, най-боготвореният сваляч в общността, динамо на дълги, подробни постове, истински алгоритми как да манипулираш социалните ситуации така, че да привличаш жените. Беше описал подробно похожденията си с модели и стриптийзьорки в родния Торонто, на измислен от самия него жаргон: снайперистки и ударни негове, групова теория, Индикатор за интерес, понинг — всичките превърнали се в неделима част от лексикона на пикап артистите. От четири години предлагаше безплатно съвети в нюзгрупите. После, през октомври, реши да закове цена и пусна следното:

	C>      

	В отговор на многобройните запитвания Мистъри съобщава, че планира провеждането на семинари за начинаещи. Първият ще се проведе от 10 октомври, сряда, в Лос Анджелис. Таксата за участие е 500 долара и включва вход за клубовете, лимузина за четири вечери (супер, а?), едночасова лекция в лимузината, трийсетминутен дебрифинг след приключването на нощта, и три и половина часа практически занимания (в по два клуба на вечер). В края на обучението ще сте установили контакт с до петдесет жени.

	C$

	Никак не е лесно да се запишеш за семинар по сваляне на жени. Все едно разтръбяваш, че си победен и малоценен, най-после признаваш, че след години активен сексуален живот (или поне живот, изпълнен с мисли за секс), все още не си открил тайната. Наркоманите постъпват в клиники, социалните “двойкаджии“ се записват на семинари по пикап.

	Да натисна send на имейла до Мистъри, бе едно от най-трудните неща, които съм правил. Ако някои — приятели, роднини, колеги, особено единственото ми бивше гадже в Лос Анджелис — откриеха, че плащам за практически уроци как се свалят жени, щях да бъда подложен на незабавни и безмилостни насмешки и контраобвинения. Затова запазих в тайна намеренията си и отклонявах отправените ми покани с извинението, че цял уикенд ще развеждам из града стар приятел.

	Не можех да позволя на двата свята да се срещнат.

	В имейла си до Мистъри не споменах фамилията, нито с какво си изкарвам хляба. Ако настоеше, смятах да кажа, че съм писател, точка. Исках да навляза в тази субкултура анонимно, без предимствата или бремето на професията си.

	А и тепърва ми предстоеше да успокоя съвестта си. Това без съмнение бе най-жалкото нещо, което бях правил в живота си. По- лошо — за разлика от мастурбирането под душа, нямаше как да го направя сам. Мистъри и другите ученици щяха да станат свидетели на срама, на тайната и комплексите ми.

	В младостта си всеки мъж има две мечти: за успех и реализация, и любов, другарство и секс. Значи на половината ми живот нещо куцаше. Да го призная публично, щеше да е равносилно да се изправя и обявя, че съм само наполовина мъж.

	 

	 

	


Глава 2

	 

	Седмица, след като изпратих имейла, влязох във фоайето на хотел „Холивуд Рузвелт“. Облечен бях в син вълнен пуловер, толкова мек и фин, че го усещах като памук, черни панталони с копринен кант и обувки, които ме правеха няколко сантиметра по-висок. Джобовете ми издуваха материалите, които Мистъри ни бе инструктирал да носим: химикал, бележник, пакетче дъвка и презервативи.

	Веднага го засякох. С нахакана усмивка „Хванал съм света за топките“ се беше разположил царствено в едно викторианско кресло. Носеше спортен, широк тъмносин костюм, от брадичката му се поклащаше пиърс, ноктите му бяха лакирани в черно. Не беше точно привлекателен, но определено харизматичен — мъртвешки блед, висок и слаб, с дълга кестенява коса и високи скули. Приличаше на вампирясал компютърен маниак.

	До него стоеше по-нисък мъж, които се представи за Син, уинг или крило на Мистъри. Облечен беше в тесен пуловер с остро деколте, прилизаната му назад коса бе катраненочерна, но тенът издаваше рижия.

	Бях първият курсист.

	Седнах. Син се приведе напред и попита:

	— Колко ти е топбройката?

	Преценяваха ме, опитваха се да разберат дали ставам за играч.

	— Топрезултатът?

	— Да, с колко момичета си бил?

	— Ами, около седем — им казах.

	— Около седем? — притисна ме Син.

	— Шест — признах.

	Син гонеше шейсетте, Мистъри можеше да се похвали със стотици. Изгледах ги учуден. Това бяха пикап артистите, чиито подвизи следях жадно от месеци. Възприемах ги като различен клас човешки същества: Притежаваха вълшебния ключ към изхода от инерцията и обезверяването, тормозило любимите ми литературни герои — Леополд Блум, Алекс Портной*, а защо не и Прасчо от „Мечо Пух“.

	[*Герои съотв. от „Одисеи“ на Дж. Джойс и „Синдромът Портной“ на Ф. Рот. — Бел. прев.]

	 

	Докато чакахме останалите, Мистъри метна в скута ми плик снимки.

	— Някои от жените, с които съм бил — обясни.

	Пликът съдържаше забележителна колекция красиви жени: знойна японска актриса, брюнетка, почти двойничка на Лив Тайлър, лъскава снимка от, Пентхаус“ на „Котето на годината“, загоряла, сластна стриптийзьорка по неглиже (гаджето на Мистъри, Патриша) и брюнетка с огромни силиконови гърди, които Мистъри смучеше насред нощен клуб. Това бяха акредитивите му.

	— Успях, защото цяла вечер не обръщах никакво внимание на гърдите й — обясни за последната снимка. — Един пикап артист трябва да бъде изключение от правилото. Не прави това, което правят другите. Никога.

	Слушах внимателно, исках да съм сигурен, че всяка дума се издълбава в кората на мозъка ми. Присъствах на забележително събитие: Единственият друг пикап артист, който водеше курсове, бе Рос Джефрис, реално основателят на братството в края на 80-те. Но днес бе денят, в който учениците за първи път щяха да напуснат учебната зала и под строго наблюдение да бъдат пуснати в клубове, на лов за нищо неподозиращи жени.

	Пристигна вторият ученик, който се представи като Екстрамаск. Беше на около двайсет и пет, висок нервак с миловидна физиономия, прическа „паница“ и фрапантно увиснали дрехи. С подходящата коса и дрехи щеше да е готин.

	Когато Син го пита за бройката, Екстрамаск неловко почеса глава:

	— Ами, на практика нула — обясни. — Никога не съм целувал момиче.

	— Майтапиш се — каза Син.

	— Дори не съм хващал момиче за ръка. Нашите ме държаха изкъсо. Строги католици са и винаги съм изпитвал чувство за вина покрай момичета. Обаче съм имал три гаджета.

	Забил очи в пода, нервно потъркваше колене, докато без да му искат подробности, описваше приятелките си — Мицел, която го разкарала преди седем дни, Клер, която след два дни му казала, че сгрешила, като се съгласила да излезе с него.

	— И Каролина, сладката ми Каролина. — По лицето му се разля замечтана усмивка. — Ходихме един ден. Помня как на другия следобед прескочи до нас с една приятелка. Когато я приближих, изкрещя: „Разкарах те“.

	Всичко това очевидно бе станало в шести клас. Екстрамаск печално поклати глава. Не ставаше ясно дали нарочно се мъчи да го изкара на майтап.

	Следващият пристигнал мъж бе загорял, оплешивяващ, към четирийсетте, долетял чак от Австралия специално за семинара. Имаше „Ролекс“ за десет хиляди долара, очарователен акцент и един от най-грозните пуловери, които съм виждал — дебел, грубо оплетен в различни цветове на зигзаг. Приличаше на кошмар на сакат художник. От пича смърдеше на пари и самочувствие, но маската падна в мига, в който отвори уста, за да съобщи на Син бройката си (пет). Гласът му трепереше, не можеше да ни погледне в очите и от цялото му същество се излъчваше нещо жалко и детско. И външният вид, като пуловера, с нищо не издаваше характера му.

	Беше нов и твърде свенлив да сподели дори първото си име. Мистъри го кръсти Пуловера.

	Нямаше други ученици.

	— О’кей, имаме много неща за обсъждане — каза Мистъри, скръсти ръце и се приведе към нас, за да не го чуят другите гости на хотела. — Моята работа е да ви вкарам в играта — продължи. установявайки болезнен визуален контакт с всеки от нас. — Да прелея това, което е в главата ми, във вашите. Мислете за тази вечер като за видеоигра, не като за нещо истинско.

	Сърцето ми лудо заби. Мисълта да опитам да заговоря непозната жена ме ужасяваше, още повече, че тези двамата щяха да ме следят и оценяват. Предпочитах да скачам с бънджи или парашут.

	— Всички емоции ще се пробват да ви преебат — продължи Мистъри. — Това им е работата, затова и отсега ви казвам — не им се доверявайте. На моменти ще се чувствате неловко. Мислете за това, като за камъче в обувката. Неудобно е, но го игнорираш. То не участва в уравнението.

	Огледах се — Екстрамаск и Пуловера изглеждаха също толкова нервни като мен.

	— Трябва да ви науча, за четири дни, как да решавате уравнението — последователността от ходове, която трябва да следвате, за да спечелите — продължи Мистъри. — За да се научите да печелите, трябва да играете, пак и пак. Така че пригответе се за провал.

	Мистъри поръча „Спрайт“ с пет резенчета лимон, след което ни разказа историята си. Говореше високо и ясно — подражавал, обясни, на мотивационния оратор Антъни Робинс. Всичко в Мистъри като че ли бе съзнателна, отработена имитация.

	От единайсетгодишен, когато принудил един съученик да му покаже някакъв номер с карти, Мистъри посветил живота си на това да стане илюзионист от ранга на Дейвид Копърфийлд. Учил и се упражнявал, и успял да блесне с таланта си на рождени дни, банкети и дори няколко токшоута. Междувременно напълно занемарил социалния живот. На двайсет и една, още девствен, решил да вземе мерки по въпроса.

	— Една от най-големите мистерии на този свят е женският ум — каза с апломб. — И аз си поставих за цел да го разгадая.

	Всеки ден хващал автобуса за Торонто и обикалял барове, бутици, ресторанти и кафенета. Не подозирал за онлайн братството и бил принуден да действа сам, разчитайки на единственото, в което го бивало: фокусите. Десетки обиколки на града му били нужни, за да събере куража дори да заговори жена. От там, приемайки за неизбежно зло неуспеха, отблъскването и срама, работил ден и нощ, докато сглобил, елемент по елемент, пъзела на социалната динамика и открил логиката на отношенията мъж— жена.

	— Трябваха ми десет години — каза. — Основният формат е FMAC, откриваш, установяваш контакт, сваляш, забиваш. Колкото и да не ви се вярва, зависимостта е линейна. Много хора не го знаят.

	През следващия половин час Мистъри ни разясни своята групова теория:

	— Повтарял съм точно този алгоритъм милиард пъти. Никога не се захващайте с момиче, което е само. Това не е перфектното прелъстяване. Красивите жени рядко са сами.

	След като заговаряненете групата, продължи, най-важното е да пренебрегнете жената, която желаете, и да спечелите на своя страна приятелите и — особено мъжете и тези, които евентуално биха попречили на плановете ви. Ако жертвата е привлекателна и е свикнала мъжете да й свалят звезди, пикап артистът следва да я заинтригува, като се престори на неподвластен на чара й. Това се постига с „нег“.

	Негът не е нито комплимент нито обида, а нещо по средата — случайна обида или комплимент с половин уста. Целта му е да срине самочувствието на жената и активно да демонстрира липса на интерес към нея — например казваш че има червило по зъбите или след като спре да говори й предлагат дъвка.

	— Не отблъсквам грозните момичета, нито мъжете. Отблъсквам само момичетата, с които искам да спя — проповядваше Мистъри, с очи, светнали от афоризмите. — Ако не вярвате, ще ме видите тази нощ. Довечера ще експериментираме. Първо, аз ще ви се докажа. Ще ме наблюдавате, а после ще ви окуражим да пробвате няколко постановки. Утре, ако следвате съветите ми, ще свалите мадама за петнайсет минути.

	Погледна Екстрамаск.

	— Назови ми петте черти на алфа мъжкаря.

	— Самочувствие?

	— Браво. Друго?

	— Сила?

	— Не.

	— Телесна миризма?

	Обърна се към мен и Пуловера. Ние също нямахме идея.

	— Първата отличителна черта на алфа мъжкаря е усмивката — каза Мистъри и изкуствено се ухили. — Усмивката казва, че сте нормален, забавен, че сте личност.

	Махна на Пуловера.

	— Ти не ни се усмихна, когато ни заговори.

	— Не ми е в стила — каза Пуловера. — Изглеждам глуповато.

	— Ако продължиш да правиш това, което винаги си правил, резултатите ще си останат същите. Казва се методът „Мистъри“, аз съм Мистъри и това е моят метод. Единственото, за което ще ви помоля, е през следващите четири дни да пробвате някои от предложенията ми. Сами ще се убедите в разликата.

	Научихме, че другите качества на алфа мъжкаря са добрите обноски, доброто чувство за хумор, подход към хората и създаване на внушението, че си център на компанията. Не направихме на въпрос, че качествата станаха шест.

	Докато Мистъри правеше дисекция на алфа мъжкаря, аз изведнъж проумях нещо. Причината да съм тук — причината Пуловера и Екстрамаск да са тук — бе, че родителите и приятелите ни ни бяха провалили. Не ни бяха показали как да станем ефективни социални същества. Щяхме да поправим грешката сега, десетилетия по-късно.

	Мистъри заобиколи масата и ни изгледа поред.

	— Какви момичета харесваш? — попита Пуловера.

	Пуловера извади от джоба си грижливо сгънат лист.

	— Снощи си записах някои цели — каза. На листа имаше четири номерирани колони. — Едно от нещата, които търся, е съпруга. Тя трябва е достатъчно умна да поддържа всякакъв разговор и достатъчно стилна и красива да кара всички мъже да се обръщат след нея.

	— Ами, погледни се — каза Мистъри. — Не блестиш с нещо особено. Мъжете мислят, че ако са „мултифункционални“, ще свалят всякакви жени. Не е вярно. Трябва да се специализираш. Средностатистическите мъже се уреждат със средностатистически мадами. Тези панталони са за офис, не за клуб. И пуловера — изгори го. Трябва да се пъчиш едни гърди пред живота. Искаш ли да забиеш десетка, трябва да следваш теорията на издокарването.

	Мистъри обожаваше теориите. Теорията на издокарването или теорията на пауна бе, че за да привлечеш най-желаната женска, трябва да й се представиш по ефектен, колоритен начин. Според него мъжкият еквивалент на разперената паунова опашка са лъскава риза, крещяща шапка и флуоресцентен пръстен — на практика всичко, което цял живот бях смятал за просташко.

	Мистъри стигна и до мен. Засипа ме с километричен списък корекции: разкарай очилата, оформи катинарчето, обръсни отгледаните с толкова труд кичури по темето, обличай се по-екстравагантно, изработи си номер, започни да носиш бижута, започни да го живееш този живот.

	Записах всички съвети. Пред мен стоеше мъж, който мислеше за прелъстяване нонстоп, като побъркан учен, разработващ формула за антигравитационно гориво. В Интернет имаше повече от 2500 негови страници, всички посветени на разбиването на кода „жена".

	— Имам за теб един реплика за запознаване — ми каза. (Опънърът е готов сценарий, с който да завържеш разговор с група непознати; първото, с което трябва да се запаси всеки, който иска да сваля жени.)— Когато видиш групичка с някое момиче, което ти харесва, казваш: „Хей, купонът май е при вас“. После се обръщаш към момичето и казваш, „Ако не бях гей, вече да съм те свалил“.

	По лицето ми плъзна ярка червенина.

	— Сериозно? И как ще ми помогне това?

	— Хареса ли те тя, няма да има значение дали си казал, че си гей.

	— Обаче ще излъжа.

	— Не е лъжа, а флирт.

	Снабди ни с още примери за реплики за запознаване: невинни, но интригуващи въпроси като, „Вярваш ли в магии?“ или „Видяхте ли женския бой отпред?“. Е, не бяха нещо кой знае какво или особено оригинални, но и целта им бе единствено да подтикнат двама непознати да се заговорят.

	Основното в метода „Мистъри“, обясни той, е да минеш под радара. Не приближаваш жената сексуално. Изучаваш я и я оставяш сама да заслужи правото да бъде свалена.

	— AFC забиват на момента — постанови и се изправи. — Професионалистът чака осем до десет минути.

	Запасени с неговете на Мистъри, груповата теория и камуфлажните реплики за запознаване, бяхме готови да забием клубовете.

	 

	 

	


Глава 3

	 

	Лимузината ни откара в „Стандарт Лаундж“, модерен хотел от висшия ешелон, в който Мистъри разби представата ми за реалност. Границите. в които възприемах човешките отношения, бяха разтеглени далеч отвъд възможното според мен. Това не беше човек, а машина.

	Бяхме подранили и в „Стандарт" имаше само две групи: двойка до входа и две в дъното. Бях готов да си тръгна, когато видях, че Мистъри се запътва към компанията в дъното. Мъжете бяха седнали от едната страна на стъклената маса. В единия познах Скот Байо, актьорът, известен най-вече с ролята на Чачи в „Щастливи дни" Срещу тях имаше две жени, брюнетка и изрусена блондинка, слязла направо от „Максим". Силиконовите й гърди така изпъваха късата бяла тениска, че тя се поклащаше във въздуха над корем, стегнат с упорит труд. Блондинката беше с Байо и доколкото виждах, точно нея си бе набелязал Мистъри.

	Намеренията му бяха ясни, защото изобщо не й обърна внимание. Напротив, с гръб към нея започна да показва нещо на Скот Байо и приятеля му, млад, загорял, добре облечен мъж, който съдейки по вида, си падаше по силните одеколони. Приближих се.

	— Внимавай — казваше Байо. — Струва четирийсет хиляди долара.

	Мистъри внимателно върна часовника на масата.

	— А сега гледайте — заповяда. — Свивам мускулите на корема, повишавам притока на кислород към мозъка и…

	Мистъри размаха ръце над часовника и малката стрелка спря да се движи. Той изчака петнайсетина секунди, после пак размаха ръце и часовникът бурно се върна към живот — ведно със сърцето на Байо.

	Публиката избухна в аплодисменти.

	— Направете още някой фокус! — обади се блондинката. Мистъри я парира с нег.

	— О, тя иска още. Във всичко ли е така?

	Ставахме свидетели на груповата теория в действие. Колкото повече Мистъри баламосваше мъжете, толкова повече претендираше за вниманието му блондинката. А той всеки път я отблъсваше и продължаваше да говори с двамата си нови приятели.

	— Обикновено не излизам — обясняваше му Байо. — Писна ми, а и съм твърде стар.

	След почти десет минути Мистъри най-после регистрира съществуването на блондинката. Протегна ръце, пое дланите й и започна да й гледа. Прилагаше позната ми техника, колд рийдинг (студено четене) — изкуството да казваш на хората изтъркани истини, без предварително да познаваш характера или миналото им. В играта знанието — колкото и да е езотерично — е сила.

	Блондинката зяпваше все по-широко и накрая започна да го разпитва за работата и дарбата му на медиум. Всеки отговор на Мистъри бе замислен така, че да акцентира младостта и ентусиазма си по добрия живот, който Байо е загърбил.

	— Чувствам се толкова стар — пусна въдицата Мистъри.

	— На колко си години? — попита тя.

	— Двайсет и седем.

	— Перфектна възраст.

	Беше успял.

	Мистъри ме повика. Искаше да заговоря Байо и приятеля му. и да отвлека вниманието им. докато той свали момичето. За първи път изпълнявах ролята на уинг — термин, който Мистъри бе заел от „Топ Гън“, ведно с думи като мишена и препятствие.

	С мъка пробвах да поведа неангажиращ разговор, но Байо, който нервно зяпаше Мистъри и приятелката си, ме сряза:

	— Кажи ми, че това е илюзия, а не че той ми краде мадамата.

	Десет дълги минути по-късно Мистъри се изправи, прегърна ме и двамата си тръгнахме от клуба. Вън извади от джоба си салфетка с телефонния номер на блондинката.

	— Ето за това съм в играта — каза ми после. — Преди малко използвах всичко, научено през последното десетилетие. И то доведе до този момент. Проработи. — Светеше от задоволство. — Какво ще кажеш?

	Това беше. Да откраднеш момиче под носа на една звезда— бивша или не, — бе подвиг, който дори Дъстин не би постигнал. Мистъри беше моят човек.

	Докато лимузината ни отвеждаше към „Ки клуб“, Мистъри сподели с нас първата божа заповед на пикапа; правилото за трите секунди. Набележиш ли жената, имаш три секунди да я заговориш. Ако ги превишиш, момичето може да помисли, че си извратеняк, а ти ще прекалиш с анализите, ще се изнервиш и вероятно ще прецакаш всичко.

	Мистъри приложи правилото в мига, в който влязохме в клуба Приближи една група жени, протегна ръце и попита:

	— Какво е първото ви впечатление? Не от големите ръце, питам за черните нокти.

	Момичетата се скупчиха около него. Син ме дръпна и предложи да се пробвам. Опитах да кажа нещо на една минаваща покрай мен група жени, но изцърках поздрава едва— едва и те дори не ме чуха. Продължиха напред, аз ги последвах и гърбом сграбчих едно от момичетата за рамото. Тя се извърна, стресна се и ме изгледа по онзи начин, „Ама че извратен тип“, точно причината да ме е страх да говоря с жени.

	— Никога — поучи ме Син с леден тон — не приближавай жена в гръб. Винаги го прави фронтално, под лек ъгъл, за да не е твърде директно и конфронтиращо. Говори й през рамо, така че да изглежда, че всеки момент може да си тръгнеш. Гледал ли си Робърт Редфорд в „Заклинателя“? Нещо такова.

	След няколко минути забелязах млада, видимо подпийнала жена с дълги руси къдрици и пухкава розова жилетка. Стоеше сама. Реших, че ще е лесен начин да се докажа. Обиколих я, докато застанах в позиция десет часа спрямо нея и бавно я приближих.

	— Уха — изплюх. — Видя ли женския бой вън?

	— Не — каза тя. — Какво стана?

	Заинтригува се. Отговори ми. Тактиката даваше резултати.

	— Ами, две момичета се биеха за някакъв дребосък, наполовина на ръста им. Направо си беше брутално. А онзи само се хилеше отстрани, когато полицията дойде и арестува мадамите.

	Тя се изкикоти. Заговорихме се за клуба и групата. Тя се държа много дружелюбно и дори ми се стори благодарна, че съм я заговорил. Не можех да повярвам, че да установиш контакт с жена е толкова лесно.

	Син се присламчи и прошепна в ухото ми:

	— Давай кино.

	— Какво е кино?

	— Кино? — повтори и момичето.

	Син вдигна ръката ми и я постави на рамото й.

	— Кино е да я докоснеш — прошепна той. Усещах топлината на тялото й, припомни ми колко обичам човешкия контакт. Животинките обичат да ги милваш, в това няма нищо сексуално. Хората са същите. Имаме нужда от докосването, но сме толкова осакатени и вманиачени на тема секс, че случи ли се, се изнервяме и ни става неловко. За нещастие и аз не правя изключение. Докато й говорех, усещах, че ръката ми няма място на рамото й. Лежеше там като отсечена. Сигурно се чудеше как тактично да се освободи.

	Направих й услуга и сам свалих ръката си.

	— Изолирай я — каза Син.

	Предложих да седнем. Отидохме на една маса. Син ни последва и седна зад нас. Като примерен ученик я питах кои точно качества намира за привлекателни в един мъж. Тя каза чувство за хумор и готин задник.

	За щастие имам едно от двете.

	Изведнъж усетих дъха на Син в ухото ми.

	— Помириши косата й — ме инструктира.

	Помирисах я, макар да не бях съвсем сигурен защо. Предположих, че следва да приложа нег.

	— Мирише на цигари — казах.

	— Неее — изсъска в ухото ми Син.

	Тя като че ли се обиди. За да спечеля време, пак помирисах косата й.

	— Но под цигарите се усеща много изкушаващ аромат.

	Тя наклони глава, почти незабележимо навъси вежди и внимателно ме огледа от главата до петите.

	— Много си странен.

	Нищо нямаше да излезе.

	За щастие скоро пристигна Мистъри.

	— Това място не струва — каза. — Местим се някъде с повече жертви. — За Мистъри и Син клубовете като че ли не бяха реалност. Нямаха проблеми да шепнат в ушите на учениците си, докато те разговаряха с жени, да сеят термините си пред непознати и дори да прекъснат ученика и му обяснят, пред жертвата, къде точно греши. Бяха толкова самоуверени и с такъв безкраен запас неразбираем жаргон, че жените рядко се дразнеха, да не говорим да заподозрат, че ги използват за нагледно обучение.

	Сбогувах се с новата ми приятелка. Както Син ме беше инструктирал, посочих бузата си и казах, „Целувка за лека нощ?“. За моя изненада тя ме целуна. Почувствах се много алфа.

	На излизане се отбих в тоалетната. Открих там Екстрамаск да върти един от мазните си кичури с пръсти.

	— За тоалетната ли чакаш?

	— Може и така да се каже — отговори ми той нервно. — Мини преди мен.

	Изгледах го озадачено.

	— Може ли да ти призная нещо? — попита Екстрамаск.

	— Давай.

	— Проблем ми е да пикая до други мъже на писоарите.

	— Никой не ти обръща внимание.

	— Знам. Помня преди около година, с един пич се мъчехме да използваме два писоара един до друг. И двамата накрая се отказахме. Стояхме така около две минути, наясно с проблема на другия и накрая аз се закопчах и отидох в друга тоалетна.

	Замълча за момент.

	— Онзи така и не ми благодари.

	Кимнах, отидох при писоара и с подчертано безразличие се облекчих. Екстрамаск се очертаваше като по-голяма трагедия и от мен.

	Оставих го да стърчи в тоалетната.

	— Винаги съм харесвал писоарите с преградки — ми каза. — Но ги слагат само по класните места.

	 

	 

	


Глава 4

	 

	В лимузината към следващия бар бях в приповдигнато настроение.

	— Мислиш ли, че щях да успея да я целуна? — попитах Мистъри.

	— Ако мислиш, че можеш, значи е щяло да стане — ми каза той. — Питаш ли се дали да направиш нещо, значи трябва да го направиш. Как го правиш ли — сменяш фазата. Започваш да я сваляш. Казваш й, че чак сега си забелязал, че има красива кожа и започваш да масажираш раменете й.

	— Но откъде да знам дали ще се получи?

	— Аз лично търся Индикатор за интерес-та, индикатор за интерес. Индикатор за интерес е тя да те пита как се казваш. Или дали си женен. Индикатор за интерес е да вземеш ръцете й и да ги стиснеш, и тя да ти отвърне. На три Индикатор за интерес-та сменям фазата. Правя го почти несъзнателно, като компютърна програма.

	— Но как точно я целуваш? — попита Пуловера.

	— Казвам, „Искаш ли да ме целунеш?“

	— И после какво?

	— Има три варианта. Ако каже „да“, което е много рядко, я целуваш. Ако каже „може би“ или се поколебае, казваш: „Дай да проверим“ и я целуваш. При „не“ казваш: „Не съм казал, че можеш да го направиш, само ми се стори, че ти го искаш“.

	— Виждате ли — ухили се триумфално. — Нищо не губите. Погрижил съм се за всяка ситуация. Това се казва успешната целувка на Мистъри.

	Бясно вписах всяка дума от успешната целувка в тетрадката си. Никой досега не ме беше учил как да целувам момиче. Беше от тия неща, които се предполага мъжете да научат сами, като бръсненето и бърникането по колите.

	Седнал с тетрадка в скута, слушах Мистъри и изведнъж си зададох въпроса защо всъщност съм тук. Един нормален мъж няма да се запише на курс как да сваля жени. Това, което ме притесняваше повече, бе защо го намирам за толкова важно и защо така бързо се пристрастих към онлайн братството.

	Може ми защото отношенията с другия пол бе единствената сфера от живота, в която чувствах тотален провал. Всеки път, когато тръгнех по улиците или влезех в някой бар, виждах провалът си да ме зяпа иззад червено червило и черна спирала. Комбинацията желание и парализа бе направо убийствена.

	След семинара онази вечер прегледах личния си архив. След половин час я открих: папка с етикет „Материали от гимназията“. Извадих разграфен лист от тетрадка, покрит отдолу до горе с драскулките ми. Единственото стихотворение, което съм писал през живота си, в единайсети клас. Не се бях сещал за него от години и не го бях показвал на никого, но в него се съдържаше отговорът на въпроса ми.

	P>

	#      Сексуална фрустрация

	@      от Нийл Строс

	Единствената причина да излезеш,

	единствената цел,

	мярнати за миг познати крака по оживена улица или

	ласка от жена, която

	можеш да наречеш само приятел.

	 

	Самотната нощ поражда враждебност

	самотният уикенд — озлобление.

	Гледаш света през зачервени очи,

	ядосан на приятели и роднини.

	Те се чудят защо,

	а само ти знаеш причината за гнева си.

	 

	Има я „само приятелката“, която

	познаваш от толкова отдавна. Която те уважава

	толкова много, че не можеш да направиш това, което искаш.

	А тя вече не си прави труд да надене фалша

	и да флиртува, защото мисли,

	че я харесваш заради това, което е,

	а ти всъщност харесваш флиртаджийката в нея.

	 

	Когато ръката ти стане най-вярна любовница,

	когато похабяваш животворната течност,

	увита в салфетка към тоалетната.

	Чудиш се кога ще спреш да мислиш

	за това какво е можело да се случи

	през нощта, в която почти го направи.

	 

	Има я „срамежливата", която се усмихва,

	и като че ли иска да излезете,

	но ти не можеш да събереш куража да я заговориш.

	Тя ще се превърне в кошмар,

	фантазия, в която си можел, а не си го направил.

	Ръката ти ще я замести.

	 

	Когато загърбиш работата и смислените неща,

	загърбиш тези, които истински те обичат,

	за да се пробваш с удар, който рядко улучва.

	Дали другите все пак се уреждат,

	или те просто не го искат колкото теб?

	P$

	Нищо не се бе променило за десет години. Още се чувствах така. Може би записването ми в семинара на Мистъри бе интелигентното решение. В крайна сметка, взимах мерки да се отърва от недъга си.

	Дори мъдрите живеят в рая на глупците.

	 

	 

	


Глава 5

	

	В последната нощ на семинара Мистъри и Син ни заведоха в „Сад Ранч“, кънтри дупка на Сънсет Стрип. Ходил бях и преди — не за да свалям жени, а да яздя механичния им бик. Една от целите ми в Лос Анджелис бе да овладея машината. Но не и днес. Чувствах се направо изцеден след трите поредни нощи до два сутринта и дългите разбори.

	След минути обаче неуморният ни учител беше на бара и сваляше шумно подпийнало момиче, което упорито се опитваше да открадне шапката му. Забелязах. че Мистъри използва съвсем еднакви реплики за запознаване, рутини и реплики — и всеки път получава телефонен номер или целувка, дори жената да е с приятеля си. За първи път виждах подобно нещо. Понякога жената, с която разговаряше, се разчувстваше до сълзи.

	На път към механичния бик, чувствайки се глупаво с червената каубойска шапка, която Мистъри настоя да сложа, видях момиче с дълга черна коса, прилепнал пуловер, модно раздърпана пола и загорели крака. Говореше оживено с два пича, подскачайки покрай тях като анимационен герой.

	Секунда. Две. Три.

	— Хей, купонът май е при вас — заговорих мъжете, после се обърнах към момичето. Запънах се за миг. Знаех следващата реплика, Мистъри ми я набиваше в главата цял уикенд, но потрепервах от ужас при мисълта да я приложа.

	— Ако… ако не бях гей, вече да съм те свалил.

	На лицето й се изписа огромна усмивка.

	— Харесвам шапката ти — изпищя и я хвана за периферията.

	Теорията на пауна наистина работеше.

	— Хей, хей — й казах, повтаряйки нещо, което бях чул Мистъри да използва по-рано, — не пипайте стоката.

	В отговор тя ме прегърна и ми каза, че съм супер. Радушният й прием прогони всяко грамче страх. Тайната с жените, осъзнах, е само да знаеш какво да кажеш, кога и как.

	— Откъде се познаваме — попитах.

	— Току-що се запознахме — ми каза. — Казвам се Елонова. — Направи тромав реверанс.

	Приех това за Индикатор за интерес.

	Пробутах на Елонова един ESP трик, на който ни научи Мистъри. Познах номера, от едно до десет, който си е намислила (почти винаги е седем) и тя блажено заръкопляска. Мъжете се разкараха с подвити опашки.

	Когато барът затвори, с Елонова се преместихме навън. Всеки AFC, който подминахме, ми вдигаше палци и опяваше „Супер готиnа е“, или „Късметлия си, копеле“. Идиоти. Прецакваха ми играта — стига да успеех да измисля начин да кажа на Елонова, че не съм обратен. Надявах се тя вече сама да го е разбрала.

	Спомних си „киното на Син“ и я прегърнах. Тя обаче се отдръпна. Определено не беше Индикатор за интерес. Когато се престраших да се пробвам пак, цъфна един от пичовете, с които беше в бара. Тя започна да флиртува с него, а аз останах да стърча глуповато. Когато се върна след няколко минути, й предложих да се видим пак. Тя се съгласи и си разменихме телефоните.

	Мистъри, Син и момчетата ни гледаха от лимузината. Качих се, с идеята, че съм суперпич, задето съм направил размяната пред тях. Но Мистъри не беше впечатлен.

	— Издейства номера — ми каза, — защото й се натрапи. Остави я да си играе с теб.

	— Как така?

	— Казвал ли съм ти за теорията на котката и кълбото?

	— Не.

	— Виждал ли си котка да си играе с кълбо? Когато конецът виси над главата й, извън обсег, котката се побърква да го улови. Скача във въздуха и го гони из цялата стая. Но пуснеш ли конеца между лапите й, само ще го погледне за секунда и ще му обърне гръб. Котката е отегчена, вече не го иска.

	— Какво отношение има това към случилото се?

	— Момичето се отдръпна, когато я прегърна. После ти хукна обратно при нея като пале. Трябваше да я накажеш — да се обърнеш и да заговориш някоя друга. Да я накараш да се изпоти. за да провокираш вниманието й. След това те накара да я чакаш, докато се наговори с онзи тъпанар.

	— Какво трябваше да направя?

	— Да кажеш. „Ще ви оставя насаме“ и да се престориш, че си тръгваш, все едно му я оставяш. Трябва да се държиш на положение.

	Усмихнах се. Изглежда започвах да разбирам.

	— Да — каза Мистъри. — Бъди неуловимият конец.

	Умълчан, обмислих думите му.

	Мистъри се обърна към Син и двама говориха няколко минути. Имах чувството, че обсъждат мен. Опитах се да срещна погледите им. Чудех се, дали няма да ми кажат, че преча на семинара, че още не съм готов за него, че трябва да уча още шест месеца и да се явя пак.

	Изведнъж Мистъри широко се усмихна и ме погледна право в очите.

	— Ти си един от нас — ми каза той. — Ще станеш суперзвезда.

	 

	 

	



Глава 6

	 

	MSN group: Mystery's Lounge

	Subject: Магията на сексапила

	Author: Мистъри

	Семинарът в Лос Анджелис беше върхът. Реших на следващия да предам няколко впечатляващи трика, които да демонстрират силата на съзнанието. Сред вас има и такива, които се нуждаят от нещо, което да изкара на показ колко интересни сте всъщност. Ако го направите без показност — „Здрасти, аз съм счетоводител“, — няма да уловите вниманието и любопитството на жертвата.

	Затова след семинара подхванах един FMAC модел и го разбих до тринайсет подробни стъпки. Ето основният формат на всеки заговаряне:

	1. Усмихвайте се. Набележете групата с жертвата и следвайте правилото за трите секунди. Не се колебайте — действайте светкавично.

	2. Започнете с реплика за запознаване, дори два или три, един след друг.

	3. Опънърът следва да „отвори" пътя към групата, не само към жертвата. Докато говорите, игнорирайте жертвата. Ако в групата има мъже, фокусирайте вниманието си върху тях.

	4. Подхвърлете на жертвата някой убийствен нег. Например „Носът ти мърда, когато се смееш. Много е сладко". После разсмейте с това приятелите й.

	5. Накарайте цялата група да ви забележи, с помощта на истории, фокуси, анекдоти и вицове. Особено внимание обръщайте на мъжете и на по-непривлекателните жени. През това време жертвата ще забележи, че сте център на вниманието. Може да прибегнете — но само при нужда — до различни оттренирани предварително прийоми като фото рутината*.

	[*При този номер носите в джоба си плик с уж току-що проявени снимки Всяка обаче е предварително избрана така, че да внуши различен аспект от личността на PUA, напр. PUA с красиви жени, с деца, домашни любимци, звезди, как купонясва с приятели, кара кънки или делтапланер. Всяка снимка трябва да е придружена с кратка, остроумна история.]

	6. По възможност пак подхвърлете нег на жертвата. Например ако пожелае да разгледа снимките, кажете: „Я каква е нахална. Как я търпите?"

	7. Питайте хората в групата откъде се познават. Ако жертвата е с някой от мъжете, проучете от колко време са заедно. Ако връзката е сериозна, кажете: „Приятно ми беше да се запознаем" и се изтеглете учтиво.

	8. Ако е сама, кажете на останалите. „Аз малко пренебрегнах приятелката ви. Ще имате ли нещо против да поговоря с нея?" Отговорът винаги е, „Разбира се, ако тя иска". Ако сте се придържали към предишните точки, тя ще се съгласи.

	9. Изолирайте я от групата, като кажете, че искате да й покажете нещо. Докато я отвеждате, приложете кино тест и я хванете за ръка. Ако тя я стисне, значи сте вътре и може да започнете да следите за други Индикатор за интерес— та.

	10. Седнете с нея, гледайте й на руни, направете ESP тест или каквато и да е демонстрация, която ще я заинтригува.

	11. Кажете й, „Красота се среща често. Кажи ми, какво те превръща в нещо повече от лице в тълпата и би ме подтикнало да те опозная." Започне ли да изрежда качествата си, значи определено ви подава Индикатор за интерес— та.

	12. Замълчете. Ще поднови ли разговора с въпрос, който започва с „И така…" Ако го направи, това е третият сигурен Индикатор за интерес и можете:

	13. Да я целунете. Без предупреждение я попитайте: „Искаш ли да ме целунеш?" Ако обстановката или обстоятелствата не подтикват към физическа интимност, дайте си отсрочка и кажете: „Трябва да вървя, но определено искам да се видим пак." После вземете телефонния й номер и си тръгнете.

	 

	Мистъри

	

	 

	— Това перука ли е? Няма значение, изглежда добре.

	— Косата ти ще изглежда по-добре спусната/вдигната. — Как се нарича тази прическа? „Вафлата"? (усмивка)

	— Имаш красиви очи. Може ли да ги докосна?

	— Гурели ли имаш? Не, не ги махай, харесват ми.

	— Колко сладко! Нослето ти се бърчи, когато говориш! Кажи нещо, (усмивка)

	— Оу, наплю ме!

	— Защо мигаш толкова често?

	— Хубави нокти. Истински ли са? Няма значение, изглеждат добре.

	— Ръцете ти са като на мъж.

	— Хубава пола. Май се носи много напоследък.

	— Хубава пола. Преди малко видях едно момиче със същата.

	— Тези обувки изглеждат удобни.

	 

	Методът на Мистъри — кратък наръчник

	Разбира се, има го Овидий и „Изкуството на любовта“, граф Дьо Лузун, легендарният испански любовник, вдъхновил легендата за Дон Жуан, и Казанова, подробно описал похожденията си в четири хиляди страници. Но безспорният баща на съвременното прелъстяване е Рос Джефрис от Марина дел Рей, Калифорния, висок, хилав и с лоша кожа, който сам се определя като загубеняк. Гуру, култов лидер и аутсайдер, той стои начело на армия от хиляди жадни за секс мъже, сред които фигурират висши държавни служители, тайни агенти и криптографи.

	Неговото оръжие е гласът. След години проучване твърди, че е открил „техниката“, която превръща всяка податлива жена в приливна вълна либидо. Джефрис, който твърди, че е прототип на героя на Том Круз в „Магнолия“, нарича техниката си бързо съблазняване (бързо съблазняване). Разработва я през 1982 г., след като слага край на петгодишен период без секс с помощта на нервно— лингвистичното програмиране (NLP), спорна комбинация хипноза и психология, зародила се от бума към самоусъвършенстване през 70— те и довела до налагането на гурута в областта от типа на Антъни Робинс. Основното положение в NLP е, че мислите, чувствата и поведението на даден човек могат да бъдат манипулирани посредством думи, намеци и физически жестове, влияещи на подсъзнанието.

	Джефрис надживя, даде под съд или смаза конкуренцията си в областта на пикапа и наложи школата си като властващ модел — поне докато се появи Мистъри и семинарите му.

	В Интернет се търсеше описание от първа ръка на семинара. Почитателите на Мистъри искаха да знаят дали си е струвало; враговете му, особено Джефрис и сие, да го разгромят. Аз се подчиних и пуснах подробно описание на случилото се.

	В края на материала отправих призив за уинг от Лос Анджелис, единственото изискване бе да бъдат що-годе самоуверени, интелигентни и социално очупени. Знаех, че за да се превърна в пикап артист, трябва някак да прехвърля в свой контекст всичко, което видях да прави Мистъри. Това щеше да стане само с практика — с висене по барове и клубове, докато стана добър като Дъстин или бог като Мистъри.

	В деня, в който пуснах доклада си в Интернет, получих имейл от някой си Гримбъл. Представяше се за ученик на Рос Джефрис и искаше да ходи на свалки с мен. (На нашия жаргон: да излиза и забива жени; терминът произлиза от името на един от котараците на Рос Джефрис.)

	Гримбъл ми се обади час, след като му изпратих телефонния си номер. Може да се каже, че точно Гримбъл, не Мистъри, ме въведе за първи път в едно общество, което бих описал само като „тайно“.

	— Хей — прошепна заговорнически. — Какво мислиш за играта на Мистъри?

	Казах му мнението си.

	— Супер — каза Гримбъл. — Обаче някой ден трябва да излезеш с мен и Тутаймър. Ходили сме много пъти на свалки с Рос Джефрис.

	— Така ли? Много ми се иска да се запозная с него.

	— Можеш ли да пазиш тайна?

	— Разбира се.

	— Колко техника използваш на свалки?

	— Техника?

	— Колко е техниката и колко са приказките?

	— Ами, фифти— фифти.

	— Аз го докарах до деветдесет процента.

	— Моля?

	— Използвам готов реплика за запознаване, после напипвам характера й и оттам транс думите й. Тогава минавам към тайните шаблони. Миналата седмица бях с едно момиче. Направо я прекроих. Извлякох сексуалните й ценности, после промених изцяло виждането й за време и реалност. Накрая прокарах пръст по лицето й — промени интонацията и с бавен, хипнотичен глас каза: „след пръста ми остава енергийна пътека… тя плъзва по цялото ти тяло… и колкото по-дълбоко прониква… толкова повече ти искаш… да го изпиташ."

	— И после?

	— После прокарах пръст по устните й и тя направо го засмука— възкликна победоносно. — Пълна забивка!

	— Уау.

	Нямах представа за какво говори, но исках да усвоя техниката. Мислех си за всичките пъти, когато бях водил жени у дома, седял бях на леглото до тях, а когато се наведях за целувка, бивах отритнат с „Нека бъдем просто приятели“. Реакцията е толкова често срещано явление, че Рос Джефрис я бе свел до акронима НБПП, LJBF, и измисли набор ответни реплики*.

	[*Като например, „Не мога да ти обещая такова нещо. Приятелите не си поставят такива условия. Мога да ти обещая само, че ще предприема нещо, само когато и двамата сме готови и го желаем“.]

	Говорих с Гримбъл цели два часа. Той познаваше всички — от легенди като Стив Пи, за когото се предполагаше, че го следва паство жени, наддаващи за привилегията да го обслужат сексуално, до типове като Рик Ейч (най-известният ученик на Рос), за когото се разказваше, че е бил с пет жени във ваната.

	От Гримбъл щеше да излезе идеален уинг.

	На следващата нощ отидох да взема Гримбъл от дома му в Енсино. Излизах за първи път след семинара на Мистъри, и то с непознат, на когото бях попаднал онлайн. За Гримбъл знаех само, че е колежанин и че харесва момичета.

	Той излезе и ме дари с широка усмивка, която не ми вдъхна особено доверие. Не изглеждаше точно опасен или гадняр, просто мазен, като политик, продавач или може би съблазнител. Беше мургав, нищо че всъщност бе германец и дори се изкарваше потомък на Ницше. Носеше кафяво кожено яке над риза на цветя; не я бе закопчал и под нея надничаха неестествено голи гърди, изпъчени повече и от носа му. Стискаше видеокасети, които тръшна на задната ми седалка.

	— Част от семинарите на Рос — обясни. — Със сигурност ще харесаш този във Вашингтон, там изпада в синестезия9. Другите са на Ким и Том от семинара им в Ню Йорк— ..Анкъринг за напреднали и други подли номера“. 

	[*От гръцки, synaisthesis, смесено усещане. — Бел.прев.]

	— Какво е анкъринг? — попитах.

	— Моят уинг, Тутаймър, ще ти покаже.

	Имах да уча толкова много. Мъжете по принцип не комуникират един с друг на същото емоционално ниво и с интимните подробности, които жените споделят. Когато мъж излезе с жена, приятелите му ще го питат просто как мина. Супер или кофти, ще е отговорът, толкова. Ако опишеш случилото се в подробности, ще насадиш у приятелите си нежелани асоциации. За мъжете е табу да си представят най-добрите си приятели голи или как правят секс. Могат да се възбудят — а всички знаем какво значи това.

	Затова и от шести клас, когато започнах да мисля за секс, просто приех, че това е нещо, което ти се случва, ако излизаш много и се оставяш на шанса — нали така се казва. „да ти излезе късмета“. Единственото ти оръжие е постоянството. Има и мъже. които се чувстват сексуално комфортно с жени, които ги поднасят безмилостно, докато не ги подчинят напълно. Това обаче не ми бе в стила. Аз трябваше да събера целия си кураж, за да питам колко е часът. Не знаех нищо за анкъринг, оценки, транс думи и прочие.

	Как изобщо щях да се уредя с мадама без цялата тази техника? В Във Вали беше тих вторник вечер. Гримбъл знаеше само местното TGI Friday’s*. В колата загряхме — слушахме касети със сард— жинг на Рик Ейч. упражнявахме реплики за запознаване и фалшиви усмивки, и танцувахме на седалките, за да се заредим с енергия. Беше абсурдно, но и навлизах в нов свят, със свои собствени правила.

	[*Американска верига ресторанти и барове. — Бел. прев.]

	Влязохме в ресторанта — самоуверени, усмихнати, алфа хиени. За съжаление никой не го забеляза. Двама мъже на бара гледаха телевизия, на една маса в дъното имаше група бизнесмени, а персоналът бе предимно мъже. Измъкнахме се на балкона. Докато отваряхме вратата, се появи някаква жена.

	Дойде моментът да изпробвам наученото.

	— Хей — заговорих я. — Искам да ми кажеш честно нещо.

	Тя спря и зачака. Беше идеална за упражнение— дребна, с къса, къдрава коса и безформено тяло, но с хубава усмивка. Реших да й приложа реплика за запознаванеа „Мори Пович“*.

	[*Водещ на едноименно ток шоу. — Бел. прев.]

	— На приятеля ми Гримбъл днес се обади Мори Пович — започнах. — Ще правят предаване, посветено на тайните обожатели. Излиза, че някой тайно си пада по Гримбъл. Как мислиш, да се съгласи ли да участва в шоуто?

	— Разбира се. Защо не?

	— Ами ако обожателката излезе мъж? Ток шоутата обичат такива неочаквани моменти. Или ако му е роднина?

	Тя се засмя. Перфектно.

	— Ти били участвала? — попитах.

	— Едва ли.

	Гримбъл неочаквано се намеси.

	— А искаше аз да участвам — подразни я той. — Не си падаш по авантюрите, а? — Страхотен беше. Аз щях да оставя разговорът да се изроди в изтъркани забележки, а ето, че той вкара сексуален елемент.

	— Не е вярно — протестира момичето.

	— Докажи го — каза той с усмивка. — Има едно просто упражнение, казва се синестезия. — Приближи още стъпка към нея. — С нея откриваш как да постигнеш и изпиташ нещата, които търсиш в живота.

	Синестезията е нервопаралитичният газ в арсенала на скоростния прелъстител. Буквално означава припокриване на сетивата. В контекста на прелъстяването описва тип хипноза, при която жената се поставя в състояние на обострена чувствителност, след което я караш да си представи нарастващи по интензитет приятни картини и чувства. Целта: да я възбудиш неконтролируемо.

	Момичето се съгласи и затвори очи. Най-после щях да видя методите на Рос. Но още незапочнал Гримбъл, към нас измарширува набит, червендалест тип.

	— Какво си мислите, че правите? — попита

	— Показвах едно упражнение за самоусъвършенстване. казва се синестезия — обясни Гримбъл.

	— Ама това е жена ми.

	Забравил бях да проверя за пръстен, а се съмнявах, че Гримбъл ще се върже за такава дребна пречка.

	— Отстрани го — изсъска ми Гримбъл.

	Нямах представа как да го направя. Не ми изглеждаше лежерен като Скот Байо.

	— Може да го покаже и на теб — казах глуповато.

	— Не знам за какво, мамка ви, говорите. — Приближи се и тикна лице в моето. Миришеше на уиски и пържен лук.

	Заекнах.

	— Така ще разбереш дали… дали… Забрави.

	Мъжът вдигна ръце и ме блъсна назад. На момичетата казвах, че съм метър и седемдесет и пет, но на практика съм към метър и седемдесет. Стигах едва до рамото му.

	— Престани — обади се жена му. — Пиян е — обърна се към нас. — Винаги става такъв.

	— Какъв? — попитах. — Избухлив?

	Тя се усмихна тъжно.

	— Страхотна двойка сте — казах. Опитът ми да го обезоръжа очевидно се бе провалил. Крещеше как щял да разкъса някой. За червената му пиянска физиономия беше на сантиметри от лицето ми.

	— Приятно ми беше да се запознаем — изписках и бавно отстъпих назад.

	— Напомни ми — каза Гримбъл, докато се изтегляхме към колата — да те науча как да се оправяш с AMOG.

	— AMOG?

	— Алфа мъжкарят в групата.

	А, това ли било.

	Четири дни по-късно, събота вечер, седях у дома, сам, и гледах касетите, когато Гримбъл позвъни с добри новини. Той и уингът му Тутаймър щели да се срещнат с Рос Джефрис в „Калифорния пица кичън“, за експедиция до „Гети Мюзиъм“. Поканен бях и аз.

	Подраних с петнайсет минути, и до пристигането на Рос, Гримбъл и Тутаймър, четох материали за съблазняване, снети от Интернет. Тутаймър имаше черна коса, прилизана с гел до консистенцията на бонбон, също черно кожено яке и излъчване на охлюв. С кръглото си, бебешко лице приличаше на надут с велосипедна помпа клонинг на Гримбъл.

	Станах да се представя, но Рос, далеч не най-учтивият човек на света, ме сряза. Носеше развяващо се покрай краката му дълго вълнено палто. Беше слаб и дългунест, със сива набола брада и мазна кожа. Косата му представляваше оредяващо гнездо къси, неподдържани пепеляворуси къдрици; носът му бе толкова закривен, че можеше да го използва за закачалка за палтото.

	— Та какво научи от Мистъри? — попита скептично ухилен.

	— Много.

	— Например?

	— Ами, стикинг пойнт* ми беше как да разбера кога едно момиче ме харесва. Сега вече знам.

	[* затруднение (англ.). — Б.ред.]

	— И?

	— Трябва да събера три индикатора за интерес.

	— Назови ги.

	— Да видим. Тя те пита за името.

	— Един.

	— Хващаш ръката й и тя отвърне на стисването.

	— Два.

	— Ами, в момента не помня третия.

	— Аха. — Скочи на крака. — Значи все пак не го бива като учител.

	— Не, беше страхотен — протестирах.

	— Тогава ми назови третия индикатор.

	— Не се сещам. — Чувствах се като притиснато в ъгъла животно. — Значи съм прав — обяви той. Добър беше.

	Да вземе поръчката ни, пристигна ниска, по бебешки закръглена сервитьорка със син лак и светло кестенява коса. Рос я погледна и ми намигна.

	— Това са учениците ми — й каза. — Аз съм техен гуру.

	— Така ли? — попита тя, симулирайки интерес.

	— Как би реагирала, ако ти кажа, че уча хората да контролират съзнанието и да привлекат всеки човек, когото пожелаят.

	— Глупости.

	— Вярно е. Мога да те накарам да се влюбиш, в който си поискам мъж на тази маса.

	— И как? Като контролираш съзнанието ми? — Беше все още скептично настроена, но проявяваше и любопитство.

	— Ще те питам нещо. Когато наистина харесаш някой, как точно го разбираш? С други думи, какви сигнали получаваш, психически, които ти подсказват — тук сниши глас, бавно произнасяйки всяка дума, — че… наистина… си падаш… по този тип?

	Впоследствие открих, че целта на въпроса е да накара сервитьорката да се почувства привлечена от присъствието му и да асоциира това чувство с лицето му.

	Тя се замисли за момент.

	— Ами, появява се едно странно усещане в стомаха.

	Рос постави ръка, с дланта навън, върху корема си.

	— Да, и се обзалагам, че колкото повече те привлича той, толкова повече се надига това чувство — започна бавно да надига ръка към сърцето си, — после започваш да се изчервяваш… ето, точно както става сега.

	Тутаймър се приведе към мен и прошепна:

	— Това се казва анкъринг — асоциираш физическото усещане с допир или жест. Всеки път, когато Рос надигне така ръка, тя ще изпитва привличане към него.

	След още няколко минути очите на сервитьорката започнаха да се замъгляват. Рос използва възможността да си поиграе безмилостно c нея. През няколко секунди надигаше ръце, от корема към лицето си, и се усмихваше, когато лицето на момичето се обливаше в червенина. Напълно беше забравила чиниите, които носеше, несигурно балансирани в отмаляващата й ръка.

	— Веднага ли почувства привличане към приятеля си? — продължаваше Рос. Каза го рязко, за да я извади от унеса. — Или стана постепенно.

	— Ами, ние се разделихме — каза тя. — Но не стана веднага. Първо бяхме приятели.

	— Не е ли много по-готино, когато изпиташ първо привличане — вдигна пак ръка и очите й отново започнаха да се замъгляват, — от мига, в който видиш някого. — Посочи към себе си, предполагам поредния NLP номер тя да го асоциира с този някой. — Невероятно е, нали?

	— Да — съгласи се тя, съвсем забравила останалите маси.

	— Какво не беше наред при приятеля ти?

	— Не беше зрял.

	Рос се вкопчи във възможността.

	— Значи трябва да излизаш с по-зрели мъже.

	— Тъкмо това си помислих и аз. — Изхили се.

	— Обзалагам се, че когато дойде при масата ни, аз бях последният, когото си мислила, че ще харесаш.

	— Странно е, защото изобщо не си мой тип.

	Рос предложи да излязат на кафе и тя с готовност посрещна възможността да му даде телефонния си номер. Техниката му бе коренна различна от тази на Мистъри, но като че ли също даваше резултати.

	Рос високо, победоносно се изсмя.

	— Виж, другите ти клиенти сигурно вече се дразнят. Но преди да си тръгнеш, ще ти кажа нещо. Искам да запазим приятните чувства, които са ни изпълнили — пак надигна ръце, — и да ги приберем в това пакетче захар. — Взе едно пакетче и потърка ръка в него. — И да ги носим с нас през целия ден.

	Тя прибра пакетчето в престилката и си тръгна, още червена като цвекло.

	— Това — изсъска Тутаймър, — е кондимънт анкърннг*. Пакетчето ще й напомня за позитивните емоции, които е изпитала с него.

	[* закотвяне с подправка (англ.). — Б.ред.]

	

	На излизане от ресторанта Рос приложи абсолютно същата последователност от действия на салонната управителка и се сдоби и с нейния номер. И двете жени бяха към трийсетте, Рос към петдесетте. Зяпнах.

	Натикахме се в „Сааб“— а на Рос и поехме към „Гети“.

	— Това, което искаш от една жена — привличане, страст, опиянение — е просто вътрешен процес, който протича в тялото и мозъка й — обясни той. — Остава да го задействаш с въпроси, които да я накарат да ти откликне. После тя ще асоциира привличането с теб.

	— Какво мислиш? — попита седналият на задната седалка до мен Тутаймър.

	— Изумително.

	— Жестоко — поправи ме той и по устните му се плъзна лека усмивка. — Дарвин говори за естествения подбор — обясни, докато разглеждахме колекцията стари произведения на изкуството на музея. — Преди е оцелявал най-силният. Днес обаче силата не помага да напреднеш в обществото. Жените се съвокупляват с прелъстители, които знаят как да задействат, с думи или допир, отговарящите за фантазирането части на женския мозък. — В говора, в движенията и начина, по който ме гледаше, имаше нещо изкуствено и отрепетирано. Сякаш изсмукваше душата ми с очи. — Самата идея за естествения подбор вече е анахронизъм. На прага на нова ера сме: оцелява най-убедителният.

	Идеята ми хареса, макар че и това не бе силната ми страна. Говорех бързо и насечено, движенията ми бяха изтъркани, почти не използвах езика на тялото. Трябваше да поработя здравата, за да „оцелея“.

	— Казанова е бил един от нас — продължи Тутаймър. — Но ние водим по-комфортен живот.

	— Тогава вероятно е било много по-трудно да прелъстиш жена, заради морала — казах, опитвайки да внеса своя дял към разговора.

	— А ние разполагаме и с техниката.

	— NLP?

	— Не само това. Казанова е трябвало да работи сам. — Ухили се и още по-настойчиво впи поглед в мен. — А ние сме екип.

	Мотаехме се из галерията и зяпахме хората, които зяпаха картините. Наблюдавах как Гримбъл и Тутаймър заговарят жените. Твърде изплашен бях да се пробвам пред Рос, опасявах се, че ще критикува всичко, което направя, или ще се обиди, че не използвам техниката му. От друга страна точно той съветваше учениците си да преодолеят страха, като кажат на произволна жена, „Здрасти, аз съм Мани Марсианеца. Коя ти е любимата форма топка за боулинг?“ Или нямаше защо да се притеснявам, ако ме помисли за глупак. Той клонираше глупаци.

	Накрая Рос събра три номера, Тутаймър и Гримбъл по два. Аз — нито един.

	Във влакчето на слизане към паркинга на музея Рос седна до мен.

	— Виж, след месец— два ще организирам семинар. Ще те пусна да участваш безплатно. — 

	— Благодаря.

	— Аз ще съм твоят гуру. Не Мистъри. Ще се убедиш, че моята школа е сто пъти по-добра.

	Не знаех какво да кажа. Съревноваваха се кой да ме спечели — мен, един средностатистически отчаян тип (AFC).

	— Още нещо — продължи Рос. — В замяна искам да ме заведеш на пет — не, шест — партита в Холивуд, с готини майки. Трябва да разширя хоризонтите.

	Усмихна се и попита:

	— Става ли?

	Потриваше с палец брадичката си. Сигурен бях. че ми пробутва анкъринг.

	 

	 

	


Стъпка 3

	Демонстрация на стойност

	

	 

	Моят мъж е като Бари, с басов глас.

	Има тяло на Арнолд и лице на Дензъл…

	Носи се тузарски, но и по дънки е дяволски оригинален, мъжа на моите мечти.

	Винаги е готов да говори за душата, което за мен значи много. Защото добри мъже се намират трудно.

	 „Какъв мъж“

	Salt-n-Pepa

	 

	 

	



Глава 1

	 

	Най-добрите хищници не дебнат озъбени и с извадени нокти. Не, те приближават плячката бавно и безобидно, спечелват доверието й, после нападат.

	Поне така твърдеше Син в остроумно кръстения метод „Син“*.

	[*На англ. ез. грях. — Бел. прев. ]

	След семинара Мистъри отлетя за Торонто, но поддържах контакт със Син. Станал бях свидетел как при него дойде за първи път жена. Той я хвана за врата и я притисна към стената, после я пусна миг, преди да я целуне, и равните части страх и възбуда запратиха адреналина й в космоса. После Син й сготви вечеря и не отвори дума за случилото се до десерта, когато я фиксира с очи като тигър, оглеждащ жертвата си, и каза с едва овладяна страст:

	— Дори не ти трябва да знаеш какво точно искам да направя с теб в момента.

	Тук аз се извиних и се прибрах у дома.

	Хищният Син, също като по-подмолният Гримбъл, ми стана верен уинг. Но дружбата ни не продължи дълго. Един следобед, след свалки в Бевърли Сентър Мол, Син ме информира, че се е записал във Военновъздушните сили.

	— Военните плащат редовно — обясни той. — Ще мога да живея където си поискам. Прекадено дълго бях безработен програмист.

	Бяхме седнали в едно кафене в комплекса. Опитах се да го разубедя. Син си падаше по астрални проекции, готик метал, садомазохизъм и жени. В армията щеше да се наложи да прикрива всичко това. Но той вече бе взел решение.

	— Говорих с Мистъри за теб — каза, привеждайки се ниско над плота от ковано желязо. Тонът му, както винаги, бе съвсем сериозен. — Насрочил е следващия си семинар за декември. Иска ти да ме заместиш като уинг.

	Помислих си за уикенда с Мистъри и тайните, с които докарваше момичетата до сълзи, и се опитах да не издам възбудата си.

	— Мисля, че ще мога да го уредя — казах.

	Не можех да повярвам, че Мистъри е избрал точно мен. А може и да не познаваше кой знае колко мъже.

	Имаше един малък проблем, през декември имах друг ангажимент. Щях да ходя на гости при Марко, съученика, който на времето ме запозна с Дъстин. Вече бях резервирал билет до Белград. Не можех да разочаровам Марко, но за нищо на света нямаше да изпусна и семинара.

	Имаше само един изход.

	Същата нощ позвъних на Мистъри в Торонто, където живееше с родителите, двете си племенници, сестра си и съпруга й.

	— Здрасти — вдигна той. — Умирам от скука.

	— Не мога да повярвам.

	— Вали, излиза ми се, а няма с кого и нямам представа къде. — Изшътка на племенниците си да пазят тишина.

	Мислех, че момичетата всяка вечер се тълпят да излязат с великия Мистъри, а цял списък свалячи изгарят от нетърпение да обикалят клубовете с него. Оказа се, че напротив, той гние вкъщи. Баща му бил болен, майка му — преуморена. А сестра му се развеждала.

	— Защо не излезеш с Патриша? — попитах аз.

	— Сърдита ми е.

	Мистъри се запознал с Патриша преди четири години, тя тъкмо пристигала от Румъния. Опитал се бе да я превърне в идеалната жена — убедил я да си уголеми гърдите, да му прави свирки и да започне работа като стриптийзьорка. Обаче тя упорито отказала да участва в бисексуални връзки. За Мистъри това беше предателство.

	Всеки има причина да влезе в играта. Някои, като Екстрамаск, са девствени и искат да изпитат усещането да бъдат с жена. Други, като Гримбъл и Тутаймър, искат да са с ново момиче всяка нощ. Трети, като Пуловера, търсят идеалната съпруга. Мистъри си имаше своя собствена цел.

	— Искам в мен да се влюбят две жени, разкошна блондинка и разкошна азиатка, които да се обичат една друга толкова, колкото обичат и мен. А хетеросексуалността на Патриша пречи на сексуалния ни живот. Понякога ми става само ако си представя, че с нас има и второ момиче. — Премести телефона в друга стая, защото сестра му и съпругът й започнаха да се карат за нещо. — Разкарах Патриша, но в Торонто няма други като нея, само седмици по десетобалната система, и то ако изкараш късмет.

	— Ами, премести се в Лос Анджелис — казах настойчиво.

	— Да, наистина трябва да се махна оттук — въздъхна той. — Затова организирам семинарите. Получих заявки от Маями, Чикаго и Ню Йорк.

	— Какво ще кажеш за Белград?

	— Моля? Там не се ли води война?

	— Не, тя свърши. А и трябва да се видя с един приятел. Той каза, че не е опасно. Можем да отседнем при него, без пари, а и за славянките се говори, че са най-красивите жени на света.

	Мистъри се поколеба.

	— Билетът ми върви с безплатен придружител.

	Тишина. Обмисляше.

	Притиснах го.

	— Какво толкова? В най-лошия случай ще направиш снимки за фото рутината.

	Мисълта на Мистъри тече като река. И съгласи ли се с нещо, моментално дава потвърждение, винаги с една и съща дума.

	— Решено.

	— Супер. Ще ти пиша кога летим. — Не можех да дочакам шестчасовия полет. Исках да изтегля от главата му всичко — всеки фокус, реплика, история. Да повторя точно това, което го видях да прави, дума по дума, номер по номер, просто защото то даваше резултати

	— Чакай — каза той. — Има още нещо.

	— Какво?

	— След като ще си ми уинг, не можеш да се казваш Нийл Строс. Време е да се промениш, да скъсаш с миналото и станеш нов човек. Чуй само: Нийл Строс, писател. Не звучи гъзарско. Никой не иска да спи с писатели. Те са на дъното на класацията. Трябва да бъдеш суперзвезда, и то не само с жените. Ти си творец, който си търси изкуство, а защо то да не е социалните умения, които придобиваш. Наблюдавах те в действие: адаптираш се бързо. Затова те избрахме със Син. Изчакай минутка.

	Чух го да шумоли. Размахваше някакви листове.

	— Виж, това са личните ми цели. Искам да събера пари за турне. Искам да живея в скъпи хотели. Искам да ходя на представления с лимузина. Искам да ме пуснат по телевизията. Искам да левитирам над Ниагарския водопад. Искам да видя Англия и Австралия. Искам пръстени, игри, самолет, лична асистентка, стилист. Искам да играя в „Исус Христос суперзвезда“ — в ролята на Исус.

	Определено знаеше какво иска от живота.

	— Но това, което наистина искам — каза накрая, — е хората да ми завиждат, жените да ме желаят, а мъжете да мечтаят да са като мен.

	— Не си получавал обич като дете, нали?

	— Не — отговори свенливо.

	В края на разговора ни каза, че ще изпрати парола за тайното онлайн братство „Мистърис Лаундж“. Създал го преди две години, след като някаква устата барманка, с която спал в Лос Анджелис, открила, че е описал случилото се в нюзгрупа със свободен достъп. Цял уикенд чела онлайн архива, писала на Патриша и я светнала за страничните занимания на гаджето й. Разкритието едва не унищожило връзката му, а случката го научила, че пикапът има и лоша страна: да бъдеш разкрит.

	За разлика от другите бордове за прелъстяване, където стотици новобранци молят за съвет шепата експерти, за личния си форум Мистъри внимателно беше подбрал само най-добрите. Тук те не само споделяха тайни, случки и техники, но и пускаха свои снимки с жени — дори понякога видео — и аудиозаписи на похожденията си.

	— Обаче имай предвид — ми каза строго Мистъри, — че ти вече не си Нийл Строс. Когато се срещнем, искам да си нов човек. Трябва ти прелъстителко име. — Замисли се. — Стайл?

	— Какво Стайл? — Единственото, с което се гордеех, бе че може да бях схванат в компания, но се обличах по-добре от отворковците.

	— Стайл. Мистъри и Стайл.

	Да, Мистъри и Стайл изнасят семинар. Звучеше ефектно. Стайл учи загубеняци симпатяги как да срещнат жената на мечтите им.

	Веднага щом затворих обаче, се сетих нещо: Стайл първо трябваше да научи себе си. Само месец бе минал от семинара с Мистъри. Чакаше ме дълъг път.

	Беше време за промяна, по дяволите.

	 

	 

	



Глава 2

	 

	Един от героите ми като тийнейджър беше Хари Крозби, поет от 20— те. Стиховете му не ставаха, но животът му бе легендарен. Племенник и кръщелник на Морган, приятел с Ърнест Хемингуей и Д. X. Лорънс, първият, публикувал „Одисей“ на Дж. Джойс, символ на декадентството на изгубеното поколение. Живял бе динамичен, напомпан с опиум живот, и се бе заклел, че ще умре на трийсет. На двайсет и две се бе оженил за Поли Пийбоди, изобретателката на сутиена без презрамки, и я бе убедил да промени името си на Кърес, Милувка. За медения си месец се затворили в стаята си в Париж с купища книги. На трийсет и една направил равносметка, че начинът му на живот все още не го е убил, и се застрелял.

	Нямах Кърес, с която да се заключа, затова го направих сам, четох, слушах касети, гледах филми и проучвах постовете в Мистърис Лаундж. Потопих се в теорията на съблазняването. Трябваше да забравя Нийл Строс и да се превърна в Стайл. Исках да оправдая доверието на Мистъри и Син.

	За целта трябваше да променя не само нещата, които казвам на жените, но и самото си държане с тях, да стана самоуверен, интересен, решителен, грациозен, да се превърна в алфа мъжкар, пълна противоположност на това, което ме бяха възпитавали да бъда. Имах да наваксвам много — и шест седмици да го направя.

	Купих си книги по невербална комуникация, флирт и сексуални техники. Четох антологии с женски сексуални фантазии, от типа на „Тайната градина“ на Нанси Фрайдей, за да свикна с идеята, че жените искат секс също толкова — ако не и повече, — колкото мъжете: просто не желаят да ги притискаш, лъжеш или да ги караш да се чувстват като курви.

	Поръчах книги по маркетинг от типа на самобитната „Влияние“ на Дейвид Калдини, от която научих някои ключови принципи за процеса на взимане на решение. Най-важна роля тук играе социалното доказване, или убеждението, че ако всички други го правят, то съответното нещо е добро. Или е много по-лесно да сваляш жени ако си в бар с увесена на рамото ти красива жена (пивът на жаргона на братството), отколкото ако си сам.

	Изгледах касетите на Гримбъл и си водих бележки, запаметявах нахакани фрази („Най-доброто за една жена е да бъде допусната в моя свят“) и шаблони. Между шаблон и реплика има разлика. Реплика е на практика всеки предварително готов коментар към жена. Патърнът е по-сложен сценарий, разработен с изричната цел да я възбуди.

	Мъжете и жените мислят и откликват по различен начин. Покажи на мъж корицата на „Плейбой“ и той е готов. Покажи му авокадо, резултатът е същият. Жените, според скоростните прелъстители можеш да убедиш също толкова лесно, с директни изображения и разговор. Те са по-податливи на метафори и внушение.

	Един от най-известните шаблони на Рос Джефрис е филм на Дискавъри“ за увеселителни влакчета като метафора за привличането, доверието и възбудата, които често са задължителни предпоставки за секс. Патърнът описва „идеалното привличане“. То е съпроводено с възбуда — влакчето се издига до върха и стремглаво се спуска надолу: после идва безопасността, тъй като то е проектирано така, че да изпиташ това в комфортна, безопасна среда; и накрая, когато спускането завърши, ти се ще да се качиш пак и да започнеш всичко отначало. Малко вероятно е точно този шаблон да възбуди жената, но пак е по-добре, отколкото да й говориш за работа.

	На мен обаче не ми стигаше Рос Джефрис. Много от идеите му бяха просто приложения на нерво— лингвистичното програмиране (NLP). Затова реших да стигна до извора и купих книги на Ричард Бандлър и Джон Грайндър, професори в Калифорнийския университет, разработили и популяризирали своя школа хипно-психология през 1970-те.

	След NLP бе време да усвоя някои от фокусите на Мистъри. Похарчих сто и петдесет долара в специализираните магазини, купих касети и книги за левитация, огъване на метал и разчитане на мисли. От Мистъри бях научил, че едно от най-важните неща, когато си с красива жена, е да й демонстрираш стойност. С други думи, кое ме прави различен от последните двайсет мъже, които са я заговорили? Ами, мога да огъна тази вилица с поглед или да отгатна името й.

	За да се усъвършенствам в тази област, купих книги по анализ на почерците, четене на руни и гледане на таро.

	Водех си бележки за всичко и разработвах ругани и истории, които да тествам в действие. Занемарих работата, приятелите, семейството си. Бях на осемнайсетчасова, ежедневна мисия.

	Когато натъпках максимума информация в мозъка си, започнах да работя по жестовете си. Записах се на суинг и салса. Взех „Бунтовник без кауза“ и „Трамвай Желание“, за да упражня имиджа и позите на Джеймс Дийн и Марлон Брандо. Гледах Пиърс Броснън в римейка на „Аферата Томас Краун“, Брат Пит в „Да срещнеш Джо Блак“, Мики Рурк в „Дива орхидея“, Джак Никълсън във „Вещиците от Истуик“ и Том Крус в „Топ Гън“.

	Обмислих всеки аспект на физическото си поведение. Махах ли с ръце, когато ходех? Държах ли ги встрани, за да не пречат на „масивния“ ми гръден кош? Самоуверена ли беше походката ми? Дали да не изпъча малко гърди? Да държа глава по-високо вдигната? Да опитам да вървя по-разкрачен, все едно ми пречат гениталиите?

	След като поправих каквото можах сам, се записах на курс по техниката „Александър“, за да оправя Стойката си и се отърва от проклятието увиснали рамене, наследено от баща ми. А тъй като никой не разбираше и дума от това, което казвах — говорех бързо, тихо и заваляно, — започнах всяка седмица да посещавам частни уроци по ораторство и пеене.

	Носех стилни сака с ярки ризи и колкото се може повече аксесоари. Купих си пръстени, верижка, фалшив пиърс. Експериментирах с каубойски шапки, изкуствена боа, светещи гердани, дори слънчеви очила, за да видя кое ще предизвика най-силно внимание у жените. Дълбоко в себе си знаех, че аксесоарите са педерастки, но теорията на пауна даваше резултати. Носех ли поне едно открояващо се нещо, подавах на жените, които евентуално искаха да се запознаят с мен, лесен начин да ме заговорят.

	Излизах с Гримбъл, Тутаймър и Рос Джефрис почти всяка вечер и малко по малко усвоих един нов начин на държане. На жените им е писнало от безлични типове с безлични въпроси. „Откъде си?“ или „Какво работиш?“ — С нашите шаблони, номера и рутини, ние бяхме герои, спасяващи нежния пол от тотална скука.

	Не всички жени оценяваха усилията ни, разбира се. Въпреки че никога не са ми крещяли, не са ме удряли или замеряли с чаша, нито за миг не забравях историите за потресаващи провали. Като Джона, двайсет и три годишният девственик в братството, когото пияно момиче, неразбрано неговете му, го ударило два пъти по тила. Или Литъл Бит Дик, сваляч от Аляска — както си говорел с момиче на бара, гърбом цъфнало гаджето й, измъкнал го от стола, хвърлил го на земята и го ритал в главата две минути без прекъсване, като при това счупил костта над лявото му око и оставил отпечатъци от обувки по лицето му.

	Надявах се, че това са по-скоро изключения.

	Болезнените гафове бяха на първо място в съзнанието ми, докато шофирах към Калифорнийския университет в Уестуд и първите ми дневни свалки. Въпреки пищова с любими реплики за запознаване и рутини в задния джоб на дънките ми, вкочанен от ужас обикалях улиците в търсене на жертва.

	До една книжарница видях жена с кафяви очила и къса, къдрава руса коса до раменете. Беше слаба, с меки извивки, дънки, впита точно колкото трябваше и хубава кожа с цвят на препечено масло! Приличаше на неоткритата звезда на кампуса.

	Влезе в книжарницата и аз реших да се пробвам. Но когато я видях през витрината, ми заприлича на хладна интелектуална, неразцъфнала розова пъпка, човек, с когото да говориш за филмите на Тарковски и да заведеш на рали с тирове. Може би това щеше да бъде моята Кърес. Знаех, че ако не я заговоря, ще се проклинам цял живот и ще се чувствам пълен идиот. А и, си казах, тя сигурно не е толкова готина отблизо.

	Открих я при стойката с пликовете.

	— Хей, ще ми помогнеш ли да разреша един спор — подхванах. Докато рецитирах реплика за запознаванеа „Мори Пович“, забелязах, че отблизо е още по-красива. Налетял бях на истинска десятка. А трябваше да следвам протокола и да й подхвърля нег.

	— Знам, че не му е мястото да го казвам — изръсих. — Обаче съм закърмен с филмчета за Бъгс Бъни. Имаш очарователна захапка, точно като него. 

	Притесних се да не съм прекалил. „Сътворих“ нега на място и вероятно си бях изпросил шамара. Тя обаче се усмихна.

	— Майка ми ще полудее, ако го чуе, след всичките шини, които съм носила — отговори. Флиртуваше.

	Изпълних ESP рутината и за късмет тя избра седем. Бях изумен. Попитах я какво работи — била модел, водела шоу по TNN. Разговорът ни все повече й харесваше. Аз обаче започвах да се изнервям. Не можех да повярвам, че такава жена ще ми обърне внимание. Всички в книжарницата ни зяпаха. Просто не можех да продължа.

	— Закъснявам за една среща — й казах. Ръцете ми трепереха от нерви. — Но какви стъпки можем да предприемем, за да продължим разговора?

	Това беше заключаващата рутина на Мистъри. Един пикап артист никога не дава телефона си, защото момичето може и да не му се обади. Пикап артистът трябва да предразположи жената дотам, че тя да му даде номера си. Не трябва да го искаш директно, защото тя може и да откаже, а да внушиш на момичето сама да предложи идеята.

	— Мога да ти дам номера си — предложи тя.

	Записа името, телефонния номер и имейла си. Не можех да повярвам.

	— Обаче не излизам често — предупреди. Може би вече започваше да съжалява.

	Когато се прибрах, измъкнах листчето от джоба си и го сложих пред компютъра. Щеше ми се да потърся нейна снимка в Интернет. Записала бе само първото си име. Далийн, но за щастие фамилията й я имаше в имейла, Къртис. Вкарах думите в Google и получих стотици хиляди препратки.

	Издействал си бях телефона на момичето на годината на „Плеймейт“.

	 

	 

	



Глава 3

	 

	Всяка вечер сядах пред телефона, зяпнал номера на Далийн Къртис, но не можех да се насиля да позвъня. Не бях достатъчно самоуверен и готин за тази великолепна представителка на нежния пол. Какво изобщо щях да правя на срещата?

	Помня бях на седемнайсет, работех през лятото и изведох едно момиче, Елиза, на обяд. Бях толкова нервен, че и ръцете, и гласът ми трепереха. Колкото повече се сковавах, толкова повече се сконфузваше тя. Докато пристигне храната, вече ме бе срам дори да дъвча пред нея. Тотална катастрофа — а дори не беше истинска среща. Нямах никакви шансове с момичето на „Плеймейт“.

	Можех да го определя само по един начин — чувствах се недостоен.

	Затова изчаках три дни, после отложих още един, после реших, че ако се обадя през уикенда, ще реши, че нямам социален живот, и го оставих за понеделник. Вече беше минала цяла седмица. Тя вероятно ме бе забравила. Говорихме най-много десет минути, и приключих с мека забивка. Сигурно ме възприемаше като малко странния, интересен тип, с когото се е запознала в книжарница. Нямаше причини жена, която можеше да има всеки мъж в Америка, да иска да ме види пак. Затова и не й се обадих.

	Сам си бях враг.

	Първият ми реален успех дойде чак седмица по-късно. Една вечер понеделник, в апартамента ми неканен цъфна силно развълнуван Екстрамаск. Току-що бе направил невероятно откритие.

	— Сигурен бях, че чекиите и болката вървят ръка за ръка — обяви още от вратата.

	Изглеждаше различен. Беше боядисал косата си и я вдигнал на фитили, носеше обеци, пръстени, верижка и пънкарски дрехи. Направо си изглеждаше готин. Стискаше книгата на Антъни Робинс „Безгранична власт“. Очевидно следваше моя път.

	— За какво говориш? — попитах.

	— О’кей. Значи лъсвам бастуна, после се измивам и обувам пак слиповете, нали? — влезе и се метна на дивана ми.

	— Дотук, добре.

	— Но чак вчера разбрах, че малко сперма остава в пениса. Като заспиш, тя се втвърдява. Станах на сутринта и пробвах да се изпикая, а пикнята не излизаше. — Сложи ръка на слабините си и ми го показа нагледно. — Напънах се и малко сперма излетя от пениса ми и се размаза на стената.

	— Ти не си нормален. — Екстрамаск беше странен резултат от задръстено католическо образование и натрапчива комедийна амбиция. Така и не разбрах дали проблемът е сериозен, или просто се опитва да ме развесели.

	— Болеше ужасно — продължи. — Отказах чекиите за цяла седмица. Вчера обаче веднага, като свърших, изстисках цялата гадория.

	— И сега можеш да си мастурбираш на воля?

	— Абсолютно. А още не съм ти казал най-хубавото.

	— Мислех, че това е хубавото.

	Той с приповдигнат тон каза:

	— Вече мога да пикая пред други хора! Всичко е било въпрос на самочувствие. Или семинарът на Мистъри не се отнасяше само до свалянето на мадами.

	— Така е.

	— А и при пикаенето.

	Прескочихме до „Ла Салса“ за буритос. На съседната маса седеше привлекателна, малко раздърпана жена. Имаше дълга. къдрава кестенява коса, дребно лице, като на невестулка и огромни гърди, които отказваха да се скрият под суитчъра й. Пресрочих трисекундното правило с около двеста и петдесет секунди, но накрая събрах смелост да я заговоря. Не исках Екстрамаск да ме вземе за AFC

	— Карам курс по анализ на почерка — й казах. — Имате ли нещо против, докато дойде храната, да се поупражнявам с вас? — Тя ме погледна скептично, после реши, че съм безобиден и се съгласи. Подадох й тетрадката си и казах да напише едно изречение.

	— Интересно — отбелязах. — Почеркът ви не е с наклон, което означава, че се чувствате добре в собствената си компания.

	Уверих се, че тя кима в съгласие и продължих. Тази техника научих от една книга по колд рийдинг, която изобличаваше клишетата и шарлатанските техники на разчитане на невербалните сигнали на тялото.

	— Почеркът ви не е организиран, което значи, че по принцип не сте особено организирана и невинаги следвате плановете си.

	С всяка измислица тя се привеждаше към мен и все по-енергично клатеше глава. Имаше разкошна усмивка. С нея се говореше лесно. Връщала се от курс по комедийно майсторство, ми каза, и предложи да прочете няколко вица от тетрадката си.

	— Започвам изявите си с този — каза след анализа ми. — „Идвам от фитнес и да знаете колко съм сдухана“. Това беше нейният реплика за запознаване, носеше си го в джоба на листче. Пикапът, си дадох сметка, много прилича на сценичните изкуства. И при тях се искат реплики за запознаване, рутини и ефектен финал, плюс дарбата всеки път да ги казваш така, че да звучат свежо.

	Каза, че за тази нощ била отседнала на хотел и аз й предложих да я закарам. На сбогуване й показах бузата си. „Целувка за лека нощ?“ Тя ме целуна. Екстрамаск възбудено изрита седалката ми. Казах й, че имам да свърша малко работа и след това ще й се обадя да пийнем по нещо.

	— Искаш ли да дойдеш на клуб с Вижън? — пита ме Екстрамаск, когато тя си тръгна.

	— Не, предпочитам да се видя с това момиче.

	— Е, аз ще отида. А като се прибера, ще мисля за момичето, което току-що те целуна, и ще се изпразня като за световно.

	Преди да отида да я взема, изпринтих един от забранените шаблони на Рос Джефрис. Бях твърдо решен да компенсирам грешките си.

	Отидохме на бар и си поръчахме пиене. Тя се беше преоблякла в светлосив пуловер и широки дънки, които я правеха малко развлечена. Аз въпреки това се кефех, че съм на истинска среща с жена, която съвсем сам съм свалил. Най-после ми се отваряше възможност да експериментирам с висшия пилотаж.

	— Има начин — й казах, — да вкараш на фокус целите и живота си. — Чувствах се като Гримбъл в TGI Friday’s.

	Какъв?

	— С едно упражнение по визуализация. Един приятел ме научи. Не го знам наизуст, но мога да ти го прочета.

	Тя прояви желание да го чуе.

	— Добре — й казах, извадих листа с шаблона и зачетох. — Опитай да си спомниш последния път, когато си изпитала удоволствие или щастие. Къде точно в тялото си ги усети?

	Тя показа гърдите си.

	— И колко добре се чувстваше, по десетобалната система?

	— Седем.

	— О’кей, фокусирай се върху усещането. Забелязваш ли как от него започва да се излъчва цвят? Какъв точно?

	— Пурпурно — каза тя и затвори очи.

	— Добре, представяш ли си какво ще стане, ако пурпурното стане по-силно и топло? Искам с всяко поемане на въздух да караш пурпурното да стане малко по-светло.

	Тялото й се отпусна; виждах как гърдите й под пуловера се надигаха и спадаха. Успях — предизвикал бях реакция като тази на Рос Джеф— рис в „Калифорния пица кичън“. Продължих с шаблона вече по-уверено. Представях си как Тутаймър прошепва „жестоко“ в ухото ми.

	— Как се чувстваш сега, по десетобалната система? — попитах.

	— Десет — каза тя. Сигурно бях успял.

	После я накарах да свие цвета до малко пурпурно грахче, със силата и яркостта на изпитваното удоволствие. Накарах я да постави въображаемото грахче в ръката ми, прокарах ръка по тялото й, първо отдалеч, после леко я докоснах.

	— Забелязваш ли как докосването ми е като четка, която пренася цветовете и усещането през китката ти, през рамото и нагоре, до лицето?

	Честно казано нямах представа дали това я възбужда или не. Слушаше и като че ли изпитваше удоволствие, но не засмука пръстите ми като момичето от разказа на Гримбъл. Всъщност това, че използвах хипнозата като претекст да я докосна, ме караше да се чувствам не само леко тъпо, но и като подляр. Забранените шаблони не ми харесваха. Влязъл бях в играта, за да добия самоувереност, не да контролирам чуждите мозъци.

	Спрях и я попитах какво мисли.

	— Хубаво ми беше — отговори и се усмихна като невестулче. Не разбрах дали просто не иска да ме обиди, но предполагам всеки е готовност би изпробвал нещо ново, стига то да е безобидно.

	Сгънах листчето, прибрах го в джоба си и я откарах до хотела Но вместо да я оставя отпред, продължих към гаража. Измъкнахме се от колата и аз я последвах в стаята й. Бях твърде уплашен да кажа нещо, от страх тя да не се обърне и ме пита защо вървя след нея. Но тя сигурно бе взела решение. Не можех да повярвам на късмета си Всички упражнения най-после започваха да носят резултат.

	Според теорията на Мистъри грубо седем часа са нужни, за да преведеш една жена гладко от срещата към секса. Тези седем часа могат да са в една нощ или в рамките на няколко дни, установяващ контакт и говориш час, после час по телефона, излизате за около два часа, пак телефон за половин час, после още два часа на следващата среща и в леглото.

	Мистъри нарича изчакването от седем или повече часа сигурна игра. Но се случва някоя жена или да излезе с изричното намерение да спи с някого, или може с лекота да бъде убедена да прави секс за по-кратък период от време. Мистъри му казва фулс мейт. Прекарал бях един час с момичето в „Ла Салса“ и два часа в бара. Очакваше ме първият ми фулс мейт.

	Тя пъхна картата в ключалката. Светна зелено — стори ми се добра поличба за очакващата ни страстна нощ. Тя отвори вратата, седна на леглото и — като по филмите — си свали обувките. Първо лявата, после дясната. Носеше бели чорапи, което намерих за сладко. Размърда пръстите на краката си и се тръшна назад в леглото.

	Пристъпих към нея, готов да се строполя върху й. Изведнъж обаче в ноздрите ми нахлу невероятно гнусна миризма, която буквално ме изтика назад, воня като на развалено сирене. Така смърдят бездомните алкохолици в метрото в Ню Йорк и обикновено опразват целия вагон. Без значение колко стъпки назад правех, смрадта не намаляваше. Изпълваше цялата стая, цялото жизнено пространство.

	Погледнах я, изтегната в леглото, неподвижна, безстрастна. Миризмата идваше от краката й.

	Трябваше да се разкарам оттам.

	

	 

	



Глава 4

	 

	Всяка вечер учениците по прелъстяване и надзорниците им пускат онлайн доклади. Целта им е различна: някои искат по- мощ за грешките си, други — да споделят нови техники, а немалко просто да се изфукат.

	В деня след злощастния епизод с комедиантката с вонящите крака, Екстрамаск пусна доклад. Случило му се бе нещо не по- малко странно. Братството на прелъстителите вече бе оправдало доверието му — научил се бе да пикае до други мъже и да мастурбира безболезнено. А сега, на двайсет и пет, най-после се бе отървал от девствеността си— макар и не по начина, по който бе очаквал.

	 

	MSN Group:  Mystery's Lounge

	Subject:  Доклад — Аз успешно чуках момиче

	Auhor:  Екстрамаск

	 

	Аз, Екстрамаск, за първи път успях да стигна до секс с момиче — и приключих с девствеността (нищо че всъщност не успях да свърша). Ще започна от началото.

	В понеделник излязох на свалки с Вижън. Отидохме в един триетажен клуб с около петнайсет зали, всяка с отделен бар. Обиколихме ги почти всичките.

	Може да се каже, че не ми беше ден, което се отрази на свалките ми. Отидох на втория етаж и открих Вижън, търсеше някакво момиче, което взело шала му. Говорех с него, когато едно момиче, Уайдфейс, ни подмина и неприкрито ме огледа. После ми каза здрасти.

	Мацките рядко ме заговарят. Казах й:

	— Хей, да си виждала шала на тоя пич?

	Говорех чисти глупости. Като гледах лицето й, нямаше никакво значение какво ще кажа.

	Чат след репликата с шала:

	Уайдфейс: Много си готин (на една четвърт Чайнатаун/една четвърт английски/ четвърт чист китайски и четвърт За За Габор*)

	[*Актриса от унгарски произход. — Бел. прев. ]

	Екстрамаск:  Така ли? Мерси.

	Уайдфейс: Откога си тук?

	Както виждате, разговорът хич го нямаше, но знаех, че съм се уредил. Ако й приложех рутина, щях да се върна назад в свалките.

	Говорихме за обичайните простотии: работа, какво очакваме от вечерта, кои сме накратко и прочие. Преместихме се (по нейно настояване) в една по-празна зала. Докато си чатехме, Вижън няколко пъти ме подмина и ме потупа по рамото, винаги помага.

	Уайдфейс: Какво очакваш от вечерта?

	Екстрамаск: (Мисли си: Мамка му, май ще се уредя.)

	Екстрамаск: Не знам. Ти какво очакваш.

	Уайдфейс: Купон.

	Екстрамаск: Ами, и аз същото (небрежно).

	Уайдфейс: Искаш ли да дойдеш с мен и една приятелка?

	Екстрамаск: Супер, само да кажа на компанията, че тръгвам.

	Уайдфейс: О'кей, ще те чакам тук.

	Открих другите.

	Екстрамаск: Пич, май ще се уредя.

	Вижън: Давай, чупи се.

	Открих Уайдфейс и приятелката й, сръбкиня, и хванати за ръце отидохме до колата й, на около петнайсет минути от клуба. Аз в началото се, притеснявах, после се кротнах, мамка му.

	За какво говорихме на път за колата ли? Нищо особено, колко студено било, обичайните тъпи неща. Някак се подразбираше, че ще е неангажираща свалка. Влязохме в колата и приятелката й каза, че иска пица.

	Ето какво си мислеше Екстрамаск:

	Екстрамаск: МАМКАТА Й НА ЛИЦАТА ТЪПА КУЧКО ДЕВСТВЕН СЪМ И ИСКАМ ДА МЕ ЧУКАТ ОТИВАЙ СИ В ТВОЯТА КОЛА И СИ ТЪРСИ ШИБАНАТА ЛИЦА

	Уайдфейс, слава богу, случайно подмина една пицария и метна там приятелката си. Аз се преместих на предната седалка. Гледах тялото й, не беше нищо особено, обаче аз мислех, „Супер яко, след малко ще го опипам цялото".

	В колата пак не говорихме за секс, а за обичайните неща. Когато я питах какво точно учи, каза, че ще ми каже по-късно. Питах я още три пъти и тя все повече ми се нервеше. Не ми пукаше. Направо ми бъркаше някъде, че това е единственото, което не иска да ми каже. Каза ми, когато останахме сами в колата. Беше някакъв тъпанарски курс в колежа. Мечтаела си за една професия. Не ми дремеше, но все пак я питах.

	Уайдфейс: Искам да стана полицай.

	Екстрамаск: (Мислено: Никакъв полицай няма да излезе от теб.)

	Екстрамаск: А защо не преследваш мечтата си?

	Уайдфейс: Дрън, дрън, дрън.

	Стигнахме квартирата й. Живееше с някакво друго момиче на последния етаж на един страхотен блок. Стаята й беше направо огромна, имаше и голям телевизор тринитрон. Каза ми да пусна някаква музика, тя щяла да прескочи за малко до банята. В клуба ми каза, че си пада по хип-хопа, затова пуснах някакъв хип-хоп канап.

	Излезе по пижама. Аз се метнах и я повалих на земята! Майтап бе…

	Излезе по пижама и ми каза, че мога да ползвам банята. Нямах нужда, но предположих, че това върви към секса, затова отидох. Не забравяйте, че бях девствен, братя. Отидох в банята и дремах там. Не си измих оная работа и прочие. Хрумна ми само да се обадя на Вижън и на другите и да им кажа, че ще я чукам, но реших, че ще е тъпашко.

	Мислех си, дали не трябва да изляза чистак гол? Накрая реших да се появя по същия начин, по който влязох, или с всичките си дрехи без ризата. Представяте ли си да изляза съвсем гол по вирната патка.

	Беше изгасила лампата и лежеше в леглото. Отидох при нея и започнах да я целувам по врата и по ушите. После тя хвана ръката ми и я сложи на дясната си цица! Започнах да я галя, после някак съм започнал да я търкам и долу (през пижамата.) Тя си пъшкаше, както си му е редът.

	Свалих си панталоните, но оставих слиповете.

	На бас, че не вярвахте да опиша всичко толкова подробно, а, смотаняци?

	Целувах я и я обарвах, което си беше трудно, защото не можех да се фокусирам и върху двете. Тя започна да търка патката ми, което беше гот.

	Уайдфейс: Искам да го направиш, Екстрамаск.

	Екстрамаск: О'кей.

	Скъсах шибаните слипове и коленичих в леглото. Онази ми работа беше твърда като камък и пулсираше и болеше — абе знаете за какво говоря.

	Уайдфейс: Сложи си презерватив. Да ти дам ли?

	Екстрамаск: Имам.

	Не исках да използвам нейните. После щях да психясам, че ги е саботирала или знам ли какво.

	Уайдфейс: Каква марка са?

	Екстрамаск: „Шейх".

	Нали още бях девствен, не знаех как се слага презерватива.

	Екстрамаск: Сложи ми го ти, това ме възбужда.

	Уайлдфейс: О'кей.

	Не можа да ми го сложи и отиде да вземе нейния. През това време аз все пак успях да си сложа моя. После я побърках!

	Чуках я, и я чуках, и я чуках…

	След около петнайсет минути все си мислех: „Това чукане не става. Това ли е шибаният секс? Писна ми. Искам да си ходя/ Ама верно исках да си ходя. Мислех си: „За това ли от месеци си късам шибаните топки?“

	Петнайсет минути шибах мацката мисионерската, без да изпитам каквото и да било.

	Тя си пъшкаше и прочие, а аз я чуках като машина. Реших да се преместя и да пробвам друга поза — като в порнофилмите!

	Извъртях я над мен, винаги съм си фантазирал да го направя. Значи беше отгоре, а аз си мислех, „Мамка му, боли. Направо ще ми го откъсне“.

	Толкова болеше, че след две минути пак смених позите. Опънах я кучешката. Мислех, че ще е интересно. Извъртях я и се опитах да намеря слота, обаче не можах. Бърниках по задника и бедрата й, беше отвратително, също като секса. Не можех да открия дупката. Тя започна да се нерви на забавянето. Мислех си, „Ти ли ми се нервиш? Я се кротни, китайски народе. Без майтап". Нищичко не изпитвах от цялата работа.

	Вкарах го за две мушкания, после излезе и тя пак почна да скимти. Пак смених позите и я върнах отгоре. Кофти ход, Екстрамаск. Имах чувството, че онази ми работа ще се прекърши на две. След около две минути се върнахме към мисионерската и аз й го вкарах целия.

	Ами, тя сама си го изпроси.

	Ръсех простотии като:

	Харесва ли ти?

	Кажи ми името!

	Обичаш го по-грубичко, а?

	Нали се сещате, през цялото време си умирах от скука. Направо си бях разочарован.

	След трийсет минути:

	Уайдфейс: Свали презерватива.

	Екстрамаск: (Мисли: Сигурно така се прави след половин час секс.

	Само че като цяло ми беше кофти, че не сме свършили.)

	Свалих презерватива и отворих новия.

	Уайдфейс: Какво правиш?

	Екстрамаск: Слагам си нов.

	Уайдфейс: Защо?

	Екстрамаск: Нали ти така ми каза?

	Уайдфейс: Не.

	Не че ми пукаше.

	Лежахме голи и само се целувахме. Тя искаше да се гушкаме, аз не особено, но го направих.

	Това беше грешка. Трябваше да сваля презерватива, да си бия една чекия и да се изпразня на цялата стая, на мутрата й и на тринитрона.

	Уайдфейс: Почини си пет минути, после ще ти повикам такси.

	Екстрамаск: Какво? Гониш ли ме?

	Уайдфейс: Не, нямах това предвид. Просто след секс е готино да си починеш за пет минути.

	Екстрамаск: Какво си се хванала за петте минути?

	Уайдфейс: Нищо, отпусни се.

	Екстрамаск: Ама защо точно пет?

	Пет минути по-късно извика такси. Свърза се с диспечерката и започна да се нерви, защото й казаха да изчака. Аз се приготвих да си вървя.

	Початихме още малко. Каза, че в клуба забелязала, че съм пъпен е енергия. Това й харесвало.

	Уайдфейс: Какво ще правиш сега? (Беше 3:30.)

	Екстрамаск: Ще потърся приятелите ми по клубовете. (Станах още по-енергичен, направо подскачах на място.)

	Уайдфейс: Отиваш в друг клуб?

	Направо й бръкнах в здравето, че пак ще излизам. Нямах намерена да го правя, обаче ме издразни, че толкова бързаше да се отърве от мен. Исках да си тръгна на секундата — само че аз трябваше да диктувам ycловията.

	Таксито пристигна и аз си тръгнах. Преди това се целунахме три пъти.

	Не взех номера й, защото:

	1. Не исках да я чукам пак.

	2. Беше очевидно, че ще е за една нощ.

	За всеки случай си записах адреса й — в случай, че съм забравил нещо.

	Ами, това е. Изгубих девствеността си. Сексът беше отвратителен, а после се чувствах малко мръсен и използван.

	Общо взето не се усещам различен от преди. Обаче си мисля, че това подсъзнателно ще ми помага при свалките. Вече съм правил секс или отсега нататък, заговоря ли момиче, ще си мисля, „На кой му пука? Не съм умрял да се навирам между краката ти".

	Екстрамаск

	 

	 

	



Глава 5

	 

	Как се целува момиче? Дистанцията помежду ви е пет-шест сантиметра. Не е много, както и да го погледнеш. Дори не трябва да се помръднеш, за да преодолееш разстоянието. И все пак това са най- трудните пет сантиметра в целия живот на мъжа. Това е моментът, в който трябва да абдикира всички полагащи му се по рождение привилегии: да забрави гордостта, егото, самоуважението, и постиженията си и само да се надява — да се надява, че тя няма да му пробута бузата си или по-лошото, речта „Нека бъдем просто приятели“.

	Всяка нощ тренирах за семинара на Мистъри и скоро открих една успешна — поне до някъде — рутина. Нямаше да призная поражението. Знаех как да „отворя“ една група, да откликна с авариен план, да прибера телефонния й номер и уредя бъдеща среща.

	Когато се приберях, преглеждах случилото се през нощта, търсейки местата, в които е можело да се представя по-добре. Ако нещо не работеше, мислех за начини да го подобря — ъгли, повратни маневри, изпитания, времеви ограничения. Ако тя не ми дадеше номера си, не я обвинявах, като много други свалячи, че е фригидна или кучка. Обвинявах себе си и анализирах всяка дума, жест или реакция, докато не напипах критичната грешка.

	В една книга, „Въведение в NLP“ бях чел, че всеки провал е научен урок. Исках тези уроци да се набият в главата ми, за да стана безгрешен. Предстоеше ми да се докажа пред учениците на Мистъри, също както ми се доказа Син. Публичният провал щеше да е краят. Учениците ще напишат в ревютата си, че Стайл е самозванко, пълен майтап.

	Но имаше още един проблем, който не можех да преодолея. С реплика за запознаване, нег и демонстрация на самочувствие можех да изкопча номера на когото си поискам. Обаче нямах представа какво да правя оттам нататък. Никой не ме бе учил.

	Технически знаех думите на успешната целувка на Мистъри, но бях твърде ужасен да ги произнеса на глас. Ужасявах се да разруша изграденото с толкова мъка разбирателство и доверие. Освен ако тя сама ясно не ми покажеше, че се интересува сексуално от мен, имах чувството, че опитът за целувка ще я разочарова и ще я накара да реши, че съм като всички останали.

	Бяха си глупави мисли като за AFC. В мен все още се криеше част от доброто момче, от което трябваше да се отърва. И за нещастие, нямаше да имам време да го прогоня преди Белград.

	 

	 

	



Глава 6

	 

	Научил бях няколко фокуса, основните положения в четенето на руни и можех да направя така, че запалени цигари да изчезват, Изкарах най-ценния полет в живота си. И ето, че с Мистъри бяхме в Белград, през може би най-кофтия сезон на годината. Лед и киша покриваха улиците, по които Марко ни караше към апартамента си в сребрист мерцедес от 87-ма, с гадния навик да гасне при всяко минаване на втора.

	Седнал на задната седалка, Мистъри, с немита коса, завързана на мазна опашка, изрови от раницата си дълго черно палто. Отрязал беше долната една трета и на нейно място пришил някаква черна материя, покрита със звезди. Приличаше на ренесансова роба за маскарад. Беше си направил и пръстен, с изрисувано върху пластмасата око. Определено беше по-смотан от мен. Най-големият му номер бе начинът, по който всяка вечер се трансформираше в готин играч.

	Огледа ме.

	— Ще трябва да си обръснеш главата.

	— Не, благодаря. Ами ако черепът ми е ръбат или имам грозни белези, като баща ми?

	— Виж се. Носиш очила, защото недоскиваш. Сложил си шапка, за да прикриеш плешивината си. Блед си като призрак. И изглеждаш така, сякаш от гимназията не си припарвал до спортна зала. Справяш се добре, защото си умен и учиш бързо. Но и външният вид има значение. Ти си Стайл, започни и да изглеждаш като такъв. Обръсни си главата, направи си лазерна корекция на очите, тръгни на фитнес.

	Страшно убедителен смотаняк.

	Обърна се към Марко.

	— Има ли бръснарница наблизо?

	За нещастие имаше. Марко спря пред една малка сграда. В празния салон вътре царствено ни посрещна възрастен сърбин. Мистъри ме накара да седна на стола, каза на Марко да инструктира бръснаря да махне редките ми кичури и лично надзирава процедурата, за да е сигурен, че дядката ще ме обръсне нула номер.

	— Оплешивяването не е въпрос на избор — каза. — Ако те питат защо си се обръснал, ще им кажеш, „Преди я носех до задника, обаче скриваше най-готината ми част.“ — Изсмя се. — Или, „Повечето гладиатори са си бръснали главите.“ — Мислено си отбелязах да прибавя и двете реплики към пищова ми.

	Когато бръснарят приключи, се погледнах в огледалото — оттам ме гледаше тип на хемодиализа.

	— Добре е — каза Мистъри. — Дай да видим дали наоколо няма и солариум. За нула време ще те направим мутра.

	— О’кей. Обаче няма да си направя лазера в Сърбия.

	Първата ми мисъл, когато се видях с гола глава и загар беше: Защо не съм го направил по-рано. Изкатерил се бях от 5 до 6.5 по скалата. Пътуването започваше добре.

	Марко изглеждаше така, сякаш сам е готов да се подложи на трансформацията. Беше много по-едър от повечето сърби, върлинест и с набит кокал, мургав и с огромна глава като на анимационен герой. Носеше един номер по-голямо вълнено палто, дебел сив пуловер и напръскано с бяло и кремаво поло, с което приличаше на костенурка.

	Марко не бе успял да изпълни мечтата си да влезе във висшето общество в Америка и се бе преместил в по-малко блато, Сърбия. Баща му бе най-известният жив сръбски художник.

	Откара ни в едностайния си апартамент, в който имаше само малко легълце и спалня. Нямаше спален чувал, нито дори диван, затова се съгласихме да се редуваме кой да спи на по-голямото легло.

	Мистъри отиде да вземе душ.

	— Какво правиш с тоя тип? — прошепна ми Марко.

	— Какво искаш да кажеш?

	— Много под нивото ни е. Тоя никога нямаше да се впише в Латинското училище или „Васар“. Не е от нашата класа.

	— Знам, знам. Прав си. Обаче ще промени живота ти, повярвай ми.

	— Ще видим. Миналия месец срещнах едно момиче, абсолютно различно от останалите. Не искам да се изложа пред нея. Така че гледай Мистъри да не оплеска всичко с пикап номерата си и да ме изложи.

	Откакто беше в Белград, Марко не бе излизал с жена. Но преди няколко месеца негова леля го запознала с някоя си Гоча и той бе сигурен, че това е Тя. Извеждаше я, купуваше й цветя, черпеше я по ресторантите, а после джентълменски я откарваше у тях.

	— Спа ли с нея? — го попитах.

	— Не, дори не съм я целунал.

	— Държиш се като тотален AFC, мой човек. Рано или късно някой пич ще я заговори в клуба, ще й зададе някой нахакан въпрос и ще я отведе в квартирата си. Тя иска авантюра, иска да прави секс. Всички момичета го искат.

	— Тя е различна — каза Марко. — Хората тук имат повече класа от Лос Анджелис.

	PUA наричат това уанитис*. Болестта на AFC: вманиачават се по момиче, с което нито излизат, нито спят, после започват да се държат толкова капризно и изнервено с нея, че в крайна сметка тя ги зарязва. За да се излекуваш от уанитис, обичат да казват PUA, трябва да преспиш с десетина други момичета — и после да се запиташ дали твоята богиня е чак толкова специална.

	[* На английски one е едно, oneitis е нещо като „болестта на единствената“. — Б.ред.]

	 

	 

	



Глава 7

	 

	Нямаше как да натикам материалите за всичките фокуси, номера и другите атрибути на професията в джобовете на панталоните си. Почти всеки PUА в играта си има проп баг или чанта за реквизита. На белградския семинар моята беше черна, „Армани“, с размер на книга с твърди корици и артистична презрамка. Съдържанието й бе както следва:

	 

	Дъвка, „Ригли“ 

	Без значение колко си добър в играта, няма да го докараш до успешна целувка, ако устата ти смърди.

	Пакет презервативи, „Троян“, със смазка

	Влизат в работа не само ако правиш секс, но и психологически те напомпват, че си готов да го направиш.

	Един молив, един химикал

	За да записвам номера, да си водя бележки, да изпълнявам фокуси и анализирам почерци.

	Мъхче от дрехи

	За следния реплика за запознаване: отиваш при мадамата, спираш, безмълвно махаш мъха (скрит в дланта ти) от дрехите й. казваш: „Откога го носите?“ и й го подаваш.

	1 плик снимки

	За фото рутината на Мистъри

	1 дигитален фотоапарат

	За фото рутината на Мистъри: първо се снимаш с момичето усмихнат, после сериозен и накрая я целуваш (по бузата или по устните). След това разглеждате снимките заедно. На последната подхвърляш: „Готина двойка сме, нали?“ Ако тя се съгласи, значи си вътре.

	1 кутия „Тик— так“ 

	За „Тик— Так“ рутината: вадиш две тиктакчета и много бавно гълташ едното. Второто слагаш в нейната уста. Ако се съгласи, казваш: „Забравих да ти кажа, че много държа на нещата си. Искам си тиктака обратно.“ И я целуваш.

	Балсам за устни, фон дьо тен, очна линия, тампони за грим

	За грим (по желание)

	Чийт шийт, три страници

	Една страница любими рутини. Две страници нови реплики, които да упражниш на място.

	1 комплект дървени руни

	За четене на руни

	1 тетрадка

	За телефонни номера, бележки, фокуси и реплика за запознаванеа на калпавия художник на Рос Джефрис. Най-сериозно започваш да рисуваш портрет на момичето, казваш й: „Красотата ти ме вдъхнови“, и й показваш мацаница ала 1-ви клас със заглавие, примерно „Почти симпатично момиче в бар, 2005“.

	1 флуоресцентен гердан

	За издокарване

	2 комплекта фалшиви пиърса за ухо и устна

	(по желание)

	1 малък дигитален диктофон

	За таен запис на свалките, с цел по-късно прослушване и разбор

	2 резервни евтини гердана, 2 резервни пръстена

	Даваш ги на момичето на раздяла. Питаш я дали случайно не е крадла, после бавно сваляш гердана или пръстена, слагаш й го, целуваш я и казваш: „Това още е мое. Давам ти го за спомен, до следващата ни среща.“ След като тя си тръгне, го подменяш с резервата от чантата си.

	1 фенерче

	За нега с мъх или пърхот по дрехите на момичетата.

	Малки шишенца тоалетна вода

	За да миришеш добре и за реплика за запознаванеа с тоалетната вода. Пръсваш на двете си китки различен парфюм, после караш момичето да ги помирише и избере кой й харесва повече. Отбелязваш избраната китка с химикал. В края на вечерта преброяваш резултата, за да определиш най-добрия аромат.

	Различни фокуси

	За четене на мисли, изчезнали цигари и вдигане на бирени бутилки във въздуха

	 

	Да, носех тежката артилерия. Нощта беше важна — първият ми семинар като уинг — и не биваше да се излагам.

	Бях забравил да кажа на Мистъри, че стандартната му такса възлиза на половингодишната заплата в Сърбия, затова и повечето му ученици не бяха от страната. Срещнахме се в „Платон“, студентски клуб до площада в центъра на Белград. Екзотикопшън беше американец, пристигнал с влак от Флоренция, където учеше. Джери беше ски инструктор от Мюнхен, Саша беше местен, но учеше в Австрия.

	Непознатите се преценяват за секунди. Първото впечатление се крепи на стотици дребни детайли — от облеклото до жестовете. Задачата на Мистъри — и на мен — бе да уловим и обострим детайлите, и да превърнем тримата в PUA.

	Екзотикопшън беше сладур, но до такава степен се мъчеше да е печен, че това рано или късно щеше да се превърне в негов ущърб.

	Джери имаше страхотно чувство за хумор, но не блестеше с нищо особено. А Саша спешно се нуждаеше от помощ. Дори само разговорите бяха за него предизвикателство. Приличаше на голямо гъсе с акне.

	Този път бе мой ред да питам подред, за бройката и затрудненията.

	Екзотикопшън, който бе на двайсет, можеше да се похвали с две жени.

	— Не ми пука да ги заговоря, и съм имал немалко попадения — започна небрежно, мятайки лявата си ръка през облегалката на съседния стол. — Стикинг пойнт ми е привличането. Дъня се, даже когато усетя, че ме харесват.

	Джери, на трийсет и три, имаше опит с три жени.

	— Справям се с кафенетата и другите тихи места, но се панирам в клубове.

	А Саша, на двайсет и две, каза, че е бил с една жена, макар и да предположихме, че преувеличава с една бройка.

	— Аз съм в играта, защото ми прилича на „Dungeons and Dragons“. Когато науча някой нег или рутина, все едно съм намерил нова магия и жезъл, и нямам търпение да ги използвам.

	Един по един сваляха страховете си на масата. Моята задача беше да ги вкарам в играта. Трябваше да прехвърля всичко от моята глава в техните.

	Учебната част на семинара беше лесна, само трябваше да държа Мистъри под контрол — обожаваше да слуша гласа си. Предизвикателството щеше да е демонстрацията.

	По време на разговорите изпращахме момчетата на мисии по околните маси. Гледахме ги как откриват сетове*, следяхме жестовете им и реакциите на жените, после им подавахме обратната връзка:

	[*Сет е група хора на обществено място. Ту-сет е група от двама, три-сет от трима и т.н. ]

	„Приведе се, което издава несигурност. Изправи се и пристъпи стъпка назад, все едно всеки момент ще си тръгнеш. "

	 

	„Притесниха се, защото стърча над тях твърде дълго. Трябваше да седнеш и да си дадеш лимит. Казваш, „Мога да остана само няколко минути, после трябва да се връщам при приятелите си Така няма да се изплашат, че ще им досалсдаш цяла нощ.“

	 

	Саша беше най-зле. Мърмореше реплики за запознаванете, зяпаше обувките си, липсваше му самоувереност. Момичетата го изслушваха само от учтивост.

	Забелязах нежно момиче с черна коса и висока блондинка с изкуствен тен, дълбоки трапчинки и коса на кичури ала Бо Дерек. Двете излъчваха енергия и самочувствие. Сетът нямаше да е лесен.

	Дадох го на Саша.

	— Ти поеми две-сета — го инструктирах. — Кажи им, че са ти дошли приятели от Америка и събираш предложения в кои клубове да ги заведеш.

	Саша пое самоубийствената мисия, плахо ги приближи и няколко пъти опита да привлече вниманието им. Беше истинска мъка да го гледаш как се старае да пробуди интереса им. Като много други мъже, Саша не влагаше в комуникацията енергичност. Годините несигурност и социална изолация бяха прогонили духа и радостта му от живота. Отвореше ли уста, човек трябваше да се напъне да чуе какво ще измърмори. Посланието бе ясно: „Роден съм да ми обръщат гръб.“

	— Намеси се — ми каза Мистъри, досега следил как Саша се дъни с блондинката.

	— Моля?

	— Намеси се. Спаси го. Покажи на момчетата как се прави.

	Страхът се вкопчва първо в гърдите ти, като гумено менгеме. После те връхлита сериозно. Стомахът ти се преобръща, гърлото се свива. Преглъщаш, отчаяно опитваш да овлажниш гърло и се молиш на Бог отвориш ли най-после уста, оттам да излезе уверен, ясен глас. Бях ужасен при всичките тренировки.

	Жените като цяло са много по-наблюдателни от мъжете. Моментално засичат несигурността и фалша. Или един пикап артист трябва да бъде на „ти“ с материала — да вярва в него, или да е голям артист. Мъж, който докато говори с жена, се притеснява какво ще си помисли тя за него, неминуемо ще се провали. Този, който мисли как ще се намърда под полата й, преди тя да си го е помислила, също. А повечето мъже попадат в последната категория. Саша определено. Аз също. Нищо не може да се направи, в кръвта ни е.

	Мистъри го нарича динамична социална хомеостаза. Разкъсвахме се от една страна, между неудържимо желание да правим секс и от друга, нуждата да приближим момичето, без да се излагаме на опасност. Причината за този страх според него е, че еволюционно сме живели в племена, в които е нямало как да скриеш, че те е отблъснала жена. Отритнатият мъж съответно се вкаменява, а гените му, пак по думите на Мистъри, безапелационно биват „оплевявани".

	Докато приближавах сега, се опитах да прогоня страха и рационално да преценя ситуацията. Проблемът на Саша беше в положението на тялото му. И двете жени стояха с лице към бара, а той се опитваше да ги заговори в гръб. Или за да отговорят, те трябваше да се обърнат.

	Но ако искаха да го разкарат, трябваше просто да се обърнат пак към бара.

	Погледнах назад — Мистъри и другите двама ученици ме гледаха. Трябваше да оправя ъглите. Приближих от дясната страна на бара, откъм чернокосата — пречката, би казал Мистъри.

	— Здрасти — изгъгнах и прочистих гърлото си. — Аз съм приятелят, за когото ви разказваше Саша. Кои клубове ще ни препоръчате?

	Долових всемирно облекчение, че някой се е намесил в неловката ситуация.

	— Ами, може да вечеряте в „Река" — каза чернокосата. — А по реката има страхотни корабчета, като Лукас“, „Круз“ и „Егзил". „Ъндърграунд“ и „Ра“ също са готини, но аз лично не си падам по такива места.

	— Хей, така и така се заговорихме, искам да ви питам нещо. — Тук вече бях в свои води. — Вярвате ли в магии?

	Вече бях на „ти“ с този реплика за запознаване — история за един мой приятел, влюбил се в жена, която тайно му направила магия. Докато устните ми се движеха, мозъкът ми обмисляше стратегията. Трябваше да се преместя някак до блондинката. Да, канех се да отмъкна момичето на ученика си. Той и без друго нямаше никакви шансове с нея.

	Когато свърших, казах:

	— Питам, защото никога не съм вярвал в тия неща, но наскоро ми се случи нещо невероятно. Искам да ти покажа нещо — обърнах се към блондинката.

	Заобиколих столовете им и се озовах до блондинката.

	Сега трябваше да седна, защото иначе рано или късно щеше да се подразни, че стърча над нея. Свободни столове обаче нямаше, значи трябваше да импровизирам.

	— Подай ръка — й казах, — и стани за момент.

	Когато тя се изправи, се промуших зад нея и се приплъзнах на мястото й. Най-после бях в сета, а тя неловко кръжеше по периферията. Перфектно изпълнено, като добра партия шах.

	— Откраднах ти стола, да знаеш — казах през смях.

	Тя се усмихна и закачливо ме пощипна по рамото. Играта започваше.

	— Шегувам се — продължих. — Ще ви направя един ESP тест. Мога да остана само за малко, после ти връщам стола.

	Не познах намисленото от нея число (десет), но тя като че ли се накефи на закачката. Продължихме да говорим, а Мистъри се приближи до Саша и му каза да разсейва чернокосата, за да не отмъкне жертвата ми.

	Марко беше прав: сръбкините са разкошни. Бяха и изключително умни и за мое облекчение говореха по-добър английски от мен. Беше истинско удоволствие да слушаш това момиче: беше интересна, начетена и с MBA.

	Когато дойде време да тръгваме, й казах, че ще е супер да се видим пак. Тя извади химикал и записа номера си. Направо усещах одобрението на Мистъри и възхищението на учениците.

	Саша продължаваше да говори с чернокосата.

	— Кажи й, че трябва да тръгваме и й поискай имейла — му прошепнах. Той ме послуша и се изненада — тя му го даде.

	Върнахме се при другите и си тръгнахме от кафенето. Саша беше чисто нов човек. Почервенял от възбуда, се пързаляше по улицата като малко момче и пееше на сръбски. Беше, по свой си тромав начин, в стихията си. За първи път момиче му даваше имейла си.

	— Толкова съм щастлив — вряскаше. — Това е най-хубавият ден в живота ми.

	Всеки, който чете вестници или криминални възстановки знае че значителен процент престъпления, от отвличания до безразборна стрелба, е резултат от потискане на сексуалния нагон и желанията у мъжа. Социализирайки пичовете като Саша, двамата с Мистъри се борехме с престъпността.

	Мистъри метна ръка през врата ми и придърпа лицето ми към магьосническото си наметало.

	— Гордея се с теб — каза той. — И не само защото пипна момичето, а защото учениците видяха и повярваха, че може да стане.

	Тогава напипах уловката в начинанието. В съзнанието ми бе зейнала огромна бездна мъже— жени. Започвах да гледам на жените изцяло като на измервателни уреди, подаващи ми информация относно напредъка ми като пикап артист, макети, които се различаваха само по цвят на косата и рейтинг — руса седмица, десятка брюнетка. Дори когато бях потънал в сериозен разговор на тема мечтите и възгледите им, мислено отмятах показателите в рутинния ми доклад. Покрай братството бях развил нездраво отношение към другия пол. А най-тревожното бе, че тази нова нагласа като че ли ми осигуряваше по-голям успех сред жените.

	Марко ни откара в „Ра“, нощен клуб, охраняван от две бетонени статуи на Анубис. Вътре беше почти празно — охрана, бармани и девет шумни сърби, скупчени на високи столове покрай една малка кръгла маса.

	Готвехме се да тръгваме, когато Мистъри засече сред тях самотно момиче. Беше млада и стройна, с дълга черна коса и червена рокля, която разкриваше перфектно източени крака. Сетът изглеждаше невъзможен: тя беше заобиколена от набити пичове с голи глави. Определено бяха военни, вероятно убивали през войната, защо не с голи ръце. Мистъри се хвърляше в устата на лъва.

	Пикап артистът е изключение от правилото.

	— Слушай — ми каза. — Стисни ръце и когато ти кажа, се прави, че не можеш да ги разделиш.

	Престори се, че с магия е запечатал дланите ми. Симулирах изумление.

	Шумът привлече вниманието на охраната. Мистъри им изпълни фокуса със спрелия часовник. Скоро управителят на клуба вече го черпеше. Сърбите, включително жертвата, бяха преустановили разговора си и го зяпаха.

	— Ако можеш да накараш едно момиче да ти завиди — каза на учениците си Мистъри, — можеш да я накараш и да спи с теб.

	Тук влизаха два принципа. Първо — или трупа признанието на околните, или Мистъри спечели вниманието и одобрението на персонала. Второ, използваш понинг — чрез друга група се добира до по-трудно достъпната.

	За учудване, Мистъри каза на управителя, че може да вдигне във въздуха бирена бутилка. Отиде при масата на сърбите, зае една празна бутилка и я накара да се рее във въздуха пред него в продължение на няколко секунди. Вече беше в групата на жертвата. Изпълни няколко номера за мъжете и игнорира момичето за задължителните пет минути. После се смили, заговори я и я изолира на един диван. Беше пробутал понинг на целия клуб, само за да се запознае с нея.

	Момичето говореше лошо английски и Мистъри вербува Марко за преводач. Сетът продължи повече от обикновеното, защото Мистъри трябваше да я убеди, че не използва черни магии.

	— Всичко, което видя тази вечер, е една илюзия — каза й за финал Мистъри. — Една социална илюзия, която сътворих само за да се запозная с теб.

	Двамата си размениха телефоните. Мистъри инструктира Марко да й каже: „Не мога да ти обещая повече от приятен разговор", след което събрахме учениците и се приготвихме за тръгване. На излизане обаче, пътя на Мистъри препречи AMOG-ът от масата. Носеше прилепнала черна тениска, разкриваща физика, пред която кекавото тяло на Мистъри изглеждаше направо женствено.

	— Ей, фокусника, значи харесваш Наталия?

	— Наталия? Да, с нея пак ще се видим. Нещо против?

	— Тя е моето момиче — каза AMOG-ът. — Искам да стоиш по- далеч от нея.

	— Това решава тя — отговори Мистъри и пристъпи крачка към AMOG-a. Идиотът не отстъпваше.

	Погледнах ръцете на AMOG-a и се запитах колко ли хърватски гърла е извил на времето си.

	AMOG-ът надигна сако и отдолу се показа черната дръжка на пистолет.

	— Ей, фокусника, я огъни това. — Не беше покана, а заплаха.

	Марко, паниран, се обърна към мен.

	— Ще ни избият всичките заради него. Повечето типове по тези клубове са бивши военни и мафиоти.

	Мистъри махна ръка над челото на AMOG-a.

	— Видя ме как преместих бутилката, без да я докосвам — каза той. — Тя тежи осемстотин грама. Представи си какво мога да направя с единствената ти мозъчна клетка. — Щракна с пръсти, все едно я пукаше.

	AMOG-ът го погледна в очите, за да види дали не блъфира. Мистъри не отмести поглед. Измина една секунда. Две. Три. Четири. Пет. Не издържах повече. Осем. Девет. Десет. AMOG-ът скри пистолета под ризата си.

	Мистъри имаше предимството, че до този момент никой в Белград не беше виждал фокусник на живо. Мистъри за миг разби убеждението им, че фокусите са само операторски трик.

	AMOG-ът остана на място, мълчалив. Мистъри напусна клубанепокътнат.

	Има и различни момичета.

	Така мислеше Марко. Видяното на семинара на Мистъри не го бе пречупило. Гоча не е като другите момичета, настояваше той. От добро семейство е, с добро образование и има принципи, за разлика от материалистките— боклуци, които се влачат по клубовете.

	Чувал съм същото от десетки мъже. Когато разказвам за братството, също толкова интелигентни жени казват: „Това няма да мине при мен.“ И все пак минути или часове по-късно ги виждам да разменят телефони или слюнка с някое от момчетата. Колкото по-умно е момичето, толкова по-лесно се хваща. Купонджийките, страдащи от котешка липса на внимание, обикновено нямат търпение да изслушат рутините. Една по-възприемчива, светска и начетена жена ще го направи, ще се замисли и скоро ще се усети запленена.

	По една случайност с Мистъри отпразнувахме Нова година с Марко и „единствената“ Гоча. Марко, със сив костюм, я взе в осем вечерта, притича и й отвори вратата на колата, като й подари огромен букет рози. Тя изглеждаше умно, приятно, възпитано момиче. Беше дребна, с къса кестенява коса, кротки очи и усмивка, леко увиснала на една страна. Марко беше прав: наистина приличаше на „добро“ момиче.

	Ресторантът беше традиционно сръбски и наблягаше на червените чушки и червеното месо. Музиката беше жива анархия: четири духови оркестъра обикаляха залите и ни давеха в какофония от припокриващи се парадни маршове. Цяла вечер внимателно наблюдавах Марко и Гоча, любопитен да видя какво ще излезе от срещата им.

	Седяха неловко един до друг. Разговорът им се въртеше само покрай неизбежните формалности: менюто, обслужването, атмосферата. „Ха ха, колко забавно беше, когато сервитьорът ти даде моята пържола.“ Напрежението ме убиваше.

	На Марко просто му липсваше излъчване. В гимназията не беше особено популярен — беше чужденец, с прякор Тиквата, а после пък постъпи в младежкия клуб на републиканците. Беше по-зле и от мен, аз поне бях целувал момиче.

	В колежа започна да прави стъпки към сближаване с нежния пол. Набави си кожено яке, измисли си аристократични роднини, вплете в косата си плитки ала Терънс Трент Дарби и купи първия си Мерцедес— Бенц. Усилията му издействаха малко внимание, дори шепа приятелки, но чак на третата година се отпусна с жените дотам, че да започнат да се събличат заедно, и то най-вече благодарение на Дъстин. Тези малки победи му се усладиха толкова, че Марко остана в колежа още цели три години. Наслаждаваше се на извоюваната си с кръв и пот популярност, докато накрая управата отхвърли молбата му да запише седма година.

	Един от най-странните навици на Марко е, че нощем се къпе с часове. Никой още не е дал задоволително обяснение защо го прави. Нищо, дори мастурбирането, не отнема толкова време. Ако ви хрумне някаква теория по въпроса, моля изпратете я на: ManOfStyle@gmail.com.

	Цял час гледах как Марко стърчи като изтукан до Точа и накрая превъртях. Взех апарата си и пробутах на двойката дигитална версия на фото рутината на Мистъри. Накарах ги да се снимат усмихнат, после сериозни и накрая в страстна поза — да се целунат, например. Марко проточи врат към нея, като петел, и я млясна по бузата.

	— Не, истинска целувка — настоях. Устните на двамата бъдещи младоженци катастрофираха в най-тромавата първа целувка, която съм виждал.

	След вечеря с Мистъри тероризирахме ресторанта, танцувахме с дъртаците, правихме фокуси на персонала и флиртувахме безразборно с омъжените жени. Когато се върнахме триумфално на масата, очите на Гоча случайно срещнаха моите. Нейните за миг проблеснаха, сякаш търсеха нещо в погледа ми. Можех да се закълна, че е Индикатор за интерес.

	Същата нощ ме събуди вмъкнало се под завивките топло тяло. Мой ред беше да деля спалнята с Марко, но това не бе той. Беше жена. Усетих как топлите й ръце галят наскоро обръснатия ми череп.

	— Гоча?!

	— Шшш — каза тя и засмука горната ми устна.

	Опитах да се освободя.

	— Ами Марко?

	— Къпе се.

	— Вие двамата…?

	— Не — каза го с омраза, която ме изненада.

	Гоча ме сваляше, сваляше и Мистъри. Беше се пробвала с него, но той се престори, че не забелязва. Аз обаче нямаше как да не забележа, че е в леглото ми, в носа, в устата. Да, пила беше, но алкохолът не кара хората да правят нещо, което не им се прави, само това, което поначало искат, но досега са потискали. А в момента Гоча явно искаше да е с мъж, който притежава всичките шест от петте качества на алфа мъжкаря.

	Лесно е да се каже, че не бива да спиш с момичето на приятеля си, но когато тялото й е притиснато покорно до твоето, усещаш балсама в косата й (ягоди) и покрай вас се разгръща страстният облак на желанието й… Пробвайте да откажете.

	Зарових пръсти в косата й и бавно прокарах нокти нагоре по скалпа. По тялото й пробяга вълна удоволствие. Устните, езиците, гърдите ни се срещнаха.

	Не можех да го направя.

	— Не мога да го направя.

	— Защо?

	— Заради Марко.

	— Марко? — каза го, сякаш за първи път чуваше името му. — Той е сладур, но е само семеен приятел.

	— Виж, трябва да си вървиш. Той сигурно скоро ще излезе от банята.

	Така и стана, петдесет минути по-късно. Чух ги да се карат с Гоча на сръбски в коридора. Тръшна се врата.

	Марко нещастно влезе и се тръшна на своята половина от леглото.

	— Е? — Обикновено не разкривах чувствата си.

	— Какво е? Искам да се запиша за следващия семинар на Мистъри.

	Не можех да премина шибаната граница. Моята Бо Дерек, блондинката с MBA, седеше до мен в кафето. Бедрото й се отъркваше в моето. Играеше с косата си, а аз се дънех.

	Великият Стайл, с такъв магнетизъм, че изкара Марко тъпак в очите на великата му любов, не смееше да целуне момиче.

	Имах страхотни реплики за запознаване, но не и с какво да ги подплатя. Трябваше да се справя с проблема преди Белград. Всичко отиваше по дяволите. Страх ме беше, че ще ме отблъснат и после ще се чувствам кофти.

	Мистъри междувременно си изкарваше страхотно с тринайсет години по-малката от него Наталия. Нямаха нищо общо, дори език. Но ето, седяха, той с кръстосани крака и облегнат назад, я бе оставил да се изпоти, за да заслужи вниманието му. Поставила длан на коляното му, тя се бе привела към него.

	След кафето изпратих момичето си до тях. Родителите й не бяха вкъщи. За да се вмъкна вътре, трябваше само да я помоля да ползвам тоалетната. Обаче устата ми отказваше да го каже. Безбройните успешни свалки бяха намалили страха да ме отритнат и ме бяха превърнали в обещаващ пикап артист в очите на околните. Дълбоко в себе си обаче знаех, че съм артист само в заговарянето. За да стана PUA, трябваше да преодолея една далеч по-сериозна вътрешна бариера: страха да ме отблъснат сексуално.

	Докато проучвах темата „прелъстяване“, прочетох „Мадам Бовари“ на Густав Флобер. Спомних си колко време и упоритост бе необходима на аристократа— денди Родолф Боланже дьо ла Юшет да изкопчи дори целувка от мадам Бовари. И как веднъж убедена да отстъпи, тя вече не можеше да се спре.

	Една от трагедиите на съвремието ни е, че независимо от извоюваните през последния век придобивки, жените като цяло не се ползват с власт в обществото. Изборът на сексуален партньор е една от малкото сфери, където без съмнение контролът държат жените. Връзката се преобръща едва след като те направят своя избор и отстъпят, след което мъжът обикновено си възвръща властта над тях. Може би и затова жените, за крайно отчаяние на силния пол, толкова предпазливо казват „да“.

	За да станеш най-добър в нещо, първо трябва да преодолееш пречките и предизвикателствата. Бодибилдърите му казват болезнен период. Шампиони стават тези, които са готови да посрещнат болка, изтощение, унижение, отритване. Другите остават зад кулисите. За да прелъстиш една жена, да я вдъхновиш да поеме риска да каже „да“, трябва да изстискаш допълнителна доза дързост и да я „склониш“ да напусне зоната на безопасното. Този урок научих, като наблюдавах как Мистъри спечели Наталия.

	— Преди да се видим, се подстригах — й каза на излизане от кафенето, — и косъмчетата ми боцкат във врата. Искам да се изкъпя. Ела да ми изтриеш гърба.

	Наталия, както можеше и да се очаква, не одобри идеята.

	— Ами. о'кей — й каза той. — Аз те оставям, защото наистина трябва да се изкъпя. Чао.

	Тръгна си, а нейното лице се помрачи. Това Мистъри нарича фалшиво излитане. Нямаше намерение да си тръгва, само да й внуши, че ще го направи.

	Направи пет стъпки — преброени — после се обърна и каза:

	— Вече цяла седмица живея в един скапан апартамент. Сега ще се регистрирам ей в онзи хотел и ще се изкъпя като хората. — Посочи хотел „Москва“. — Можеш да дойдеш с мен или да чакаш да получиш имейла ми след две седмици, когато се прибера в Канада.

	Наталия се поколеба за миг, после го последва.

	Тогава осъзнах грешката, която цял живот съм правил: за да получиш една жена, трябва да си готов да поемеш риска да я изгубиш.

	В апартамента заварих Марко да си стяга багажа.

	— Шокиран съм — каза той. — Опитах да се държа на висота. Точа беше последната ми надежда.

	— И какво мислиш да правиш? Да постъпиш в манастир?

	— Не, отивам в Молдова.

	— Молдова?

	— Да, най-красивите момичета в Източна Европа са в Молдова.

	 — Къде е това?

	— Една малка страна, преди беше част от СССР. Всичко им е суперевтино. Мадамите ще ти се натискат само като чуят, че си американец.

	Мотото ми е, ако някой иска да отиде в страна, за която не съм и чувал — и стига там в момента да няма някоя шибана революция — аз съм навит. Животът е кратък, светът — голям.

	Дори не познавахме някой, който да е бил в Молдова или да може да произнесе името на столицата й, Кишинев. И двете бяха достатъчно добри причини да прескочим дотам. Обичам да си представям как запълвам цветните петна по картата с факти и впечатления. А пътуването с Мистъри щеше да е купон. Щяха да ни се случат хиляди приключения от тия, за които открай време мечтаех. 

	

	 

	



Глава 10

	 

	Малко неща в живота са така заредени с потенциал като кола, пълен резервоар, карта на цял един континент и най-добрият пикап артист в света на задната седалка. Имаш чувството, че можеш да отидеш, където си поискаш. Както са границите, ако не пунктове, бележещи етапите от приключението ти.

	Е, всичко това по принцип може и да е вярно, ако работиш в „Ранд Макнали“* и довършваш издание на картата на Източна Европа. Ще добавя, че Молдова граничи с някаква малка страна — предполагам бивша комунистическа република, — но никое правителство не я признава дипломатически или по какъвто и да било друг начин. Какво правиш? Ще включиш ли страната към картата си или не?

	[* Компания, специализирана в изготвяне на карти и туристически маршрути.]

	Отговорът на този въпрос открих случайно, докато пътувах — с един фокусник и един faux аристократ — през Източна Европа. Пътуването дотук бе кофти. Мистъри, свит под едно одеяло на задната седалка, безуспешно се опитваше да прогони настинката си. Мърмореше, покрил очи с шапката, сляп за драматичния заснежен румънски пейзаж. От време на време рязко живваше и ни засипваше с гениалните си идеи, които чертаеха една напълно нова карта.

	— Планът ми е да направя турне в Северна Америка, с представления по стриптийз клубовете. Остава само да измисля някой добър фокус за стриптийзьорите. Ти, Стайл, можеш да ми станеш асистент. Представи си: двамата сме на турне в стриптийз клубовете и на другия ден водим всички момичета на представлението.

	След няколко скучновати дни в Кишинев — където единствените хубави жени, които видяхме, бяха по кориците на списанията и билбордовете — рошихме да продължим нататък. Одеса беше на една ръка разстояние. Може би приключенията ни чакаха там.

	Напуснахме Кишинев в един студен, снежен петък и подкарахме на североизток, към украинската граница. Заснежените пътища обозначаваха само заледените следи от гуми, ширнали се към хоризонта. Клоните на дърветата бяха покрити с кристалчета лед, успоредно на хълмовете се точеха замръзнали лозя. Приличаше на сцена от епическа руска драма. В колата смърдеше на дим от „Марлборо“ и мазнина на „Макдоналдс“. След всяка засечка ставаше все по- трудно да подкараме колата.

	Това скоро се оказа най-малкият ни проблем. Това, което на картата изглеждаше четирийсет и пет минутно пътуване, ни отне почти десет часа.

	Първият знак, че ни дебне нещо извън сценария дойде, когато на моста над река Днестър ни посрещна пропускателен пункт с няколко военни и полицейски коли, камуфлажни бункери от двете страни на пътя и огромен танк с дуло, обърнато в посока на пристигащите автомобили. Спряхме на опашката зад още десетина коли, но един военен ни махна да заобиколим и преминем пункта. Защо? Така и не разбрахме.

	Мистъри се уви още по-плътно в одеялото си.

	— Имам една версия на фокуса със забиването на ножове. Стайл, какво ще кажеш за това: ти се преобличаш като клоун и ме „избираш“ от публиката. После аз те извеждам на сцената и те тръшкам в един стол. Пускам Stuck in the Middle With You от „Кучета в резерв“ и забивам юмрук в корема ти. Когато стигна от другата страна, ще размърдам пръсти. Вдигам те от стола, прикован на ръката ми.

	Вторият обезпокоителен знак дойде, когато спряхме да попълним запасите си от снакс на една бензиностанция. Отказаха да приемат молдовски леи. Платихме в долари, а те ни върнаха нещо, което според тях било рубли. Когато огледахме монетите, видяхме че на гърба на всяка има голям сърп и чук. Още по-странното бе, че са сечени през 2000, девет години след падането на комунизма.

	Докато Марко се мъчеше да запали колата, Мистъри нахлупи шапка почти до устата си и заговори с апломба на конферансие:

	— Дами и господа — обяви от задната седалка, — той е левитирал над Ниагарския водопад и е оцелял… представям ви суперзвездата Мистъри!

	Треската му зазляваше.

	С Марко започнахме да засичаме статуи на Ленин и комунистически плакати по улиците. На един билборд имаше руско знаме от ляво и знаме в червено и зелено, с девиз, вдясно. Марко, който говореше малко руски, преведе надписа като призив за възкресяване на СССР. Къде бяхме попаднали?

	— Представи си: Мистъри супергероя. — Мистъри избърса нос с раздърпана хартиена кърпичка. — Може да пуснем комикс в съботните вестници, екшън фигури, дори игрален филм.

	Изведнъж на пътя пред колата ни с радар в ръка излезе полицай (или поне мъж, облечен като такъв). „Шофират с деветдесет километра в час, ни каза той — десет над допустимата скорост.“ Пусна ни след двайсет минути и два долара подкуп. Намалихме на седемдесет и пет, но след няколко минути пак ни спряха. И вторият полицаи каза, че сме превишили скоростта. Знаци нямаше, но човекът твърдеше, че е трябвало да намалим преди половин километър.

	Десет минути и два долара по-късно отново потеглихме, за по сигурно с петдесет и пет километра в час. Както си му е редът, ни спряха и ни казаха, че караме под минималната скорост.

	— Трябва да обмисля деветдесетминутното си шоу. Над публиката прелита гарван, каца на сцената и — бум! — се превръща в мен.

	Когато най-после стигнахме границата, документите ни поискаха двама въоръжени войници. Дадохме им молдовските визи, и те чак сега ни светнаха, че вече не сме в Молдова. Показаха ни местния паспорт — от стар, съветски тип — и изкрещяха нещо на руски. Марко преведе: Искаха да се върнем при пункта на моста три подкупа назад и да си извадим нужните документи.

	— Ще се облека като Мистъри, с ботуши на платформи и прочие. Край с костюмите. Ще изглеждам готически готин. Ще разкажа на публиката как като дете съм играл с брат си на тавана и съм мечтал да бъда фокусник. После ще се върна назад във времето и те се превърна в дете.

	Когато Марко каза на граничаря, че отказваме да се върнем на моста, онзи извади пистолет и го насочи към Марко. После поиска цигари.

	— Къде сме — попита го Марко.

	Граничарят с гордост отговори:

	— Приднестровская.

	Не се безпокойте, ако не сте чували за Приднестровска (Транс-Днестър на английски). Ние също не бяхме. Транс-Днестър не е признат дипломатически, нито дори споменат в никой от пътеводителите и картите, които носехме. Страната обаче звучи адски реално с опрян в гърба ти граничарски пистолет.

	— Ще проведа научен експеримент, ще прехвърля лаборант през Интернет. За финал ще има банков обир, а после ще се освободя от килията. Или ми трябва момче, гарван, ти, някой, който да играе лаборанта и двама души за охраната на банката.

	Марко дадена граничаря целия си пакет „Марлборо“ и започна да спори с него. Онзи изобщо не свали пистолета. След дълга размяна на реплики Марко изкрещя нещо и протегна ръце, сякаш за да му сложат белезниците. Вместо това граничарят се врътна и изчезна в кабината си. Марко се върна в колата.

	Питах го какво е казал.

	— Казах му, давай, арестувай ме. Няма да се върна.

	Нещата загрубяваха.

	Мистъри протегна глава през седалките.

	— Представете си само — плакат само с ръцете ми, с черен лак, а най-отдолу ще пише „Мистъри“. Няма ли да е страхотно.

	За първи път ме изкарваше от нерви.

	— Пич, не му е времето, за бога. Отвори очи.

	— Не ми казвай какво да правя — солна се той.

	— Чака ни затвор. На никой не му пука за простотиите ти. Нищо ли друго не съществува за теб, освен шибаното ти шоу?

	— А, и аз го мога така — избоботи той. — Ей сега ще ти покажа. Само излез от шибаната кола и ще видиш.

	Беше трийсетина сантиметра по-висок от мен, по границата гъмжеше от войници. Не виждах как да го укротя, но и бях твърде ядосан да се сдържа. Мистъри си го просеше от самото начало на пътуването. Може би Марко бе прав: Мистъри не бе един от нас.

	Не беше учил в Латинското училище в Чикаго.

	Поех дълбоко въздух и забих поглед право напред, за да удържа гнева си. Типът беше тотално самовлюбен, цвете, което разцъфва от вниманието — без значение дали то бе позитивно или не — и вехне, когато го пренебрегнеш. Замисълът на теорията на пауна, ми хрумна, не е само да привлича момичетата. Дори кавгата с мен беше молба за внимание, защото го бях игнорирал през последните стотина мили.

	Погледнах в огледалото за обратно виждане и го видях да се муси, с нахлупена над очите шапка. Стана ми кофти.

	— Не исках да ти се дърля — му казах.

	— Мразя да ми казват какво да правя. Баща ми прави така. А аз го мразя.

	— Виж, аз не съм баща ти.

	— Слава тебе, Господи. Онзи съсипа моя живот и живота на майка ми. — Вдигна шапката. Над очите му имаше сълзи, като контактни лещи, неспособни да паднат сами. — Лежах в леглото и се чудех как точно да убия баща си. Когато ме хванеше депресията, си представях как отивам в спалнята му с кирка, размазвам му главата и после се самоубивам.

	Млъкна и изтри очи с опакото на ръкавицата си.

	— Сетя ли се за баща ми, си мисля за насилие — продължи Мистъри. — Помня как го видях да удря хора в лицето. Бях много малък. Когато се наложи да убием кучето ни, той извади пушката си и му отнесе главата пред очите ми.

	Граничарят се появи от будката и махна на Марко да излезе от колата. Говориха няколко минути, после Марко му подаде няколко банкноти. Докато чакахме да видим дали подкупът от сто долара — равностойни на двумесечната заплата в Транс-Днестър — ще даде резултат, Мистъри ми изля душата си.

	Баща му, започна да ми разказва, бил алкохолик, имигрант от немски произход, който физически и психически тормозел него и майка му. Брат му, четиринайсет години по-голям от него, бил гей и майка му обвинявала за това себе си, задето го засипвала с любов, за да компенсира грубостта на бащата. За да поправи грешката си. с Мистъри поддържала емоционална дистанция. На двайсет и една той все още бил девствен и започнал да се притеснява, че може би е гей. Тогава, в изблик на депресия, започнал да съставя бъдещия метод „Мистъри“. Посветил живота си на преследването на любовта, която така и не получил от родителите си.

	Още два подкупа на същата сума, дадени на други двама граничари, бяха нужни да прокарат пътя ни през границата. Не им стигаше просто да приемат парите. Всеки подкуп се проточваше с час и половина дискусии. А може и просто да даваха на двама ни с Мистъри време да се опознаем.

	Когато най-после стигнахме Одеса, разпитахме рецепционистката в хотела за Транс-Днестър. Тя обясни, че страната се появила в резултат от гражданска война в Молдова, подбудена от бивши апаратчици, военен елит и черни барети, мечтаещи да възкресят славата на СССР. Закони нямало, страната била нещо като Дивия запад на Източния блок и малцина чужденци смеели да я посетят.

	Когато Марко й разказа за случилото се на границата, тя каза:

	— Не е трябвало да му казваш да те арестува.

	— Защо ?

	— Защото там нямат затвори.

	— Какво тогава щяха да правят с нас?

	Тя вдигна пръст към Марко и каза:

	— Бум.

	Когато се върнахме в Белград, удължавайки разстоянието с петстотин мили, само за да заобиколим Транс-Днестър, гласовата поща на Марко беше пълна. Седемнайсетгодишната Наталия беше оставила десетина съобщения. Мистъри й позвъни, но вдигна майка й, която го прокле, че е урочасал дъщеря й.

	Наталия продължи да звъни на Марко и след заминаването ни. Накрая Марко я съжалил.

	— Аз съм магьосник — й казал. — Намери някой, който да развали магията и спри да ми звъниш.

	През следващите месеци Марко ме засипваше с имейли с молба да му дам паролата за Мистърис Лаундж. Вкусил бе от забранения плод и искаше още. Но аз не го пуснах да влезе. Тогава си мислех, че го направих, защото исках да разгранича новото си аз и миналото. Но истината е, че независимо от всички доводи, все още се срамувах от това, което правя и степента, до която му позволявах да погълне живота ми.

	MSN Group: Mystery's Lounge

	Subject: Стикинг пойнт

	Author: Стайл

	Стигнах до едно затруднение и се надявам, че ще ми помогнете да го преодолея.

	С Мистъри се връщаме от Белград, където се запознах с красиво, интелигентно момиче, което сигурно щеше да ми стане гадже за престоя ми в Сърбия, ако не беше следното затруднение; имам невероятен проблем с целуването.

	Не знам защо, но се панирам от прехода към целувката. Усещам как ми се отваря парашутът, но веднага ме връхлитат ако-тата — .Ами ако ме отблъсне", „Ако това е краят на връзката ни", „Какво точно ми каза за бившето си гадже". После или се изнервям прекалено и прекалявам с мисленето (и се дъня), или парашутът се затваря, а аз си повтарям какъв идиот съм.

	Какъв точно ми е проблемът? Една идея не ми стига до златния кръг пикап артисти, а този стикинг пойнт проваля всичко.

	Стайл

	 

	 

	MSN Group: Mystery's Lounge

	Subject Re: Стикинг пойнт

	Author: НайлайтЗ

	Какво ще стане, ако тя ме отблъсне? А какво ще правиш, ако в апартамента ти падне метеор?

	Питаш как да разбереш дали е готова. Това е другото трисекундно правило. Работи безотказно. Остави разговорът да замре. Погледни я в очите. Ако тя не отмести поглед, докато преброиш до три, значи чака целувка. Неловкото усещане, което може да изпиташ, ми е много любимо.

	Найтлайт9

	 

	 

	MSN Group: Mystery's Lounge

	Subject Re: Стикинг пойнт

	Author: Мадаш

	Никога не водя в апартамента си жена, която да не съм подложил най-малкото на успешна целувка. Ето моят метод:

	 

	1. Карам я да дойде да ме вземе, но й позволявам да остане само няколко минути. В края на нощта ще е много по-лесно да закараш у дома си жена, която вече е била там и нищо не се е случило.

	2. В края на вечерта я каня в апартамента си и наливам нещо за пиене.

	3. Ако забележи китарата ми (която е на такова място, че да се набива на очи) й изсвирвам нещо.

	4. Играем с кучето ми.

	5. Показвам й гледката от покрива.

	6. Връщам я в апартамента и й показвам WinAmp на компютъра си, като я слагам да седне в скута ми. Докато си играе с визуализациите, я целувам по бузата.

	7. Тя или се обръща и ме целува по устата, или продължава да си играе с WinAmp. Ако се колебае, й показвам още неща в компютъра и пак я целувам по бузата. Повечето жени искат да им се заповядва и да ги юркаш.

	8. И сам можеш да продължиш нататък.

	Мадаш

	 

	 

	MSN Group: Mystery's Lounge

	Subject: Re: Стикинг пойнт

	Author: Гримбъл

	Една от любимите ми финални рутини е масажът. Когато се върнем в апартамента ми, казвам, че съм схванат от бейзбол и я моля да ми масажира гърба. После през цялото време й натяквам, че хич я няма, накрая се преструвам на ядосан и настоявам да й покажа как се прави. Докато я масажирам, й казвам, че мускулите на краката й са много напрегнати. Започвам да ги масажирам през панталоните, после й казвам да ги свали, защото ми пречат. Ако се държиш властно, тя няма да постави под съмнение думите ти.

	Първо се ограничавам с краката, после минавам на задника й. Когато се възбуди, започвам да я галя през бикините, докато не подгизне цялата. На този етап обикновено разкопчавам панталоните, слагам презерватив и започвам да я чукам, без целувки или форплей.

	Техниката не е за пъзльовци.

	Гримбъл

	 

	 

	MSN Group: Mystery's Lounge

	Subject: Re: Стикинг пойнт

	Author: Мистъри

	Да ти кажа ли как аз разреших този проблем? Не само си повтарям. „Не ми пука какво ще си помисли“, на мен наистина не ми пука. Като по- млад се връзвах. Но сега, успея или не, няма значение, при следващата ще стане.

	Не е зле да мислиш за момичето като за упражнение. Ако още те е страх, си кажи: „Смяна на фазите. Сега ще съм неандерталец! Да видим дали ще ме намрази. Стане ли, мамка й. Не ми пука.“

	Помисли си за момичетата, на които не си го приложил. Няма ги и какво? Пука ли ти, че докато друг неандерталец я чука, ще си мисли за пича, с който се е запознала преди половин година? Понякога се налага да действаш грубо. Казваш, „Изплези се“, и засмукваш езика й. Ако ти лепне шамар, добре! Ще има какво да разказваш.

	Мадаш спомена реквизита — страхотен начин да насочиш внимание то на момичето към нещо друго, за да не се противопостави на открити сексуални набези от твоя страна. Съгласен съм. Кажи й, „Гледай кукленото шоу ей там" и започни да опипваш гърдите й. Ако тя се колебае, прост й посочи куклите и се изсмей, „Виж ги, много са смешни". После пак се захващаш с гърдите й.

	Мистъри

	 

	 

	MSN Group: Mystery's Lounge

	Subject: Проблемът разрешен

	Author: Стайл

	Благодаря ви за помощта. Мисля, че най-после открих решение. Отговорът ми хрумна съвсем случайно преди една седмица и оттогава го прилагам успешно почти всяка нощ.

	Очите ми се отвориха, както си седях в „Стандарт" с една ирландка, която ми разказваше, че се омъжила млада, наскоро се е развела и сега жадува за авантюри. Започнах да получавам Индикатор за интерес-та и се сетих за вашите постове. Ако направех нещо прибързано, тя щеше да се стресне и да ме отхвърли. Реших с костенурска скорост да поема към целуването, като през цялото време правя нещо от типа на кукленото шоу на Мистъри и не спирам да говоря логично. Колкото и да е невероятно, стана. Проблемът ми е решен.

	Ето какво направих — за да го използвате и вие. Казва се еволюционна рутина.

	 

	1.  Приведох се към нея и й казах, че мирише страхотно. Питах я кой е парфюмът, после обсъдихме как животните винаги се душат, преди да се съвкупят и как сме еволюционно програмирани да се възбуждаме, когато някой ни подуши.

	2.  После й разказах как при секс лъвовете се хапят по гривите и как същото важи за дърпането на косата на тила. Докато говорех прокарах ръка по типа й, сграбчих един кичур коса и силно го дръпнах надолу.

	3.  Тя не се обиди и аз продължих нататък. Казах й, че най-чувствителните части на тялото ни обикновено не влизат в контакт с въздуха — примерно прегъвката на лакътя. Поех ръката й, свих я леко и еротично ухапах прегъвката. Тя каза, че я побиват тръпки.

	4.  После аз казах: „А знаеш ли кое е най-готиното нещо на света? Да те ухапят… ето… тук." Показах врата си. После казах: „Ухапи ме по врата", така, сякаш очаквах тя да го направи. Тя първо отказа и аз се извърнах, за да я накажа. Изчаках няколко секунди, после пак се обърнах и повторих: „Ухапи ме, тук." Този път го направи. Беше си теорията на котката и кълбото в действие.

	5.  Ухапването й обаче беше вяло. Казах й: „Не се хапе така. Ще ти покажа." Отметнах косата й, силно я ухапах по врата и й казах да направи същото. Този път се справи страхотно.

	6.  Усмихнах се одобрително и много бавно казах: „Не беше лошо." После най-накрая се целунахме.

	Пихме по още няколко, после я заведох в апартамента си. След кратка обиколка й приложих номера на Мадаш и я накарах да седне в скута ми, докато й покажа някакъв запис в компютъра си. Масажирах и целувах тила й, и накрая тя се обърна и започна да ми се натиска. После пита дали може да легне на пода за секунда. Легнах до нея и — никога няма да познаете — тя заспа.

	Свалих обувките, метнах й един чаршаф и подпъхнах възглавница под главата й, после се пъхнах в топлото си легло.

	Или шегата беше за моя сметка, но сега поне го преодолях. Трябваше ми на практика само една нощ, за да се прехвърля от другата страна.

	Най-после съм готов за следващата стъпка.

	Стайл

	 

	 

	 

	


Стъпка 4

	Обезоръжаване на жертвата

	 

	„Мъжът има само един начин да избяга от старото си аз: да се преоткрие в огледалото на женските очи.“

	 

	Клеър Бут Люс,

	Жените“

	 

	 

	



Глава 1

	 

	Избери си доджо:

	Рос Джефрис и школата по бързо прелъстяване (бързо съблазняване), където възбуждаш момичетата с езикови шаблони.

	Мистъри и методът „Мистъри“, при който за да свалиш най- желаната жена в клуба, манипулираш социалната динамика.

	Дейвид д ’ Анджело и книгата „Как да удвоим завоеванията си“, която проповядва как да установиш контрол над една жена с комбинация от хумор и арогантност, която той нарича „“самонадеян и забавен”“.

	Гануич и методът „Гануич“, при който е достатъчно да проектираш животинска сексуалност и ескалираш физическия контакт, докъдето жената ти позволи. Починът там е, „Накарай я да каже не“.

	Или Дейвид Екс, Дейвид Шейд, Рик Ейч, Мейджър Марк и Джаглър, последният гуру на сцената, който един ден цъфна онлайн с твърдението, че сваля жени по-успешно и бързо от всеки друг PUA, и то само като им чете касовата си бележка от супермаркета. Има ги и посветените учители като Стив Пи и Распутин,  които разкриват техниките си само на малцината, които сметнат за достойни.

	Да, има куп учители, всеки със своите похвати и последователи, всеки убеден, че именно неговият метод е правилният. И големите имена се борят непрекъснато — заплашват се, обиждат, развенчават, състезават.

	Моята цел бе да „дръпна материал“ от всички. Поначало предпочитам да „черпя“ мъдрост от различни източници, да открия това, което ми пасва и да отхвърля останалото. Проблемът е, че изворът на познанието не е безплатен. Цената е вяра. Всеки гуру държи да получи потвърждение, че именно той е най-добрият. че учениците му са най-верните, че конкуренцията не се е уредила е мадама. А всеки ученик иска да попие колкото се може повече информация от максимален брой експерти. Този проблем не се отнася само до братството, а и до човечеството като цяло. Властта се крепи на лоялност, лоялността — на подчинение.

	Уроците в Белград ми харесаха, но нямах намерение да набирам последователи. Имах да уча още много. Открих това, когато Екстрамаск ме заведе на едно парти в хотел „Аргайл“ на Сънсет булевард.

	Бях облечен шикозно, с черно спортно сако с дълги поли и добре оформено, стилно катинарче. Екстрамаск на всяка следваща среща изглеждаше все по-добре и по-скандално. Сега се бе подстригал и вдигнал коса на десетсантиметров гребен.

	На партито забелязах на един диван като абаносови статуи па седят две ефектно облечени близначки. Еднаквите им дизайнерски рокли привличаха доста възхитени погледи, но момичетата не промълвиха и дума цяла нощ.

	— Кои са? — попитах Екстрамаск, който говореше с миньонче от азиатски произход, което като че ли живо се интересуваше от него.

	— Порцелановите близначки. Заедно водят готик стриптийз шоу. Падат си по групов секс с рокаджии. Мастурбирах с мисълта за тях и постигнах невероятни резултати.

	— Запознай ме.

	— И аз не ги познавам.

	— Няма проблем, просто го направи.

	Екстрамаск отиде при момичетата и каза:

	— Това е Стайл.

	Здрависахме се. Имаха учудващо топли длани за момичета, които изглеждат полумъртви.

	— Тъкмо говорехме за заклинания — им казах. — Вярвате ли в магии?

	Знаех, че това е идеалният реплика за запознаване — не знам защо, но повечето стриптийзьорки и изобщо жени, които си изкарват хляба с външността си, вярват в магии. После минах към ESP рутината „Познай номера“.

	— Кажи още нещо — пропяха те.

	Бях отишъл твърде далеч.

	— Не съм латерна — им казах. — Мъж съм и ми трябват няколко минути да презаредя батериите.

	Репликата беше на Мистъри. Двете се изсмяха като по часовник.

	— Аз ви показах едно— две неща — продължих. — Защо и вие не ми покажете нещо?

	Нямаха какво.

	— Ще прескоча да поговоря с един приятел — им казах. — Давам ви пет минути да измислите нещо.

	Отдалечих се и завързах разговор с дребна миловидна пънкарка на име Санди. Близначките ме намериха след десет минути.

	— Имаме какво да ти покажем — ми казаха гордо.

	Всъщност не бях планирал втори разговор с тях. Не мислех, че ще измислят нещо. А те в продължение на пет минути ми показваха кодирани знаци. Индикатор за интерес.

	Седнахме и се заговорихме на незначителни теми. (РUА-тата пренебрежително му казват флафинг.) Лесно ги разпознавах, едната имаше белези от шарка, другата — следи от пиърс. Живеели в Портланд, на другия ден летяха за дома. Разказаха ми за стриптийз шоуто си и как танцували на сцената и се престрували, че правят секс.

	Докато разговаряхме, си дадох сметка, че са само обикновени, не особено уверени в себе си момичета. Затова стояха настрана. Повечето мъже грешно приемат всяка привлекателна жена, която не им отговаря или се прави, че не ги забелязва, за кучка. Обикновено тя е също толкова срамежлива и комплексирана като по-непривлекателните жени, на които той изобщо не обръща внимание. Порцелановите близначки бяха различни, защото се опитваха да компенсират простотата си с ефектна външност. Бяха две сладки момичета, които си търсеха приятел, и съответно откриха такъв. Докато си разменяхме телефонните номера, усетих, че парашутът ми се е отворил. Само че не знаех с коя от двете да се пробвам. Не можех да измисля как да ги разделя, а не знаех как да ги прелъстя едновременно. Буксувах на място, затова се извиних и тръгнах да търся Санди.

	Докато говорехме, тя седна плътно до мен, сякаш искаше от мен нещо. Приложих й еволюционната рутина и я завлякох в тоалетните. Не че ми харесваше: просто се кефех, че вече нямам проблем да целувам жени. Започвах да злоупотребявам с новооткритата та сила.

	Когато се върнахме след десетина минути, близначките вече си бяха тръгнали. Пак се издъних — избрах лесното, вместо да си дам зор.

	Върнах се в апартамента си в Санта Моника с празни ръце. Мистъри спеше на дивана. Разказах му за провала с близначките. За щастие на следващия ден те се обадиха, полетът им бил отменен и сега дремели в някакъв хотел до летището. Все още имах възможност да поправя грешката си.

	— Какво да правя? — попитах Мистъри.

	— Самопокани се. Кажи. „Ще прескоча да ви видя“. Не им оставяй право на избор.

	— А после какво? Как да подхвана нещата?

	— Прави като мен. Веднага отиваш в банята, събличаш се, викаш момичетата да ти изтрият гърба и после импровизираш.

	Надвечер позвъних на близначките и им казах, че ще намина.

	— Ние сме се разхвърляли и гледаме телевизия — предупредиха ме.

	— Няма проблем. От един месец не съм се къпал.

	— Сериозно ли?

	— Не.

	Дотук всичко вървеше по план.

	Отидох до хотела, като пътем мислено изрепетирах всеки ход. Заварих ги изтегнати по леглата да гледат „Семейство Симпсън“.

	— Искам да се изкъпя — им казах. — Бойлерът ми е развален.

	Не е лъжа, а флирт.

	Разговорихме се, докато се напълни ваната. После отидох, оставих вратата отворена, съблякох се и се изтегнах вътре.

	Не исках да използвам сапун, за да не замърся водата. Стоях I си гол и опитвах да събера кураж да повикам момичетата. Чувствах се ужасно самотен, нездраво бял, хърбав и гол. Само ако Мистъри беше тук.

	Мина една минута. Пет. Десет. Чувах симпсъните от телевизора. Момичета сигурно бяха ре шил и. че съм се удавил.

	Трябваше да предприема нещо, щях да се мразя, ако не го направя. Изчаках още пет минути, докато най-после събрах смелост да изпелтеча:

	— Хей, ще ми помогнете ли да си изтрия гърба?

	Едното момиче извика нещо. После тишина, шепот. Стоях паниран във ваната, притеснен, че те дори няма да дойдат. Каква глупост изръсих. Още по-конфузно щеше да е, ако наистина дойдеха и ме видеха да дремя гол, с носеща се като лилия по водата патка. Сетих се за любимото си място в „Одисей“, там където сексуално незадоволеният Леополд Блум си представя импотентния си член в сапунена вода и го нарича безсилен баща на легиони. След това помислих, достатъчно умен съм да цитирам Джойс във ваната, как така се чувствам толкова глупав пред момичетата?

	Една от близначките най-после дойде. Надявах се да са и двете, но нямах особено право на избор. Обърнат с гръб към нея, се пресегнах и й подадох сапуна. Бях твърде притеснен да я погледна в очите.

	Изпънах гръб, за да не прилича съвсем на динозавърски люспи. Тя започна да описва кръгообразни движения със сапуна. Не беше еротично. Знаех, че не е възбудена и се надявах да не се отврати.

	Момичето изтри сапунката с една хавлия. Гърбът ми беше чист. Ами сега?

	Не знам защо бях мислил, че сексът ще дойде автоматично. Тя обаче просто си стоеше до ваната. Мистъри не каза какво да правя след като ми измият гърба. Каза да импровизирам, но и идея си нямах как да организирам прехода. Последната жена, която ми ми гърба, беше майка ми, и то когато още се събирах в чешмата.

	Трябваше да направя нещо.

	— Благодаря — казах аз.

	Тя стана и излезе от банята.

	Мамка му, прецаках се.

	Измих се и се подсуших, и пак навлякох мръсните дрехи. Седнах на леглото до момичето, което ми изми гърба и я заговорих. Реших да приложа еволюционната фаза едновременно на двете жени и казах на другата сестра да дойде при нас.

	— И двете миришете супер — започнах, едновременно ги придърпах за косите и подред ги захапах за врата. Пак не стигнах доникъде. Останаха пасивни.

	Докато обсъждахме предаването им, ги накарах да масажира ръцете ми. Нямаше да си тръгна току-така.

	— Знаеш ли кое е най-странното — каза едната. — Изразходваме се напълно на сцената. В реалния живот дори не се докосваме. Може направо да се каже, че за сестри сме отчуждени.

	Тръгнах си, без да постигна нищо. На връщане се отбих в къща, та, където Екстрамаск живееше с родителите си.

	— Нищо не разбирам — му казах. — Мислех, че правят тройки.

	— А, това беше майтап. Мислех, че знаеш.

	След седмица Екстрамаск имаше среща с китайката от партито. Китайките явно си падаха по него.

	Два часа лежахме на пода и говорихме за играта и напредъка си. Досега при всяка възможност да си пожелая нещо (на паднала мигла или пред увеличаващите се свещички по тортата за рождения ми ден), вместо да си хабя желанието с апели за световен мир и щастие, аз молех да стана привлекателен за жените. Фантазирах си как от тялото ми като светкавица избликва прелъстителка сила, която ме прави неустоим. Бленуваният порой обаче при мен бе ръмеж, всяка капка от който търчах да обирам с ведро.

	Хората обикновено чакат добрите неща да ги сполетят сами. И така пропиляват възможностите си. Мечтата не се приземява в скута ти, обикновено пада някъде до теб и от теб зависи да я видиш и вложиш времето и усилията да я докопаш. И не защото вселената е жестока, тя е умна. Знае, че не оценяваме нещата, които ни идват на тепсия. Това е нейната теория на котката и кълбото.

	Трябваше да нарамя ведрото и да се захвана сериозно за работа.

	Послушах съвета на Мистъри за лазерната корекция и зарязах зубрашките очила. Платих да ми избелят зъбите. Тръгнах на фитнес и се захванах със сърф, супертренировка, а и придобиваш тен. Напомняше ми свалките. В някои дни излизаш, улавяш всяка вълна и се мислиш за шампион, в други няма нито една вълна и си мислиш какъв загубеняк си. И все пак всеки ден си на плажа, учиш се и се усъвършенстваш, и точно това те кара да се върнеш на следващия ден.

	Все пак аз не бях постъпил в братството само за да се прекроя. Исках да завърша психическата си трансформация, което знаех, ще е по-трудно. Преди Белград заучих думите, номерата и жестовете на харизматичния, търсен мъж. Сега трябваше да развия съответните вътрешни сили, самоувереност и самочувствие. Иначе оставах самозванец, и жените моментално щяха да го надушат.

	Имах два месеца до следващия семинар с Мистъри в Маями и исках направо да издухам учениците. Целта ми бе да надмина сарджа на Мистъри в „Ра“. Поставих си задача: в рамките на следващите месеци да се запозная с всеки топ PUA. Планирах да се прекроя в машина за прелъстяване, сглобена от чарковете на най-добрите в бранша. В братството се ползвах със статус на уинг на Мистъри, значи нямаше да е проблем да издиря другите майстори.

	 

	 

	



Глава 2

	 

	Първият, от когото исках да взема уроци, бе Джаглър. Постовете му ме заинтригуваха. Съветваше AFC— тата да преодолеят свенливостта си, като крънкат пари от просяците по улицата или звънят на произволни хора от указателя. Казваше да поставяме пред себе си предизвикателства и нарочно да усложняваме пикапите, като се представяме за боклукчии с „Импала" от 1986. Оригинален тип. А ето, че обяви и първия си семинар. Вход свободен.

	Една от причините Джаглър да напредне толкова бързо е братството, като изключим конкурентните цени, беше стилът му на писане. Постовете му имаха живец. Когато го помолих да използвам някой от докладите му в книгата, той пожела да напише нещо съвсем ново: да разкаже как ми приложи свалки на първия си семинар в Сан Франциско.

	 

	ДОКЛАД — ПРЕЛЪСТЯВАНЕТО НА СТАЙЛ

	От Джаглър

	 

	Затворих. „Стайл наистина говори бързо“, казах на котката на съквартиранта ми, която разбира от тези неща и от години ми е съдружник в примамването на момичета в къщата. (Не можеш да се провалиш с предложението: „Ела да видиш как котката ми прави задно салто.“)

	Това беше първото ми впечатление от Стайл като човек. Две седмици по-късно го чаках да пристигне в един ресторант на рибарския кей в Сан Франциско. Мислено изреждах списък с евентуалните му недостатъци. Игнорирах сервитьора, който се опитваше да ъпгрейдне бирата ми и се помолих, „Моля те, богиньо на съблазняването и покровителка на пикап артистите, моля те Стайл да не е откачалка.“

	Бързото говорене обикновено издава сериозно чувство за малоценност. Така говорят хората, които мислят, че другите няма да се заинтригуват от думите им. Други са така влюбени в съвършенството, че трудно редактират мислите си и карат напред, с надеждата да успеят да изпеят всичко. Последните обикновено стават писатели. Това беше: хахо или писател. Надявах се Стайл да е от вторите. В света на прелъстителите търсех приятел, равен, а не поредния ученик.

	За първи път направих връзка със Стайл по Интернет. Постепенно започнахме да оценяваме взаимно писането си в един уебсайт, посветен на изкуството на прелъстяването. Той пишеше елегантно и убедително. Стори ми се позитивен тип, решил да споделя всичко. Мога само да гадая какво е открил той в моите постове.

	Стайл влетя на подскоци в ресторанта. Платформи ли носеше? Лесно установи контакт с очи и си лепна приятна усмивка. Беше леко нервен, точно колкото да бъде умилителен — сигурен съм, нарочно търсен ефект. Никой не би заподозрян, че е пикап артист, не и при сравнително ниския му ръст, бебешката бръсната глава и мекия глас. Живнах. Пичът може и да излезете добър.

	Моментално харесах Стайл. Очевидно се беше упражнявал как да се харесва на хората. Накара ме да се почувствам значим. Идеше му отвътре да синтезира тромавите ми идеи в прости, стройни изречения — като при това ми запазваше авторските права. С други думи идеалният съюзник на един амбициозен гуру.

	От друга страна, още не бях сигурен кое е слабото му място. Всички това търсим, когато се запознаем с някого. Следим едновременно за величие и слабост, и си водим мислено бележки за в бъдеще. Отказваме да приемем тези, при които видимо липсва недостатък. Мекотата на Стайл не бе истинската му слабост. Можах да предположа само, че в случая се касае за гордост от начина, по който успява да накара другите да се разкрият пред него.

	Беше готин тип, но и странно, липсваше му самочувствие, сякаш подозираше, че не му достига нещо, сегмент, който да му придаде завършен вид. Почти сигурен бях, че го търси сред околните, а в крайна сметка ще го открие у себе си.

	След обяд направихме това, което правят всички печени пикап артисти в Сан Франциско — отидохме в Музея на модерното изкуство.

	Слязохме долу и се разделихме — истински командоси в съблазняването. Аз свърнах към сумрачната секция по модерни медии и забелязах готино двайсетгодишно маце. Дребничка — обожавам минончетата. Нешо във вродената им слабост ме възбужда. Гледаше видеопроекцията на пода. Кадрите се меняха на няколко минути — бели листчета нежно се стелеха от почернели клонки.

	Височината често плаши. Аз съм като плашилото от „Вълшебника от Оз“ — висок и слаб, а от ръкавите ми стърчат кичури остра слама. Седнах на една пейка. Тя се успокои. Очите ни се докоснаха— нейните мекозелени, моите кръвясали след полета. Най-хубаво е, когато жената те прелъсти. Всеки добър прелъстител трябва да умее да води, но и да следва. В този миг осъзнах, че искам тя да ме хване за ръка и отведе в скрития си бивак сред гората. Исках да ми 

	покаже някой тъп фокус. Да ми прочете мръсните рими, които пише по салфетки в кафенетата.

	 

	ТРАК ТРАК ТРАК

	 

	Токовете на Стайл. Не исках да идва при нас. Не че не го харесвах. Покори ме с едно смирено, „Здравей, аз съм Стайл“. Просто тръпката между мен и нея, и безкрайните бели листенца беше толкова… опияняваща. А и си падам вълк и малкото сърне, отделено от стадото, си беше мое. Ако Стайл се появеше, щеше да се наложи да го гоня със зъби.

	Почти няма значение как ще заговориш една жена. Мъже са споделяли с мен, че не могат да измислят нищо или че им трябва някоя наистина добра реплика. Казвам им, че прекаляват с мисленето. Не си чак толкова важен. Аз не съм важен. Не сме имали мисъл,  велика дотам, че да я обгърнем с внимание. Зарежи перфекционизма. За да заговориш някого, е достатъчно едно изпуфтяване или пръдня.

	— Как сте? — попитах аз.

	Това е един от обичайните ми реплики за запознаване. Реплика, която чуваш всеки ден от продавачката в супера. Деветдесет и пет процента отговарят с нещо неангажиращо като „добре“ или „о*кей“. Три с ентусиазирано „Супер“. От тези трябва да се пазиш — падат си откачалки. А два процента реагират искрено: „Отвратително. Съпругът ми току- що ме заряза заради секретарката си.“ В тези хора се влюбваш.

	Тя ми казва, че е добре. Гласът й е направо прегракнал за габаритите. Трябва да е крещяла на някой концерт на Кортни Лав. Аз лично не си падам по шумния рок. Обичам асансьорна музика. Но й прощавам. Не правя скрининг на жените, това само би ограничило приключенията ми; следя само за отношението им към мен.

	Поглеждам я с очакващ поглед. Тя схваща намека.

	— А вие как сте? — пита.

	Замислям се за момент.

	— Аз съм осмица.

	Обикновено съм осмица, понякога осем и половина.

	Има два начина да дадеш рамо на разговора. Може да задаваш въпроси от типа откъде си, по колко начина можеш да си навиеш езика на фунийка или вярваш ли в прераждането?

	Или да заявиш: „Живея в Ан Арбър. Мичиган, града със стоте сладкарници“, „Ходех с едно момиче, което можеше да свие езика си на панделка“, „В котката на съквартиранта ми се е преродил Ричард Никсън“.

	Когато бях на двайсет, се хабях да се сближавам с момичета, като ги засипвах с въпроси — отворени, остроумни, странни, искрели, увити в лъскава опаковка. Мислех. че ще оценят интереса ми. Отвръщаха ми само с име, ранг, сериен номер, а понякога и среден пръст. Разпитът не е прелъстяване. Прелъстяване е изкуството да поставиш сцената така, че двама души да дръзнат да се разкрият един пред друг.

	Старите приятели си говорят с разказни изречения. Те носят усещане за интимност, увереност, себеотдаване, подканват другия да споделя и създават перфектна метафизична атмосфера. Повярвайте ми — няма нужда по цели нощи да си блъскате главата и да зяпате Млечния път. Измъдрил съм го вместо вас.

	— Това видео ме изпълва с покой — казах. — Все едно събирам листа с гребло и се изтягам върху тях. Ако бяха сложили истински листа — ето това вече щеше да е изкуство.

	Тя се усмихна.

	— Като малка братята ми все ме мятаха в листата. Засмях се. Смешно си беше.

	— Знаеш ли — казах. — един приятел твърди, че може да разкри характера по възрастта на братята или сестрите ти.

	— Щом като имам по-големи братя, значи съм мъжкарана?— нагласи токата на колана си „Харли— Дейвидсън“. — Това са глупости. Не можеш да водиш, без да си готов да следваш.

	— Тотални — съгласих се. — Но при мен наистина позна.

	— Вярно?

	— Да, отгатна, че имам по-голяма сестра.

	— Откъде?

	— Каза, че съм зажаднял за любов. — А така ли е?

	— Разбира се. Всичките ми гаджета трябва да ми пишат любовни бележки и да ми разтриват гърба. Поддръжката ми е скъпа.

	Засмя се мелодично, като саундтрак към падащите листа.

	 

	ТРАК ТРАК ТРАК

	 

	Фокусирането е отживелица. В модерния свят искаме да изпитаме всичко, едновременно. Какъв смисъл има да се разхождаш в парка, ако не може да слушаш музика, да дъвчеш хотдог, да скърцаш с подметки и да бройкаш човешкия панаир на суетата. В избора ни крещи веруюто на новия световен ред: Стимулация! Мисълта и въображението сега са подчинени на едничката цел да преситят сетивата. Аз обаче съм от старата школа. Не си готов да се фокусираш върху мен — с разговор, допир, мимолетно единение на душите — ами, разкарай се обратно при 500-те си канала съраунд саунд живот.

	— Виж, трябва да приключваме.

	— Защо?

	— Много ми е гот, обаче ти трябва или наистина да говориш с мен, или да разглеждащ музея. А и направо ми се изкриви врата, така както стърчиш над мен.

	Тя се усмихна и седна до мен на пейката. Аха.

	 

	ТРАК ТРАК ТРАК

	 

	— Аз съм Джаглър.

	— Анастасия.

	— Приятно ми е, Анастасия.

	Малката й длан беше на мазоли. Ноктите й — дълбоко изрязани. Ръце на пчела работник. Трябваше да продължа с разследването. Придърпах я към мен. Тя откликна.

	 

	ТРАК ТРАК ТРАК

	 

	На сцената се появи Стайл. Парфюмът му се точеше зад гърба, италианските дрехи шумоляха. Кефеше ли се? Поне така изглеждаше. Какво му ставаше? Не виждаше ли, че съм установил интимност с момичето? Толкова ли се бе съсредоточил върху шоуфазата на прелъстяването, че не виждаше, че ние вече сме я задминали? Моментната близост с момичето се изпари. Оголих зъби.

	— Познаваме ли се? — го попитах.

	— А има ли изобщо познание? — не ми остана длъжен Стайл.

	Разсмя ме. Мамка му — мразех го за кофти синхрона, но ми идеше да го разцелувам за таланта с думите. Реших да не го хапя — не днес.

	Личеше, че умира да се докаже в действие. Запознах ги. И тогава се случи нещо ненормално. Стайл превъртя и се превърна в съвсем друг човек. Мога само да гадая кой — Хари Худини — един говорещ като картечница Худини. Правеше фокуси. Накара я да го удари в корема. Спомена, че бил спал на легло от пирони. Тя се кефеше. Издиктува му като на магия телефонния си номер. Това бе достатъчно за Хари. Оставихме момичето там, където я открих.

	Да си пикап артист е гордост и предизвикателство. Имам приятели, които на сцена експлодират като камикадзета и „избиват“ по петстотин души на представление, а се страхуват да заговорят момиче в бар. Не ги виня. Публиката обикновено си проси да я преебеш, до дупка. А с момичето на бара е по-трудно. Тя е като двеста килограмова горила в малка черна рокля — ще те смаже, ако й позволиш. Но тя също иска да бъде преебана. Всички го искаме.

	Първият ми групов семинар беше в Сан Франциско. Срещнах се с момчетата в един ресторант до Юниън Стримт. Стайл ми помогна набързо да проверим биографиите им. Шестима почетни членове на братството ни.

	На вечеря измисляхме начални реплики, като реплика за запознаванеа, в който се преструваш, че си видял кинозвезда. На връщане от тоалетната заговорих готината двойка на средна възраст от съседната маса.

	— Надявам се, че няма да помислите, че съм невъзпитан — казах на жената, — но просто трябва да споделя с вас колко ви харесах в онзи филм за момчето и фара. Плаках с дни. Стоях до късно да гледам филма, с котката на съквартиранта ми. В предишния си живот е била президент.

	Двамата кимнаха и се усмихнаха дружелюбно.

	— Ами… благодаря… много — каза на развален английски жената. — Чудесно.

	— Откъде сте?

	— Чехословакия.

	Прегърнах я и стиснах ръката на мъжа.

	— Добре дошли в Америка.

	Пикап артистите са истинските дипломати на тоя свят.

	Невинаги съм бил такъв. Започнах като малко момче, вманиачено да разглобява разни неща. Навсякъде ходех с отвертка. Изпитвах натрапчиво желание да разбера от първа ръка как работят нещата. Играчки, велосипеди, кафеварки — можеш да разглобиш всичко, стига да знаеш къде са болтовете. Баща ми тръгваше да коси тревата и заварваше косачката на чаркове. Сестра ми включваше телевизора и… нищо. Много повече ме биваше да разглобявам, отколкото да сглобявам. Семейството ми по неволя живееше в Каменната ера.

	После се прехвърлих върху хората и себе си. Станах универсален артист — бил съм жонгльор, уличен актьор, комедиант. Дъното на шоубизнеса, но страхотен начин да опознаеш хората. Като страничен ефект станах добър с жените. На двайсет и третия си рожден ден бях спал само с една жена. На двайсет и осмия можех да спя с колкото поискам. Апроучът ми стана фин и ефикасен, играта — елегантна и пестелива.

	Тогава открих братството. Въпреки че интересът ми далеч надминаваше простото прелъстяване, искреният им стремеж да проумеят човешката природа направо ме прероди.

	После срещнах Стайл и открих сродна душа на едно съвсем различно ниво. Стайл умееше да слуша. Повечето хора не го правят, защото се страхуват от това, което ще чуят. Стайл няма предварително втълпени идеи и те приема за това, което искаш да си. Не търсеше кучки, които да пречупи, а интересни, забавни момичета. Не виждаше пътека, осеяна с трудности, а възможността да опознае нови територии. Двамата бяхме Луис и Кларк на прелъстяването.

	Когато семинарът приключи в три сутринта, със Стайл реших— ме да преспим при някакви негови роднини. Говорихме тихо, за да не ги събудим. Аз го подкачах на тема мода, той мен — с провинциалните ми скрупули. Споделихме случки и преброихме плячката — две целувки за Стайл, два телефонни номера за мен.

	Бяхме в приповдигнато настроение. Имахме чувството, че сме на прага на нещо.

	— Невероятно е — каза Стайл. — Не мога да дочакам да видя къде ще ни отведе всичко това.

	Изпълнен беше с детски оптимизъм от силата на пикапа, от самоусъвършенстването, от вярата, че ние — братството — разполагаме с отговор на проблемите, тормозили го цял живот. Исках да му кажа, че отговорът се крие другаде. А така и не го направих, не исках да изтърва купона.

	 

	 

	



Глава 3

 

	Косато се прибрах от Сан Франциско, ми позвъни Рос Джефрис.

	— Този уикенд провеждам семинар — ми каза. — Ако искаш, можеш да участваш, безплатно. В хотел „Марина бийч Мариот“, в събота и неделя.

	— Супер — казах. — Ще дойда.

	— Още нещо — длъжник си ми откъм холивудски купони, с готини мацки. Обеща ми.

	— Готов си.

	— И преди да затвориш, може да ми пожелаеш честит рожден ден. 

	— Днес ли е?

	— Да, твоят гуру става на четирийсет и четири. А най-младата за тази година беше на двайсет и една.

	Нямах представа, че ме кани на семинара не като ученик, а като завоевание.

	В събота вечер се озовах в стандартната хотелска конферентна зала, толкова ярко осветена в убито жълто, че изглеждаше проектирана за саламандри, а не за човешки същества. Зад бели правоъгълни маси бяха насядали редици и редици мъже — студенти с мазна коса, възрастни с мазна коса, тузари с мазна коса. Отпред в прикрепен към ухото му микрофон говореше нашият пъпчив, кокалест гуру.

	Въвеждаше учениците в хипнотичната техника да използваш цитати. Една идея винаги звучи по-примамливо, обясни, крачейки из стаята, ако дойде от някой друг.

	— Подсъзнанието възприема съдържание и структура. Ако въведете шаблона с думите, „Един приятел ми каза“, критичната част на съзнанието й блокира. Ясно ли е?

	Огледа залата за реакция. Тогава и ме забеляза, седнал на задния ред между Гримбъл и Тутаймър. Млъкна и едва не ме прогори с поглед.

	— Братя, това е Стайл — усмихна се кисело. — Видя какво може да му предложи Мистъри и все пак реши да стане мой последовател. Не е ли така, Стайл?

	Всяка мазна глава в залата се обърна да ме изгледа. Усещах тежестта на името си, възбудените коментари на учениците. Докладът за белградския семинар на Мистъри излезе в Интернет, моите прояви получиха шумни отзиви. Хората бяха любопитни да видят новия уинг на Мистъри — или, в случая с Рос, да предявят права над него.

	Зяпнах тънкия кабел на микрофона, точеше се покрай лицето му като паяк.

	— Нещо такова — потвърдих аз.

	Това обаче не му стигаше.

	— Кой е твоят гуру? — попита.

	Семинарът беше негов, но ставаше дума за съзнанието ми. Най- добрият начин да изпуснеш напрежението е с хумор. Опитах да измисля някой майтап. Не успях.

	— Ще ти кажа след малко — отговорих аз.

	Видях, че отговорът не му хареса. Той не водеше семинар, водеше култ.

	През обедната почивка ме дръпна встрани.

	— Какво ще кажеш да прескочим до някоя пицария? Въртеше пръстена си, копие на пръстена на супергероя Зеления фенер.

	— Не знаех, че още си фен на Мистъри — ми каза на обяда. — Мислех, че вече си от добрата страна на силата.

	— Не мисля, че методите ви са взаимоизключващи се. Казах на Мистъри какво направи със сервитьорката в „Калифорния плаца кичън“ и той превъртя. Мисля, че за първи път осъзна колко ефективен може да бъде методът ти.

	Рос почервеня.

	— Спри! — Хипнотичен похват, прекъсваше шаблона. — Не му казвай нищо. Не искам да взима най-доброто от работата ми и да прави пари от нея. — Заби вилица в пилето си. — Знаех, че нещо не е наред. Щом продължаваш да си толкова гъст с Мистъри, при мен се появява проблем. Ако искаш да бъдеш мой частен ученик, ти забранявам да му разказваш подробности.

	— Виж — опитах да успокоя ядосания гуру. — Не съм му подробности. Само му намекнах, че истината е в теб.

	— Добре. Просто му кажи, че си ме видял как карам суперготина мадама да се подмокри само с няколко въпроса и жеста. Нека нафуканото копеле сам отгатне как се прави!

	Ноздрите му се бяха разширили, вените по челото изпъкнаха. Очевидно го бяха пречупили отрано. Не бруталността на баща му като при Мистъри: родителите на Рос бяха начетени евреи с чувство за хумор. Знаех, защото пристигнаха на семинара няколко минути след мен и моментално започнаха да го дразнят. Рос по-скоро беше пречупен социално, което съпроводено с непрекъснатите подигравки и очакванията на родителите му, вероятно се бе отразило пагубно на психиката му. Същото важеше за братята му — и двамата се бяха обърнали към Господ и постъпили в „Евреи за Исус“*, Рос пък бе прегърнал своя собствена религия.

	[*Евангелистка организация от Сан Франциско, проповядваща, че Исус е син на Господ и Месията. — Бел. прев. ]

	— Въвеждам те в светая светих на силата, млади мой чирако — ме предупреди, потривайки сивата четина по брадичката си. — И цената на предателството лежи далеч отвъд въобразимото от смъртния ти ум. Дръж си устата затворена и спазвай обещанията си, и аз няма да затръшна вратата.

	Строгостта и гневът му бяха разбираеми. Рос бе изградил братството почти сам. Да, винаги е имало маса мъже, предоставящи пикап съвети, като Ерик Уебър, чиято книга „Как се свалят жени“ даде тласък на тенденцията, кулминирала във филма „Сваляча“ с Моли Рингвалд и Робърт Дауни Джуниър. Но преди Рос го нямаше братството. И обяснението е щастливо съвпадение. Успоредно със бързото съблазняване се разви и Интернетът.

	Двайсетгодишният Джефрис определено е имал за какво да недоволства. Имал амбиции да бъде комедиант и сценарист. Един от сценариите му, „Още ме наричат Брус“, дори бил реализиран, но филмът се провалил. Самотният, непривлекателен за жените Джефрис сменял една полулегална работа с друга. Всичко това се променило, когато в една книжарница се озовал в раздела с книги за самоусъвършенстване и ръката му неволно — поне така твърди той — снела от рафта томчето „От жабок в принц“, класическото „помогни си сам“ на Джон Грайндър и Ричард Бандлър.

	Рос жадно изчел всички книги по темата. Един от героите му открай време бил Зеления фенер, който с вълшебния си пръстен вдъхва живот на волята и въображението си. Рос Джефрис решил, че е намерил своя пръстен, когато приложил прочетеното, за да съблазни една кандидатка за работа в правната кантора, в която работил и поставил край на дълъг период принудително въздържание. Най-после притежавал бленуваните сила и власт.

	Кариерата му на професионален пикап артист започнала с един памфлет. Заглавието в общи линии резюмира емоционалното му състояние към момента — „Как да вкараме желаната жена в леглото: практичен, нецензурен наръчник по съблазняване за мъжа, на когото е омръзнало да бъде г-н Добро момче“. Продал книгата с малки специализирани обяви в „Плейбой“ и „Хаслър“ Добавил към репертоара си и семинари, и започнал да предлага услугите си в Интернет. После един от учениците му, легендарният компютърен хакер Луис де Пен създал нюзгрупата alt.seduction.fast. От този форум постепенно се роди международното тайно братство на PUAта.

	— В началото жестоко ми се подиграваха — разказваше Рос. — Наричаха ме какво ли не и ми приписваха най-черните грехове. Известно време им се връзвах. Бях бесен. Но постепенно аргументите минаха фазата „Тоя сериозно ли говори?“ на „Има ли право да го прави?“

	Затова и всеки гуру дължи поне признание на Рос Джефрис, а когато се появи нов учител, Рос се мъчи да го изравни със земята: има няколко случая, когато дори е заплашвал да разкрие онлайн заниманията на някой млад конкурент на родителите му или на училищното ръководство.

	Още по-лош от Мистъри за него бе Дейвид де Анджело, бивш последовател на бързото съблазняване. Де Анджело в началото се наричал Азонпих, хипноза наопаки. Помагайки на Рос с маркетинга, бавно се изкачил в йерархията на школата. Двамата обаче се сдърпали, когато Рос — предполагаемо — хипнотизирал гадже на Де Анджело и спал с нея.

	Според Рос Де Анджело сам довел момичето при него с точно тази цел. Не било рядкост, казваше, учениците да му водят жени като един вид жертвоприношение. Според Де Анджело, Рос изобщо нямал разрешение да докосва момичето. Каквато и да е истината Двамата спрели да си говорят и Де Анджело стартирал конкурентен бизнес, „Как да удвоим завоеванията си“, който се базира не толкова на хипноза, колкото на еволюционна психология и принципа на Де Анджело за “самонадеян и забавен”.

	— Знаеш ли, че онова менте, моят имитатор Дейвид де Задник, този уикенд провежда първия си семинар в Лос Анджелис — ми каза Рос. — Типът е толкова дяволски готин и с такива връзки в клубовете, че чак се чудя откъде накъде хората мислят, че той изобщо разбира проблемите им с жените.

	Мислено си отбелязах да се запиша за семинара.

	— Дейвид де Задник, Ган бич и Мистъри си имат своите възгледи за жените — продължи Рос, бавно докарвайки се до бяс. — Фокусират се върху най-гнусните черти в най-гнусните жени и ги прехвърлят, като облак тор, над целия пол.

	Рос ми напомняше стар изпълнител на ритъм енд блус, от който са крали толкова много, че вече няма доверие на никого. Там поне има звукозаписни компании и авторски права. Няма как да копирайтваш възбудата на жената или да заявиш права над избора й на партньор. Параноята му, колкото и да е тъжно, беше напълно разбираема, особено що се отнася до Мистъри, единственият прелъстител с идеите и уменията да го засенчи.

	— Паля се, защото наистина ми пука за момчетата — казваше Рос. — Според мен двайсет процента от учениците ми са били малтретирани и в резултат са жестоко наранени. Не само в отношенията си с жени, а изобщо с хората. А много от проблемите в обществото произлизат от факта, че имаме силни нагони, но живеем в култура, която ни възпира да ги преследваме свободно.

	Обърна се, засече три бизнес дами, които похапваха десерт на няколко маси от нас и се приготви да се впусне в преследване на сексуалния си нагон.

	— Как е боровинковият пай? — провикна се той.

	— Добър — отговори една от жените.

	— Знаете ли, имаме сигнални системи спрямо десертите. — Постепенно набираше скорост. — Сигналите казват: Това няма захар, онова се топи в устата. А сигналната система загрява ответната реакция на организма да се под готви за следващото „ястие“ и изпраща енергиен поток през тялото.

	Беше привлякъл вниманието им.

	— Наистина ли?

	— Преподавам енергийни потоци — им каза Рос. Дамите го зяпнаха. За жените в Южна Калифорния думата енергия е равносилна на шоколад. — Все още проучваме дали мъжете реално разбират жените. И мислим, че сме открили отговора.

	Като на магия се озова на масата им. Не знам дали шаблоните му наистина въздействаха на подсъзнателно ниво или повечето разговори поначало са толкова скучни, че привличаш вниманието само като кажеш нещо различно и интригуващо.

	— О, Господи — каза една от жените, когато Рос приключи с шаблон за качествата, които търси жената у мъжа. — За първи път чувам някой да говори така. Къде точно преподавате? С удоволствие ще дойда да ви слушам.

	Рос прибра телефонния й номер и се върна на масата ни. Усмихна ми се и прокарвайки палец по брадичката си, каза:

	— Сега видя ли кой е по-добрият учител?

	

	 

	



Глава 4

	 

	Син ме открехна, че съм само пионка.

	— Рос е прелъстител и манипулатор — ми каза, когато му позвъних в Монтгомъри, Алабама, там бяха разквартирували частта му. Живееше с някакво момиче, което обичало да го извеждат с каишка и нашийник. За нещастие военните не си падаха по подобни перверзни и Син трябваше да пътува чак до Атланта за разходките й.

	— Рос ти е заделил специално място в плановете си — предупреди ме той. — Ти си неговото маркетинг оръжие срещу Мистъри. Ти си най-добрият ученик на Мистъри, единственият, който редовно излиза на свалки с него. Или когато Рос те попита нещо от типа на „Лъжеш ли своя гуру?" и ти му отговориш, той получава потвърждение, че той е твой гуру. Всичко, и най-дребното, което прави, цели да докаже, че ти си новопосветен и си се отказал от старата си религия, за да прегърнеш тази, която наистина дава резултати. Това е неговото послание. Трябва да внимаваш.

	В NLP, манипулацията и самоусъвършенстването на всяко действие — твое или чуждо — е умишлено. Всяка дума има скрито значение, а всяко скрито значение — тежест, със свое собствено място по скалата на личните интереси. Рос искаше да се сближи с мен, за да смаже Мистъри. От друга страна бе всеизвестно, че се сближава с по-младите ученици, за да го водят по купони.

	На следващата седмица за пръв път поканих Рос на купон. Моника, начинаеща актриса, която свалях, ме покани на рождения си ден в „Бели“, бар на булевард „Санта Моника“. Реших, че мястото е идеално да срещнем много и красиви хора, които Рос да заслепи с уменията си. Грешах.

	Взех Рос от дома на родителите му, тухлена къща от средна ръка в Западен Лос Анджелис. Баща му, пенсиониран рехабилитатор, училищен директор и самофинансиращ се писател, седеше на дивана до майка му, която определено командваше парада в семейството. На стената бяха закачени пурпурното сърце и бронзовата звезда, спечелени от бащата през Втората световна война.

	— Стайл се ползва с голям успех — каза им Рос. — Сваля куп момичета с моя метод. — Дори четирийсетгодишните пикап артисти търсят одобрението на родителите си.

	Разговорих се с майката за професионалните изяви на сина й.

	— Някои хора мислят, че е отвратително да се говори за секс и жени — каза тя. — Но Рос не е груб, нито вулгарен. Той е много умно момче. — Изправи се и приближи една покрита с лавици стена. — Пазя стиховете, които написа на девет години. Искаш ли да ги прочетеш? В едното казва, че е крал, седнал на трона.

	— Не, не трябва да ги четеш — прекъсна я Рос. — Исусе, това беше грешка. Да тръгваме.

	Партито беше пълен провал. Номерата на Рос не вървяха с хора от класа. Прекара по-голяма част от вечерта с идеята, че флиртува, като се представя за мой любовник или пълзи на четири крака и души като куче задника на Кармен Електра. Заговорех ли момиче, той ме прекъсваше, за да се фука със свалките си. В десет заяви, че е уморен и настоя да го откарам до тях.

	— Другия път ще останем до по-късно — казах аз.

	— Не, другия път ще пристигнем навреме — укори ме той. — Мога да стоя до късно, стига да ме предупредят дванайсет часа предварително, за да дремна следобед.

	— Не си толкова стар.

	Мислено си отбелязах повече никога да не водя Рос по класни места. Излагаше ме. Откакто излизах с PUA, бях занижил стандартите си за хората. Всичките ми стари приятели изпаднаха зад борда. Социалният ми живот сега бе монополизиран от загубеняци, с каквито никога не се бях движил преди. Влязох в играта заради жените, не мъжете. И макар братството да бе посветено на тях, жени в него нямаше. Надявах се, че това е само част от процеса, както за да почистиш, трябва първо да разхвърлиш всичко.

	През целия път към апартамента му в Марина дел Рей Рос ме засипваше с жлъч за конкуренцията, която естествено не бе по-снизходителна към него. Наскоро му бяха лепнали прякора Мой‘99 — твърдяха, че когато Рос открадне нечия тактика, обикновено после твърди, че става дума за нещо, което е развил на семинара си в Лос Анджелис през 1999 г.

	— Онзи подъл изрод Дейвид де Задник — изсъска на прощаване. — Семинарът му е утре, а аз в последния момент открих, че ще говорят някои от моите ученици. Даже нямат доблестта да ми го кажат в очите.

	Нямах сърце да му кажа, че и аз ще ходя.

	 

	 

	



Глава 5

	 

	„В привличането нямаш право на избор.“

	Това бяха думите, прожектирани от Дейвид де Анджело на стената. В залата трябва да имаше над сто и петдесет мъже. Много, в това число и Екстрамаск, познавах от други семинари.

	Сцената започваше да ми става до болка позната: мъж с микрофон на подиума инструктира група закъсали мъже как да се отърват от онанизма. Но този път беше различно. Де Анджело, както каза и Рос Джефрис, беше готин пич. Би напомнял Робърт де Ниро, ако Де Ниро беше мамино синче.

	Де Анджело се различаваше от останалите гурута точно защото не биеше на очи. Не беше харизматичен или интересен. Не хранеше налудничави блянове да е култов лидер, нито криеше в сърцето си бездна, която да опитва да напълни с жени. Даже не претендираше да е добър. Беше много обикновен, но и опасен, защото бе организиран.

	Очевидно с месеци бе работил по семинара си. Не само бе изготвил сценарии, но и го бе редактирал за масова консумация. Неговата школа можеше да бъде представена пред нацията без никои да остане шокиран от грубо отношение спрямо жени или подмолност на използваните техники — освен може би препоръката му за съвети как да се отнасяш с жените да се обръщаш към „Дресировка на кучета“ от Лю Бърк.

	Много от докладчиците бяха бивши ученици на Рос: Рик Енч, Вижън и Орион. първият PUA, продал видеокасети със записи как заговаря момичета на улицата. Серията „Вълшебни срещи“ минаваше за нагледно доказателство, че загубеняци с хипнотични умения също могат да докопат мадами.

	— Речникът дава следната дефиниция на прелъстяване — четете от записките си Де Анджело, — „подбуда към прегрешение, особено подтикване на жена да се съгласи на незаконни сексуални отношения с подбуди, които да преодолеят скрупулите и“.

	— С други думи — продължи, — да си прелъстител означава да си подъл и неискрен. Аз не преподавам това, а привличане — да работиш върху себе си и се усъвършенстваш, до фазата, при която жените ще са магнетично привлечени към теб и сами ще търсят компанията ти.

	Де Анджело бе твърде умен да спомене конкуренцията. Щеше да извади целия този подземен свят да си поеме въздух на повърхността точно като изобщо не признае съществуването му. Вече не публикуваше онлайн и наемаше други, които да го защитават срещу нападки. Не беше гений или новатор като Мистъри и Рос. Беше велик експерт по маркетинг.

	— Как караш хората да пожелаят нещо? — попита той, след като накара участниците да упражнят погледа на Джеймс Дийн. — Придаваш му стойност. Показваш, че и други го харесват. Правиш го дефицитно, труднодостъпно. Искам през обедната почивка да обмислите други начини.

	По време на обяда научих още малко за Де Анджело. Неуспял агент на недвижимо имущество от Юджийн, Орегон, Де Анджело се преместил да търси нов старт в Сан Диего. Самотен, копнеел да прекоси невидимата бариера, разделяща двама непознати в клуба. Започнал да търси в Интернет съвети и приятелството на мъже, добри с жените. Един от тях бил Райкър, протеже на Рос Джефрис, който го светнал да използва за запознанства America Online. Де Анджело се упражнявал във флирта онлайн, подражавайки на новите си приятели, но без риск да бъде публично осмян.

	— Това беше чи — каза на наострилите уши ученици. — Учех нови неща, прилагах ги на практика и си отбелязвах как реагират на AOL жените. Тогава научих, че не е достатъчно просто да стъпчеш една жена. Станах наперен и забавен. Крадях репликите им. Дразнех ги, обвинявах ги, че ме свалят и нито за миг не ги оставях на мира.

	Развълнуван от откритието си, Де Анджело предал петнайсет страници на Списъкът на Клиф, един от най-старите и престижни онлайн бюлетини за съблазняване. Прохождащото братство ги приело като топъл хляб. Появил се нов гуру. Клиф, канадски бизнесмен на средна възраст, който денем заляга над страницата, а нощем търси нови PUА-та за братството, убедил Де Анджело да отдели три седмици и превърне манифеста си в електронна книга, „Как да удвоим завоеванията си“.

	Докато говорехме, към нас се присъедини Рик Ейч, един от приятелите, които Де Анджело бе изнамерил и понастоящем негов съквартирант в Холивуд Хилс. Слушал бях много за Рик Ейч, специализираше в бисексуални жени. Претрупаното му облекло, като на паркетен лъв от Вегас, отчасти бе вдъхновило теорията на пауна на Мистъри.

	Рик Ейч беше нисък, леко набит, облечен с риза с голяма яка и червен блейзър. Зад него се влачеха шестима новаци, жадни да попият от мъдростта му. Познах двама: Екстрамаск, с подути очи и Гримбъл, който започваше да изпитва съмнения в бързото съблазняване. Хипнотизирането на жени по клубовете не му бе набавило гаджета. Сега се беше лепнал за Рик Ейч и станал “самонадеян и забавен”. Новият му номер бе, когато покрай него мине жена, да протегне лакът и да изкрещи, после я обвиняваше, че го е опипала по задника. В бар е далеч по-готино да си забавен, отколкото да се държиш като психар.

	Рик се тупна на масата и започна да свещенодейства пред зяпналите го ученици.

	За жените има две правила, каза.

	Първо: Никое добро дело не остава ненаказано. (Фраза, по една ирония, измислена от жена, Клеър Буут Люс.)

	Второ: Винаги излизай с по-добър отговор.

	Към второто правило спадаше почина никога да не отговаряш пряко на въпроси. Или ако една жена те попита с какво си изкарваш хляба, дай размах на въображението й: кажи й, че поправяш запалки или че си трафикант на бели робини. Когато го приложих за първи път, не постигнах особени резултати. Пробвах го в едно хотелско фоайе с файв сет. Представих се за трафикант на бели робини. Още докато го казвах, разбрах, че няма да успея да изкопча номера на мадамата. Всички в сета бяха афроамериканци.

	Докато Рик говореше, забелязах и друго — че хората, които се опияняват от собствения си глас, обикновено се ползват с по-голям успех пред жените. Клиф, от списъка на Клиф, го беше кръстил Теорията на голямата уста.

	— Защо ни е толкова забавно да обсъждаме тия неща? — обърна се Рик Ейч към Де Анджело.

	— Защото сме мъже — каза Де Анджело, сякаш това бе най-естественото нещо на света.

	— Да, бе — потвърди Рик. — В кръвта ни е.

	Когато гурутата си тръгнаха, седнах при Екстрамаск. Отпиваше ябълков сок от кутийка. Имаше на тила си нахакан пиърс и ако не бяха подутите очи, щеше да е най-готиният тип на семинара.

	— Какво се случи? — попитах аз.

	— Излязох с онова момиче, китайката, и за втори път спах с жена. Чукахме се три пъти, обаче аз така и не свърших. Или презервативите никакви ги нямаше, или бях превъзбуден. Мистъри може и да е прав и да изляза обратен.

	— Какво общо има това с очите ти? Тя да не те цапна?

	— Не, имаше пухена възглавница. Алергичен съм и очите ми се възпалиха.

	Каза, че излезли на кафе. Приложил й ESP тест, една психологическа игра, куба и други номера. Тя започнала да се хили на всичките му майтапи — дори на тези, които не били смешни. Взели от някаква видеотека „Инсомния“, върнали се в апартамента й и се гушнали на дивана.

	— Заформяше се суперерекция — ми каза уж между другото. — Нали се сещаш, толкова ти е твърд, че чак подмокряш гащите.

	— Сещам се. Давай нататък.

	— Беше готино, защото единият й крак се притискаше към ерекцията ми. Нямаше как да не я усеща. Свалих си ризата и тя започна да ме целува и да гали гърдите ми. Беше супер. — Отпи със сламка от ябълковия сок. — После свалих и нейната риза и тя остана само по сутиен. Опипах гърдите й. Обаче когато се прехвърлихме в спалнята, се появи проблем.

	— С ерекцията?

	— Не. Тя още беше със сутиена.

	— Е, и? Защо не го свали.

	— Нямам идея как се свалят сутиени. Оставих го както си беше.

	— Сигурно човек се научава с времето.

	— Да, обаче аз имам план. Искаш ли да го чуеш?

	— Давай.

	— Мисля да взема един от сутиените на майка си и да го закопчея на някоя пръчка. После ще си завържа очите и ще опитам да го разкопчея.

	Изгледах го — не можех да разбера дали се шегува или не.

	— Абсолютно сериозен съм — каза. — Няма лошо да се пробвам, а може и да стане.

	— Как беше сексът?

	— Като миналия път. Чуках я до сдухване, половин час без прекъсване. Бях твърд и страстен. Обаче не успях да свърша. Мразя като става така. Сериозно, искам да се изпразня след секса.

	— Сигурно го мислиш прекалено много. Или емоционално не си падаш по жени.

	— Или покрай мастурбирането съм свикнал на по-стегнати отверстия — каза, потривайки очи. — Май и за пръв път ми направиха свирка. Видях главата й до пениса си, обаче не разбрах дали го е засмукала или не. Иначе докато ближеше топките ми, беше готино.

	Гримбъл приближи и ме перна през рамото.

	— Започваме. Ще говорят Стив Пи и Распутин, определено трябва да ги чуеш.

	Оставих Екстрамаск на масата сам със сока.

	— Знаеш ли какво друго направих? — извика след мен на изпроводяк. — Изчуках я с пръст!

	Обърнах се. Екстрамаск ме кефеше. Преструваше се на объркан и безпомощен, но може и да се окажеше най-хитър от всички.

	— Вагината изобщо не е това, което си мислех — изкрещя възбудено. — Много си е подредена.

	А може и да грешеше.

	

	 

	



Глава 6

	 

	Дейвид де Анджело може и да изнасяше семинари по “самонадеян и забавен”, но безспорният шампион тежка категория в жанра бе четирийсетгодишният канадски писател Зан. Докато PUA-ma като Мистъри препоръчваха да се мине под радара, Зан пародираше с това, че е женкар. Имаше се за продължител на делото на Казанова и Зоро, и обичаше да се маскира като тях на партита. За четири години във форумите по съблазняване нито веднъж не поиска съвет, само ръсеше такива.

	 

	 

	MSN Group: Mystery's Lounge

	Subject: “Самонадеян и забавен” техниката на Зан за сервитьорката 

	Author: Зан

	 

	Не може да ми се отрече едно: не ме е страх от жените. Методът ми е прост — каквото да каже или направи мацето, аз го приемам за Индикатор за интерес. Точка. Тя ме желае. Няма значение коя е. А повярваш ли в това, те също ще го повярват.

	Аз съм роб на любовта си към жените. Те могат да го почувстват. Слабостта на жените се крие в езика и думите. За щастие, това е една от силните ми страни. Ако опитат да ме отблъснат, аз започвам да се правя на паднал от Марс, все едно не разбирам какво ми казват.

	Никога не съм се мъчил да се защитавам или извинявам, задето съм женкар. Защо? Защото жените си падат по репутацията. Така е. Аз съм Другия, от КОГОТО мъжете се страхуват, когато се оженят.

	И след всичко казано дотук, бих желал да споделя с вас патентованата ми “самонадеян и забавен” техника за сервитьорката.

	Обикновено когато група мъже попадне на нова и унищожително красива сервитьорка, те не свалят очи от задника й и тайно я обсъждат. Нокогато момичето се върне, стават примерни и учтиви, и се държат така, сякаш тя изобщо не ги интересува.

	Напротив, аз веднага ставам “самонадеян и забавен”. Ще бъда много подробен в описанието какво точно правя, защото според мен някои мъже не схващат метода.

	Когато я видя да приближава, веднага въвличам някой приятел от другата страна на масата в привидно оживен разговор, като при това внимавам да съм с гръб към нея.

	Когато тя дойде и пита какво ще обичаме, я игнорирам за няколко секунди. После я поглеждам и се преструвам, че чак сега я виждам. Незабавно проявявам интерес— сякаш съм открил Америка. Бързо, колкото тя да забележи, оглеждам тялото й, после се обръщам с лице към нея. Широка усмивка, намигване и играта започва.

	 

	Тя: Какво ще желаете?

	Зан: (Игнорира въпроса.) Здрасти, ти май си нова. Как се казваш?

	Тя: Стефани. А ти?

	Зан: Аз съм Зан. Ще пия джин с тоник (широка усмивка).

	 

	Дотук донейде съм разчупил леда, а казвайки името си, тя ми е дала негласно правото да стана по-фамилиарен. Когато се върне, пак се усмихвам и й намигам.

	 

	Зан: Пак ли ти? Май ти хареса с нас. а?

	Тя: (Смее се.) (Дъра— бъра.)

	Зан: (Дъра— бъра.)

	Тя: (Дъра— бъра.)

	Зан: (Когато тя си тръгва.) На бас, че ще дойдеш пак. Виждам го в очите ти.

	Тя: (усмивка) Да. не мога да ви устоя.

	 

	Вече съм установил тема за “самонадеян и забавен” — желанието й да е с нас и това, че се връща на масата ни. Тя, разбира се, е длъжна да го прави, нали е сервитьорка. И когато пак дойде, й се усмихвам и изглеждам многозначително другите мъже, все едно казвам, „Видяхте ли, бях прав“. През цялото време гледам да прокарам внушението, че я познавам отдавна.

	Така установявам фамилиарност, за каквато обикновено са нужни поне няколко срещи.

	След известно време ще кажа нещо от типа:

	 

	Тя: Да ви донеса ли по още едно?

	Зан: (усмивка, намигане) Знаеш ли какво? Голяма си сладурана. Май ще взема да ти се обадя.

	Тя: Така ли? Нямаш ми телефонния номер.

	Зан: Да, бе! О'кей, кажи ми го и ще си го запиша.

	Тя: (усмивка) Не става. Имам си приятел.

	Зан: (Преструва се, че пише.) По-бавно… 555…

	Тя: (Усмихва се и облещва очи.)

	 

	Абсурдното в случая е, че тя за нищо на света няма да ми даде телефонния си номер пред всичките ми приятели. Никое момиче няма да го направи. Но и числата не са истинската ми цел.

	С нея сме установили разбирателство и съм се набил в паметта й дотам, че да ме разпознае на другата вечер. Или мога да вляза, да я прегърна ида продължа с темата „От тебе ще излезе добро гадже". Всичко се казва полу на шега, и тя няма как да разбере дали я свалям, или само се занасям. Значи, утре вечер:

	 

	Тя: (Смее се.) 0, не! Пак ли ти!

	Зан: Стефани, сладурче! Виж, сори, че не ти се обадих снощи. Знаеш как е, много съм зает.

	Тя: (Подхваща играта.) Да, бе, умрях от яд.

	 

	Цялата маса се разсмива, включително и тя.

	По-късно:

	 

	Зан: Знаеш ли, че си много кофти гадже. Даже не мога да си спомня кога за последно правихме секс. Аз бях дотук. Късаме. (Сочи друга сервитьорка.) Тя ще е новото ми гадже.

	Тя: (Смее се.)

	Зан: (Играе си с телефона.) Свалям те от първо на десето място. ,

	Тя: (Смее се.) Недей. Ще направя каквото кажеш, за да се сдобрим.

	

	Още по-късно:

	 

	Зан: (Махам й да дойде и потупвам крак.) Ела да поседнеш. Ще ти разкажа приказка за лека нощ (усмивка, намигане).

	 

	Използвам тази реплика от години. Направо е златна.

	Някои сигурно си мислят: „Хубаво, а сега какво? Как правиш прехода от забавни закачки към по-сериозен, романтичен разговор за секс?"

	Много е просто. В един момент я заговарям тихо и включвам влажния поглед.

	 

	Зан: (вече не “самонадеян и забавен”) Стефани, искаш ли да ти се обадя?

	Тя: Знаеш, че имам приятел.

	Зан: Не те питах за това. Искаш ли да ти се обадя?

	Тя: Звучи изкушаващо, но не мога.

	Зан: Ела с мен, момиче. Ще те отведа високо по склоновете на Парнас. И т.н.

	 

	Всичко това наистина ми се случи миналите четвъртък и петък с една сервитьорка на име Стефани. Определено беше най-готината ми мадама от доста време насам. Не си прави никакви илюзии за намеренията ми. Приятелите ми възприема като свестни момчета, но не и мен. Знае, че отношенията ни ще са страстни от самото начало. И може да избира дали да го приеме или не.

	Истината е, че тя може спокойно да ме разкара. Но това няма значение. Тя няма скоро да ме забрави, а се хващам на бас, че другите сервитьорки знаят до последната запетая какво съм й казал. Което е чудесно, защо— то съм казвал точно същото, по същия начин, на всичките. И ще продължа да го правя — директно пред Стефани.

	Какво печеля — социално признание. Целият бар е в краката ти. Махаш на някоя сервитьорка, сочиш бузата си и питаш: „Здрасти, малката къде ми е захарчето?" Те не се стряскат, защото се отнасяш с всички по един и същи начин. Специално в този ресторант има четири сервитьорки, които съм водил вкъщи, три по-грознички, които искат да го направя и още няколко, в това число и Стефани, над които в момента работя. И всяка знае за другата, което, пак повтарям, му е хубавото.

	Зан

	 

	 

	



Глава 7

	 

	Кулминацията на семинара беше появата на двама души, за които отдавна знаех и които щяха да ми открехнат вратата към така бленуваната сериозна игра: Стив Пи и Распутин.

	Първото, което направиха, след като се качиха на сцената, бе да хипнотизират всички в залата. Говореха едновременно и разказваха различни случки — едната трябваше да занимае съзнанието, другата да проникне в подсъзнанието. Когато ни събудиха, нямахме представа какво са инсталирали в главите ни. Знаехме само, че това са двама невероятни оратори. Те излъчваха всяка частица плам и харизма, които липсваха на Де Анджело.

	Стив Пи, облечен с кожено елече и шапка ала Индиана Джоунс, представляваше съчетание между рокер и индиански шаман. Распутин приличаше на гард на стриптийз бар с бакенбарди или на върколак на стероиди. Двамата се запознали в някаква книжарница, докато търсили една и съща NLP книга. Сега работеха в екип и минаваха за едни от най-добрите хипнотизатори в света. Съветът им за прелъстяването беше прост „Станете експерти в изкуството да се чувствате добре.“

	Стив Пи дори бе измислил начин да накара жените да си плащат, за да спят с него. За сумата между няколкостотин до хиляда долара бе обучавал жени да изпитват оргазъм само с една-единствена команда; беше ги научил на три различни лично негови варианта на френска любов и, по-невероятно, твърдеше, че можел с хипноза да уголемява гърди почти два пъти.

	Силата на Распутин се криеше в така нареченото от него хипнотично сексуално проектиране. Жените, твърдеше той, трябва да гледат на секса като на привилегия, а не услуга.

	— Ако една жена иска да ми направи свирка, аз й казвам:, Давам ти три опита. И ще го поемаш дотам, докъдето ти е приятно.“ — Изпъчи гърди като гюрук на „Фолксваген“. — После я питам: „Не ти ли беше хубаво? Следващия път ще ти отпусна пет опита.“

	— Ами ако те е страх, че ще те заловят, докато я хипнотизираш? — попита бизнесмен от предната редица.

	— Няма такова животно като страх — отговори Распутин. — Емоциите са енергия и движение, които консервираш в тялото с мисъл.

	Пичът го зяпна глупаво.

	— Знаеш ли как да го преодолееш? — Распутин го гледаше като кечист, който се готви да строши стол на две. — Не се къпеш и не се бръснеш цял месец, докато замиришеш на канал. После две седмици се разхождаш навън с рокля, вратарска маска и вибратор. Така направих аз и повече никога не съм изпитвал страх, че ще бъда публично унижен.

	— Трябва да живееш в своя собствена реалност — намеси се Стив. — Веднъж една жена ми каза, че съм бил разплут. „Ами, твоя работа, ти няма да се вредиш да потупаш корема на Буда“, й казах аз.

	После добави:

	— Обаче го казах внимателно, по духовната пътека, мамка му.

	После Де Анджело ни запозна. Стигнах до „Фолксваген"— а на Распутин.

	— Искам да науча повече за методите ви.

	— Нервен си — каза Распутин.

	— Ами, вие двамата малко ме стряскате.

	— Сега ще те отърва от страха ти — предложи Стив. — Кажи ми телефонния си номер отзад напред.

	— Пет… четири… девет… шест.

	Стив щракна с пръсти.

	— Добре, поеми дълбоко въздух и силно издишай.

	Докато го правех, прокара пръсти от пъпа ми нагоре и издаде съскащ звук.

	— Виж сега как чувството просто ще излезе, като дим във ветровит ден. Тръгва си, вече го няма. Обиколи тялото си и се опитай да го откриеш. Забелязваш ли, че сега вибрациите са различни. O'кей. Отвори очи. Опитай се да върнеш страха. Видя ли? Не можеш.

	Не мога да кажа дали наистина беше така, но чувството бе неописуемо.

	Отстъпи крачка назад и сканира лицето ми, все едно четеше дневник.

	— Един тип, Феникс, ми предложи две хиляди долара, само за да движи с мен три дни. Отказах му, защото искаше да превърне жените в свои робини. Ти като че ли не си такъв, целта ти не е просто да си навреш оная работа в първата дупка.

	Изведнъж зад гърба ни се разнесе врява. Две сестри и майка им бяха направили грешката да влязат във фоайето, пълно с пикап артисти, и лешоядите се бяха нахвърлили на плячката. Орион гледаше на ръка на едно от момичетата. Рик Ейч обясняваше на майката, че е мениджър на Орион, Гримбъл се слагаше на второто момиче, а покрай тях се тълпяха начинаещите пикап артисти, за да видят майсторите в действие.

	— Виж — каза набързо Стив Пи. — Ето ти визитката ми. Обади се, ако искаш да усвоиш сериозната игра.

	— С удоволствие.

	— Информацията се води класифицирана — предупреди ме той.— Нямаш право да я обсъждаш с никого. Това е сериозна игра, можеш да побъркаш някоя мадама, ако не внимаваш.

	— Разбрано.

	Сви лист бяла хартия на роза, после отплава към плячката. Отиде при момичето на Гримбъл, накара го да помирише цветето и след трийсет секунди тя беше припаднала в ръцете му. Това беше сериозната игра, в която щяха да ме посветят.

	 

	 

	



Глава 8

	 

	Така започна най-странната фаза от обучението ми. Всеки уикенд карах два часа на юг, към Сан Диего и малкия, мръсен апартамент на Стив Пи, където той отглеждаше двамата си сина по същия начин, по който говореше на учениците си — със съчувствени цинизми. Едното хлапе, на тринайсет, вече беше по-добър хипнотизатор, отколкото аз изобщо щях да стана.

	Следобед със Стив отивахме при Распутин. Слагаха ме на някой стол и ме питаха какво искам да науча. Имах списък: да повярвам, че съм привлекателен за жените, да живея в своя реалност, да спра да се безпокоя за това какво мислят околните за мен, да се движа и да говоря, излъчвайки сила, увереност, мистериозност и дълбочина, да преодолея страха си от сексуален отказ и разбира се, да натрупам самочувствие. Рутините се помнеха лесно: не толкова лесно бе да овладея сериозната игра след живот, изпълнен с лоши навици и шаблони. Двамата все пак имаха начини да ме вкарат във форма за следващия семинар на Мистъри в Маями.

	— Ще те прекроим до фаза, в която няма да умираш от кеф, само защото някоя курва ти го е налапала — обясни Стив. — За нея ще бъде привилегия да пие от нектара на господаря.

	На всяка сесия ме хипнотизираха. Распутин разказваше в едното ми ухо сложни, изпълнени с метафори случки. Стив Пи издаваше команди към подсъзнанието ми в другото. Оставяха в съзнанието ми празноти (недовършени метафори и случки), които закриваха след седмица. Пускаха музика, предизвикваща специфични психологически реакции. Изпадах в транс толкова дълбоко, че часовете хвърчаха като мигновения.

	После се връщахме в къщата на Стив. Аз четях NLP книгите му, а той крещеше на децата.

	Моята теория е, че повечето родени свалячи, като Дъстин, изгубват девствеността си в ранна възраст и съответно през пубертета не изпитват нужда, любопитство или страх от жените. От друга страна тези, които по необходимост подхождат към жените методично — като мен и повечето мъже в братството — обикновено избутват гимназията без сериозна приятелка или без дори да излязат с момиче. Принудени сме да прекараме години в страх и изолация, и само жените могат да ни освободят от девствеността, стигмата, помрачила живота ни след пубертета.

	Стив отговаряше на теорията ми за вродените свалячи. Познал секса още в първи клас. Някакво момиче поискало да му направи свирка: той в замяна я замерил с камък. Тя в крайна сметка го убедила и преживяването поставило началото на заклета мания по оралния секс. На седемнайсет негов братовчед го наел да работи в кухнята към едно католическо девическо училище. Правил орален секс с едно от момичетата, слухът се разнесъл и скоро Стив бил сексмашината на колежа. Освен че доставял на момичетата удоволствие обаче, случилото ги изпълнило и с чувство за вина; след многото изповеди, в които фигурирало момчето от кухнята, Стив бил уволнен.

	Бил рокер, но зарязал тайфата, след като случайно прострелял някакъв пич в топките. Сега бе посветил живота си на самобитна комбинация от сексуалност и духовност. И въпреки мръсната си уста, беше добряк по душа. Имах му доверие, за разлика от другите гуру.

	Когато хлапетата заспиваха, ме учеше на магии, научени от шамани, чиито имена се бе клел да не произнася. През първия уикенд ми даде урок по разчитане на душата — дишате заедно и с дясното си око поглеждаш дълбоко в дясното око на жената.

	— Направиш ли го, тя ще се привърже силно към теб — предупреди ме той. Предупрежденията често бяха по-дълги от реалното обучение. — Ставаш анамчара, на галски значи приятел на душата.

	Следващия уикенд научих за menage a trois (тройка) и как да обуча една жена да прави любов с друга, като я накарам да лапне суха нектарина и да я дъвче еротично по време на секс. Следващия уикенд ми показа как да хвърля енергията чи от ръцете си в корема на жената. На следващия — как да използвам енергията от оргазма, за да може жената да изпита оргазъм след оргазъм — докато, по думите на Стив Пи, започне да „трепери като куче, което сере костилки от праскови“. Накрая сподели с мен това, което смяташе за най-великото си умение — да приведеш с думи и допир жените до разтърсващ оргазъм, който „боботи като Ниагарския водопад“.

	Това бе едно съвсем ново ниво на играта. Стив ми даваше суперсили.

	Обучението ме погълна изцяло. Не звънях на приятели, едва се чувах с роднините. Отказвах служебни поръчки. Живеех в друг свят.

	— Казах на Распутин — съобщи една вечер Стив, — че искам да станеш наш ученик.

	Отклоних със съжаление предложението. Светът на прелъстяването бе като палат с отворени врати. Влезе ли през една, без значение колко изкусителни са съкровищата вътре, човек все едно, че затваряше всички останали.

	

	 

	



Глава 9

	 

	Една неделя на връщане от Сан Диего открих на телефонния си секретар съобщение от Клиф, от списъка на Клиф. Бил в града, искаше да ме запознае с последното си PUA откритие — рокерът и понастоящем строител Дейвид Екс.

	Клиф, към четирийсетте, еднакво свестен и запечен канадец, беше в братството от самото му основаване. Беше симпатичен, и в същото време живо въплъщение на солидност. Приличаше на излязъл от сериал от 50-те. Твърдеше, че има повече от хиляда книги по пикап — издания на „Пикап Таймс“, кратко просъществувало списание от седемдесетте, оригинално издание на класиката на Ерик Уебър „Как се свалят мадами" и всевъзможни никому неизвестни произведения със заглавия от типа „Прелъстяването започва в мига, в който жената каже не".

	Дейвид Екс бе един от половин дузината пикап артисти, който Клиф бе открил и рекламирал в списъка си, стартиран през 1999 г. след като Рос го критикувал в своя мейлинг лист, че обсъжда техники без отношение към NLP. Всеки пикап артист си има специалност. Тази на Дейвид Екс бе управление на хареми — балансиране на връзки с много жени. Бях шокиран от „нещото“, което стана да ни посрещне в дискретно осветения ресторант. Дейвид Екс бе вероятно най-грозният пикап артист, който съм срещал — огромен и плешив, приличаше на жаба при всичките брадавици по лицето си, а за гласа му сякаш се бяха погрижили хиляди кутии цигари.

	Срещата ни мина като всички останали. Само дето правилата винаги бяха различни. Неговите гласяха:

	 

	1. На кого му пука какво ще си помисли тя?

	2. Ти си по-важната страна от връзката.

	 

	Философията му беше никога да не лъже жена. Гордееше се, че вкарва жените в леглото си, като ги впримчва в собствените им думи. Например, запознава се с момиче в бара и го подлъгва да каже, че е спонтанна и не признава правила, после, ако тя все още се колебае да тръгне с него, казва: „Мислех, че си спонтанна и правиш каквото си искаш.“

	Простря се в стола си като топящо се швейцарско сирене и ни информира:

	— Единствените ми лъжи са: „Няма да свърша в устата ти“ или „Само ще го потъркам по задника ти“.

	Не беше приятно да си го представя.

	Философията му беше абсолютно противоположна на наученото от Мистъри и той сам ми изтъкна разликите — не млъкна през цялата вечеря. Беше доказателство на теорията за голямата уста на Клиф, роден алфа мъжкар.

	— Най-хубавото е — хвалеше се той, — че има мъже като мен и мъже като теб, и Мистъри. Докато ти още висиш на бара и правиш фокуси, аз вече се връщам за бис.

	Вечерта беше интересна и аз научих много фрагменти от играта, които впоследствие нееднократно използвах. Докато приключим с храната обаче, осъзнах и друго: нямах нужда повече от гуру.

	Разполагах с цялата информация, която ми бе необходима, за да стана най-великият пикап артист в света.

	Имах стотици реплики за запознаване, рутини, “самонадеян и забавен” коментари, варианти на демонстрация на стойност и убедителни сексуални техники. Хипнотизирали ме бяха до втръсване. Не беше нужно да продължавам да уча, освен за собствено удоволствие и интерес. Просто трябваше непрекъснато да бъда в играта — да упражнявам заговарянето, да калибрирам, изглаждам и репетирам трудните места. Бях готов за Маями и семинарите след него.

	На връщане към къщи си обещах — ако изобщо пак срещна гуру, да бъде на равни начала.

	 

	 

	


Стъпка 5

	Изолиране на жертвата

	 

	„Нечестно е да съсипваш някого, само защото в негово присъствие се чувстваш застрашен“

	Джени Холцер, „Пейки“

	 

	 

	



Глава 1

	 

	C Мистъри обикаляхме света и организирахме семинари, срещайки се с всички участници в играта. Братството от шепа анонимни имена в Интернет се превърна в истинско семейство. Мадаш вече не бе петбуквено име, а забавен бизнесмен от Чикаго; Стрипд беше примерен издател от Амстердам с външност на модел, Найлайт9 — скица— компютърен маниак, работещ за Майкрософт.

	След време позьорите и случайните сърфисти бяха елиминирани и суперзвездите получиха заслуженото признание. А двамата с Мистъри бяхме суперзвезди, защото изнасяхме семинари, в Маями, Лос Анджелис, Ню Йорк, Торонто, Монреал, Сан Франциско и Чикаго; след всеки се чувствахме по-добри, по-силни, по-вдъхновени. Останалите гуру не смееха да напуснат семинарната зала. Не бяха принудени да доказват учението си в град след град, нощ след нощ, жена след жена.

	След нас навсякъде никнеха клубове с ученици, жадни да практикуват новите умения. Слухът се носеше от уста на уста и броят им главоломно растеше. Всички тези мъже боготворяха Мистъри и Стайл: Ние живеехме мечтания от тях живот. Или поне така мислеха те.

	Всеки семинар генерираше онлайн отзиви, хвалещи стила ми на игра. Всеки доклад, който пусках, предизвикваше потоп имейли от ученици, които искаха да ми станат уинг. Списъкът свалячи в телефона ми започваше да надвишава броя на момичетата.

	Когато телефонът ми звъннеше, обикновено търсеха Стайл. Без да се главоболи да се представя, мъжът направо питаше: ,Да блокирам ли номера си, когато звъня на момиче? или „Бях в три— сет и пречката накрая ме хареса и ми даде телефона си. Дали още имам шансове с жертвата?

	Играта погълна стария ми живот. Струваше си, защото бе част от трансформацията ми в клубен пич — на когото винаги съм завиждал и конто свит в дъното, се натиска с абсолютно непознато момиче. Като Дъстин.

	Преди да открия братството, бях правил това само веднъж, при пристигането си в Лос Анджелис. Посред целувката обаче тя се дръпна и каза: „Всички мислят, че си продуцент или нещо подобно.“ Намекът бе, че тя иначе е прекалено готина, за да обърне внимание на изпаднал като мен. Това ме съсипа за месеци напред. Бях твърде неуверен да преглътна репликата, която погледната в последствие, си беше просто нег.

	Влизайки в някой клуб, сега изпитвах прилив на сила и се чудех на коя ли точно жена ще пускам език след половин час. При всичките книги за самоусъвършенстване, далеч не бях загърбил простото търсене на признание у околните. С всички нас е така. Затова сме в играта. Сексът не е само удоволствие; главното е да те приемат.

	Мистъри също преживяваше метаморфоза. Разработил беше радикална нова форма на издокарване. Вече не му стигаше да носи само едно нещо, което да привлече вниманието на представителките на другия пол. Сега всичките му аксесоари бяха невероятни, а самият Мистъри приличаше на ходещ битак. Носеше ботуши на петнайсетсантиметрови платформи и яркочервена каубойска шапка на райета, с която ставаше над два метра висок. Към това вървяха прилепнали, лъскави панталони, футуристични очила и найлонова раница, прозрачна мрежеста риза, черен молив, бели сенки и седем часовника на китката. По улиците всички се обръщаха да го зяпат.

	Не му трябваха реплики за запознаване. Жените го „отваряха“. Момичетата го преследваха с километри. Някои го хващаха за задника, една по- възрастна жена даже го захапа отпред. Ако изобщо проявеше интерес, трябваше само да изпълни няколко фокуса, които донякъде оправдаваха ексцентричния му външен вид.

	Новият имидж беше и страхотно сито за жени — отблъсваше типа жени, от които той не се интересуваше.

	— Обличам се за скандалните момичета по клубовете, жадните за секс готини мадами, които преди не можех да си позволя — ми обясни той, когато го обвиних, че прилича на клоун. — Те се правят на отворени, значи аз трябва да поема ролята на рок звезда.

	Мистъри непрекъснато ме окуражаваше да се обличам ексцентрично като него. Един следобед отстъпих и от един магазин за бельо в Монреал си купих пурпурно кожено елече, но не издържах на непрекъснатото зяпане. А и се справях чудесно и без него.

	Репутацията ми се дължеше основно на семинара в Маями, където в рамките на трийсет минути приложих в действие наученото през изминалите шест седмици. Беше нощ, която ще остане в аналите на историята на братството — прелъстяването не като борба, а като балет, идеален пример за жанра. Беше нощта на официалното ми посвещение от AFC в PUA.

	 

	 

	



Глава 2

	 

	Направих идеалния сардж.

	Всички ги видяха да влизат във ВИП секцията на „Кробар“ в Маями. И двете бяха платинени блондинки със загорели силиконови гърди и еднакви тоалети — прилепнали бели потничета и прилепнали бели панталони. Как може да не ги забележиш? Пикап артистите веднага биха им дали десятка, а и бяха облечени така, че да събудят звяра у всеки мъж. Нивото тестостерон в Саут Биич е високо, и след двойката подсвиркваха и подвикваха цяла вечер. Момичетата се кефеха на вниманието почти толкова, колкото на репликите, с които го отбиваха.

	Знаех какво да правя — да не повтарям това, което правят останалите. Един пикап артист трябва да бъде изключение от правилото. Трябваше да потисна всичките си еволюционни инстинкти и да не им обръщам абсолютно никакво внимание.

	С мен бяха Мистъри и двама ученици, Аутбрейк и Матадора на любовта. Останалите учениците подлагаха на свалки дансинга на долния етаж.

	Аутбрейк се пробва пръв, с комплимент към тоалета на блондинките. Те го отблъснаха като досадна муха. После Матадора опита реплика за запознаване „Мори Пович“. И той беше прегазен.

	Беше мой ред. Трябваше да привикам цялото самочувствие, което ми бяха набили с хипноза Стив Пи и Распутин. Покажех ли и зачатък слабост и съмнение, щяха да ме изядат жив.

	— Високата не е десятка — прошепна ми Мистъри. — Давам й единайсет. Ще ти трябва сериозен нег.

	Момичетата се преместиха на бара и заговориха с травестит с черна балетна поличка. Аз се приближих и без изобщо да ги погледна, поздравих травестита като стар приятел. Питах го дали работи в клуба, той каза не. Нямаше никакво значение какво ще му кажа — просто заемах позиции и го въвличах в сета.

	Вече бях в обсег и идеше моментът на неговете.

	— Онова маце там ти подбива стила — казах на десятката, по- ниската от двете. — Виж я само — посочих друга платинена блондинка в бяло.

	— Само косата й е същата — пренебрежително каза десятката.

	— Не, виж й дрехите — настоях. — Абсолютно същите са.

	Те се обърнаха. Повратният момент — ако не продължах с нещо интересно, щях да изгубя интереса им и да ме отхвърлят като поредната досада. Продължих с неговете.

	— Знаете ли, и двете приличате на малки, странни снежинки.

	Шантав, мъгляв коментар, но улових вниманието им. Усетих го и сърцето ми заби по-бързо. Продължих с това, което поначало бях намислил за реплика за запознаване:

	— Искам да ви питам нещо. Това нали не са перуки?

	Десятката ме изгледа шокирана, после възвърна самообладанието си.

	— Не са. Можеш да провериш.

	Дръпнах леко.

	— Ей, мръдна. Не е истинска.

	— Дръпни по-силно.

	Оскубах я с все сила.

	— О’кей. Сега вече ти вярвам. Ами приятелката ти?

	Единайсетината почервеня, наведе се през бара и ме изгледа в очите.

	— Никак не е възпитано. Ами ако съм плешива? Така наистина можеш да обидиш някой. Показва липса на уважение. Ти как ще се почувстваш, ако някой ти го каже?

	Залозите в пикапа са високи и за да спечелиш, трябва да поемаш рискове. Досега само бях привлякъл вниманието им и провокирах емоционална реакция. Да, негативна, но установихме връзка. Оставаше да извъртя гнева й в моя полза.

	За щастие съвсем случайно носех черна перука и фашив пиърс на устната. Опитвах се да докажа на учениците, че външният вид няма значение — всичко опира до играта.

	Наведох се и върнах погледа й.

	— Да, аз наистина нося перука и съм плешив.

	Те зяпна. Не знаеше какво да каже. Сега беше моментът да изтегля въдицата.

	— И ще ти кажа още нещо. Без значение дали съм тотално плешив, или съм с перука, това не би трябвало да променя отношението на хората. Не си ли съгласна?

	Всичко, което казвам по време на пикапа, е с умисъл. Трябваше да й внуша, че за разлика от всеки друг мъж в клуба, аз не съм и няма да се стресна от външността й. Красотата за мен сега бе само шит тест; пресяваше загубеняците, които си глътват езика пред нея.

	— Живея в Лос Анджелис — продължих. — Там идват да се пробват най-красивите жени в страната. По клубовете ходят само готини хора. Вашата ВИП стая тук прилича на долнопробен бар. — Думите бях научил, почти дословно, от Рос Джефрис. И работеха.

	Оставих я да се огледа и продължих:

	— И знаеш ли до какъв друг извод стигнах? Красотата не е нещо особено рядко. Или се раждаш с нея, или я купуваш с пари. По- важното е какво ще направиш с живота си. Не само да си красив външно, а и по душа.

	Успях. Сега момичетата стояха с глътнати езици. Бях влязъл в техния свят, както веднъж го описа Джефрис, и им демонстрирах силата си. За да подсигуря позицията си, ги шамаросах с още един нег, който обаче смекчих с лек комплимент, все едно са ме очаровали.

	— Да ви кажа ли и друго? Имате страхотни усмивки. Издават доброта.

	Десятката се примъкна към мен и каза:

	— Сестри сме.

	Един начинаещ пикап артист би си казал, че работата е свършена, че ги е спечелил. Не, това е само поредният шит тест. Огледах ги много бавно и реших да рискувам:

	— Глупости — казах усмихнат. — На бас, че другите ви вярват, обаче аз имам много силна интуиция. Виждам, че сте различни. Прекалено различни.

	Десятката се усмихна виновно.

	— Не сме го казвали на никой. Прав си — просто сме приятелки.

	Бях се вмъкнал в програмата й, отдалечих я от автопилотните отговори, които даваше на мъжете и демонстрирах, че не съм кой да е. Пак рискувах:

	— И се обзалагам, че отскоро сте приятелки. С времето жестовете при приятелите обикновено стават еднакви, а при вас не е така.

	— Познаваме се само от година — призна десятката.

	Сега беше време да дам на заден и полафя малко. Аз винаги гледам да не задавам въпроси. Както ме научи Джаглър, подхвърлям двузначни забележки и ги подвеждам те да задават въпросите.

	Десятката ми каза, че са от Сан Диего. Известно време лафихме за Западния бряг и Маями. Аз през цялото време стоях с гръб към единайсетината. Класически метод „Мистъри“: исках да си мисли за мен и да се чуди защо не й обръщам вниманието, на което е свикнала. Нищо в играта не е случайно.

	Гледам на интереса на жените като на огън — започне ли да замира, значи е време да се обърнеш и да го стъкнеш. Или точно когато единайсетината се канеше да си тръгне, аз се обърнах и й подхвърлих следната красива реплика:

	— Знаеш ли, като те погледна, виждам ясно каква си била в гимназията. И се обзалагам, че тогава не си била толкова нахакана и популярна.

	Да, клише е, обаче тя ме изгледа шашната, чудейки се откъде знам. За да затвърдя победата, й приложих поредната неутрализираща красотата рутина.

	— Много хора сигурно те мислят за кучка. Обаче ти не си такава. Дори бих казал, че в много отношения си срамежлива.

	Тя започна да ме гледа с кучешкия поглед, както му казват PUA. Очите й се замъглиха, зениците се разшириха и тя зяпна устните ми, очарована. Забелязах, че колкото повече интерес проявява единайсетината, толкова повече ми се натиска десятката.

	— Много си интересен — пропя десятката и притисна гърди към мен. — Трябва да се видим пак в Лос Анджелис.

	Наведе се и силно ме прегърна.

	Освободих се.

	— Дължиш ми трийсет долара. Не съм безплатен.

	Колкото повече ги отблъскваш, толкова повече ти се натискат

	— Обичам го — каза тя на приятелката си. После попита дали двете могат да отседнат при мен при следващото си идване в Лос Анджелис.

	— Разбира се — казах, но в същия миг усетих, че не трябваше да раздавам така леко гостоприемството си. При пикап трябва да помниш толкова много неща, че е трудно да изпипаш всичко. В случая обаче нямаше особено значение. Тя ми даде телефона си, аз й дадох моя.

	Сигурно сте забелязали, че не се обръщах към момичетата с имената им. Никога не се представям. Мистъри ме научи още на първия семинар да изчакам жената да се представи или да пита за името ми. Така издава интереса си. Докато си разменяхме телефонните номера, получих и първия истински Индикатор за интерес. Десятката беше Ребека, единайсетицата — Хедър. Сега беше моментът да разделя двете и да видя дали ще събера достатъчно ИИ да целуна Хедър.

	Появи се някакъв техен познат и купи три питиета — за Хедър, Ребека и за себе си. Протегнах празна ръка и се огледах, уж засегнат. Под старателно изваяната външност на Хедър се криеше истинска сладурана, която се хвана.

	— Не му се връзвай. Той просто е невъзпитан.

	Повика сервитьора и ми поръча пиене. Ребека й хвърли мръсен поглед.

	— Забрави ли правилото? — изви тя.

	Знаех го: мадами като тях обожават да ги черпят. А Дейвид Екс ме беше научил на следното: момичетата не уважават пичовете, които ги черпят. Един пикап артист не плаща за храна, пиене или подаръци за момиче, с което не спи.

	— Обещахме си да не купуваме пиене тази вечер — мърмореше Ребека.

	— Вие не го купувате за себе си. Черпите мен. А аз съм различен от всички останали мъже.

	В действителност не съм толкова арогантен, но в играта има правила. И те трябва да се спазват, защото работят.

	Мистъри цъфна и прошепна в ухото ми:

	— Изолирай!

	— Искам да ти покажа нещо — казах на Хедър, хванах я за ръката и я отведох на една близка маса. Направих й ESP тест. Видях Мистъри бавно да забива юмрук в ръка — беше код, сигнал да сменя темпото и да се подготвя за решаващия удар.

	Разказах й как можеш да надникнеш в душата на другия и при всичката хаус музика и разговори покрай нас, впихме очи един в друг и споделихме мига. Аз си я представих като трътлеста гимназистка. Ако мислех за това колко красива е всъщност, нямаше да посмея да накърня тази красота с устни. Каквито бяха намеренията ми.

	Бавно наклоних глава към нея.

	— Без целувки — каза тихо тя.

	Вдигнах пръст и го сложих на устните й, знак да замълчи. После я целунах — по устните.

	Трябваше да е най-красивата целувка в живота ми. Само че толкова се бях увлякъл, че забравих за пиърса на устната ми. Притеснен да не падне (или още по-зле, да се закачи на нейната устна) се отдръпнах назад, пак я погледнах и леко целунах горната й устна.

	Езикът й се стрелна навън.

	— Ей, по-бавно — й казах, сякаш тя ме сваляше. Ключът към физическата ескалация, както каза на семинара си Дейвид де Анджело, е две стъпки напред, една назад.

	Целунахме се нежно, после я върнах при Ребека на бара. Имах да водя семинар, затова казах и на двете колко ми е било приятно, но трябва да се връщам при приятелите си. Уговорихме се да прекараме един уикенд заедно и ги оставих, с пеещо сърце.

	Пръв към мен изтича Матадора на любовта. Пое ръката ми и я целуна.

	— В Индия се просваме по очи пред хора като теб— каза, махайки развълнувано с ръце. — Ти придаде нов смисъл на живота ми.

	През остатъка от нощта бях най-търсеният в клуба. Сваляха ми се дори жени, които не ме бяха видели с платинената двойка. Шесто чувство, това е.

	Когато пак налетях на Хедър. я попитах:

	— Не си крадла, нали?

	— Не.

	Свалих синджирчето си и бавно го сложих на врата й.

	— Остава си мое — прошепнах и нежно я целунах. — Искам да ти напомня за тази нощ. Ще ми го върнеш, когато пак се видим. Много държа на него.

	Знаех, че тя дълго няма да забрави тази вечер.

	Даже нямаше значение дали ще стигна до секс. Ето затова се мъчих толкова. Просто не вярвах, че ще мине толкова гладко или че ще се пристрастя завинаги към играта.

	 

	 

	



Глава 3

	 

	След още два месеца семинари, отлетях за Лос Анджелис. Идеята беше да си отдъхна, но скоро вече не ме свърташе сам вкъщи. Чакаха ме клубове и барове, сетове и приключения. Гризеше ме непреодолима нужда да изляза на свалки.

	За щастие се обади Гримбъл. Бил в бар „Уиски“ и говорел с Хайди Флайс, сдобилата се с печална слава холивудска мадам, обвинена в сводничество и укриване на данъци. Искала да се запознае с мен.

	Намъкнах един марков костюм, метнах чанта на рамо и мацнах различен одеколон на китките си.

	Гримбъл ме чакаше на бара. Носеше все същата риза с флорални мотиви, само дето от пране сребристото бе избеляло до сивкаво. Може и да мислеше, че ризата му носи щастие. Трите копчета бяха разкопчани, голите гърди по-изпъчени от всякога.

	— Това е Стайл — представи ме той, мятайки ми многозначителна усмивка, малко конфузна за приятел, но определено възбуждаща за един определен тип мадами. — Приятелят, за когото ти разказвах.

	Хайди беше красива, но с твърдост, характерна за жените, които трябва сами да се грижат за себе си в Лос Анджелис. Чудех се дали Гримбъл не ме изпитва с нея. Не ми се връзваше. Аз по принцип избягвам жени, лежали в затвора.

	Тя силно стисна ръката ми.

	— Е, покажи ми какво можеш.

	— За какво говорите?

	— Гримбъл твърди, че си пикап артист. Разказваше ми за нещата. които преподаваш. Искам да видя на какво си способен.

	Изгледах мрачно Гримбъл. Беше ме продал.

	— Защо ти не й показа? — го попитах.

	— С мадама съм — каза Гримбъл и се ухили жестоко и кимна към дребна латиноамериканка на огромни токове. — А и Хайди винаги може да ме види по „Елимидейт“.

	Още преди месеци Гримбъл ми беше казал, че ще тества уменията си на прелъстител, като се кандидатира за телевизионното шоу „Елимидейт“. Не мислех, че го е направил — и че са го одобрили.

	— Кога ще те дават?

	— Утре вечер.

	— Кой спечели?

	— Не мога да ти кажа. Ще трябва да го гледаш.

	Огледах внимателно лицето му, но то не издаваше нищо.

	— Е — подкани ме Хайди. — Иди свали някое момиче. Обзалагам се, че съм по-добра от теб.

	Все едно щях да участвам в мое собствено издание на „Елимидейт“. Изтощен бях от месеците пътуване и постоянните пикапи, но нямаше да отмина предизвикателството.

	Хайди се завъртя и отиде при три момичета, които пушеха на терасата. Битката започна.

	Отворих един три-сет — двама мъже и жена — с репликата за запознаване с одеколона. После зададох обичайния проучвателен въпрос, „Откъде се познавате?“ За нещастие мацката беше жена на единия от мъжете.

	Миг преди да се изпаря, към нас се присъедини Хайди.

	— Откъде познавате Стайл? — попита бившата ми жертва.

	— Току-що се запознахме.

	— Отстрани изглеждахте като стари приятели — каза Хайди и мазно се усмихна. После се обърна към мен и прошепна: — Тези са скучни. Да се чупим.

	Попитах я как е минал три— сета.

	— И трите бяха двайсетгодишни. Можех да ги вербувам за половин час. — Очевидно за Хайди Флайс пикап значеше набиране на момичета за компаньонки.

	Минути по-късно вече беше в нова група. Трябваше да й се признае — не се страхуваше да заговаря хората. Реших, че е време да я зашеметя с изумителната си новооткрита сила.

	Клекнала беше пред две жени, мацнати с лъскав бронзов фалшив тен и им обясняваше нещо за местните ресторанти. Аз се намесих с нова реплика за запознаване, за въображаем приятел, чието гадже не му позволявало да говори със старата му приятелка от колежа.

	— Права ли е? — попитах аз. — Или прекалява?

	Целта беше да накарам бронзираните момичета да заговорят една с друга, обаче Хайди изцепи:

	— Пичът трябва да ги изчука и двете. Аз винаги го правя при първата среща.

	Репликата трябва да бе част от рутината й. Забелязах и как винаги кляка, за да не стресне момичетата. Радвах се, че Гримбъл се обади: Хайди Флайс бе една от нас.

	През последните седмици най-после бях стигнал до своя собствена рутина. Подходът беше прост и ми позволяваше да определя посоката, в която искам да отведа момичето: Първо, отваряш, после демонстрираш стойност. Трето, установяваш разбирателство и емоционална връзка. И накрая, създаваш физическа връзка.

	Вече бях отворил сега и беше време да демонстрирам стойност и да издухам Хайди. Пробутах им теста за най-добрите приятелки.

	— Искам да ви питам, откога се познавате?

	— От около шест години — каза едното момиче.

	— Значи познах.

	— Как?

	— Вместо да обяснявам, ще ви направя теста за най-добрите приятелки.

	Момичетата се наведоха заинтригувани към мен. В братството му казват „женски мании“. Жените си умират за рутини с тестове, психологически игри, гледане на ръка и четене на мисли.

	— О’кей — казах, сякаш щях да им задавам сериозен въпрос. — Един и същи шампоан ли използвате?

	Те се спогледаха, после се обърнаха към мен и отвориха уста.

	— Отговорът ви няма значение — пресякох ги. — Минахте теста.

	— Но ние не използваме един и същи шампоан — каза едното момиче.

	— Но се спогледахте, преди да отговорите. Ако не се познавахте добре, щяхте да гледате мен. Но когато между двама души е налице истинска връзка, те се споглеждат и се разбират едва ли не по телепатия, преди да отговорят. Даже няма нужда да го правят на глас.

	Двете пак се спогледаха.

	— Виждате ли — възкликнах аз. — Пак го направихте.

	Избухнаха в смях. Маса точки за Стайл.

	Започнаха да ми разказват как се запознали в самолета в деня в който пристигнали в Лос Анджелис и оттогава били неразделни. Погледнах още клекналата Хайди Флайс. Момичетата като че ли напълно я бяха забравили.

	Само че тя не се отказваше току-така.

	— Е — намеси се Флайс, — коя от вас двете ще го изчука?

	Опа.

	Беше ме унижила с едно изречение. Естествено, че никоя не искаше да ме чука — още не. Не бях стигнал дори средата на пикапа а и да бях, коментарът щеше да ми съсипе играта.

	— Хей, не съм толкова лесен — подхвърлих, с леко закъснение.— На първо място ценя доверието и любовта.

	С Хайди си тръгнахме заедно.

	Тя ме потупа по рамото и каза:

	— Тези бяха мои.

	След секунди подхвана нов две-сет. Втурнах се след нея и съревнованието пак започна. Седеше при някакъв плешив мъж, който се представи за комик и издокарана жена с дълга яркосиня коса, закачлив глас и чак невъзможно духовито чувство за хумор. Казваше се Хилари, следващата вечер щяла да участва в стриптийз шоу в клуб „Еко“. Беше толкова интересна, че почти не трябваше да я омайвам. Просто говорехме, и накрая взех телефонния й номер пред очите на нейния кавалер. После Хайди ги покани на купон и даде на Хилари своя телефон. Нямаше да ме остави да изляза победител.

	— За един ден можех да я впрегна да работи за мен. Последната дума винаги трябваше да е нейна.

	Някои хора са родени рок звезди. Други — учители.

	— Аз съм родена да съм мадам — каза Хайди. — И винаги ще съм такава.

	След всеки сет бе убедена, че е можела да вербува момичетата. В края на вечерта се бяхме състезавали за всяко момиче в бара. А аз научих, че има фина разлика между сводник и играч. 

	Гримбъл и приятелката му дойдоха, заливайки се от смях.

	— Беше си чиста перверзия — каза той. — Не мога да повярвам колко си се променил. Все едно, че си нов човек. — Целуна ме мокро по челото и ми пробута нег. — Не й се даде, нищо че нея всички я познаваха.

	— Е — отговорих аз, — утре ще видим какво ще направиш ти по „Елимидейт“.

	Беше истински празник за братството. Тази вечер Гримбъл щеше да участва в „Елимидейт“ и с още зрима кандидати да се състезава за благосклонността на Алисън, модел на бельо. Заложен беше целият ни начин на живот. Ако спечелеше, щеше да докаже, че братството е с едни гърди пред пичагите и женкарите, които цял живот ни бяха комплексирали. Ако загубеше, си оставахме шепа самозалъгващи се в Интернет загубеняци. В ръцете му бе съдбата на всички пикап артисти.

	Гледах епизода на кушетката на Гримбъл, с Тутаймър. Докато другите трима се опитваха да се лепнат за Алисън, Гримбъл стоеше встрани и се държеше така, сякаш наградата е той. Другите се хвалеха с успехите си, Гримбъл, в тон със съвета на новия си гуру обяви, че поправя запалки. Успя да мине първите елиминации.

	На втория тур сервитьорка донесе на масата на Алисън бутилка шампанско, подарък от Гримбъл. Досега не си бе давал много зор и Алисън остана очарована. Гримбъл мина и вторите елиминации.

	Последният рунд бяха танци. Нямаше как да се издъни, знаех, защото с Гримбъл взимахме заедно уроци по салса. Наведе я назад към пода и след това плавно я изправи, оставяйки я без дъх. Видях очите и — Гримбъл бе победил.

	— Поздравления. Свали срама от доброто име на всички PUA по света.

	— Да — отговори той с наперена усмивка. — Не всички модели са

	тъпи.

	Същата вечер излязохме да видим спектакъла на Хилари. Липсата на гаджета бе неизменна част от живота ми, откакто се влюбих в Джесика Никсън в шести клас. А през последните осем месеца не бях изпитал и зачатък самота. На практика всяка жена, с която се запознавах, изглеждаше свободна и заменима. Жертва бях на парадокса на съблазнителя; колкото по-добър ставах, толкова по-малко ценях жените. Успехът вече не се определяше с това дали ще се уредя със секс, или ще си намеря приятелка, а доколко добре съм се представил. Баровете и клубовете, точно както каза Мистъри на първия семинар, се превърнаха в различни нива на видеоигра.

	Знаех, че Хилари ще бъде предизвикателство. Не само бе умна и цинична, а и ме гледа как цяла вечер свалях жени с Хайди Флайс.

	С Гримбъл седнахме на задния ред. Хилари беше облечена като гангстер, с воден пистолет-карабина и плътно прилепнал костюм на тънко райе, с жартиери. Имаше класически извивки, които подхождаха на номера. Когато ме видя, танцувайки, дойде при мен, седна в скута ми и ме напръска в лицето с водния пистолет. Желаех тази жена.

	После с Хилари, сестра й и две нейни приятелки отидохме да пийнем по нещо в един мексикански бар, „Ел Кармен“. Докато говорехме, поех ръката й. Тя я стисна. Индикатор за интерес. Гримбъл беше прав — сега бях съвсем друг човек.

	Тя пристъпи крачка към мен. Сърцето ми започна да блъска в гърдите, както винаги на първите два етапа, които ме изнервят най- много: заговарянето и целувката.

	Така и не можах да й разкажа за животните, еволюцията и гривата на лъвовете. В бара влезе Анди Дик с група приятели. Един от тях познаваше Хилари. Седнаха на нашата маса — и моята игра рухна. В полезрението на Хилари имаше по-ярък, по-лъскав предмет. След първото преместване Анди Дик* някак се оказа седнал между нас.

	Веднага й се лепна. Често се случва в Лос Анджелис: разни звезди започват да свалят дамата ти. През AFC дните си стоях безпомощно. Сега обаче бях PUA.

	[*Американски шоумен и актьор —  Бел.прев.]

	Защо между мен и това момиче все заставаше по някоя таблоидна звезда?

	Станах и излязох навън. Трябваше да помисля. Предишната вечер натрих носа на Хайди Флайс, значи трябваше да издухам и Анди Дик. Нямаше да е лесно обаче, беше свръх шумен и досаден. Веднага разбрах защо е станал звезда: обичаше вниманието.

	Единственият ми шанс бе да бъда по-интересен от него.

	Гримбъл бе отвън и говореше с една жена с къдрава, разрешена кестенява коса. Бръкна в джоба си и извади химикал и бележник.

	Изведнъж момичето се отдръпна от него.

	— Стайл! — Зяпаше ме невярващо.

	Погледнах я, стори ми се позната.

	— Аз съм. Джаки.

	Зяпнах — комедиантката е миризливите крака, първият ми полууспех. Или беше страхотно съвпадение, или жените за свалки започваха да се свършват.

	Поговорихме малко как вървят нещата при нея, после се извиних. Не можех да си позволя да изгубя повече време; всяка минута ръката на Анди Дик се придвижваше със сантиметър по бедрото на Хилари. А аз имах план как да я спра.

	Върнах се на масата и направих на Хилари и сестра й теста с най-добрите приятелки. Това върна вниманието им към мен. После, след като обсъдихме езика на жестовете, предложих да играем на лъжи — жената измисля четири истини и една лъжа за къщата или колата си. Не трябва обаче да ги казва на глас, само да си ги помисли една след друга. Като следиш движението на очите й, можеш да познаеш лъжата — очите се движат в различни посоки. През цялото това време безмилостно закачах Хилари, докато накрая тя изолира с тяло Анди Дик и се откри към мен.

	Анди ме пита с какво си изкарвам хляба (тогава не се замислих, но си беше Индикатор за интерес). Когато казах, че съм писател, той обяви, че мислел да пише автобиография. Скоро съвсем забрави Хилари и започна да ме засипва с въпроси и молби да му помогна. Или както казваше Мистъри, спечели мъжете и ще притежаваш жените.

	— Най-големият ми страх е да не се окажа скучен — ми каза. Победих го, като се изкарах по-интересен от него — а и демонстрирах стойност. Тактиката проработи, дори по-добре от предишната нощ с Хайди Флайс. Само дето не знаех колко точно добре.

	Анди се приплъзна към мен и прошепна:

	— Какъв си? Хетеро, би или гей?

	— Ъъъ, хетеро.

	— Аз съм би — ми каза, дишайки в ухото ми. — Кофти. Можеше да си купонясваме.

	След като Анди и приятелите му си тръгнаха, се сгуших пак до Хилари. Тя моментално ме погледна по кучешки. Поех ръката й под масата и усетих как от дланта й, от бедрото й, от дъха й се излъчва топлина. Тази нощ щеше да е моя. Бях я спечелил.

	 

	 

	



Глава 5

	 

	След нощта с Хилари, в апартамента си заварих да Дъстин. Кралят на сваляните се бе завърнал.

	Какво обаче правеше в апартамента ми?

	— Здрасти — ми каза той с мекия си, женствен глас. Носеше спорт, но палто от туид с големи кафяви копчета, прави полиестерни черни панталони и черна шапка— идиотка.

	Не се бяхме чували повече от година. Когато за последен път говорихме, въртеше нощен клуб в Русия. Изпратил ми беше снимки на приятелките си, една за всяка вечер от седмицата. Дори така им казваше, Понеделник, Вторник и т.н.

	— Как влезе?

	— Пусна ме хазяйката ти, Луиз. Много сладка жена. Знаеше ли, че синът й също е писател?

	Имаше дарбата да предразполага хората.

	— Радвам се да те видя — каза той и ме прегърна мечешки. Когато се отдръпна, видях, че се е просълзил, сякаш наистина се радваше.

	Чувството беше взаимно. Мислех за Дъстин през всеки ден на обучението си. Рос Джефрис използваше хипноза, за да убеди жената да изпълни фантазиите си с него; Дъстин постигаше същия резултат от една дума. Беше празно мъжко платно, върху което жената проектираше потиснатите си желания — дори и да не беше подозирала за тях преди срещата с него. Преди нямаше как да разбера методите му, но сега, с новопридобитите знания, можех да го наблюдавам, да задавам въпроси и да имитирам стила му. Можех да прокарам нова школа в братството.

	— Не знам дали ти казах с какво се занимавах през последната година. Движех с най-великите пикап артисти в света. Целият ми живот се промени. Сега и аз го мога.

	— Знам. Марко ми каза.

	Погледна ме с големите си, влажни кафяви очи, които се бяха взирали в душите на безброй красиви жени.

	— Аз… — запъна се, — аз вече не го правя.

	Изгледах го — първо невярващо. После забелязах, че черната шапка е всъщност ярмулка (еврейска религиозна шапка).

	— Живея в Йерусалим. В Йешива, едно религиозно училище.

	— Шегуваш се.

	— Не. Не съм правил секс от осем месеца. Не ни е разрешено.

	Не можех да повярвам: кралят на свалячите беше станал целомъдрен. Не можеше да е вярно. Нали затова ги имаше затворите — предлагаха храна, дрехи, подслон, телевизия и чист въздух, но лишаваха мъжете от двете наистина важни неща — свободата и жените.

	— Не ти ли е позволено поне да мастурбираш?

	— Не.

	— Наистина ли?

	Той си пое въздух.

	— Ами, понякога имам мокри сънища.

	— Виждаш ли. Господ се опитва да ти каже нещо.

	Дъстин се засмя и ме потупа по гърба. Движенията му бяха бавни, смехът — снизходителен.

	— Сега се представям с еврейското си име, Авиша. Даде ми го един от най-висшите равини в Йешива.

	Бях поразен. Как така Дъстин изведнъж се преобрази от клубен играч в равин — и то точно когато ми трябваше най-много.

	— И какво те накара да се откажеш от жените?

	— Когато можеш да притежаваш, която жена пожелаеш, мъжете — дори да са богати или известни — те гледат по-различно, защото имаш нещо, което те нямат. Но след известно време вече не ми се правеше секс с момичетата, които водех у дома. Исках просто да говорим. По цяла нощ разговаряхме и установявахме връзка на едно по-дълбоко ниво, а сутринта ги изпращах до метрото. Тогава осъзнах, че цялата си валидация дължа на жените. Те се бяха превърнали за мен в богини, но с глинени крака. Тогава потърсих истинския Господ.

	Седнал в московския си апартамент, Дъстин потърсил насоки в Интернет. Случайно попаднал на Тората и се зачел. След едно проникновено пътуване до Йерусалим се върнал в Русия, влязъл в някакво казино и останал отвратен от мафиотите, корумпирани бизнесмени и материалистичните пиявици, които сравнявал с хората в Израел. Събрал си багажа, оставил седмичната надница на приятелките си и пристигнал в Йерусалим в навечерието на Пасхата.

	— Отбих се да те помоля за прошка за някои мои постъпки.

	Нямах представа за какво говори. Винаги сме били страхотни приятели.

	— Идеализирах един развратен начин на живот и поведение. Ужасявах се от добротата, милосърдието, човешкото достойнство и близостта. Използвах, унижавах и експлоатирах жените. Мислех само за собственото си удоволствие. Презирах добрите пориви у себе си и у другите и се стремях да покваря всеки, когото срещна.

	Докато говореше, нямаше как да не помисля, че нещата, за които се извинява, бяха все причините изобщо да потърся приятелството му.

	— Завлякох те в този свят, сякаш това, което правех, бе най- висш идеал — продължи той. — Затова дълбоко съжалявам за всичко, което съм направил, за да разруша вродената доброта надуша, та ти.

	Звучеше разумно. Само дето аз поначало не си падам по крайностите, независимо дали говорим за наркомании, религиозен фанатизъм или драстични диети. В Дъстин или Авиша имаше нещо странно, някаква празнота, която той се опитваше да запълни, първо с жените, сега с религията. Слушах го, но имах свое мнение.

	— Приемам извиненията ти с уговорката, че нямаш за какво да се извиняваш.

	Погледна ме меко, но не каза нищо. Разбирах откъде идва чара му: очите, които блестяха като планински езера, дарбата да се фокусира истински, да те накара да повярваш, че за него не съществува нищо, освен теб и това, което говориш в момента.

	— Помисли — продължих аз. — Ако искаш да покачиш шансовете си да бъдеш с жена, значи трябва да промениш някои неща. А по една случайност всички качества, които жените търсят в един мъж, са добри. Мисълта ми е, че аз натрупах самочувствие. Започнах да спортувам и да се храня по-здравословно. На „ти“ съм с емоциите и започвам да проумявам душевността си. Сега съм по-забавен, по- позитивен човек.

	Той слушаше търпеливо.

	— Сега имам по-голям успех не само с жените, но и при всичките си контакти, от хазяйката до банкера.

	Продължаваше да ме гледа. 

	— Опитвам се да ти кажа, че се уча как да свалям жени, но междувременно се превръщам в едно по-добро човешко същество.

	Устата му се раздвижи. Щеше да каже нещо.

	— Добре.

	Добре?

	— Аз все пак ще съм до теб, като истински приятел, и за да изкупя греха си.

	Не го убедих. Майната му. Спеше ми се.

	— Имаш ли нещо против да остана при теб няколко дни?

	— Няма проблем, но в сряда заминавам за Австралия.

	— Имаш ли будилник? Трябва да стана за молитва по изгрев слънце.

	Изнамерих му малък пътнически будилник, а той извади от чантата си книга.

	— Донесох я за теб.

	Беше ново луксозно издание на „Пътя на Праведния“, книга от шестнайсети век. На заглавната страница ми бе написал посвещение. Цитат от Талмуда:

	 

	A>

	„Който разруши и един-единствен живот, носи същата вина като разрушителя на света. Който спаси живот, заслужава да бъде наречен спасител на света."

	A$

	Значи се опитваше да ме спаси. Защо? Аз само се забавлявах.

	 

	 

	



Глава 6

	 

	С Мистъри отново бяхме на път. Слънцето блестеше, картата ни бе точна, а към покрива на чисто новата ни, взета под наем кола бе привързан сърф. Поставили бяхме с успех пет семинара в три американски града. Животът беше прекрасен, поне за мен.

	Мистъри обаче беше оклюмал. Мислено си отбелязах никога повече да не пътувам с него. Приятелката му, Патриша, пак му беше дала ултиматум: брак и деца, или довиждане.

	— От пет дена не съм спал с жена заради глупостите й — каза той. Пътувахме по крайбрежието на Куинсланд. — Гледам порно с лесбийки и се сдухвам от чекии. Направо съм си депресиран.

	След четири години целите им започваха да се разминават. Мистъри искаше да обикаля света като илюзионист с две любящи бисексуални гаджета. Патриша — да се установи в Торонто, с един мъж. Звездната слава и алтернативният начин на живот да го духат.

	— Не разбирам жените — оплака се Мистъри. — Знам какво да направя, за да ги отворя, да ги замая и да спя с тях. Обаче не ги разбирам.

	В Австралия бяхме, защото Пуловера, австралиецът от първия семинар на Мистъри, ни беше поканил да прекараме една седмица на Голд Коуст. След четири месеца свалки най-после бе срещнал жената, за която искаше да се ожени.

	— Като влюбен тийнейджър съм — възкликна той, когато пристигнахме у тях. Изобщо не приличаше на несигурния мъж на средна възраст от фоайето на хотел „Рузвелт“. Беше загорял, здрав и най-невероятното, с неустоима усмивка.

	Според Хелена Рубинщайн* няма грозни, има само мързеливи жени. Стандартите за красота при мъжете са по-разтегливи, или това важи в двойна степен за тях. Дай на мъж като Пуловера — или на който и да е мъж — загар, добра стойка, бели зъби, фитнес инструктор и дрехи с точния размер, и той ще се изкачи по скалата.

	[*Основоположничка на модерната козметика. — Бел. прев.]

	— Прекарах седмицата в Сидни с приятелката ми — разказваше, докато ни водеше към дома си. — Говорим по телефона по седем пъти на ден. Преди да си тръгна, й предложих. Шашаво, а? На всичкото отгоре тази седмица изкарах половин милион долара от един семинар по маркетинг. Животът не спира да ме изненадва. Благодарение на братството съм здрав, забавлявам се, имам пари, любов и страхотна компания.

	Пуловера живееше в слънчево, просторно имение, с изглед към мрежа от канали. В задния двор имаше голям басейн и джакузи, на горния етаж имаше три спални, на долния зад голямо бюро с формата на подкова, всеки зад свой компютър, седяха четиримата служители, все амбициозни, свежи австралийски момчета, едва навършили двайсет години. Пуловера не само ги бе обучил да продават продуктите му — книги и курсове по продажби, маркетинг и правене на пари, но ги бе въвел и в братството. Денем изкарваха на Пуловера пари, нощем ходеха на свалки с него.

	— Още си купонясвам и помагам на момчетата да си намерят мадами, но аз самият вече не съм на пазара — каза Пуловера, когато го питахме как се чувства след решението да се установи само с една жена. — Или поне аз си мисля, че се отказвам от позицията на върха. Разбрах, че ако не вложиш всичко от себе си, няма да постигнеш много, без значение дали говорим за романтична връзка, бизнес или хоби.

	В много отношения му завиждах. Още не бях срещнал жената, за която да кажа нещо подобно.

	Семинарът на Мистъри бе променил живота на всички нас. Пуловера се къпеше в пари и любов. Екстрамаск наскоро се бе изнесъл от дома на родителите си и най-после бе стигнал до оргазъм с жена; а аз обикалях света и учех мъжете на умения, които дори не притежавах преди една година.

	Мистъри бе дори още по-разтърсен от мен — не толкова от годежа на Пуловера, колкото от атмосферата в офиса му.

	— Ето това искам — все повтаряше на Пуловера. — Ти имаш добра социална среда, а тя е предпоставка за добрата работна среда. Аз напразно се хабя в Торонто.

	На връщане към летището, загорели и зачервени от възбуда, с Мистъри замислихме следващото си приключение.

	— За следващия месец имам едноличен курс в Торонто — каза Мистъри. — Пичът ще ми плати хиляда и петстотин долара.

	— Откъде е изнамерил парите? — Повечето клиенти на Мистъри бяха колежанчета, които едва успяваха да съберат стандартната такса, сега качена на шестотин долара, за три нощи.

	— Баща му е богат. Намери ми го Екзотикопшън, от белградския семинар. Учел в Уисконсинския университет. Регистрирал се онлайн съвсем скоро, под името Папа.

	Повечето разговори с Мистъри включваха всевъзможни кроежи: за семинари, телевизионното му шоу, порносайт, в който ще пуска как чука момичета, облечени като клоуни. Последната му идея беше PUA татуировката.

	— Всички в Лаундж ще си я направят — каза той на раздяла на летището. — Сърце на дясната китка, над пулса. Така ще се разпознаваме по клубовете. Ще върши страшна работа за един фокус. Ще те науча как да спреш пулса си за десет секунди.

	Няколко пикап артисти вече си бяха направили татуировката — в това число Вижън, което беше изненада, предвид това, че се бе преместил в Лос Анджелис, за да пробие като актьор. Изпрати ни снимка. Само че имаше проблем: татуировката не беше на точното място и бе обърната наопаки. Сърцето трябваше да е точно над вената с пулса, а той го бе сложил в средата на китката, няколко сантиметра по-високо и завъртяно на сто и осемдесет градуса.

	Все пак си беше жест, доказателство, че братството е реалност.

	 

	 

	 

	



Глава 7

	 

	Големият ден настъпи. Чакаше ме култовото пътуване на кариерата ми на прелъстител. Първо, щях да участвам в курса с Папа в Торонто. После щяхме да си направим татуировките и да вземем автобус до Ню Йорк за първия мащабен семинар на Мистъри, и накрая да летим до Букурещ и Проекта Блис. Мистъри искаше да се върне в Източна Европа, да открие две бисексуални жени, мечтаещи за по-добър живот в чужбина и да ги прелъсти. Планираше да им извади студентски визи, да ги закара в Канада и да ги обучи да бъдат стриптийзьорки, гаджета и асистентки за илюзионистките му изяви.

	Татуировки и бели робини: ето докъде ме доведе самоусъвършенстването.

	На излизане проверих пощата си. При просрочените сметки и бележките за застраховката на колата имаше и картичка от Стената на плача в Йерусалим. „Еврейското ти име е Тувия”, пишеше Дъстин. „Идва от Тов, добър. Обратното му е Ра, зло. На иврит Тов значи траен, а Ра — преходен. Или си устроен така, че да търсиш и се асоциираш с трайните неща — с доброто. Понякога по пътя обаче кривваш към злото.“

	В самолета препрочетох картичката. Дъстин се опитваше да ми изпрати послание от Господ. И може би имаше право. От друга страна обаче от дете мечтаех да прелъстявам жените. Желанието ми се сбъдваше и това беше добре. Беше Тов.

	Мистъри наскоро се бе изнесъл да живее с Номер 9, компютърен маниак от Корея, който благодарение на дежурните съвети на Мистъри, се бе преобразил в сравнително готин тип. Живееха в претъпкан двустаен апартамент над едно Интернет кафе до Университета на Торонто.

	Номер 9 отсъстваше. Оставих багажа си в стаята му и отидох при Мистъри в кухнята. С Патриша бяха скъсали, този път завинаги. Сега прекарваше времето си основно в кухнята, играеше „Мороуинд“ и сваляше порно с лесбийки. Идващите семинари щяха му се отразят добре.

	За семинарите му се записваха три типа хора. Мъже като Екзотикопшън от Белград, които по принцип са нормални и приспособени социално, но искат да имат по-голяма свобода и право избор в отношенията с жените. Имаше мъже примерни, като Клиф който не понасяше дори мисълта да има прякор като всички останали. Те обикновено попиваха всичко, но трудно внасяха и най-малката промяна в поведението си. И мъже като Папа: машини в заговарянето на жени, които компенсираха липсата на социални умения с липса на социални табута. Те обикновено се усъвършенстваха най-бързо като просто следваха спуснатите алгоритми. Останеха ли без материал обаче, рухваха.

	Това и щеше да е предизвикателството пред Папа, смирен китаец, кандидат-студент по право. Носеше закопчана до горе карирана риза и един номер по-големи дънки. Типовете като него винаги идват с карирани ризи и торбести дънки, и си тръгват с крещяща лъскава риза, прилепнали черни панталони, сребърни пръстени и вдигнати над челото слънчеви очила.

	С Мистъри го заведохме в едно кафе и зададохме обичайните въпроси: Каква е бройката ти? Какъв искаш да бъдеш? Кои са ти затрудненията?

	— Ами, бях най-вървежният в братството в гимназията — започна той. — Нашите имат много пари. Баща ми ръководи известен университет.

	— Ще те прекъсна още сега — казах. — Целта ти в момента е да докажеш какво можеш. Вместо да спечелиш уважението ни, ти само разкриваш ниското си самочувствие. Един богат мъж никога не би се фукал с парите си.

	Папа глупаво кимна. Главата му като че ли бе обгърна та от гъста невидима мъгла, която забавяше реакциите му.

	— Може ли да записвам? — попита Папа и измъкна малък дигитален диктофон от джоба си.

	Цял живот кътаме лошите си навици — от недостатъци в характера до гафове в облеклото. А ролята на родителите и приятелите е да окуражават заблудата, че сме съвършени, каквито сме. Обаче не е достатъчно да бъдеш какъвто си. Трябва да бъдеш най-доброто си аз. Което е доста трудно, ако още не си го открил.

	Затова и семинарите ни бяха така преломни. Споделяхме с всеки ученик първото впечатление, което той създаваше. Не се страхувахме да нараним чувствата им. Поправяхме всеки жест, фраза и дреха, защото знаехме, че у мъжа насреща има скрит потенциал. С всички нас е така. Губим се със стари начини на мислене и поведение, които може и да са били ефектни на дванайсет месеца или дванайсет години, но сега само ни спъват. Хората около нас без проблем могат да поправят дребните ни недостатъци, но си затварят очите за големите, защото противното би означавало да нападнат самата ни същност.

	Но кои сме всъщност — набор добри и лоши гени, смесени с добри и лоши навици. И след като няма ген, който да те прави печен н самоуверен, следва, че обратното са лоши навици, които могат да бъдат променени с малко чужда намеса и воля.

	Това и бе достойнството на Папа: волята. Беше едно дете, свикнало да постига своето на всяка цена. Демонстрирах му някои от най-добрите си ругани — репликата за запознаване „ревнивото гадже“, теста за най- добрите приятелки, куба и един лично мой номер, как да отгатнеш характера по усмивката. Папа записваше всяка дума на диктофона. Впоследствие щеше да ги транскрибира, запамети и да ги изплюе дословно на Парис Хилтън.

	Трябваше да разпозная сигналите, да разбера какво става. Това не беше обучение, а клониране. С Мистъри обикаляхме света и зачевахме свои миниатюрни версии. И скоро щяхме да платим за това.

	Първата ни спирка беше едно кафене на Куми Стрийт. Папа се натресе и съответно бе издухан от няколко сета. Намесих се. Бях във върхова форма. Всички жени ми се сваляха. Една червенокоса мадама, излязла с годеника си, даже тайно пъхна телефонния си номер в джоба ми. Предполагам, че може да е и заради аурата на прелъстителя: аз излъчвах нещо специално. Моментът също бе супер, имахме ученик.

	Забелязах Папа да говори със симпатично момиче, с къса кестенява коса и кръгло, същото като неговото, лице. Тя обаче не му обръщаше внимание, погледът й все се отклоняваше към мен. Едно от най-гнусните тълкувания на съкращението PUA е pAInAI, което в общи линии се превежда като мълчалива покана за запознаване.

	Приближих я и казах нещо. После не помнех какво, което беше добър знак — започвах да персонифицирам играта, да загърбвам заучения материал, да карам без помощните колела. След две минути забелязал, че ме гледа с кучешкия поглед.

	— Искаш ли да ме целунеш?

	— Ами, въпросът е малко неочакван — каза тя, без да отмести очи.

	Приех това за съгласие и се приближих за целувката. Тя откликна ентусиазирано, пъхна език в устата ми и стисна коляното ми. Мярнах светкавица — Папа снимаше.

	Когато се отдръпнах, за да поема въздух, тя се усмихна и каза: 

	— Нямам твои албуми, но приятелите ми много те слушат.

	— Ами, супер.

	За кого точно ме мислеше?

	Тя се усмихна и облиза лицето ми. Може и Дейвид де Анджело да беше прав за кучешката дресировка.

	Гледаше ме с очакване, сякаш се предполагаше да й говоря за музиката си. Не исках да поправя грешката й и учтиво се извиних. Тя ми даде телефона си и каза да й звънна от хотела.

	На излизане салонната управителка ме дръпна встрани, благодари ми за посещението и ми даде визитната си картичка.

	— За кого точно ме мислят всички? — попитах аз.

	— Не си ли Моби?

	Значи все пак не беше най-сполучливата ми нощ. Сигурно заради бръснатата глава, управителката ме бе взела за Моби и го бе разтръбила из цялото заведение. С едната слава можех да си спестя всички усилия, които вложих в съблазняването.

	Предполагам, че един по-недостоен мъж щеше да се възползва от ситуацията и да подхрани заблудата. Но аз така и не се обадих на онова момиче. Не бях влязъл в играта, за да лъжа жените, а за да ги карам да ме харесват заради това, което съм — или което бях станал.

	Продължихме да следим какво прави Папа. Използва всичко, което му бяхме подали. Незабавно поправяше всяка грешка, която му посочехме. Като че ли растеше с по един сантиметър след всеки успешен сет. Вместо за лятно училище, ми каза, отделил трите месеца за бързо съблазняване. Дори работел за сертификат за хипнотизатор с едно от най-големите имена в сферата, Кал Баниън. Но до този семинар не бил виждал истински PUA в действие. Толкова бе въодушевен, че моментално се записа за нов семинар.

	Последния ден от семинара го заведохме в „Гавърнмънт“. Поощрявах го да отваря сетове и го гледах как повтаря като робот реплики за запознаване, рутините и неговете, на които го бяхме научили. Жените сега откликваха. Изумително, а и малко депресиращо е какъв ефект могат да имат няколко прости реплики. Комиците започват оттам, разработват петминутен номер, с който да спечелят всяка аудитория. Но като видят как стотици зали се тресат от смях точно на същите места, започват да губят уважение към лесно манипулируемата публика. Пикап артистът рискува да стане жертва на същия страничен ефект.

	Папа се прибра да поспи преди самолета, а ние с Мистъри останахме на свалки в клуба. Гримбъл наскоро ми беше дал идеята да сложа всички събрани телефонни номера под стъклото на масичката ми, за украса. Докато я споделях с Мистъри, той ме пресече: „Внимание, близост!“

	Това е, когато жена застане близо, но с гръб към теб. Значи, че проявява интерес и иска да бъде заговорена.

	Мистъри се завъртя и заговори дребна, фина блондинка в рокля без презрамки и мускулеста брюнетка с вързана с шал коса. Представи ме като невероятен илюзионист. Бях му уинг от няколко месеци и знаех какво следва да направя: да ги баламосам с няколко дебелашки шеги и псевдофокуси от детската градина. По клубовете бързо научаваш, че това, което ти е било забавно на десет години, не остарява.

	Мистъри носеше видеокамера и започна да записва. Момичетата като че ли нямаха нищо против. Той изолира брюнетката, аз заговорих блондинката. Казваше се Каролайн. приятелката й — Карли. Каролайн живееше със семейството си в предградията. Мечта й била да стане медицинска сестра, но за сега работеше в „Хутърс“*, нищо, че имаше гърди с размерите на мандаринки и по природа беше срамежлива и затворена.

	[* Верига ресторанти, която се рекламира с това, че сервитьорките имат големи гърди и са облечени в прилепнали униформи — Б.ред.]

	От един метър лицето на Каролайн изглеждаше перфектно, половин обаче забелязах, че е обсипано с дребни лунички. Един от зъбите й беше крив. Над ключицата си имаше червен белег, сякаш беше разчесала мястото. Миришеше на памук. Маникюрът й беше току-що направен. Не тежеше повече от петдесет килограма. Любимият й цвят вероятно беше розовото.

	Отбелязах всички тези неща, докато устата ми мелеше рутини казвани на стотици момичета преди нея. При Каролайн обаче те не даваха резултат. Стоях на половин метър от нея, но ни делеше километър.

	След като гледа един филм за брокери, Мистъри реши, че телефонните номера са вятър и мъгла. Новата ни стратегия беше не да звъним впоследствие, а да изведем момичето на среща директно, в някой близък бар или ресторант. Промяната на терена бързо се превърна в ключов момент от играта. Някак изкривяваше времето: ако обиколиш три различни места с група, с която току-що си се запознал, в края на вечерта имаш чувството, че ги познаваш

	цял живот.

	— Защо не прескочим да хапнем нещо? — предложи Мистъри.

	Хванали за ръце дамите си, отидохме до една закусвалня наблизо. Там всичко някак си дойде на място. Карли се отпусна дотам да ни гости с хапливото си чувство за хумор, а Каролайн вече излъчваше разбиране и топлота. Не ни трябваха повече рутини и тактики. Просто се майтапехме един с друг. Джаглър беше прав: смехът е най-добрият прелъстител.

	После Карли ни покани да хванем такси от апартамента й, който се падаше наблизо. Тъкмо се бе нанесла и стаите бяха голи. С Мистъри седнахме на пода. Не повикахме такси — момичетата не ни подсетиха, което приехме за Индикатор за интерес.

	Карли скоро излезе с Мистъри, давайки на Каролайн негласно позволение да поеме мен. Проснахме се на пода и бездната от бара изчезна. Усещах прегръдката на Каролайн мека и нежна, тялото и крехко. Сега разбрах защо толкова трудно установих връзката — тя не комуникираше с думи, а с чувства. Щеше да стане страхотна медицинска сестра.

	Каролайн донесе одеяла и аз й се пуснах. Накарах я да изпита поредица от оргазми, както ме беше учил Стив Пи, докато тялото й сякаш потече по пода. Но когато посегнах за презерватив, чух думите, които бяха заели мястото на „Нека бъдем просто приятели“: „Не избързваме ли малко?“.

	Звучеше далеч по-добре, а и нямах причини да я насилвам. Знаех, че ще се видим пак.

	Легна, още задъхана, на рамото ми. Била на деветнайсет и каза, че не е правила секс от почти две години. Причината: имала дете на годинка, Картър и тя бе решила да не се превърне в поредната студена млада майка. За първи път го оставяла за уикенда.

	Събудихме се следобед, сконфузени от страстта през нощта. Каролайн предложи да закусим в съседния ресторант.

	В последвалите дни трябва да съм изгледал записа на Мистъри от закуската поне сто пъти. Очите на Каролайн предишната вечер бяха безизразни и далечни, но на закуска се изпълваха с блясък и живот всеки път, когато ме погледнеше. Когато пуснех майтап, по лицето й се разливаше красива усмивка. Нешо в сърцето й се бе отворило. За първи път осъзнах, че установявах истинска емоционална връзка с жена.

	Не си падам по точно определен тип момичета, както някои харесват азиатки или Джесика Симпсън. Но пък и не очаквах да лапна по деветнайсетгодишна самотна майка, която работи в „Хутърс". Това му е страхотното на любовта, не можеш да и заповядваш.

	Момичетата ни изпратиха до вкъщи. С Мистъри направихме разбор на вечерта. Независимо от това какво мислехме с Каролайн, Мистъри не бе изкопчил от Карли дори целувка. И не от мързел, а защото тя си имала приятел.

	Въпреки че го бе отблъснала обаче, тя определено си падаше по Мистъри. Изработихме план: замразяване. Базираше се на оная случка с Моби. Ако жените правят секс за валидация, реши Мистъри, защо да не им я отнемем? Планът му бе да се държи студено и да игнорира Карли, докато тя се сконфузи дотам, че да й се прииска да се сгуши в него, само за да си дойдат нещата на мястото.

	Качихме записа с Карли и Каролайн в компютъра на Мистъри и през следващите шест часа го сведохме до шестминутен материал. После се обадих на Каролайн и тя дойде да ме вземе.

	Джаглър водеше семинар в града. Срещнал бе неземно умна джаз цигуларка на име Ингрид и сега излизаше само с нея. Отидохме с тях на вечеря.

	— Излизам от играта — каза Джаглър. — Искам да се отдам изцяло на връзката си. — Ингрид одобрително стисна ръката му. — Някои ще кажат, че съм под чехъл, обаче аз реших. От семинарите Ингрид изпада в стрес.

	Зарадвах се да го видя. За разлика от повечето пикап артисти не беше претенциозен, не плашеше приятелите си от истинския живот, разсмиваше ме и беше нормален. И точно по тази причина не вярвах, че е пикап артист; беше просто забавен и умело поддържаше разговор. Изглеждаше особено остроумен в сравнение с Мистъри, който направо ни потискаше. Щеше да си струва, ако планът му проработеше, иначе беше просто противен.

	После Мистъри решително обяви:

	— Отиваме у нас, ще ви покажа видеото, което направих снощи,— Победата е за решителния реалист.

	Каролайн се усмихваше през цялото време, докато гледахме клипа. После я заведох в стаята на Номер 9. Бавно се съблякохме. Тялото й така трепереше от емоции, че сякаш се разтваряше под мен. Все едно се любех с облак. Стигна до оргазъм, без дори да гъкне.

	Изтегнахме се един до друг, но Каролайн скоро се отдръпна и дистанцирано загледа стената. Знаех какво мисли.

	Когато я попитах, се разплака.

	— Много бързо се предадох — ридаеше тя. — Сега никога повече няма да те видя.

	Сладки думи, защото бяха искрени. Прегърнах я и поставих главата й на рамото си. Казах й, че всяка страстна връзка, която съм имал, е започвала страстно. Репликата беше на Мистъри, но аз наистина го вярвах. После казах, че може би не е трябвало да го прави, но го е искала и е имала нужда от секс. Това пък беше на Рос Джефрис, и също го вярвах. И трето, че съм по-зрял от предишните й гаджета и да не съди за мен по тях. Репликата беше на Дейвид Екс, но също го вярвах. И накрая казах, че ще ми е мъчно, ако не я видя пак. Импровизация, но също го вярвах.

	Когато най-после се присъединихме към останалите, заварихме Карли и Мистъри увити в едно одеяло. Съдейки по метнатите на пода дрехи, подходът на Мистъри се бе увенчал с успех.

	С Каролайн се гушнахме на дивана до тях и потънали в топлината от секса, заедно изгледахме епизод от „Семейство Озбърн“ на компютъра на Мистъри. Вълшебен миг. И кратък.

	 

	 

	



Глава 8

	 

	Няма нищо по-сближаващо от това да сваляш с някого жени. Това е основата на истинското приятелство — после, след като момичетата си тръгнат, можеш да дадеш изказ, по мъжки, на признанието, което изпитваш към другия от мига на запознанството ви.

	— Знаеш ли кое му е най-психарското? — попита Мистъри. — Чувствам се отвратително, после някое момиче спи с мен и бам, светът пак ляга в краката ми.

	Ето за това говорех.

	— Е?

	— Е, какво?

	— Готов ли си да се отдадеш на този начин на живот?

	— Мислех, че вече съм го направил.

	— Не, до живот. Сега е в кръвта ти. Двамата с теб трябва да се предизвикваме един друг. Ти си единственият ми конкурент от всички мъже, които познавам. Другите нямат шансове да се доберат до трона.

	Като тийнейджър нощем лежах и се молех на Господ, „Не ме оставяй да умра, преди да съм правил секс“. Сега обаче имах друга мечта. Нощем се молех на Господ да не умра, преди да съм станал баща. Винаги съм се учил от живота: пътувам, придобивам нови умения, срещам нови хора. Детето обаче е нещо неповторимо: за това сме на този свят. Не го бях забравил, независимо от развратното си поведение.

	И в същото време се учиш и от новото, от тръпката да излизаш с различни жени. Не мога да си представя да прекарам целия си живот само с един човек. И не защото се страхувам от обвързването. Страх ме е да се карам с любимия човек чий ред е да мие чиниите, да изгубя желание да правя секс с жената, която лежи до мен всяка нощ, да мина на заден план в сърцето й, след децата, да мразя някой, защото ме ограничава да бъда егоист.

	Смисълът на пикапа не беше да изпълнява най-дивите си клетви. Клетвите ми винаги са диви. Прецаквам шансовете си да бъда готин баща. Ако се бях оженил за първата си приятелка, сега щях да имам деца на, да кажем, осем и десет години. И щях да съм страхотен баща, техен най-добър приятел. А сега е твърде късно. Докато децата ми станат на десет, аз ще съм над четирийсет. Толкова стар, че ще се подиграват на любимата ми музика и ще ме бият на канадска борба.

	А сега бях на прага завинаги да прецакам шансовете си за женитба, като се дамгосам като играч до живот.

	След един час с Мистъри бяхме пред „Файнлайн Тату“ на Кингстън Роуд. Не съм толкова тъп, помислих си аз. Само че човек не усеща как го повлича мигът, братството.

	Натиснах дръжката на вратата. Тя не поддаде. Беше три следобед, понеделник и студиото не работеше.

	— Мамка му — каза Мистъри. — Да отидем другаде.

	Не съм суеверен, но появи ли се дилема, и най-слабият полъх на вятъра може да ме отнесе в която и да е от двете посоки.

	— Не мога да го направя — казах аз.

	— Защо?

	— Имам проблеми с обвързването.

	Не можех дори да се обвържа с татуировка, която символизира необвързаност.

	Невротичният ми характер този път ме спаси.

	Следващата вечер Каролайн намина към Мистъри и тримата излязохме на суши.

	— Къде е Карли? — попита Мистъри.

	Каролайн се изчерви и заби поглед в чая си.

	— Тя, ами, не можа да дойде. Праща ви поздрави.

	Видях как Мистъри се стегна, наведе се напред и притисна Каролайн.

	— Каза ли защо? Да няма проблем?

	— Ами… Тя, тя е с гаджето си.

	Мистъри пребледня.

	— И не пожела да дойде?

	— Каза, че двамата без друго сте твърде различни.

	Мистъри мълча цели десет минути. Заговорехме ли го, отговаряше едносрично. Въпросът не бе, че обича Карли; просто мразеше да го зарязват. Това е уловката в прелъстяването на момиче с приятел: тя обикновено после се връща при него. А това колко добре си прекарваме двамата с Каролайн сигурно само още повече го дразнеше.

	— Аз съм най-великият пикап артист в света — изръмжа към мен. А как стана така, че си нямам приятелка?

	— Ами, може би точно защото си най-великият пикап артист й света.

	След дълго мълчание Мистъри помоли Каролайн да го откара до стриптийз клуба на Патриша. Тя го метна на паркинга и ме заведе в къщата, където живееше с майка си, сестра си и брат си.

	Майка й ни посрещна на вратата с бебе на ръце.

	— Искаш ли да го подържиш? — попита Каролайн. Предполаган стереотипната реакция бе да кажа, че ме е страх, че едва сега разбирам колко сериозна е ситуацията и че трябва да си вървя.

	Не го направих. Исках да го подържа. Готино беше. Затова влязох в играта — за приключенията, като това да люшкам за първи път бебе и да се чудя какво точно очаква от мен майка му.

	 

	 

	



Глава 9

	 

	Докато аз си играех на баща с Каролайн, Мистъри се носеше стремглаво надолу.

	Това с клуба се оказа лош ход. Срещата с Патриша тотално го скофти. Тя не само отказала да се сдобрят, а и казала, че е започната да излиза с друга мъже.

	— По три часа на ден дреме във фитнеса — съобщи Мистъри по телефона. — Свалила е седем кила и задникът и сега е десятка. Какво ли не правят жените, като се ядосат. Мамка им.

	— Не мисли за това колко добре изглежда — го посъветвах. — Търси недостатъците й и мислено ги раздуй. Ще та олекне.

	— Знам, обаче емоционално все едно ме въртят на бавен огън. Всичко се срути, като я видях. Беше най-готината стриптийзьорка в клуба. А аз се съсипвам да направя новия си апартамент обитаем. За какво?

	— Ти си пикап артист, пич. Има стотици жени като Патриша и ти можеш да ги свалиш за една нощ.

	— Не съм пикап артист. Аз съм любовник. Обичам жените. Вече дори не мисля за тройки, кълна се. Искам само пак да се събера с Патриша. Мозъкът ми отказва да приеме, че я няма. Липсва ми, непрекъснато.

	Почти не беше мислил или говорил за нея, докато тя не го отблъсна. А сега мисълта за Патриша го беше обсебила. Собствените му теории за привличането го цапардосваха в лицето. Класическо изтегляне. Само дето за Патриша това не беше просто техника, беше реалност.

	Като илюзионист, свикнал да манипулира лековерието на околните, Мистъри не понасяше духовното и свръхестественото. Неговият Бог бе Дарвин. Любовта беше просто еволюционен импулс, с който човешките същества изпълняват двете си основни задачи: оцеляване и възпроизвеждане. Мистъри му казваше пеърбондинг (Свързване тю двойки).

	— Странно колко е силен пеърбондинга. Толкова самотен се чувствам.

	— Виж, утре ще те взема в предградията с нас. Ще се разведриш.

	С Каролайн заведохме Картър в близкия парк. Седнал на една пейка, си мислех каква смехотворна двойка пикап артисти сме двамата с Мистъри. Хлапета по целия свят си представяха как киснем в джакузита, обградени от полуголи модели. А той сам в апартамента си вероятно плачеше и гледаше порно с лесбийки; аз тиках детска количка на майната си.

	Сутринта взехме Мистъри от града. Не се беше бръснал от последната ни среща, бебешки бялата му кожа бе изпъстрена с наболи косъмчета. Носеше сива широка тениска над развлечени дънки.

	— Само гледай вашите да не поискат да им правя фокуси — предупреди той Каролайн.

	Но когато майката на Каролайн го пита какво работи, Мистъри изнесе невероятно представление и направо скри фокусниците, които съм гледал. Очарова всички: майката на Каролайн си глътна езика, по-малката й сестра се влюби, брат й пожела да научи как да повдига тебешири, за да тормози учителите. В този миг разбрах, че Мистъри наистина притежава потенциала да постигне мечтата си и да стане илюзионист-звезда.

	Когато семейството на Каролайн си легна, Мистъри я попита дали няма приспивателно.

	— Само „Тиленол“, но в него има кодеин.

	— Ще свърши работа. Дай цялата бутилка. Прагът ми на поносимост е висок.

	Каролайн, която вече мислеше като сестра, му донесе само четири хапчета. Те обаче не успяха да го приспят. Докато с Каролайн спяхме. Мистъри, надрусан от кодеина, цяла нощ писа какво ли не за братството „Мистърис Лаундж“.

	MSN Group: Mystery's Lounge

	Subject: Цели в живота

	Author: Мистъри

	В момента съм при Каролайн, защото Патриша ме разочарова. Каролайн е торонтското гадже на Стайл и на него сигурно му е трудно. Тя е наистина красива, обаче има дете. Стайл и Каролайн са страхотна двойка, но разбирам и евентуалните им проблеми. По дяволите.

	Отговор: Бъди честен. Обичай я, пич. Послушай чувствата си и не я наранявай, но и не забравяй, че си полиаморен (обратното на моногамен – бел.ред.) и искаш нещо повече. Моряшкият почин — по едно момиче във всяко пристанище, следва да се обмисли.

	Тя има страхотно семейство. Около четирийсет и пет минути правих фокуси на осемнайсетгодишната й сестра, която е истинска спадурана и на брат й и майка й. Беше забавно. Гледах на майката на руни. Каролайн прилича на сестра ми. Иска ми се да се грижа за нея и за бебето й. Страхотно е, че Стайл е там! Ето мисълта ми за деня: Ти си истински приятел, Стайл.

	После взех кодеин, за да заспя, но не успях. Усещам се изпълнен с любов. Не ме разбирайте погрешно. Абсолютно знам, че е от „Тиленол“-а, обаче чувството без друго си го бива. Обичам тази група. Вие всичките сте суперпичове. Ще ми се някой ден да си спретнем велик купон.

	Ще ми мине, като изпикая кодеина, ха-ха-ха.

	Ето какво искам от бъдещето: искам да станем по-близки приятели. Мислите ли, че ще се получи? Гримбъл и Тутаймър, играта ви е съвсем различна от моята. Искам някой ден да излезем на свалки и да видя откъде сте почерпили идеите си.

	Папа, играта ти беше супер. Страхотен семинар беше и пак си добре дошъл по всяко време, пич. Нямам нищо против дори да ми звъниш всеки ден.

	Представям си тази група, посветена не само на пикапа, но и на нещо по-голямо: целите в живота. Жените са голяма част от тях и в това отношение работим заедно и си помагаме един на друг. Аз обаче все пак искам де включа тук и темата с парите, социалния статус и другите амбиции.

	Мисля, че един от най-кофти моментите в живота е да няма с кого честно да споделиш проблемите си. Задавайте ги тук, имате насреща си стотици интелигентни, надеждни мъже, които ще ви помогнат.

	Разказвайте и за целите и мечтите си. Ако нямате такива, сега е моментът да ги набележите. Искам да видя как всички ние се взимаме в ръце и постигаме съвършенство. Пътешествия, жени, пари, статус, каквото и да е. Нека си помагаме, нека работим по едни и същи проекти и да влеем усилията си като в корпорация.

	Искам де видя Винигар в свой собствен апартамент с кола-убиец, тлъста сметка в банката, секси бавачка (която да чука) за детето му и две момичета, които да го обичат до смърт. Да притежава имоти в Ню Йорк— нощни клубове и прочие. Да го карат в лимузина. Да стартира своя транспортна фирма.

	Папа, отдели се от полите на татко. Най-големият враг на шампионите е добротата. Искам да те видя да влагаш в правенето на пари същите усилия, като с жените. Имаш закваската да бъдеш мултимилионер. Излез от финансовата сянка на баща си и го засрами с успехите си. Представи си, че впрягаш сексуалния си нагон за изграждането на успешен бизнес.

	А ето какво искам аз: да завърша специалния материал за едночасовото си шоу и да го разпратя на медиите. Ще ми трябва сериозно финансиране. Не се изхвърлям, нито се самозалъгвам като казвам, че мога да го направя. Хората, които ме познават, знаят, че мога да се справя с ролята. После ще превзема Вегас.

	Кандидат-спонсор? Помислете за всяко парти зад кулисите! Хайде да изградим нещо. Да се възползваме от факта, че на мен ми е необходимо внимание (или трябва да поставям представления) всеки ден. Иначе превъртам.

	Не ви прося пари. Работете с мен и ще ви плащам. Просто искам да знам какви са целите ви, за да разработим това нещо заедно! Господа, да се хващаме за работа.

	Мистъри

	 

	P.S. Чета „Как да забогатеем с главата си“ на Наполеон Хил и ми хрумна нещо. Човек лесно може да се пристрасти към мастурбацията. Пристрастяването се проявява под формата на ежедневно нежелание да излизаш и ти пречи да впрегнеш сексуалния си нагон в примерно финансови проекти.

	Ако не правите редовно секс (на всички ни се случва от време на време), не лъскайте бастуна до отказ. Направете си график. Мастурбирайте само веднъж седмично. Ако сте го направили днес, следващия път по график да е след седем дни. Все пак е нещо, ако дотогава не си намерите момиче. И не се задоволявайте с малко, използвайте само най- доброто порно и лосиони. Чакайте „срещата“ по график с нетърпение. Това ще ви помогне да не погубите живота си в чекии и дълбане по болезнената тема, че си нямате гадже.

	Междувременно впрегнете сексуалния си нагон в нещо градивно.

	 

	 

	



Глава 11

	 

	На сутринта след вдъхновения си от кодеина пост, Мистъри леше проснат на задната седалка на колата на Каролайн, увит в одеяло и с нахлупена над очите шапка. Каза ни само да го откараме до техните, после млъкна, което беше рядкост за него. Напомняше ми онова пътуване в Източна Европа. Само че този път Мистъри не  беше болен — не и физически.

	Паркирахме и взехме асансьора до апартамента на сестра му на дванайсетия етаж, претъпкан с мебели двустаен коптор, пълен с хора. Майката на Мистъри беше едра германка, която седеше на продънено кресло с дамаска на цветя. Сестра му, Мартина, двете й деца и съпругът й, Гари, се бяха нагъчкали на дивана до нея. Болният от цироза баща на Мистъри беше затворен в апартамента си четири етажа по-горе.

	— Хей, как така не си с мадама? — подкачи го тринайсетгодишната му племенница Шалийн. Знаеше за момичетата. Мистъри често използваше племенниците си, за да разкрие пред жените уязвимата си, бащинска страна. Искрено обичаше хлапетата и като че ли малко живна, като ги видя.

	Зетят, Гари, ни изсвири няколко композирани от него поп балади. Най-добрата се казваше „Детето на Казанова“. Мистъри се включи оглушително на припева. Сигурно се асоциираше със заглавието.

	Когато с Каролайн си тръгнахме, момичетата ни изпратиха с писъци и смях чак до асансьора. Мистъри вървеше след тях. Неочаквано се отвори врата и мъж с пасторска якичка изгледа студено и снизходително момичетата.

	— Не бива да вдигате толкова шум по коридора.

	Мистъри поаленя.

	— И какво ще направиш по въпроса? Те са деца, следва да се забавляват.

	— Е— каза свещеникът. — Могат да се забавляват някъде, където да не безпокоят останалите наематели.

	— Знаеш ли какво — сопна му се Мистъри. — Отивам да взема нож н като се върна, ще видим кой точно има право да е в коридора.

	Спогледахме се загрижено. Пак признаците от онова пътуване — сетих се как избухна на границата, когато се опитах да му обясня какво да прави.

	Свещеникът тръшна вратата, а двамата с Каролайн се изпарихме в суматохата.

	 

	 

	



Глава 12

	 

	Не ми се прибираше особено при Каролайн. Цял живот съм живял в града и мразя предградията. Като Анди Дик, най-големият ми страх е да се отегча или да стана отегчителен. Уикендът не е за да зяпаш филми от видеотеката. Каролайн обаче не можеше да живее в Торонто. Не искаше да зареже сина си, не искаше да бъде типичната млада майка.

	Докато на другия ден двамата играехме с Картър, проверих пощата си. Преди няколко дни с Мистъри бяхме пуснали доклад за Карли и Каролайн и кутията ми беше пълна със съобщения от непознати мъже, от Северна Каролина, Полша, Бразилия, Хърватска, Нова Зеландия и т.н. Очакваха помощ от мен също както аз някога очаквах същото от Мистъри.

	Имаше два имейла и от него. В първия пишеше, че се сбил със сестра си за инцидента в коридора. „Удари ме няколко пъти. Трябваше да я хвана за гърлото и да я тръшна на земята, за да я спра. После си тръгнах. Не бях ядосан, само исках да спре да ме напада. Откачено, а?“

	Във втория пишеше само: „Психясвам. Гладен съм, боли ме глава, навсякъде ме сърби, цял ден се давя с порно. Ще взема приспивателно, защото ако пак остана буден, ще се побъркам. На косъм съм да тегля една майна на всичко и да сложа край. Животът вече не струва.“

	Изперкваше. А аз си губех времето в шибаното Онтарио и гледах Бритни Спиърс в Crossroads с три тийнейджърки, едната от които ми се водеше гадже.

	Следващата сутрин накарах Каролайн да ме закара при Мистъри.

	— Ще останеш ли с мен?

	— Наистина трябва да се връщам при Картър. Напоследък не му обръщам особено внимание, а не искам майка ми да мисли, че го пренебрегвам.

	— Майка ти иска да излизаш и да бъдеш с приятели.

	Тя се съгласи да остане един час.

	Качихме се и отворихме вратата на апартамента на Мистъри. Той седеше на леглото и гледаше АI на Спилбърг на компютъра си. Беше със същата сива тениска и дънки, с които го видях последния път. По раменете имаше белези от боя със сестра му.

	Обърна се към мен. Гласът му беше студен и безстрастен.

	— Мислех си как интересът мотивира роботите във филма. Поставят си цели и се стараят да ги изпълнят. Бебето робот търси защита и майка си. Секс роботът преследва жени. Пуснаха го от клетката и той пак хукна да ги чука, защото това е неговата цел.

	— О’кей. — Облегнах се на дръпнатото към леглото му бюро. Стаята беше не по-голяма от килер. Стените бяха голи. — Какво точно се опитваш да ми кажеш?

	— Каква е моята цел? — продължи със същия мъртвешки глас. — Каква е твоята? Аз съм дете робот, секс робот, робот шоумен.

	На пода пред леглото му имаше полупразна чиния сурови спагети. Отломки от тях се търкаляха из цялата стая. До чинията лежаха останките на черен безжичен телефон, очевидно разбит в стената.

	— Какво е ставало тук?

	— Вбесих се от нашите. Надуха ми главата.

	Когато Мистъри — или който и да е PUА — изпадне в криза, единственият изход е да излезе на свалки и да открие нови хоризонти.

	— Хайде да отидем на стриптийз — предложих. Стриптийз клубовете му бяха слабост. Имаше списък с правила, които му гарантираха поне един телефонен номер: стани дружка с диджея, никога не плащай за пиене или танц, не опипвай, не четкай, нито докосвай стриптийзьорката, придържай се към сценария си и сменяй темата, когато стриптийзьорката започне да ти рецитира случаите, които разказва на всички останали.

	— Не искам да излизам. Няма смисъл.

	Спря филма и се захвана да дописва някакъв имейл.

	— Какво правиш?

	— Пиша на учениците в Ню Йорк, отлагам семинара. — Говореше като на автопилот.

	— Защо? — Бях стопирал цял месец от живота си, за да отидем заедно в Ню Йорк и Букурещ. Вече бях купил билетите. А се заради Спилбърг и остатъчните ефекти от кодеина, Мистъри се мяташе.

	— Поради липса на хора.

	— Стига. Вече имаш осигурени хиляда и осемстотин долара и съм сигурен, че в последния момент ще се запишат още ученици. Това е Ню Йорк, за бога. Никой не дава твърди обещания.

	— Животът — въздъхна той — е твърде скъп.

	Беше прекалено мелодраматично за мен. Пичът беше като черна дупка за внимание. Майната му.

	— Абсолютен егоист си — изсъсках. — Ами билетите за Букурещ?

	— Иди, ако искаш. Отменям всяко шоу, семинари и пътувалия Спирам всичко. Не искам да ме запомнят като поредния Рос Джефрис.

	Здравата изритах шкафчето му. Бавно се паля, но кипна ли, експлодирам.

	На пода се разби оранжево шишенце и от него се разхвърчаха хапчета.

	Вдигнах го — на етикета пишеше „Ривотрил“.

	— Какво е това?

	— Антидепресантът на сестра ми. Не помага толкова на депресията, колкото ме приспива. — Студено.

	Предположих, че не му влияят добре. Оставих в шишенцето три, останалите хапчета натъпках в джоба си. Не исках да вземе свръхдоза.

	Мистъри се логна към Парти Покер и започна механично да играе. Мистъри, когото аз познавах, бе твърде логичен, за да залага на комар.

	— Какво точно правиш? — попитах аз. Но не изчаках отговора.

	Тръшнах вратата.

	— Да вървим у вас — казах на чакащата ме на входа Каролайн.

	Усмихна ми се немощно, съчувствено. Не знаеше какво да каже.

	Усетих, че я мразя, толкова бе безполезна.

	И така, върнах се в предградията при Каролайн — и майка й, брат й, сестра й, сина й и филмите й с Бритни Спиърс.

	Усещах, че за нея се превръщам в бреме и че я отвличам от сина й. Тя пък знаеше, че започва да ме отегчава. Нямах нищо против вечното суетене край сина й, а против тоталната й липса на инициатива. Дните и нощите, прекарани в пълно бездействие у тях, започваха да си казват думата. Аз ценя времето.

	Едно от основните правила в пикапа е, че момичето може да те разлюби също толкова бързо, колкото и се е влюбило в теб. Случва се всяка вечер. Момичета, които са започнали да галят гърдите ти и да те целуват, след две минути ще те зарежат за по-голямата далавера. Това е играта.

	На един семинар в Сан Франциско прекарах нощта в дома на една адвокатка, Ан. На нощната й масичка имаше тънко книжле от някой си Джоъл Крамър. Не можах да заспя и го прелистих. Той най-добре бе обяснил това, което изпитвахме с Каролайн: Внушили сме си, че любовта е вечна, а не е така. Любовта е свободен поток енергия, който идва и си отива, когато пожелае. Понякога остава цял живот, друг път само за секунда, ден, месец, година. Затова не се страхувайте от любовта, само защото тя ще ви направи уязвими. Но и не се стряскайте, когато тя си тръгне. Просто се радвайте на възможността да я усетите.

	Цитирам по памет, но идеите действително се въртяха в главата ми през поредната нощ в леглото с Каролайн. Зазубрил бях пасажа, за да го използвам като рутина. Не смятах, че някога ще се отнася до моя живот. Предполага се, че любов търсят жените, не мъжете.

	През следващия ден коригирах плановете и резервациите Запазих самолетния билет за Източна Европа, но вместо да гледам как Мистъри издирва бисексуални бели робини, реших да се срещна сгрупа PUA в Хърватска. Пишех си с един от тях, Бедбой, откакто постъпих в братството.

	Една от причините да стана писател е, че за разлика от това да основеш група, да правиш филми или да поставяш пиеси, да пишеш можеш сам. Никога не съм си падал по груповите проекти, защото повечето хора са повърхностни и обикновено не докарват нещата до край. Не довършват започнатото, не изживяват мечтите си, саботират собствения си напредък, защото се страхуват, че няма да открият това, което търсят. Бях превърнал Мистъри в идол. Исках да бъда като него. А той се оказа своят най-голям враг.

	Проверих бордовете — имаше ново съобщение от Мистъри — „Последният пост на Мистъри“.

	 

	E>

	Няма повече да пиша тук. Искам да ви благодаря за хубавите спомени и да пожелая на всички късмет.

	@      Ваш Мистъри

	E$

	 

	Опитах се да вляза в сайта му, но вече го беше свалил. Странно, колко бързо можеш да изтриеш години труд и усилие.

	След един час телефонът ми иззвъня. Беше Папа.

	— Страх ме е.

	— Мен също. Не знам дали само проси внимание, или този път е сериозно.

	— Чувствам се по-същия начин като Мистъри. — Гласът му бе дистанциран и тих. — Животът се сгромолясва пред очите ми. Посветих се изцяло на играта. Не съм отварял книга от началото на срока. А трябва да вляза в правния факултет.

	Папа не беше изключение. В братството имаше нещо, което засмукваше живота на членовете му. Особено сега. Преди Мистъри да започне да изнася семинари, всичко бе само онлайн мания. Сега всички летяха из страната и ходеха на свалки заедно. Не беше просто начин на живот, а болест. Колкото повече време й отделяш, толкова по-добър ставаш. Колкото по-добър ставаш, толкова повече се пристрастяваш. Мъже, които дори не бяха влизали в клуб, сега можеха да бъдат суперзвезди, и да си тръгнат с пълни с номера джобове и по една мадама във всяка ръка. А после, върхът на сладоледа, можеха да напишат доклад и да се изфукат пред всички в братството. Имаше хора, които зарязваха работата си или прекъсваха следването си, за да овладеят играта, такова бе усещането за сила и обещанието за успех с жените.

	— Жените ги привлича начинът на живот и успехът — казах на Папа. — Представи си колко лесна ще е играта, ако си амбициозен адвокат в шоу бизнеса, с клиенти— звезди.

	— Да. Трябва да определя приоритетите си. Обичам играта, само че точно в момента я усещам като наркотик.

	Депресията на Мистъри засегна не само неговия, но и живота на момчетата, които чакаха от него пример и му подражаваха. Някои, като Папа, продължаваха да го следват дори по низходящата крива.

	— Всеки, пристрастил се към играта, изпада в депресия — каза Папа. — Рос Джефрис, Мистъри, аз. Искам играта на Мистъри, но не с цената на живота ми.

	Проблемът бе, че прозрението бе закъсняло. Папа вече се бе записал за семинарите на Дейвид Екс и Дейвид де Анджело. Което естествено значеше, че ще изтърве още от училище.

	— Баща ми се обади вчера — продължи Папа. — Наистина се тревожи за мен. От половин година само играя, занемарил съм ученето, финансите, семейството.

	— Научи се да балансираш. Пикапът трябва да ти остане само сладко хоби.

	Мъдър съвет, който сам трябваше да последвам.

	Затворих и се обадих на Мистъри. Искаше да ми даде мотора си. Да даде на Патриша компютъра. Да даде фокусите, които бе разработил за деветдесетминутното си представление.

	— Не можеш да го направиш — протестирах аз. — Може да ти потрябват.

	— Това са фокуси. Само в това ме бива, да омагьосвам хората. А никога не ми е било цел, затова и слагам край.

	Не трябваше да съм психолог, за да разпозная симптомите. Ако не ги приемех сериозно, после щях да съжалявам. Не можех да си затворя очите, докато учителят ми пристъпваше към пропастта — нищо, че сам я бе изкопал. Имах една позната, бившето й гадже все заплашваше, че ще се самоубие. Един ден тя не откликна на зова му за помощ и час по-късно той се застреля пред дома си.

	Както Мистъри бе написал във вдъхновения си от кодеина пост, разполагахме с безценна мрежа — хирурзи, студенти, гардове, режисьори, фитнес инструктори, програмисти, портиери, брокери психиатри.

	Обадих се на Док, психолог. Открил бе братството, когато Мистъри спонтанно се записал за един негов семинар в Лърнинг анекс. Мистъри търпеливо изслушал съветите и тактиките, чист прах в очите в сравнение с материалите на братството. После поговорил с Док, който признал, че не е точно Казанова. Мистъри го завел в клубовете, въвел го в метода „Мистъри“ и му дал достъп до Лаундж. Сега Док беше като машина, с цял харем жени.

	Звъннах и го помолих за съвет.

	Предложението му бе да задам на Мистъри следните въпроси в точно този ред:

	 

	• Толкова ли си депресиран, че да се откажеш от всичко?

	• Мислиш ли често за смъртта?

	• Би ли си причинил болка?

	• Мислиш ли за самоубийство?

	• Как би го направил?

	• Какво те възпира?

	• Мислиш ли, че ще го направиш в рамките на следващите двайсет и четири часа?

	 

	Записах въпросите, сгънах листа на четири и го прибрах в задния си джоб. Това щеше да е новият ми пищов. Новата рутина.

	 

	 

	



Глава 14

	 

	Заварих Мистъри да разглобява леглото си. Движенията му бяха механични, отговорите също

	Стайл: Какво правиш?

	Мистъри: Ще дам леглото на сестра си. Обичам я, а тя заслужава по-добро легло.

	Стайл: Толкова ли си депресиран, че да се откажеш от всичко?

	Мистъри: Да, безполезно е. Чиста меметика. Ако разбираш меметиката, значи разбираш и че всичко е безполезно. Няма смисъл.

	Стайл: Но твоят интелект е висш. Твой дълг е да се възпроизвеждаш.

	Мистъри: Няма значение. Ще изтегля гените си от генетичния набор.

	Стайл: Мислиш ли често за смъртта?

	Мистъри: Непрекъснато

	Стайл: Би ли си причинил болка?

	Мистъри: Да. Животът е само илюзия.

	Стайл: Мислил ли си за самоубийство?

	Мистъри: Да.

	Стайл: Как ще го направиш?

	Мистъри: Ще се удавя, от това най-много ме е страх.

	Стайл: Какво те възпира?

	Мистъри: Трябва да раздам вещите си. Изтървах компютъра на Патриша и го счупих. Искам да й дам моя, тя има нужда от компютър.

	Стайл: Тя зарадва ли се?

	Мистъри: Не особено.

	Стайл: Ядоса ли се много, когато счупи нейния?

	Мистъри: Не.

	Стайл: Мислиш ли, че ще отнемеш живота си в рамките на следващите четирийсет и четири часа?

	Мистъри: Защо ми задаваш тези въпроси?

	Стайл: Защото съм ти приятел и се притеснявам за теб.

	(На вратата се звъни.)

	Стайл: Кой е?

	Глас по интеркома: Здравейте, казвам се Тайлър Дърдън. Търся Мистъри. Негов фен съм и искам ако е възможно, да се запозная с него.

	Стайл: Моментът не е особено подходящ.

	Гласът по интеркома: Ама аз идвам чак от Кингстън.

	Стайл: Съжалявам. Той не иска да вижда никого. Ъъъ, болен е.

	 

	 

	



Глава 15

	 

	Оставих Мистъри, отидох в кухнята и се обадих на справки за телефонния номер на родителите му. Истинското му име беше Ерик фон Марковик. Поредната илюзия — беше го сменил законно с кръщелното си име, Ерик Хорват.

	Телефонът иззвъня веднъж, два, три пъти. Вдигна мъж, бащата на Мистъри. Гласът беше заядлив и троснат.

	— Здравейте, приятел съм на сина ви, Ерик.

	— Как се казвате?

	— Нийл, приятел съм на Ерик. Исках да…

	— Не звънете повече тук! — излая той.

	— Но той…

	Гаднярът затвори.

	Можех да се обадя само на още един човек. Върнах се при Мистъри. Пиеше поредното хапче с чаша вода. Лицето му бе червено и изкривено, сякаш плачеше с невидими сълзи.

	— Какво пи?

	— Приспивателно.

	— Колко? — Мамка му. сега пък трябваше да звъня на бърза помощ.

	— Само две.

	— Откъде ги взе?

	— Когато съм буден, животът ми се струва пълна гадост. Безсмислен. Когато спя, сънувам. — Започваше да звучи като Марлен Брандо в „Апокалипсис сега“. — Вчера сънувах, че съм в летящ делореан, като онези в „Завръщане в бъдещето“. Отвсякъде ни заобикаляха телени мрежи. Бях със сестра си, тя караше. Прелетяхме НАД оградите. И аз видях живота си отдолу.

	— Виж, трябва ми телефонния номер на Патриша.

	Сълзите отново потекоха. Приличаше на голямо бебе. Голямо бебе на прага на самоубийството.

	— Ще ми кажеш ли телефонния номер на Патриша? — поитах бавно, внимателно, сякаш говорех на дете.

	Даде ми го — бавно, внимателно, като дете.

	Надявах се, че Патриша няма да ми затвори, че не е изтрила напълно Мистъри от живота си, че ще разполага с решение.

	Вдигна след първото иззвъняване. Докато бяха заедно, Мистъри я бе приемал за даденост, но в действителност тя се явяваше невидима опора, от тия, които не забелязваш, докато не изчезнат.

	Гласът и беше малко мъжки, с лек румънски акцент. Не ми стори чак интелигентна, но все пак прояви съчувствие и загриженост.

	— И преди се е опитвал да се самоубие. Най-добре звънни и майка му или сестра му. Те вероятно ще го вкарат в някое лечебно заведение.

	— Завинаги?

	— Не, докато се оправи.

	Мистъри изведнъж излезе от стаята си. Подмина ме и пое към входната врата.

	— Хей! — изкрещях аз. — Къде отиваш?

	Той се обърна за миг и ме изгледа с празни, лишени от емоция очи.

	— Радвам се, че бяхме приятели — каза, преди пак да ми обърне гръб.

	— Къде отиваш? — повторих аз.

	— Ще застрелям баща си и после ще се самоубия — бяха последните му думи, преди входната врата тихо да се затвори зад гърба му.

	

	 

	



Глава 16

	 

	Спуснах се след Мистъри. Слизаше по стълбите бавно, като сомнамбул. Задминах го и препречих изхода.

	— Хей. — Дръпнах го за ръкава. — Хайде да се върнем горе. Говорих със сестра ти. Ще дойде да те вземе. Изчакай още няколко минути.

	Той се поколеба, несигурен дали да ми се довери. Беше толкова покорен, сякаш не би наранил и муха. Шепнейки окуражително, го подкарах обратно нагоре и пак се обадих на семейството му на телефона, който ми даде Патриша.

	— Всичко ще се оправи — си казах на глас, — стига да не вдигне пак бащата.

	Обади се сестра му. Каза, че ще дойде до половин час.

	Мистъри чакаше на един японски матрак в кухнята. Приспивателното сигурно вече действаше. Зяпаше стената и мърмореше цитати от еволюционната теория, меметиката и теорията на играта. Винаги стигаше до едно и също заключение: безполезно или илюзия.

	Сестра му пристигна с майка му по петите. Когато го видяха, пребледняха.

	— Нямах представа, че е толкова сериозно — каза Мартина.

	Събра един куфар дрехи. Майка му го отведе долу. Мистъри я следваше пасивно, като зомби.

	Излязоха от сградата и се отправиха към колата, която скоро щеше да го отведе в психиатричното отделение на болница „Дамбър“. Докато майка му отваряше вратата, от джипа пред тях изскочиха четири момичета. За миг в очите на Мистъри проблесна искрица живот.

	Гледах го, с надеждата, че ще каже вълшебното: „Ти ли поемаш сега или аз?“. Направеше ли го, всичко щеше да е наред.

	Само че погледът му отново загасна. Майка му му помоли да влезе в колата. Вдигна краката му, вкара ги вътре и затръшна вратата.

	Виждах го през стъклото. Усмихнатите руси момичета се отразяваха върху пребледнялото му, безкръвно лице. Гледаше празно напред, със затворена уста и стисната челюст. Острият пиърс злобно блестеше на студеното следобедно слънце.

	Момичетата разглеждаха менюто на суши ресторанта. Смееха се, приятен звук. Звукът на живота. Надявах се, че и Мистъри го чува.

	 

	 

	



Глава 17

	

	Нервният срив на Мистъри задейства криза в братството. Всички се бяхме вживели до такава степен в играта, че тя започваше да прецаква живота ни.

	Папа всеки момент щеше да бъде изгонен от училище. Адонис, PUA от Сан Франциско, бе уволнен от работата си в рекламна къща, след като шефовете му открили колко време прекарва в братството „Мистърис Лаундж“. Аз не бях писал от месеци. Дори Вижън до такава степен се бе пристрастил към нюзгрупите, че дал DSL кабелите на съквартиранта си с нареждането да не му ги връща до две седмици.

	Междувременно братството растеше като лавина. В групите прииждаха нови и нови кандидат-свалячи. Бяха все младоци — някои още в гимназията. Очакваха от нас, пикап артистите, съвет не само в областта на съблазняването и социалните контакти. Питаха в кой колеж да кандидатстват, дали да спрат да пият предписаните им от психиатъра лекарства, дали да мастурбират, да ползват презервативи, да взимат наркотици, да избягат от къщи. Искаха да знаят какво да четат, мислят и правят, за да станат като нас.

	Една от тези изгубени души бе Манифестис, нисък, мускулест двайсетгодишен филипинец от Сан Диего, който никога дори не бе целувал момиче. Искаше съвет как да се отпусне с жените. Казахме му, че първо трябва да завърже приятелства с момичета. И второ, да прави секс, без да е твърде придирчив към партньорката си. Той за съжаление прие думите ни буквално.

	Ето няколко подбрани цитата от докладите му:

	 

	ДОКЛАД №1

	 

	Накрая си казах, майната му, и отидох в Тихуана с един приятел. Знам, че това са курви и не се брои за свалки, просто исках да видя какво е то това секс. Тъкмо чуках мадамата кучешката, косато усетих, че ми спада. Не успях да свърша и не знам защо, но се възбудих само когато бяхме в поза 69.

	 

	ДОКЛАД №2

	 

	Чуках втора проститутка в Тихуана. Мислите ли, че това ще подобри играта ми? Тя беше много добра, но аз пак не свърших, и трябваше да довърша на ръка, а тя ми лижеше топките. Даже глътна спермата! Супер беше. Откакто спя с жени, съм все по-наясно на какво съм способен сексуално.

	 

	ДОКЛАД №3

	 

	Върнах се в Тихуана и пак спах с жена. Навих се, че ми е гадже и бях много отпуснат и игрив. Поиска ми още десет долара да й оближа задника. Докато го правех, тя ми духаше. Беше странно, защото ми беше за първи път. Чудех се: вместо да харча пари за семинари, книги и касети, дали да не прескачам всеки уикенд до Тихуана? Кое ще помогне по-бързо? Мисля си, че така ще покача самочувствието си и ще повярвам, че е лесно да си намериш партньорка за секс.

	Когато всички в братството порицаха Манифестис, задето пуска доклади за проститутки, той се обърна към мен за помощ. После дойде писмо от Ситиприк от Родос. После молби от десетина други, които изобщо не познавах. Всички предлагаха пари, за да ги уча. Искаха да дойдат в Щатите или аз да отида при тях, готови бяха да платят всичко, само и само да видят един истински PUA в действие.

	Мистъри се намираше в психиатрията „Хамбър“, Джаглър толкова се зарови в проучване на дългосрочните връзки, че свали уебсайта си. Учениците започваха да губят търпение и някак си аз бях станал новият им гуру. Постовете, в които бях споделял рутини и бях обсъждал нощите по клубовете, не бяха само метод на обучение, а и реклама.

	Само че прелъстяването е тъмно изкуство. Тайните му си имат цена, и всички я плащахме. В клубовете бяхме супермени, но вътрешно се разрушавахме.

	— Поставих си за цел да стана като теб и Мистъри — ми каза Папа при следващия ни разговор. — А трябва да бъда какъвто съм. Имам много по-голям потенциал за успех, а се провалих. Преди бях пълен отличник.

	Решил бе да обърне гръб на съблазняването и като начало бе отменил всичките си заявки за семинари.

	— Ще спра и да звъня на готините мацки (НВ), докато нещата не си дойдат пак на мястото. Ако те ми се обадят, ще им кажа, че преди да тръгна пак на свалки, искам да си уредя живота. Избирам живота, не играта.

	— Трябва да се отнесеш към училището като към съблазняването.

	— Да — каза той, сякаш току-що бе получил прозрение. — Ще си намеря уинг и пивъти. Ще чукам изпитите.

	— Това ми звучи малко прекалено, но, да, браво на теб.

	— Чувствам се свободен. Супер!

	Искаше ми се да кажа, че всички се чувствахме така, че всички осъзнахме, че сме се увлекли и дойдохме на себе си, че балансирахме живота и си изяснихме приоритетите, че съблазняването остана само лъскаво хоби.

	В хипнозата има един термин, фрактионация — ако хипнотизираш някого, после го извадиш от транса и пак го хипнотизираш, трансът ще е по-дълбок.

	Така беше и в съблазняването. Осъзнахме се за миг — отворихме очи и видяхме светлината на реалния свят. После се върнахме обратно под хипноза, много по-дълбока от преди — и в неподозирани от никого мащаби.

	

	 

	


Стъпка 6

	Изграждане на емоционална връзка

	 

	“Хората гледаха детските площадки и казваха, момчетата играят футбол, момичетата не правят нищо. А момичетата не бездействаха — те разговаряха. Усвояваха света. И го усвоиха много по-добре от момчетата

	 

	Карл Гилиган, „Различен глас: Теория на психологията и развитието на жените“

	 

	 

	



Глава 1

	 

	Петра беше деветнайсетгодишна чехкиня с дълга кестенява коса, изваяно, загоряло тяло и с не повече от десетина английски думи в речника си. Запознах се с нея и братовчедка й на остров Хвар в Хърватска. Бях там с Найтлайт9, PUA от Сиатъл. Показахме им фокуси. Те ни открехнаха за местните пуканки. Вечерта се срещнахме — часа уточнихме на нарисуван на лист хартия часовник, — те ни хванаха за ръка и ни отведоха на малък, пуст плаж. Там се съблякоха само по бикини и гуменки, и изтичаха във водата. Ние ги последвахме и правихме с тях любов, а те през цялото време бъбреха на чешки.

	Аня беше свръхинтелигентна, двайсетгодишна хърватка, на почивка с по-малката си сестра. Излъчваше увереност, чувственост и добро възпитание; сестра й бе пълна нейна противоположност. Запознахме се с тях на един плаж в град Водице. Вечерта двете се измъкнаха от родителското тяло. Четиримата се разхождахме край брега, докато не открихме една зарязана лодка. Качихме се и правихме секс. Оставих им двайсет евро за изпитата бутилка вино.

	Кари беше деветнайсетгодишна сервитьорка в „Дъблин" в Лос Анджелис. Направи ми комплимент за косата; не си направих труда да я открехна, че нося раста перука, за майтап. На другия ден отидох па срещата кубе, но двамата пак осъмнахме в леглото. После се обадих да й кажа, че е забравила пръстените си. „Не са мои, каза тя. Не нося пръстени“.

	Марти беше волна птичка от Ню Йорк, с млечнобяла кожа, размазано червено червило и тениска с ваденка. Отварял съм толкова много сетове, че дори не помня какво й казах. На другата вечер отидохме на бар. Водех още две момичета, за да накарам тя да ме свали. За секунда се почувствах кофти, само за секунда. В бара я питах колко добра е в леглото, по десетобалната система. Отговорът открих в хотелската стая — беше седмица.

	Лараня беше азиатка. Познавах я от колежа, карахме заедно стаж в един седмичник. Тя беше печената стажантка, аз — смотанякът. Но когато я засече в Лос Анджелис години по-късно, Стайл направо я разби. Първото, което ми каза сутринта беше: „Не мога да повярвам колко си се променил“. Ами, аз също.

	Стейси беше двайсет и осем годишна анорексичка от Чикаго. Писахме си дълго по имейл; тя ме съблазни с интелигентността, пламенността си и поезията си. Когато най-после дойде да се видим, се разочаровах от сковаността и плоските й забележки. Тя сигурно изпитваше същото към мен. Въпреки всичко я заведох директно в спалнята си. Пъхнах пръст в нея; вагината й имаше мембрана, като тенис мрежа — девствената й ципа. Казах й, че не искам точно аз да отнема девствеността й. Тогава усетих, че един PUA понякога просто трябва да каже не.

	Ана беше по-възрастна от мен рускиня с изсечени черти и страхотни цици. Запознахме се в един бар в Малибу. Каза, че има рожден ден, но скри на колко става. Предположих — наум, че е на четирийсет и четири. Казах й, че аз ще съм нейният подарък. Тя ме сграбчи за задника; казах, че за това взимам допълнително. Две вечери по-късно излязохме да пием коктейл и накрая приключихме в моя апартамент. Тя каза, че вече не спяла с кого да е, търсела нещо сериозно. Докато правехме секс, аз бях учителят, тя непослушната ученичка. Идеята беше нейна.

	Тя беше пияна азиатка с големи гърди, в компанията на три трезви азиатки с малки гърди. Не й помня името. Взе ме за обратен. Поговорихме петнайсетина минути, после я хванах за ръка и я отведох в тоалетната. Направихме си френска любов и се разделихме по живо по здраво.

	Джил беше бизнесменка от Австралия, с която ме уреди един приятел PUA. Имаше руса коса на фитили, панталони на леопардова шарка и ненаситна сексуална енергия. Когато танцуваше — ако изобщо беше танц, — всички мъже се обръщаха. Чукахме се в бавареца й, на вдигнат гюрук, краката ни стърчаха отвън. Когато я попитах кога точно й се е приискало да ме целуне, тя каза: „Веднага, щом те видях“. Не ми го бяха казвали досега.

	Сара беше импресарио, срещнах я в хотел „Каса дел мар“ в Сайта Моника. От нея бликаше чистота, сякаш беше излязла от реклама за шампоан — дори на ярката светлина в асансьора, където правихме секс един час, след като се запознахме. Няколко пъти пита дали няма камери. Така и не разбрах дали се страхува да не я хванат, или вероятността това да стане я възбужда. Може би и двете.

	С Хея и Ранди се запознах в клуб „Хайландърс“. Хея беше тип индийка-рокер, с гадже. Ранди — готина актриса, с най-дяволитата усмивка, която съм виждал, и гадже. Месец ми трябваше да навия Хея да кръшне, за Ранди ми трябваше един ден.

	Мика беше японка, запознахме се в „Джамба Джус“. Беше като портокалов сок и заредена с енергия. Открих, че бръсне интимните си части. Сутринта ми обясни, че дарява косата си на деца, болни от рак. Зяпнах. „Присаждат им пубическите ти косми?“ Тя каза, че имала предвид косата на главата си.

	Ани беше стриптийзьорка, работеше по два часа на ден и беше пристрастена към пластичните операции. Имаше червена коса с металически блясък и също червено татуирано червило. След секса ми каза, че е овладяла изкуството на визуализацията. Мъжете били визуално настроени и тя съответно гледала всичко, което прави в леглото да е готино. Когато започна да изпитва към мен чувства обаче, Ани откри, че вече не можем да правим секс, защото емоциите отваряли травми от нещастното й детство. Толкова с визуализацията.

	Мая беше чернокоса изпълнителка на ориенталски танци, с която флиртувах на едно от представленията й. Пътищата ни се пресякоха пак след месеци. Тя ме помнеше. Поканих я следващата нощ. Колата й била на ремонт, предложих аз да й платя таксито. Пристигна след половин час.

	Алексис беше мениджър на магазин за дрехи; изглеждаше като солистка на ню уейв банда от осемдесетте. Сузана беше наскоро разведена дизайнерка, която искаше да преоткрие сексуалността си. Дорис беше омъжена жена със замрял сексуален живот. Надя — библиотекарка със заложби на порнозвезда, човек се учи на какво ли не от книгите. И четирите свалих като експеримент, докато изготвях перфектната рутина за работещи жени. След няколко провала успях. Тайната беше да се правиш на егоистично копеле в обявата, и на интересен, улегнал джентълмен на срещата.

	Маги и Линда бяха сестри, които не си говореха. Ан беше французойка и не знаеше и дума английски. Джесика беше читанка, запознахме се в съда. Фарял помогна да се обадя на пътна помощ когато колата ми се счупи. Стеф раздаваше рекламни листовки за стриптийз бар на Сънсет булевард. Сюзън беше сестра на един приятел. Таня — съседка.

	Желанието ми се сбъдна. Жените вече не представляваха предизвикателство. Превърнали се бяха в удоволствие.

	В месеците след кризата на Мистъри обърнах нова страница в играта. Разполагаш ли с телефона на жената, е лесно да се срещнете и да я накараш да прави секс. В миналото запецвах на етапа оценка на ситуацията и адекватните действия. Сега, след година трупане на знания и опит, най-после „излязох“ от стереотипа. Разбирах процеса на привличане и сигналите, които подаваха жените. Гледах на нещата мащабно.

	Когато говорех с жена, можех да набележа точния момент, в който тя започва да ме харесва, дори и да се преструваше, че е студена или се чувства неловко. Знаех кога да говоря и кога да си затварям устата, кога да притискам и кога да се изтеглям, кога да пускам майтапи и кога да бъда откровен; кога да я целуна и кога да кажа, че според мен избързваме.

	Знаех как да реагирам на всяко изпитание, предизвикателство или пречка. Мая, танцьорката, ми писа: „Благодаря за лавината оргазми. Обади се да обсъдим кога ще ме черпиш вечеря. Длъжник си ми за таксито, а и ми се ще да изляза на истинска среща.“ Изобщо не реших, че ми се сваля или че е нахална. Просто се опитваше да си възвърне самоуважението, задето се е предала толкова бързо и пробваше до каква степен би могла да ме контролира. Писах й, без да се замисля: „Виж, ще платя таксито, както обещах, а после ти ще ме заведеш на вечеря като награда за оргазмите.“

	Вечерята плати тя.

	Аз бях матрицата.

	Бях Мистъри.

	

	 

	



Глава 2

	 

	КОЙ Е НАЙ-ДОБРИЯТ PUA?

	ТАНДЪРКАТ

	ОТ THUNDERCAT’S SEDUCTION LAIR

	О’кей, от много време се спори кой е най-печеният пикап артист.

	Очевидно се намесва егото и всеки има свое мнение за това кой е най-добрият. На практика темата е толкова субективна, че не вярвам някога да стигнем до единен отговор. Все едно да питаш кой е най-добрият генерал в една война. Това обаче не пречи на някои хора в малкото ни братство да си лепят етикета „най-добър”. Затова реших да класирам известните действащи PUА

	До този момент Стайл, гласувам с две ръце, е най-добрият в играта. Пичът е най-подлият, подмолен изнудвач, който съм виждал в действие. Копелето минава тотално под радара, затова е толкова опасен. Действа така фино, че преди да се усетиш, вече се мъчиш да му се докажеш, сиреч е постигнал целта си. И го прави и с мъже, и с жени. Никой не е застрахован.

	За да добиете представа колко невероятен е Стайл, ще ви кажа, че той стои зад повечето от техниките, които използват и преподават топпичовете. Има макиавелиански наклонности и аз едновременно се възхищавам и се боя от него. Добавете и това, че външно не блести с нещо особено, и ето ви най-могъщият от джедаите.

	 

	 

	



Глава 3

	 

	При пътуването до Хърватска след кризата на Мистъри, осъзнах, че всичко се е променило. Вече не бях в играта, за да се срещам с жени; бях в играта, за да предвождам мъже. Двама от хърватските пикап артисти, при които отседнах, дори си обръснаха главите, за да подражават на снимките ми онлайн.

	Въпреки органическото ми нежелание да бъда гуру, определено се бях превърнал в такъв. Когато заговорех жена, всички млъкваха. Мъжете се привеждаха да чуят какво казвам, вадеха тетрадки и записваха думите ми.

	Гледах как Рос Джефрис пробутва вариация на моя реплика за запознаване с ревнивото гадже и поставя фалшиво времево ограничение. После Рос дори ми писа и ме помоли за копие от еволюционната рутина. Подражаваше ми. И планираше да използва техниките ми на семинарите си.

	После излезе класацията на Тандъркат и аз се озовах на първо място. Не можех да продължа да се изкарвам ученик. Нийл Строс беше официално провъзгласен за мъртъв. В очите на тези мъже аз бях Стайл, кралят на неродените свалячи. По цял свят мъже използваха вицовете, отговорите, репликите, думите, с които заговарях, целувах и чуках жените.

	Бях надхвърлил целта си

	Преди бях просто уинг на Мистъри, последовател на Рос или субект за хипноза на Стив Пи. Сега трябваше да се доказвам, при всяко излизане. Мъжете от братството щяха да питат зад гърба ми, „Как е Стайл? Издиша ли?“ Ако не внедря в група момичета и не сваля най-готината за петнайсет минути, щяха да ме отпишат като самозванец. Преди да постъпя в братството, се страхувах да не се издъня пред жените. Сега се страхувах от мъжете.

	Напрежението ми оказа двояк ефект: сега започнах да вдигам летвата нечовешки високо. На пет маси от мен в пицарията седи привлекателна жена — чувствах се тотален провал, ако не й приложа свалка. В химическото ме подминава начинаеща актриса-манекенка-сервитьорка — чувствах се пълен изрод, ако не я „отворя“ с някоя забележка. През дните ми на AFC ми стигаше да заговоря непозната, сега трябваше да я вкарам в леглото си до седмица.

	Знаех, че логиката ми е сериозно изкривена и в същото време като PUA се чувствах много по-достоен, отколкото като AFC. Докато се подготвях за играта, трябваше не само да запаметявам опънъри и тактики, но и да се науча да бъда честен с една жена относно това какво очаквам от нея аз и какво може да очаква тя от мен. Вече не беше нужно да мамя жените, че търся сериозна връзка, да се преструвам, че искам да й бъда приятел и да я лъжа, че съм моногамен.

	Най-после проумях, че жените невинаги търсят сериозна връзка. На практика, дадеш ли им свобода, физическите нужди на една жена са често по-необуздани от мъжките, просто тя трябва да преодолее повече издигнати от обществото прегради. Станах по-добър в играта, защото разбирах, че целта на един PUA не е само да задейства аварийните реакции на жената.

	Пиша това, надигам глава и, заклевам се, над мен има момиче. С руса коса и потник, с бял сутиен. Усмихва ми се. В нея съм.

	Хапе долната си устна, пъшка и търка клитора си в мен. Подпира се с една ръка на бедрото ми, другата е опряла на компютъра.

	— Възбуждам се от тракането на клавиатурата — каза тя преди секунда. — Мога ли да го лапна за малко?

	Майната му на стереотипния имидж на писателя. Мога да работя и да се забавлявам едновременно. Това ми напомня за нещо, което Стив Пи каза, за паралелните реалности. Ако искаш да правиш секс с мен, добре дошла в моята реалност.

	Тя е пред оргазъм. Свършим. Радвам се за нея.)*

	[*Пасажът не е редактиран с цел автентичност. — Бел. ред. ]

	Или всеки етап на пикапа — при солидната игра, не за спорадичен секс — има за цел да предвиди и преодолее пречките.

	Опънърът (репликата за запознаване), например, е небрежен и не трябва да издава опит за свалка. Ти си просто дружелюбен непознат, който заговаря нея и приятелите й. „Една съседка си купи кучета. Иска да ги кръсти на някой дует от осемдесетте или деветдесетте. Някакви идеи?“

	Когато заговорите група хора, първата им мисъл е: „Този цяла вечер ли ще ни виси на главите? Как да го разкараме?“

	Затова си давате фалшиво времево ограничение.

	— Мога да остана само минута — им казвате от самото начало,— после трябва да се връщам при компанията си.

	Докато установявате контакт, обръщате внимание на хората, за които има най-голяма вероятност да ви изолират — ревнивия, свръхзагрижените приятелки. Карате ги да се отпуснат и в същото време предизвиквате, дразните и засипвате с негове жертвата. Ако тя примерно ви прекъсне, казвате: „Леле, винаги ли е такава? Как я търпите?“ Ако ви се стори шокирана, я връщате във форма с дребен комплимент. Аз му казвам „топло-студено“* — държите я в напрежение, като леко я отблъсквате и после бързо я връщате към себе си.

	[*В оригинала: push-pull, бутане-дърпане. — Бел. ред. ]

	След като изчерпят идеите за кучешки имена (Мили— Ванили, Хол и Оутс, Дре и Снуп — чувал съм какво ли не), демонстрирате стойност. Правите им теста с най-добрите приятелки, открехвате ги за езика на жестовете или анализирате почерците им. После се преструвате, че трябва да се върнете при приятелите си.

	На този етап те вече не искат да ви пуснат. В играта сте. Доказали сте, че сте най-интересният, забавен човек в заведението. Зарибили сте ги, сега вече можете да се отпуснете и да се насладите на компанията им. Изслушайте ги, надзърнете в живота им и изградете истинска връзка.

	При идеалния сценарий може да заведете компанията или жертвата си на бърза среща в друго кафе, клуб или на купон. Може да се отпуснете, да поднасяте, да се наслаждавате на компанията и да изграждате емоционални връзки с жертвата — след неговете и след като сте се доказали като лидер на групата й, жената ще се чувства привлечена към вас. Когато дойде време да си вървите, казвате, че сте изгубили приятелите си и някой трябва да ви откара до вкъщи. Това ще даде на жената възможност да остане насаме с вас, без приятелите й да заподозрат нещо. (Ако последното е твърде сложно откъм логистика, просто вземете телефона й и се уговорете да се видите.)

	Когато ви остави пред вас, я поканете да види това, за което сте говорили (уебстраница, песен, книга, клип, риза, топка за боулинг, няма значение), но първо й дайте ново времево ограничение. Кажете: „Можеш да останеш само петнайсет минути, после те изригвам.“ На този етап и двамата знаете, че ще правите секс, но трябва да продължиш солидната игра, за да може тя впоследствие да се самонавие, че е станало спонтанно.

	Разведи я из къщата. Налей й пиене. Кажи й, че умираш да й пуснеш някакъв клип. За съжаление телевизорът в хола е развален, но имаш друг в спалнята.

	В спалнята ти естествено няма столове, само легло. Когато тя седне на леглото, ти заемаш позиции колкото се може по-далеч. Оставяш й време да се отпусне, може би дори да се чуди защо не я сваляш. Ако я докоснеш, после се оттегли. Продължавай да възбуждаш вниманието й с комбинация от времеви ограничения и топло-студено. Натяквай й, че трябва да си тръгва.

	После когато решиш, й кажи, че мирише хубаво. Бавно я подуши, от врата до ухото. Тук й е мястото на еволюционната фаза — помириши я, накарай я да те захапе за врата, ти я ухапи, после се целунете. Ако не ти отвърне страстно, продължавай да говориш, за да отвлечеш вниманието й и се оттегли точно преди тя да започне да се чувства неловко. Ти трябва да се отдръпнеш пръв, да й разклатиш стабилната рамка. Целта сега е да я възбудиш, без тя да се почувства притисната или използвана.

	Целувате се, ти сваляш ризата й, тя сваля твоята, стигате до сутиена. Какво е това? Тя се дърпа? Свалячите му казват LMR: last minute resistance, отпор в последния момент. Върни се стъпка— две назад, после продължавай. Сапунисваш, изплакваш, сапунисваш. Реакцията й не е искрена, a ASD, „Аз не съм курва“. Ти съответно я прегръщаш, говориш. Задава ти тъпи въпроси, като колко братя или сестри имаш; отговаряш честно и я караш пак да се чувства комфортно. Започваш: целувате се, сваляш сутиена. Този път тя не се дърпа. Засмукваш зърната й. Тя изпъва гръб. Вече е възбудена. Яхва те. Ти си с ерекция, дошла ти е музата. Желаеш тази жена.

	Повдигаш я и започваш да разкопчаваш панталоните й. Тя те перва през ръката.

	— Права си, не е редно — съгласяваш се, тежко дишайки в ухото j — Изобщо не трябва да го правим.

	Пак я целуваш и пак посягаш към ципа. Сапунисваш, изплакваш. Тя обаче пак те спира. Тогава палиш лампата, духаш свещите, спираш музиката и съсипваш атмосферата. Проверяваш си пощата. Тя лежи объркана. Това се казва замразяване. Преди миг й беше готино, имаше внимание, допир, интимност, а ти й отне всичко.

	Тя се претъркулва и започва да те целува по гърдите. Оставяш компютъра, изгасяш и отвръщаш на ласките й. Посягаш към панталоните й. Тя те спира. Казва, че току-що сте се запознали. Ти казваш, че разбираш. Пак включваш осветлението. Тя те пита какво правиш. Казваш, че уважаваш решението й. Не си разочарован. Казваш го с безразличен глас. Тя се претъркулва върху теб и закачливо извива: „Така ли?“

	Тя те иска, но трябва само да знае, че после ще й се обадиш и че няма да съжали за постъпката си — дори ако изобщо не иска да те види пак. Уверяваш я.

	Казваш:

	— Свали си панталона.

	Тя го прави. После идва готиното. Подарявате си много, много оргазми, през нощта, сутринта, а защо не и с години напред.

	Една сутрин тя ще те пита с колко жени си бил.

	Ето тук само е позволено да излъжеш.

	

	 

	



Глава 4

	 

	Братството удари нов таван на арогантността.

	— Все едно ловя зайци с базука — сподели с мен Мадаш, бивш студент.

	Връщаше се от една от най-невероятните свалки в историята на братството. Служителка от Чикаго, Джаки Ким, случайно препрати пиперливия отчет за последната си среща към всички в адрес и в имейла й. Четивото беше плитко като докладите на някои PUA.

	„Значи, на среща съм. Колата, парите, работата, сладурският апартамент, яхтата — която между другото, е само шестместна — маниерите му и фактът, че се целува страхотно, най-вероятно ще доведат до нова среща. Обаче ви казвам, че ако не си подстриже косата и не ми изпрати подарък, ще си остане само първият ми трийсетгодишен приятел.“

	Писмото се превърна в Интернет феномен, препратено беше по целия свят и беше публикувано в „Чикаго Трибюн“. Беше го получил и Мадаш, той веднага изпратил на Джаки съчувствен отговор. Тя му отговорила, че имейлът й я направил известна и че си го препрочитала винаги, когато получавала гадно писмо. Няколко имейла, размяна на снимки и една среща по-късно и Джаки вече беше в леглото на Мадаш. Никакви подаръци, яхти и прически. Чисто съблазняване.

	Успехът на Мадаш задейства мания по подобни свалки. Изведнъж започнахме да възприемаме като нещо нормално да хлътнем в бар и да се приберем с момиче.

	Вижън се обади на компаньонка и й плати 350 долара за един час. Целта му бе да бъде толкова интересен и изкусителен, че тя да плати за следващия час. Успя да й измъкне осемдесет долара, при тарифа двайсетачка на час. Продължиха да се виждат след това безплатно.

	Гримбъл прелъсти деветнайсетгодишно момиче, което разнасяло списания. Била по шорти и с мръсен пуловер, но той пак я изчукал след по-малко от час. И дори не си купил списание.

	Когато чуха за последните изцепки на Мадаш, Вижън и Гримбъл, всички PUA, които стреснати от кризата на Мистъри бяха напуснали братството, се върнаха в играта. И начело на всички търчеше Папа.

	Закле се да учи за приемни изпити, но издържа един месец. После Папа тръгна на работно пътуване из страната. Всяка седмица ми изпращаше списък с PUA, които е посетил. В сряда пътува за Чикаго и ще се види с Орион и Мадаш; после Мичиган и Джаглър, накрая един уикенд в Торонто с Капитан Би Ел (който беше глух) и Номер 9. Следващата седмица с Клиф и Дейвид Екс в Монреал. След това обикаля Калифорнийското крайбрежие, от Сан Франциско, през Лос Анджелис до Сан Диего. С много PUA в чужбина — Лондон, Токио, Амстердам — непрекъснато разговаряше по телефона или онлайн.

	След време започнах да се чудя дали продължава да усвоява играта, или просто се опитва да изгради свой собствен социален кръг. Мисля, че и самият той не бе наясно. Имитираше това, което ме бе виждал да правя: обикалях света, срещах се с различни PUA и накрая станах най-добрият.

	Папа се сдуши особено много с един нов PUA: двайсет и две годишен канадец, открил пикапа, когато майка му случайно влязла в някакъв сайт за съблазняване. Наричаше се Тайлър Дърдън, на героя от филма „Боен клуб“. И като вирус или демагог, сами решете, бе предопределен да промени пътя на братството и всички в него.

	Беше студент по философия в университета „Куинс“ в Кингстън, Онтарио. Друго почти не знаехме — и нямаше да научим. Твърдеше, че бил един от най-големите дилъри на наркотици в Кингстън. Твърдеше, че произлиза от богато семейство. Твърдеше, че е писал строги философски трудове за академични издания. Твърдеше, че е културист. Никой не знаеше дали е така.

	Тайлър помете форумите за съблазняване като ураган. Преди изобщо да сме го срещнали, бе ясно едно — пичът е маниак. Четеше архивите — хиляди и хиляди страници — на всеки майстор в играта. Поглъщаше със светлинна скорост препоръчаните книги, от „Въведение в NLP“ до „Как да овладеем скритото си аз“. За няколко месеца изконсумира всеки ред информация за съблазняване и се прекрои в самобитен авторитет. Пускаше есета в първо лице и доклади, изобилстващи от подвизи и фукни.

	Момчетата му се лепнаха като кламер на магнит. Беше маниакален нов глас, моментален гуру ала направи си сам. Скоро стана и доверен уинг на Папа. Присъедини се към него в името на идеята да се срещне лично с всеки PUA с тъп никнейм. А един от тях, естествено, бях аз.

	Тайлър Дърдън ме засипваше с имейли. Упорито копеле, като мен преди време. Явно се гордееше с провокативността си.

	От години, новопостъпилите в братството нервни AFC, съветвахме да излязат на новобранска мисия — взимаш душ, слагаш готики дрехи, прескачаш до най-близкия търговски център и заговаряш всяка подминала те жена. Много AFC-та установяваха, че това не само им помага да преодолеят свенливостта си, но и че някои момичета дори спират да отвърнат на поздрава им.

	Тайлър Дърдън прегърна нова мисия, проект „Хаос“, в памет на „Боен клуб“. Починът тук бе да изтичаш при някоя привлекателна жена и — преди дори да си отворил уста — да я огледаш от главата до петите, да я пернеш по главата с нещо меко или игриво да я подкачиш.

	Болшинството хора в съблазняване бордовете не мислят, те се подчиняват. Можех да напиша, че играта ми се е подобрила, след като съм смъркал противозачатъчни, пичовете щяха да се юрнат към аптеките. След проект „Хаос“ стотици свалячи по целия свят изневиделица започнаха да блъскат „случайно“ жени с количките си в супера или да ги бутат със саковете във фитнеса. Това не беше съблазняване, а междучасие в първи клас.

	Оттам и идеше чарът му: Тайлър Дърдън придаде на съблазняването игрив и подмолен привкус — за разлика например от бързото съблазняване, което изискваше труд, зубрене и дори упражнения по медитация.

	В същото време на Тайлър Дърдън му куцаше нещо. Вижън го изрита, след като реши, че е надут, неблагодарен гост, който не спира да крънка за нови рутини. Докладите му бяха забавни и убедителни, но всеки път, отвореше ли му се възможност за секс, Тайлър Дърдън свиваше платната.

	 

	 

	



Глава 5

	 

	MSN GROUP: Mystery’s Lounge 

	SUBJECT: Доклад — бърза свалка

	AUTHOR: Тайлър Дърдън

	 

	0'кей, тава се случи преди няма и петнайсет минути, а няма на кого друг да разкажа, освен на вас, момчета.

	Умирах си от скука и прескочих до търговския център „Ридо", в Отава. Идеята беше да се запозная с нови НВ-та за довечера, защото всичките ми AFC приятели бяха с гаджетата си.

	Обиколих центъра, но не открих НВ-та над 7.5. Яко се вкиснах.

	Тъкмо щях да си тръгна, котата засякох новото кафе на „Бустър Джус", с готина червенокоса сервитьорка— 7.5, ката всички шибани мадами в „Ридо“.

	Поръчах сок и era какво се случи:

	 

	Тайлър Дърдън: Кой сок ще ми препоръчаш, „Манго Харикейн" или „Манго Брийз"?

	НВ: „Манго Харикейн".

	Тайлър Дърдън: Супер, ще взема „Бриза".

	НВ: Ха-ха-ха. Какъв бустър искаш?

	Тайлър Дърдън: Какво е бустър?

	НВ: Онова нещо на плаката.

	Тайлър Дърдън: Аха, значи ми се полагат и витамини и енергия, Супер! Направо ще стана нов човек, като го изпия. Жестоко!

	НВ: Ха-ха.

	Тайлър Дърдън: Дай пет!

	НВ: О'кей. (Плясва ръката ми.) Уау! Това е най-готиното, което ми се случва днес.

	Тайлър Дърдън: Скука, а?

	НВ: Аха, мъртвило.

	Тайлър Дърдън: Да ти кажа ли нещо?

	НВ: Какво?

	Тайлър Дърдън: Обичам те.

	НВ: Ха-ха. Ами, о'кей, и аз те обичам.

	Тайлър Дърдън: Супер! Значи ще се оженим. Уау, любовта наистина дебне навсякъде.

	НВ: Ха-ха.

	Тайлър Дърдън: Чакай малко. Я затвори очи.

	НВ: Защо?

	Тайлър Дърдън: Не питай.

	НВ: Да не ми откраднеш касата?

	Тайлър Дърдън: Ти пък. Няма, честна дума. Забрави ли, че те обичам?

	НВ: О‘кей. (Затваря очи.)

	 

	Бар плотът беше доста широк. Наведох се като Супермен в хоризонтално положение и я целунах.

	Тя започна да крещи като полудяла.

	 

	НВ: Аааа! Аааа!

	 

	Хората започнаха да ме зяпат. Онази превъртя, крещеше като заклана, махаше с ръце и прочие.

	Мислех си: „Мамка му, мамка му. мамка му. Знаех си. че все някой ден ще се издъня. Мамка му. трябваше да изчакам повече индикатори за интерес. Това ми е за последно, мамка му!“

	 

	Тайлър Дърдън: Ама чакай, нали ти казах, че те обичам.

	НВ: Аааа! Аааа!

	Тайлър Дърдън: Ъъъ, добре ли си?

	НВ: Ааа! О’кей, пет долара и трийсет и един цента. Аааа!

	 

	Опитваше да възвърне самообладанието си с банални фрази, обаче в паузите продължаваше да врещи.

	 

	Тайлър Дърдън: Успокой се, моля те.

	НВ: Ами, да, добре съм. Как се казваш?

	Тайлър Дърдън: Хайде да не викаш полицията.

	НВ: Не, за компютъра е. Питам всички.

	Тайлър Дърдън: О'кей. Тайлър.

	НВ: Суперготино име.

	Тайлър Дърдън: Благодаря. А ти си?

	НВ: Порън.

	Тайлър Дърдън: Харесва ми.

	НВ: Господи, това беше най-готиното нещо, което ми се е случвало в живота.

	Тайлър Дърдън: Супер!

	НВ: Страшен си! Обичам те! Беше суперготино!

	Тайлър Дърдън: Радвам се. Обещавам, че пак ще дойда. И пак ще те накарам да затвориш очи.

	НВ: Ще стигнем ли по-далеч? (Намига. Намеква за секс, предполагам.)

	Тайлър Дърдън: Няма да те разочаровам. Нали ти казах, че те обичам.

	НВ: Чакам го с нетърпение.

	Тайлър Дърдън: Зад бара изглежда супер, да знаеш. Ще ме разведеш ли?

	НВ: О'кей, ела.

	 

	Мислех си: „Мамка му, направо не мога да повярвам!" Бръкнах в джоба си— там си бяха двата черни презерватива „Лайфстайлс Тъкседо Влак", които Орион ми даде миналия уикенд. Значи можех да й се пусна.

	После тотално превъртях. Мислех си: „Няма да стане! Ами че аз се запознах с нея преди две минути!"

	Буквално петдесет души зяпаха как мацката отвори и ме пропусна зад бара. Сигурно се чудеха какво става, по дяволите. Сконфузиха ме. Като се връщам назад сега, трябваше да го направя. Обаче тогава ме хванаха неподготвен.

	Затова казах само:

	 

	Тайлър Дърдън: Виж, трябва да бягам. 

	НВ: Ще се видим ли пак?

	Тайлър Дърдън: Ами, утре заминавам.

	НВ: А след работа?

	Тайлър Дърдън: Трябва да излизам с приятели. Ще дойда пак утре и ще излезем.

	НВ:  О‘кей. О, господи, супер беше!

	

	На този етап се обърнах и си излязох.

	 

	 

	



Глава 6

	 

	Мистъри се завърна на сцената.

	Номер 9, съквартирантът му, се обади да каже, че са изписали Мистъри и той в момента живее при семейството си. Очаквал го в апартамента следващата седмица. Тайлър Дърдън се бил записал на персонален семинар. Било рано за уроци, но Мистъри трябвало да плати наемаа, Тайлър си бил навил на пръста да се срещне с него.

	— От това емоционално пътуване се завърнах с няколко невероятни мисловни модела — ми каза няколко дни по-късно Мистъри.

	Гласът му беше ясен, съзнанието също. Животът пак бе придобил смисъл. Беше в маниакалната фаза — повече от всякога. В нов тип маниакална фаза. Не само се бе върнал, беше се преобразил.

	— Набелязах целите на живота си. Мотивационните моркови, които всеки си провесва, като в приказката за магарето. Тази година ще изградя базата, чрез която ще засенча Копърфийлд. Аз съм суперзвезда. Мозъкът ми какавидира в пеперуда.

	Питах го изписали ли са му лекарства. Каза, че не са.

	— Много мислих. Изпадам в депресия само когато се самоизолирам. Виж кое ме докара дотук: разривът с Патриша, димната завеса*, която новата мацка ми предложи, кариерата ми засече, бях сам в апартамента. Или за да се мотивирам, трябваше да изградя социална среда — нещо като фирмата на Пуловера в Австралия. До— като бях в болницата, нахвърлих някои бележки по темата. Показах ги на психиатъра си. Дори той остана впечатлен. Ще го нарека проект „Холивуд“.

	[*Когато жената спре да отговаря на обажданията ти. (Вж. речника.) — Бел. прев.]

	Тогава за първи път чух за проекта. Не му обърнах особено внимание. Предположих, че ще свърши като проект „Блис“: мъртвороден план, мисловна мастурбация, поела в салфетка към кошчето.

	— Аз притежавам сиянието — продължи Мистъри. — Сега го разбирам. Суперзвезда съм, и това ми е даденост, също както съм висок. Просто не давам изява на заложбите си. И искам ти да бъдеш звезда с мен.

	Зарадвах се, че се върна. При всичките си недостатъци, имаше чар. Някои биха го нарекли — и с право — нарцисизъм, но Мистъри поне разпознаваше величието, не само в огледалото, но и у околните. Това го правеше толкова убедителен като учител.

	— Пич, аз вече съм звезда. Докато те нямаше, ме избраха за пикап артист номер едно — дори преди теб. Абсолютен хаос. Тия дни ми се обади някакъв тип от Англия, като спял с жена, си представял, че съм аз. Така се чувствал, по-силен.

	Ставаше все по-трудно да оправдая името си. Един от бившите ни ученици, Супастар, готин учител от Южна Каролина, наскоро писа: „Когато умра и отида в рая на свалячите, там ще ме посрещне Стайл, защото той е нашият Бог.“

	Мистъри се разсмя.

	— Ще трябва да свикнеш. Създал си alter ego.

	 

	 

	



Глава 7

	 

	Мистъри искаше да ме ангажира за три цели месеца. Планираше да изнесе семинари в Лондон, Амстердам, Торонто, Монреал Ванкувър, Остин, Лос Анджелис, Бостън, Сан Диего и Рио.

	Нямах време. Трябваше да обърна внимание и на занемарената си кариера. Преди да стана сваляч — или както хлапетата сега ми казваха, PUA, майстор пикап артист, правех нещо, и то се казваше писане. В един друг живот сутрин се будех, още преди да взема душ и да се избръсна, сядах на бюрото и се давех в потно вдъхновение. Пишех, не спях с мадами.

	Сега постепенно започвах да усвоявам номера с момичетата и трябваше да балансирам отново и останалите страни от живота си. Свалките започваха да ми сдухват мозъка. Станал бях твърде зависим от женското внимание, позволил си бях това да се превърне в единствената причина изобщо да излизам от къщи (плюс храната, разбира се.) В процеса на дехуманизация на другия пол бях дехуманизирал самия себе си.

	Казах на Мистъри, че искам да намаля свалките. В Лос Анджелис излизах с осем жени — Надя и Мая, Мика и Хея, Кери и Хилари. Сюзан и Джил. Момичетата си имаха своите нужди, връзката ни бе неангажираща. Знаеха, че се виждам и с други жени. Самите те вероятно излизаха с други мъже. Не знаех, не ми пукаше и не питах. Значение имаше само това, че звъннех ли им, идваха. И обратното.

	На Мистъри не казах само, че вече му нямам доверие. Нямаше да заделям време и се набутвам за самолетни билети, а той пак да ми извърти същия номер. Доверието, казвах на жените, трябва да се спечели. И Мистъри трябваше отново да извоюва моето.

	На Мистъри не му трябваше много време да ме замени с два навити, ентусиазирани уинга: Тайлър Дърдън и Папа. Не бях изненадан. От излизането на Мистъри от болницата, тандемът беше непрекъснато в Торонто, живееха в апартамента му и изсмукваха всеки атом пикап информация от мозъка му.

	Мистъри звънеше всеки ден и ме уведомяваше за напредъка им.

	— Смачках Тайлър Дърдън с играта си. В началото се държа като задник, но го надрасна и ми позволи да го взема под крилото си като ученик.

	— Най-после открих формулата за изграждане на разбирателство с една жена. Готов ли си? — Голяма пауза. — Разбирателството е равно на доверие плюс комфорт!

	— Най-вероятно няма да харесаш Тайлър Дърдън. Най-много ще го търпиш. Прилага мисъл за всичко.

	— Защо го търпиш тогава?

	— Обажда се и казва, че ще намине за уикенда и аз му позволявам. Като таралеж в гащите е, няма начин да не ме изкара от къщи.

	— Значи да го оставя ли да преспи при мен, когато дойдат с Папа?

	— Той е част от PUA братството. Мисли за него като за кофти братовчед, който много пърди.

	След седмица Папа и Тайлър Дърдън цъфнаха на вратата ми.

	Папа изглеждаше почти готин, с кожено яке, слънчеви очила и скъпа памучна риза, незагащена в дънките. Зад него стоеше най- белият неалбинос, който съм виждал. Над овалния му череп стърчеше туфа оранжева коса, като на трол-играчка. Главата си държеше вирната, усмивката приличаше на присадена с пластична операция, чертите му бяха притиснати сякаш от невидим чорап. Онлайн твърдеше, че е заклет културист, но тялото и лицето му бяха като от желе.

	Това беше Тайлър Дърдън. Напомни ми Хийт Майзър от „Една година без Дядо Коледа“.

	Кимна ми. Нямаше поздрав, нито контакт с очи. Не се доверявам на хора, които при първата среща не ме гледат в очите. Все пак измислих оправдание — може и да се стеснява, да иска да създаде добро първоначално впечатление. В постовете си непрекъснато цитираше техниките ми. Възхищаваше ми се, като всички останали. Само че повечето го правеха смирено. А Тайлър Дърдън се опитваше да пребори срамежливостта си с арогантност. Хубаво, и Боно от U2 го прави.

	Вечерта свали гарда. Говори нонстоп, без дори да си поеме въздух между изреченията. Обичаше да обикаля около извода, не да го извежда директно. Беше жертва на синдрома на прекомерното мислене. Главата ме заболя да го слушам.

	— Свалях Мишел — каза например той. — Свалях я здравата. Направо я сдухах от свалки, пич. — Тук отметна глава, сви устни, надигна вежди и започна да кима. Жестът трябваше да наблегне на пикапа, обаче изглеждаше не на място и беше изкуствен. — И тогава цъфна някакъв пич. „Мишел, такава си сладурана. Направо си бомба“. А тя ме погледна и — тук подсмръкна и заговори с плачлив фалцет: — „Много мразя така. Сега никога няма да го харесам. Харесвам момчета, които не ме искат. Мразя тези, които ме искат. Мразя ги.“

	След час дрънканици започнах да проумявам Тайлър Дърдън. За него човешките взаимоотношения бяха програма. Поведението се диктуваше от рамки, зависимости, състояния, валидации и прочие психологически принципи. А той искаше да е Вълшебника от Оз: дребното човече зад завесата, което дърпа конците така, че всички го приемат за великия, всемогъщ владетел на кралството.

	Обичам да си изяснявам нещата.

	А ето и контекстът: Израснал физически дребен и умствено забавен за възрастта си. Баща му, футболен треньор, вдигнал летвата прекалено високо. Толкова откъм биография. Не споделяше много, а не знаех дали и това, което успях да изстискам, е истина.

	Всеки път, когато дойдеше сервитьорката, ме караше да му показвам рутина.

	— Направи реплика за запознаване с ревнивото гадже.

	— Покажи ми IVD (Интерактивна демонстрация на стойност – виж речника).

	— Направи ЕV (Извличане на ценности) на Стайл.

	Започвах да разбирам защо Вижън го изрита. Дърдън сякаш не виждаше човешкото у нас. Не му пукаше какво работим, откъде сме и какво мислим на тема култура, политика и света като цяло.

	Имаше един тънък момент, който той като че ли не разбираше. Ние не бяхме само PUA, бяхме хора.

	 

	 

	



Глава 8

	 

	След вечеря бях планирал специална програма за Тайлър Дърдън н Папа. Хилари, синьокосата стриптийзьорка, с която сразих Хайди Флайс и Анди Дик, играеше в клуб „Спайдър“ в Холивуд. Обадих се на още няколко жени, в това число и на Лори, ирландката, която ме вдъхнови за еволюционната фаза. Предположих, че Тайлър ще иска да се запознае с Гримбъл, затова поканих и него.

	Заварихме Лори и приятелките й на бара. Почти всички мъже ги зяпаха, набирайки кураж да ги заговорят. Запознах ги с Тайлър. След едното „здрасти“, той седна и неловко мълча цели десет минути. За първи път затваряше уста.

	Папа напротив, веднага живна. Свали слънчевите очила и ги сложи на Лори — ход, на който го научи Мистъри в Торонто, когато Папа попита как да попречи на игнорираната жертва да си тръгне. После започна да демонстрира стойност с рутината с усмивките.

	Радвах се на напредъка му. Арбитрите в жанра обичат да казват, че някои просто го имат, други не. Можеш да го разбереш веднага, само като погледнеш човека. Цял живот мислех, че с излъчването се раждаш, а братството се крепеше на идеята, че излъчването се учи като всичко останало. В Папа все още имаше нещо механично, но се движеше в правилна посока. Приличаше на робот с излъчване.

	Докато Папа забавляваше момичетата, с Тайлър Дърдън отидохме да гледаме Хилари в другата зала. Беше в птича клетка и размахваше пред тялото си две огромни ветрила от пера. Мярваш рамо. После крак. Разкошно тяло. Жалко, че повече нямаше да спя с нея.

	— Защо не каза нищо на Лори и приятелките й? — попитах Тайлър.

	— Не знаех какви рутини си им прилагал, а не исках да се повтарям.

	— Виж, нямаш ли си свой характер? Импровизирай.

	Хилари вече беше само по сутиен от пера и съответните бикини. Има невероятно нежна кожа, обаче носът й прилича на клюн.

	При последната ни среща ми каза, че има херпес. Не можах да се прежаля да спя с нея.

	— Хайде да идем някъде другаде — припряно каза Тайлър.

	— Защо? Тук има толкова много момичета.

	Правилно постъпи, като ми каза за херпеса. По-добре, отколкото да беше го запазила в тайна и да се бях заразил. Не биваше да я наказвам за честността й, но параноята не ми позволяваше да спя с нея.

	— Искам да те видя как работиш на място, където не познаваш никого — притискаше ме Тайлър.

	Тя покри тялото си с ветрилото, плъзна ръката си надолу и метна бикините си в публиката. Летяща херпес зараза. Хвана ги някакъв намазан тип с бакенбарди, който ги развя възбудено над главата си. Малък венерически трофей.

	Някой ме хвана за рамото. Гримбъл, с щастливата си риза за свалки.

	— Как е, мъжки?

	— Нищо особено. Какво ще кажеш да заведеш Тайлър Дърдън до „Садъл Ранч“?

	— Ти няма ли да дойдеш? — попита Тайлър Дърдън. — Наистина исках да те видя в действие.

	— Изморен съм. пич.

	— Ако дойдеш, ще ти изиграя имитацията си на Мистъри на тема „Колко много ми липсва сърдечният ми другар Стайл“. Струва си.

	— Покорно ти благодаря.

	Седнах на масата на Хилари.

	— Кои са загубеняците? — попита тя.

	— Пикап артисти.

	— Да, бе.

	— Е, още са млади и се учат. Дай им време.

	Тя хвана лявата си мигла и бавно я свали.

	— Ходи ли ти се в „Ел Кармен“? — свали и дясната си мигла.

	Ако отидех, трябваше да спя с нея. Беше част от уговорката.

	— Не. Трябва да се прибирам.

	Исках да се тествам за всичко. Твърде невротичен бях за всичките тези жени.

	 

	 

	



Глава 9

	 

	Въпреки всичко ми се искаше, като всички останали, да харесам Тайлър Дърдън.

	С Папа обикаляха страната като уинги на Мистъри. Докладите му удариха тавана. Може и просто да се беше гипсирал от мен. Или играта му да се бе подобрила покрай учениците, както стана с мен. Реших засега да го оставя на изпитателен срок.

	В братството имаше няколко направления. Преди една година форумите за съблазняване пишеха главно за Рос Джефрис и бързото съблазняване. После мястото му зае метода „Мистъри“, след това Дейвид Де Анджело и “самонадеян и забавен”. Сега изгряваше звездата на Тайлър Дърдън и Папа.

	Странното бе, че методите се сменяха, жените не. Братството все още бе толкова ъндърграунд, че само шепа жени — ако изобщо имаше такива — знаеха за съществуването ни. Всички тези течения нямаха никакво отношение към жените, а само към мъжкото его.

	А един от най-егоцентричните, Рос Джефрис, изпадаше зад борда. В бързото съблазняване още имаше хляб, но на новото поколение свалячи то изглеждаше също толкова архаично, колкото да купиш на момичето цветя или да я изведеш на сладолед. Това не правеше Рос особено щастлив. И не беше само това. Една вечер заварих на секретаря си съобщение:

	 

	Здрасти, Стайл, Рос е. В скапано настроение съм. Дванайсет и десет е. Обикновено когато ми е скапано, се обаждам на разни хора, които не харесвам и си го изкарвам на тях. Сега обаче няма да го направя. Само ще ти кажа, че не е честно. Нищо няма да ти струва да ме заведеш на още някое парти, нищо че според мен ми дължиш много повече.

	Ако не ми се обадиш, няма да ти се разсърдя. Само ще те изключа от братството на бързото съблазняване и всичко останало. Наистина. Затова си помисли как делото ми промени живота ти, какво ми даде ти в замяна и какво обеща да ми дадеш. Не е честно. Надявам се, че не си такъв.

	Може да звучи все едно, че говоря с женска, не ми пука.

	 

	Разбирах го — тотално го бях игнорирал след онова парти. И щях пак да го заведа някъде само ако успееше с хипноза да заличи спомена как души задника на Кармен Електра.

	Все пак след няколко дни го поканих на вечеря, в името на старото ни приятелство. Не ми беше чак толкова сърдит, основно защото се беше заял с друг: Тайлър Дърдън.

	— От тоя се изприщвам. Жив психар, с пълна липса на човещина. Няма да се изненадам, ако рано или късно се отцепи от Мистъри и започне да преподава на своя глава. Притеснява се, когато е с хора над неговото ниво. А вече твърди, че е по-добър от Мистъри.

	Приписах коментара на параноята на Рос, но Тайлър Дърдън скоро ме опроверга.

	И според Мистъри, всичко беше по моя вина.

	— Семинарите вече не ме кефят — оплака се той. Обади се от Ню Джързи, където дремеше с Тайлър Дърдън и Папа в дома на един PUA, Гарвелъс, изобретател на играчки. — Забавно е само когато та си ми уинг.

	Бях поласкан, въпреки че семинарите не се предполагаше да са забавни; както подсказваше и името, си бяха работа.

	— А и целите ми се промениха — продължи Мистъри. — Преди исках внимание. Сега търся любов. Искам жена, от която да ми се подкосяват краката, примерно певица или суперготина стриптийзьорка.

	Неизбежният разрив не закъсня.

	Мистъри отлетя с Тайлър и Папа за поредния тур семинари в Англия и Холандия. Докладите бяха ласкателни, търсенето голямо. Тайлър Дърдън и Папа съответно останаха да проведат още няколко семинара. Бяха във ваканция и мъжките сказки как се свалят жени сигурно им се нравеха много повече като източник на доходи, отколкото тикането на количка със сладолед.

	Мистъри позвъни веднага, щом се прибра в Торонто.

	— Баща ми е пътник, рак на белите дробове. Странно, но първият, на когото се сетих да се обадя, беше ти.

	— Добре ли си?

	— Аз да, но майка ми плаче. За първи път. Баща ми все повтаряше как иска да излеем на гроба му уиски и брат ми сега казва: „Дано няма нищо против да е филтрирано през пикочния ми мехур.“

	Засмя се. Изстисках немощен смях, заради него. Не се получи. Не беше смешно за хора, които не мразеха стария.

	Междувременно Тайлър Дърдън и Папа се развяваха из Европа. В началото в общи линии преподаваха материала на Мистъри. До една нощ в Лондон, когато попаднали сами на безбрежния площад Лийчестър, свърталище на хипита, клубни натури, туристи, играчи и пияници, и родно място на амогинга.

	AMOG-ът е алфа мъжкарят на групата, вечният трън в очите на свалячите. Няма нищо по-унизително от това в гръб да ти цъфне вонящо на алкохол животно, да те повдигне през кръста и се подиграе пред момичетата, които обработваш, с това как си се издокарал. AMOG-ът е живото доказателство, че ти не си популярна личност, само загубеняк с претенции.

	Тайлър Дърдън вероятно беше най-големият загубеняк от всички нас, но компенсираше излъчването и маниерите с анализи. Беше последовател на социалния деконструктивизъм и поведенческия микромениджмънт. Наблюдаваше човешките отношения и после ги разбиваше на физически, вербални, социални и психологически компоненти. Амогингът — да изхвърлиш конкурентния мъжкар от сета — допадаше на подмолната му природа. Мадамата на копелето, тормозило го в гимназията, го привличаше много повече от жената, седнала сама в някое кафене.

	Тайлър Дърдън наблюдаваше невербалния език, с който AMOG-a подбива статуса му в сетовете, погледите, с които сигнализира на момичетата, че ги приближава загубеняк, анализираше начина, по който го тупаше по гърба така, че да изгуби равновесие. Скоро започна да отделя повече време на AMOG-a, отколкото на жените, и бавно и методично изготви нов социален ред, в който силният елиминира слабия, умният — силния.

	Вече нищо не можеше да спре PUAта. Можеха да крадат гаджетата изпод невярващите очи на пичаги с габарити на хладилник. Навлизахме в една опасна територия.

	 

	 

	



Глава 10

	 

	MSN Group: Mystery's Lounge

	Subject: AMOG тактики

	AUTHOR: Тайлър Дърдън

	 

	Напоследък се занимавам с едно нещо, може да ви се види любопитно.

	Преобладаващата част научих от европейските свалячи, докато се опитвах да им отмъкна сетовете и да им попреча те да направят същото с моите. Пичагите тук не са толкова нахални като в Америка. Повечето имат стил и игра, която си поставих за цел да разбия.

	Всичко по-долу е проверено сигурно стотици пъти на практика.

	 

	AM0G: Здравейте, момичета, как е?

	PUA: Здрасти, пич. (Вдига ръце, все едно се предава.) Ще ти платя сто долара веднага, ако разкараш тези момичета оттук.

	 

	(Момичетата казват нещо от типа: „Не, не, обичаме те, PUA." Започват да се кикотят и да ти се натискат, което скофтва онзи.)

	 

	AM0G: (Подава признаци, че ще се дърли.)

	PUA: Ха, ха, пич, да не искаш да се бием? Ха, ха. Ами, добре. Ама дай да го направим като хората. Първо канадска. После ще правим лицеви опори с една ръка.

	 

	(Започва да загрява и пита: „Какво ще кажете, момичета?" Те дуднат колко е силен. AMOG-ът излиза пълен глупак, защото се е мъчил да впечатли момичетата с физическото си превъзходство.)

	 

	AM0G: Хайде, де, да те видим какво можеш. Я вдигни тези мадами. Досега се справяше страхотно.

	PUА: Не знам дали ще успея да ви изненадам с нещо, вас лондончаните (или спортните натури, гъзари и прочие). Много сте печени.

	 

	(Идеята е да го заядеш с каквото знаеш за него, даже и да няма отношение към ситуацията. Ще се почувства неловко, а това ще проличи в жестовете му.)

	 

	AMOG: Това на ризата ти да не е сфинктер? Пич, имаш нужда от бодигард, ще знаеш.

	PUA: Ами нали затова ти се лепнах. Помогни ми, човече, моля те. Само те погледнах и разбрах, че си роден да ми пазиш сфинктера.

	 

	(Този лаф наистина ми го казаха и честно, изкефи ме. Затова попаднете ли на AM0G, наясно с играта, ще трябва да стигнете по-далеч. Бъзикайте го, че се натиска да ви стане приятел или пускайте майтапи как ще го наемете да ви върши черната работа. Кажете нещо от типа, „Страшен комик си, ама няма какво да се хабиш пред мен, аз без друго вече те харесвам". Или „Готин, страшен си. Трябва да ти платя да ми оправиш уебстраницата".)

	 

	AM0G: (Започва да ви бута, за да демонстрира надмощие.)

	PUA: Хей, хей, не си падам по пичове. Гей клубът е през две преки оттук. Долу лапите, готин.

	 

	(Момичетата се смеят, а той започва да доказва, че не е гей.)

	 

	AM0G: (Навира ви се в лицето.)

	PUA: (Мълчи.)

	 

	(Не слизайте на нивото му. Ще се опита да се изкара по-алфа от вас м ако вие не откликнете, това в крайна сметка ще го направи бета. Друг трик е да намигнете на момичетата и да си тръгнетете ще ви последват).

	 

	Ето още няколко съвета:

	 

	Ако AMOG-ът е с момичетата, които свалям, целта е да го неутрализирам. Ако току-що се е запознал с тях, да го издухам.

	Амогингът действа най-добре в комбинация със съответните жестове. Трябва да произнасяте горните реплики усмихнат. Ако е възможно, му забийте лакът в гърдите или го цапнете по гърба така, че да се задави с пиенето си, всичко това под претекст, че сте дружелюбен. После (наистина ми се е случвало) му казвате: „феър плей, приятел", и подавате ръка. Когато той подаде ръката си, я издърпвате в последната минута. Бъзикайте го непрекъснато.

	От AMOG-a може да има и полза. Той събира момичетата, вие ги сваляте. Често го използвам. Оставям пича да обработи мацката и да покачи цената й, после отивам и го елиминирам. Мадамите вече са възбудени и са под пара. Минавал съм с този номер в поне 90 процента от сетовете с AM0G.

	Да ви е сладко.

	

	 

	



Глава 11

	 

	Мистъри избесня, когато докладите от лондонските семинари на Тайлър Дърдън и Папа се появиха в списъка на Клиф. Не заради амогинга, тандемът заслужаваше овации за това. Разстрои се, че Тайлър Дърдън и Папа са основали свой собствен уебсайт и конкурентна фирма. Мистъри наричаше семинарите си уроци по социална динамика. Тайлър Дърдън и Папа наричаха техните „Реална социална динамика“ (RSD).

	Папа подходи към съблазняване бизнеса по същия роботски начин като към свалките. Копира модела на Мистъри до запетая. Мистъри взимаше по шестстотин долара. Тайлър и Папа също. Мистъри провеждаше семинарите си в рамките на три нощи. Тайлър и Папа също. Мистъри започваше уроците в 20:30. Тайлър и Папа също.

	Тайлър Дърдън и Папа твърдяха, че Мистъри им е разрешил да провеждат семинарите, Мистъри твърдеше, че двамата са използвали списъка му с клиенти, без изобщо да го питат. Когато тандемът изчерпа списъка, се обърнаха към форумите по бързо съблазняване и отмъкнаха хляба на последователите на Рос Джефрис. А преди Рос да се усети, вече бяха стартирали групи навсякъде, започвайки с PLAY (Players Los Angeles Yahoo) в Южна Калифорния.

	Мистъри ограничаваше семинарите си до шестима души, Папа и Тайлър сместваха десетки. Беше си анархия, но двамата се къпеха в пари. На почти всеки семинар Папа лично избираше ученик — без значение кой, дори да беше девствен — и го назначаваше за гост— инструктор на следващия семинар. Скоро Папа се сдоби със собствена банда уинг-и, които транспортираше на всички семинари— Джлейкс, караоке певец от Сан Франциско, Сикбой, нюйоркчанин с квадратна челюст, подвизаващ се в модната индустрия, Дриймуивър, студент последна година в Калифорнийския университет и бивш ученик на Мистъри, и дори Екстрамаск.

	Въпреки всичко това Мистъри продължаваше да допуска Тайлър и Папа да отсядат при него и да черпят от мъдростта му при всяко тяхно посещение в Торонто. Кога го попитах защо, отговори, „Обграждай се с врагове, не с приятели“. Сигурно знаеше какво прави предвид разкошното клише.

	Успехът на Тайлър и Папа отвори очите на братството за неща. Първо, всеки може да води семинари. Не ти трябва особен талант да покажеш две момичета на някой пич и да му кажеш: „Иди установи контакт“. Второ, търсенето в съблазняването е гъвкаво. Мъжете нямаше да пожалят пари, за да разрешат проблемите си.

	Мистъри бе направил фатална грешка: Не караше учениците си да подписват клетвени декларации, че ще пазят в тайна наученото. И сега духът избяга от лампата. Един по един мъжете проумяваха, че могат да инвестират всички отдадени на изучаването и практикуването на съблазняването часове — повече, отколкото прекарваха със семейството си, в училище, на работа или с приятелите си от реалния живот — и в друго, освен в тлъсти хонорари за венеролозите. Падахме се създатели и бенефициенти на знание, на светлинни години пред останалите водещи полов живот обитатели на планетата. Бяхме разработили една напълно нова парадигма в сексуално отношение — която даваше преимуществото, или поне илюзията за преимущество, на мъжа. И за която имаше пазари.

	Орион, от серията видеокасети „Вълшебни връзки“, стартира дневни семинари в търговски центрове и колежански кампуси.

	Две PUA, Хармлес и Скематик, започнаха да рекламират семинарите си, за всеобща изненада, предвид това, че Скематик изгуби девствеността си само месец по-рано.

	Бадбой, харизматичен хърватски PUA, уцелен от снайпер през войната, който куцаше и бе с полупарализирана лява ръка, стартира компанията „Живот на плейбой“. Учениците летяха до Загреб за да научат как се става алфа мъжага. В процеса на обучение удряха Бадбой в корема и крещяха с все сила: „Майната ти, Бадбой!“ Средната месечна заплата в Хърватия беше 400 долара: семинарите на Бадбой струваха по 850 на човек.

	Уайлдър и Сенсей, и двамата завършили метода „Мистъри“, водеха семинари „Въведение в пикапа“ в Сан Франциско. Появи се мистериозен уебсайт, предлагащ книгата „Обяснение на неговете”. Вижън напусна работа и се захвана с еднолични семинари.

	Един от служителите на Пуловера пусна сайт на тема съблазняване и серия продукти. Трима колежани от Лондон — Ейнджъл, Риоби и Локсток — стартираха семинари по Въздействие и Взаимодействие. Дори Прайзър, любителя на проститутки, извади отнесен курс на DVD, „Елементарно въведение в съблазняването“, което се продаваше като чудесна комедия.

	Накрая в мелето се включиха и Гримбъл, и Тутаимър, като всеки разработи свой метод и го описа в електронна книга. Гримбъл направи петнайсет бона за една седмица. Тутаймър се задоволи с шест хиляди.

	Братството кипеше от бизнес идеи.

	Реших, че е време да предприема нещо. Достигахме критичната точка.

	Бях в братството от година и половина. Време бе да предявя претенциите си към субкултурата на съблазнителите, преди друг писател да ме измести. Време бе да се разкрия. Да си напомня, че освен PUA съм и писател. Имах кариера. Обадих се на един познат редактор в рубриката „Стил“ на „Ню Йорк Таймс“. Името ми се видя подходящо.

	Никой не пускаше онлайн истинското си име; обръщахме се един към друг с никнеймите си. Дори Рос Джефрис и Дейвид де Анджело бяха псевдоними. Реалният ни живот и имената нямаха значение. Всички в братството ме знаеха като Стайл. Малцина, ако изобщо имаше такива, знаеха истинското ми име или че пиша за „Таймс“.

	Не беше лесно да одобрят материала ми. Нужни ми бяха два месеца лавиране с редактори и хиляди чернови. Искаха повече скептицизъм. Искаха доказателства за силата на различните гуру. Искаха да призная скритата порочност на техниките. Като че ли не можеха да повярват, че тези хора и техният свят наистина съществуват.

	 

	 

	



Глава 12

 

	През нощта, преди да бъде публикувана статията за двойния ми живот като пикап артист, спах на пресекулки. Бях създал Стайл, сега щях да го убия с две хиляди думи вестникарска хартия. Сигурен бях, че всички в братството ще се вбесят от предателството ми. Сънувах кошмари, как пред дома ми с факли се събират тълпи свалячи.

	При всичките притеснения реакцията ме свари неподготвен. Защото такава нямаше.

	Разбира се, чуха се гласове, че братството е разголено и потенциално съсипано. Имаше такива, които не харесаха тона на статията, а Мистъри мрънкаше, че го наричам пикап, а не венузиански артист, последният му неологизъм. Но авторитетът на Стайл бе в безопасност: до такава степен се бях идентифицирал с братството, че свалячите по цял свят ме възприемаха първо като пикап артист и едва тогава като журналист. Вместо да се гневят на подлия Нийл Строс, се гордееха, че Стайл е пуснал статия в „Ню Йорк Таймс“

	Бях потресен. Вместо да убия Стайл, го направих още по-силен. Свалячи проверяваха името ми в Интернет, поръчваха книгите ми онлайн или пускаха дълги материали за кариерата ми. Колкото и да е невероятно, когато ги помолих да не мешат реалния свят с онлайн идентичността ми — особено не исках познатите ми жени да попаднат на докладите, които бях писал за тях, — те се съгласиха. Или още държах юздите.

	Още по-учудващо беше, че не исках да напусна субкултурата. Младите ми се възхищаваха. Бях постигнал целта си като пикап артист, но по пътя съвсем случайно попаднах и на другарския дух и усещането за принадлежност, убягвали ми цял живот. Независимо дали това ми харесваше или не, вече бях неделима част от братството. Другите с право не се шокираха, нито се чувстваха предадени. Аз бях един от тях.

	Статията почти не оказа ефект и върху жените в живота ми, вече им бях разказал за братството и участието си в него. При това открих един любопитен феномен: когато разкриех на някоя жена, че съм пикап артист, тя пак спеше с мен, но ме караше да изчакам седмица или повече, само за да си докаже, че е по-различна от останалите момичета. Ако й кажех истината, след като съм спал с нея, жената обикновено го приемаше на майтап или с интерес, и не приемаше, че съм й прилагал триковете. Толерансът й към братството обаче траеше само докато скъсаме. Проблемът да си пикап артист е, че жените ценят концепции като искреност, неподправеност, доверие и емоционална връзка. А техниките, толкова ефективни при започването на една връзка, са в противоречие с всички принципи на поддържането й.

	Скоро след излизането на статията ми се обади Уил Дейна, редактор в „Ролинг Стоунс“.

	— Ще пускаме интервю с Том Круз.

	— Супер.

	— Аха. Той иска ти да го вземеш.

	— Ще ми разясните ли подбора си на местоимението. Какво точно имате предвид под „той“?

	— Том Круз поиска специално теб.

	— Защо? Никога не съм взимал интервю от актьори.

	— Прочел е статията ти в „Таймс“. В момента е в Европа, търсят място за снимки на „Мисията невъзможна“. Но като се върне, иска двамата да отидете на уили школа.

	— Какво е това?

	— Учат те да правиш уилис*.

	[* Каране на задна гума и подобни трикове в мотоциклетизма. — Б.прев.]

	— Сигурно ще е забавно. Добре.

	Не споменах, че никога не съм се качвал на мотор, което обаче бе в предните редици на съблазняване уменията, конто исках да придобия — преди уроците по самоусъвършенстване и след бойните изкуства.

	

	 

	


Стъпка 7

	Изолиране на място за съблазняване

	 

	„При структурно най-близкия ни аналог — приматите — мъжкият не осигурява храна на женската. Бременна, тя бавно напредва в джунглата и се грижи за себе си. Той може да се бие, за да я защити или за да я притежава, но не се грижи за прехраната й.

	Маргаред Мийд, „Мъж/жена“

	 

	 

	



Глава 1

	 

	Откакто се присъединих към братството, това бе първият човек, който не ме разочарова.

	Казваше се Том Круз.

	— Ще стане страхотно — поздрави ме той при срещата ни в школата. Усмихна се, направи ми комплимент за приключенския дух и дружелюбно ми заби лакът в ребрата — точно амогинг жеста, описан от Тайлър Дърдън в Лондон.

	Беше с черни кожени дрехи, съответния рокерски шлем в ръка и двудневна брада.

	— Тренирам скокове от фургон. — Посочи ми караваната до пистата. — По-големи са от тази, но не е особено трудно.

	Присви очи към возилото и си представи предстоящия подвиг.

	— Е, скокът не е труден. Трудно е приземяването.

	Цапна ме по рамото.

	Том Круз беше перфектен представител на породата си, AMOG, на когото Тайлър Дърдън, Мистъри и всички в братството се опитваха да подражават. Идеше му отвътре без видимо усилие да доминира, физически и психически, във всяка компания. Беше и олицетворение на всичките шест от петте качества на алфа мъжкаря. Почти всички в братството бяха усвоявали жестовете от филмите му и редовно използваха термини от „Топ Гън“. Имах да го питам толкова много неща. Но първо трябваше да проверя нещо.

	— Защо избра точно мен за интервюто?

	Излезе вятър и ни засипа с облак прах от пистата.

	— Хареса ми статията ти в „Ню Йорк Таймс“ — отговори той. — За свалячите.

	Значи беше вярно.

	Присви очи, знак, че темата е сериозна. Лявото му око бе затворено малко повече от дясното, което му придаваше изражение на дълбока концентрация.

	— Мъжът, за когото пишеш в статията си, наистина ли твърди, че е прототип на героя ми от „Магнолия“?

	Говореше за Рос Джефрис. Една от претенциите му бе, че е вдъхновението за Франк Ти Джей Маки в „Магнолия“ на Пол Томас Андерсън. Круз играеше Маки: арогантен учител по прелъстяване с бащински комплекси, които на семинарите си носи микрофон и повтаря на учениците си да „уважават члена“.

	— Не е правилно — продължи Круз. Глътна хапче сол и го прокара с гълток от бутилка минерална вода. — Не е вярно. Наистина. Идеята си беше на ПТА. — ПТА е Пол Томас Андерсън. — Онзи изобщо не е Маки. Не е Маки. — За Круз като че ли бе важно да уточним това. — Работих с Пол Томас Андерсън върху ролята четири месеца. Изобщо не съм използвал онзи пич*.

	[*Въпреки това в интервю за „Криейтив Скрийнрайтинг“ от 2000, на въпроса откъде е дошла идеята за Ти Джей Маки, Пол Томас Андерсън действително споменава, че е проучил Рос Джефрис. — Бел. авт.]

	Круз ме качи на мотора си 1000 СС Триумф и ми показа как да стартирам двигателя и да сменям скоростите. После се юрна да прави уилис, а аз се влачих с пет мили в час на свръхмощния му мотор. След това ме покани във фургона си. Стените бяха покрити със снимки на децата, които бяха осиновили с бившата му съпруга Никол Кидман.

	— Този Джефрис подражава ли на Маки след филма? — попита той.

	— Арогантен и мегаломан е като Маки. Но не е толкова алфа мъжкар.

	— Ще ти кажа нещо. — Седна зад масата, на която бяха сервирани миниатюрни сандвичи и студени закуски. — Когато изнесох монолога на Маки, не казахме на публиката какво точно правим. Пичовете наистина се впрегнаха. Накрая с ПТА трябваше да излезем на сцената и да кажем: „Вижте, искаме да ви кажем, че целта и средствата на този персонаж не са добри. И не е прав.“

	Пак поучения. Първо Дъстин, после Том Круз. Не разбирах. Какъв е проблемът да усвоиш отношенията с жените? Нали така оцелява човечеството. Чиста еволюция. Тогава защо да не се поизпотя и да стана спец по темата, като с всичко друго, което съм правил през живота си? Кой казва, че може да взимаш уроци по мотоциклетизъм, но не и по контакти с жени? Все някой трябва да ти покаже как се стартира двигателя и как се превключва на по-висока скорост. А и не вредях никому. Нито една жена не се бе оплакала, не лъжех, не засягах никого. Жените искаха да бъдат прелъстени. Всички го искаме. Така се чувстваме желани.

	— Изнесохме им онази реч, защото мъжете приеха думите на доверие и се вживяха прекалено много. Затова с ПТА им казахме: „Хей, я по-леко“.

	Исках да му го кажа. Прелъстяването прелъстява. А не можах. Круз си спомни онази реч и се разсмя. А той не се смее като обикновените хора. Смехът му изпълва помещението и те повлича със себе си. Ти също започваш да се смееш, но спираш, когато майтапът се изтърка. На този етап обаче смехът на Круз достига кресчендо. Ха-ха, хе-хе. Ти се опитваш пак да се разсмееш, защото това се очаква от теб. А не излиза, не е естествено. Понякога между хилежите вметва по някоя реплика — в случая „Не е истинско“. После спира, пак внезапно, и ти изпитваш облекчение.

	— Добре — казах, след последния дъх неловък смях. — За теб е лесно да го кажеш.

	Следващата седмица заедно обикаляхме сциентоложки центрове. Не е тайна, че Том Круз е член на Сциентоложката църква — религия, група „Помогни си сам“, благотворителна организация и философия, основана през 50-те от автора на научна фантастика Л. Рон Хабърд*. Но до този момент Круз не бе допускал журналист в точно тази част от живота си.

	[* Американски фантаст (1911— 1986). — Бел. прев.]

	Колкото повече научавах за Л. Рон Хабърд, толкова по-ясно разбирах, че е бил същият тип човек като Мистъри, Рос Джефрис и Тайлър Дърдън — коварно умни мегаломани, които знаят как да синтезират огромния си запас от знания и опит в основани на личността им търговски марки, които после продават на недоволните от живота. И четиримата вманиачено проучваха принципите, ръководещи човешкото поведение, но етиката и мотивацията зад употребата на тези принципи ги превръщаше в спорни фигури.

	Последния ден Круз ме заведе на обиколка на Сайънтолъджи Селебрити Сенгър в Холивуд. Видях ученици, които се обучаваха да използват е— метри, устройство, измерващо проводимостта на кожата. Връзват към тези устройства любопитен гражданин, посетил черквата, и му задават въпроси. После заедно преглеждат резултатите и интервюиращият му казва точно защо трябва да се присъедини към църквата.

	Учениците бяха разпределени по двойки и разиграваха различните сценарии, които могат да се паднат на интервю. Пред всеки бе отворена дебела книга. В нея се съдържаше всяка дума на интервюиращия (или одитора, според тяхната терминология) — всяка реакция при всяка ситуация. Нищо не бе оставено на случайността. Пито една заблудена душа нямаше да избяга.

	Това, което репетираха, си беше вид пикап. Без стройна структура, репетирани ругани и тактики за елиминиране на проблемите нямаше да има новопопълнения.

	Едно от нещата, които ме дразнеха в свалките, бе че трябва да повтарям едно и също. Писнало ми бе да питам момичетата дали вярват в магии, дали искат да направят теста с най-добрите приятелки, дали знаят, че носът им мърда, когато се смеят. Просто исках да отида в някой сет и да кажа: „Обичайте ме. Аз съм Стайл!“

	Но след срещата с одиторите започнах да мисля, че рутините може все пак да не са помощните колела, а самият велосипед. На тях се гради всяка форма на демагогия. Религията е пикап. Политиката е пикап. Животът е пикап.

	Всеки ден избираме рутина, за да накараме хората да ни харесват, да постигнем целите си, да разсмеем някого или да избутаме още един ден, без околните да разберат колко много ги мразим.

	След обиколката с Круз обядвахме в ресторанта на центъра. Круз беше бръснат, с лъснали бузки и тъмнозелена тениска с остро деколте, която прилягаше на тялото му като ръкавица. Поръча внушителна по размер пържола и започна да ми разкрива ценностната си система. Вярваше в новото, в добре свършената работа, в стремежа да надскочиш най-вече и единствено себе си. Имаше силна воля, мотивация и светоглед. Всички въпроси и проблеми се решаваха първо в диалог между Том Круз и вътрешното му аз.

	— Не разчитам на околните — ми каза той. Аз съм от хората, които ако са убедени, че са прави, не се допитват до чуждо мнение. Винаги съм взимал решенията сам — в кариерата и в живота.

	Круз се наведе напред и скръсти ръце. Главата му се падаше на нивото на масата. Придружаваше думите си с жестове, едва доловими, например притваряше очи. Беше роден да продава: филми, себе си, сциентологията, теб. Нахвърляше ми се всеки път, когато се критикувах или извинявах.

	— Съжалявам — казах, докато обсъждахме една моя статия. — Не исках да звуча като другите писатели.

	— Защо се извиняваш? Защо да не си писател? Кои са другите? Талантливи хора, пишещи за неща, от които хората се интересуват. — После продължи подигравателно: — Не, ти искаш да си от тези, които са оригинални и имат излъчване.

	Беше прав. Мислех, че съм приключил с гурутата, но имах нужда от още един. Том Круз ми показа от сериозната игра повече от Мистъри, Рос Джефрис, Стив Пи или баща ми.

	Изправи се и силно стовари юмрук на масата — в AMOG стил.

	— Защо не искаш да си като тях. Бъди като тях. Сериозно, няма да съжаляваш.

	O’кей. Круз каза, че няма да съжалявам. Точка.

	Докато разговаряхме, разбрах, че не съм срещал човек с по-здрави възгледи. Което беше притеснително, защото почти всяка негова идея фигурираше някъде из внушителните писания на Л. Рон Хабърд.

	Открих това, когато Круз накара сциентоложкия си адютант да донесе голяма червена книга. Отвори я на кода за поведение и ми го разясни точка по точка — давай добър пример, изпълнявай задълженията си, не чакай похвала, одобрение или съчувствие, не прави компромиси със себе си.

	Когато обеща да ми изпрати покана за годишния сциентоложки бал, започнах да се притеснявам, че целта му изобщо не свършва със статията в „Ролинг Стоунс“. Искаше нова кръв за сциентологията. В такъв случай не беше познал. Най-малкото ме въвеждаше в един кръг познание, от което можех да черпя, както от трудовете щ Джоузеф Кембъл*. учението на Буда или текстовете на Джей Зи.

	[* Американски учен, писател и оратор (1904— 1987), известен най-вече с изследванията си по сравнителна митология и религия. — Бел. прев.]

	След обяда и лекцията Круз ме покани в президентския офис за да се запозная с майка му, която карала курс в същата сграда.

	— Нека те попитам нещо друго за онази статия — подхвърли той пътем. — Голяма част е посветена на опитите да контролираш хора и манипулираш ситуации. Можеш ли да си представиш усилията, които се влагат за това? Кой знае какво ще постигнат твоите хора, ако ги влеят в нещо конструктивно.

	Интервюто завърши. Статията бе публикувана. С Том Круз ще се срещнем пак. Аз ще съм различен, но той ще е същият. Никога няма да се промени. Круз е AMOG — и ме подложи на амогинг. Но не успя да ме покръсти.

	Просто църквите ни бяха различни.

	

	 

	



Глава 2

	 

	Моята църква обаче все още предстоеше да бъде създадена.

	Том Круз беше прав: усилията ни трябваше да бъдат впрегнати За нещо конструктивно, нещо отвъд самите нас. След статията в Таймс“ имах чувството, че работата ми в братството не е приключила. че всичко това води нанякъде. Сега знаех накъде: Проект Холивуд, нашата „църква“ на разтворените крака.

	Прояснението ме споходи на рождения ми ден. Няколко PUA ми устроиха купон в „Хайландс“ — холивудски клуб. Поканиха почти всички, които бях срещнал през последната година. Дойдоха около триста гости, плюс още двеста, които цъфнаха в клуба, просто защото беше събота вечер. Бяха и големите имена: Рик Ейч, Рос Джефрис, Стив Пи, Гримбъл, Барт Багет (специалист по анализ на почерците), Вижън и Арт (звезда от собствената му поредица видеокасети със сексуални техники).

	Въпреки тежката кавалерия в играта, конкуренция нямах, защото нощта си беше моя. Бях облечен като денди, с дълго черно сако с едно копче и кремава риза с ружчета на ръкавите. Бях заобиколен от жени: креватни приятелки, познати, непознати. Разговорите ми траеха максимум две минути. Нямах време да подхвана играта.

	Жените ми правеха комплименти за външността, тялото и дори задника ми. В хода на вечерта четири момичета ми връчиха телефонните си номера. Едната каза, че имала среща с приятеля си, но искала да се измъкне и да купонясва с мен; другата ми даде не само телефона, а и адреса си. Бяха все непознати момичета, а две дори не бяха в клуба заради рождения ми ден. Не ми трябваха рутИни, гаджеразбивачи, номера или уинги, само голям джоб за всичките листчета с телефони.

	На края ми се представиха и две порнозвезди. Едната се казваше или Девън или Дивън, другата имаше големи зъби. Говорихме половин час и те през цялото време ми се слагаха. Беше като и Торонто, когато ме взеха за Моби — само дето този път знаеха, съм Стайл.

	Мистъри наскоро бе разработил нова теория за социалното взаимодействие, която в общи линии постановяваше, че жените непрекъснато преценяват стойността на мъжа, за да определят дали евентуално би им помогнала да постигнат целите си, а именно оцеляване и възпроизвеждане. Ползвах се с най-високия социален статус в клуба. Както повечето мъже по павловски си падат по всичко що е слабо, русо и с големи или красиви цици, така жените откликват на статуса и социалното признание.

	Накрая се прибрах с Йоана, дребничка, закачлива стриптийзьорка с големи ококорени очи. Докато се търкаше в мен през дрехите, ме попита:

	— Какво точно работиш?

	— Моля? — Не можех да повярвам, че ми е задала точно този въпрос, но тя явно се нуждаеше от информацията, за да си обясни статуса ми на купона и привличането, което изпитва към мен.

	— Какво работиш? — повтори тя.

	И тук дойде прозрението: свалките са за загубеняците.

	Свалките неусетно се бяха превърнали в цел на пикапа. А целта на играта не е да станеш добър в свалките. Всяка нощ там става нещо ново. Не градиш нищо повече от набор умения. С мадама за рождения ден ме уреди не свалката, а стилът ми на живот. Изграждането там е кумулативно. Всичко, което правиш, има значение и те приближава до целта.

	Стилът на живот го носиш на показ. Парите, славата и добрата външност може да помогнат, но не са задължителни. По-скоро ти е нужно това, което крещи: „Дами, зарежете скучния си, непълноценен живот и елате в моя вълнуващ свят, пълен с интересни хора, нови усещания, купон, лесен живот и сбъднати мечти.“

	Свалките бяха за ученици, не за майсторите в играта. Време бе да отведем това братство на следващия етап, да обединим ресурсите си и изградим стил на живот, при който жените сами да идват при нас. Време бе за Проект Холивуд.

	Мистъри долетя веднага.

	Беше единственият, който не се страхуваше в името на мечтите си да поема рискове и да внася промени. Всички други казваха, „по- късно“. Мистъри казваше „сега“, което за мен е вълшебна дума — защото „по-късно“ обикновено значи никога.

	— Сега е моментът, Стайл — каза в апартамента ми в Санта Моника. — Да основем тая простотия. Свалките наистина са за загубеняците. Да, по-добре е да си загубеняк с мадама в леглото, обаче тук ние говорим за шампионското ниво на играта.

	Знаех, че ме е разбрал.

	Според книгите по „студено четене“, всички човешки проблеми попадат в една от трите категории: здраве, богатство или отношения. Дошъл бе мигът да подпалим всеки цилиндър от битието си, да последваме кодеиновите дрънканици на Мистъри и да обединим сили отвъд НВ-тата. Бяхме нещо повече от сбора на пенисите си.

	Първата стъпка към реализирането на Проект Холивуд бе да намерим в Холивуд Хилс къща, по възможност близо до клубовете на Сънсет, с повечко спални и джакузи. После трябваше лично да изберем най-достойните от братството за съквартиранти.

	Може би не трябваше пак да се доверявам на Мистъри, само че този път нямаше да бъда зависим от него. Името му нямаше да фигурира в договора. Нито пък моето. Открили бяхме трета страна, която щеше да поеме риска и отговорността.

	Третата страна живееше в хотел „Фурама“ и се казваше Папа. Оценките му не стигнаха за право и вместо това записа бизнес в „Лойола Меримаунт“ в Лос Анджелис. В деня, в който се премести от Уисконсин в Лос Анджелис, Папа стовари багажа си в хотела до летището и цъфна с такси в апартамента ми, където близо двуметровият Мистъри спеше на много по-късата ми кушетка.

	— Тримата, преобърнали живота ми — каза Папа, седнал в крака, та на Мистъри. — сте вие двамата и баща ми.

	Косата му сега беше вдигната с гел. Като че ли спортуваше. Оставих го да говори с Мистъри и изтичах да донеса нещо за хапваме

	Когато се върнах. Папа вече бе мениджър на Мистъри.

	— Сигурен ли си, че знаеш какво правиш? — попитах Мистъри. Не можех да повярвам, че ще остави едно бивше протеже и на стоящ конкурент да му е мениджър. Мистъри беше новатор. Ако Рос Джефрис бе Елвис на съблазняването, Мистъри беше „Бийтълс". Тайлър и Папа бяха просто New York Dolls: нагли, шумни и всички ги мислеха за обратни.

	— Папа обича бизнеса и може да поема семинари всеки уикенд — отговори Мистъри. — За мен остава само да ги удостоя с присъствието си.

	Папа, маниак на тема социални мрежи, бе в непрекъснат контакт с почти всички водещи свалячи. Познаваше всички президенти на местни групи и фигурираше във всички имейл листове. Само с няколко имейла и телефонни разговора можеше да набере десетина ученици кажи речи по целия свят.

	— 100 процента гаранция — настояваше Папа, любимата му фраза, откакто беше в пикап бизнеса. Бях подценил неговата интелигентност. Щеше да стане посредник на най-великите пикап артисти в братството. Щяха да му го позволят — повечето артисти имат фаталния недостатък да са твърде мързеливи, за да се оправят сами е практичната страна на нещата.

	През онзи ден дори не поканихме Папа в Проект Холивуд. Той просто прояви желание да се нагърби със задачата. Срещу хотела му имаше офис на „Колдуел Банкърс“, Папа прескочи дотам и откри Джо, брокер във фирма за недвижими имоти. Те не изкарват кой знае какви пари от наеми, но Папа съумя да убеди Джо да работи за нас, срещу обещанието да го научи на играта.

	— Утре ще ни разведе да видим къщите — каза Папа на срещата ни във фоайето на „Фурама“. — Харесах три места — една къща на Мълхолавд Драйв, бившата резиденция на „Рат Пак“ на Сънсет и един палат с десет спални, тенис кортове и собствен нощен клуб.

	— Аз съм за палата. Колко ще струва.

	— Петдесет хиляди на месец.

	— Забрави.

	Лицето на Папа помръкна. Като единствено дете не обичаше да му отказват.

	Качи се в хотелската си стая и след половин час се появи с лист хартия в ръка, с план как да печелим по 50 000 на месец. Всяка седмица щяхме да организираме в клуба парти и да правим по 8000 от вход и 5000 от алкохола; семинари по пикап и лайфстайл щяха да носят на къщата още 20 000: щяхме да предлагаме и уроци по тенис за още 2000 долара на месец, а десетте обитателя на къщата щяха да плашат по 1500 долара наем.

	Беше тотално непрактично. Не си струваше да харчим всичките си приходи. Но си оставаше внушително. Папа щеше да реализира Проект Холивуд, без значение на каква цена. Започвах да разбирам защо Мистъри иска да работи с него. Папа беше един от нас, амбициозен и инициативен. И за разлика от Мистъри, си падаше загубеняк.

	Папа изглеждаше достоен за проекта и като пикап артист. След срещата ни в Торонто бе доказвал безстрашието си стотици пъти. И щеше да се докаже пак следващия ден, когато свали Парис Хилтън в един мексикански ресторант.

	

	 

	



Глава 4

	 

	MSN Group: Mystery’s Lounge

	Subject: Доклад — прелъстяването на Парис Хилтън

	Author: Папа

	 

	Днес прескочихме със Стайл, Мистъри и нашия агент до една обещаваща къща, бившата резиденция на Дийн Мартин в Холивуд Хилс. Направо съм влюбен в мястото и с нетърпение чакам да сключим сделката. Ще бъдем на пъпа на света, буквално и преносно. Всичко в тази къща е перфектно.

	Наблизо имаше един популярен мексикански ресторант за бърза закуска. Прескочихме за обяд, поръчахме и седнахме вън. Изведнъж агентът се наведе към мен и прошепна:

	 

	Агентът: Знаеш ли, видях в ресторанта да влиза Парис Хилтън. Май си поръча бурито. Защо не отидеш да я свалиш?

	Папа: Сериозно?

	Стайл: Хей, ако ще го правиш, недей да гледаш натам.

	Папа: Добре, атака!

	 

	Станах, влязох в ресторанта и видях как някаква готина блондинка си поръчва салца. Досега смазвах играта си. Дойде моментът да обера лаврите. Отидох при нея и се престорих, че съм попаднал на салца бара случайно. Взех малко сос, после я погледнах през дясното си рамо и подхванах разговор с реплика за запознаване на Стайл с ревнивото гадже.

	 

	Папа: Хей, може ли да поискам мнението на жена по един въпрос?

	Парис: (Усмихва се и надига глава.) О'кей.

	Папа: Ти би ли излязла на среща с мъж, който още е приятел с бившето си гадже?

	Парис: Ами, да. Защо не?

	Понечих уж да си тръгна, после се обърнах и продължих разговора.

	Папа: Ами, въпросът е така да се каже от две части.

	Парис: (Усмихва се.)

	Папа: Представи си, че излизаш с момче, което още е гъсто с бившето си гадже. Нанасяш се при него и намираш цяло чекмедже снимки на бившата, и писма.

	Парис: Моментално ще ги изхвърля.

	

	Пресякох я и продължих с рутината за запознаване.

	 

	Папа: Мислиш ли, че тя има основание да го кара да ги изхвърли?

	Парис: О, определено. Излизала съм с такъв мъж.

	Папа: Уау! Виж защо те питам — имам приятел в подобна ситуация, приятелката му изгори снимките.

	Парис: Абсолютно правилно. (Усмихва се.)

	Папа: Хмм. Супер.

	 

	Парис си сипа от салцата, вдигна съдинките и понечи да си тръгне.

	 

	Папа: Хей, знаеш ли, че ми приличаш на карикатура на Бритни Спиърс. Сигурно заради зъбите.

	 

	Парис остави съдинките на масата, изгледа ме и се усмихна. После й приложих рутината на Стайл с усмивките.

	 

	Папа: Ами да, зъбите ти са като на Бритни. Така казваше бившата ми приятелка. Имаше теория, че момичетата с широка усмивка под формата на буквата С, като на Бритни Спиърс, минават за „добри", без значение с колко пича се забъркват. Ти имаш точно такава усмивка.

	Парис: (заинтригувана и усмихната) Така ли?

	Папа: Ами, погледни усмивките на момичетата по кориците на списанията. И те са с такива усмивки. Поне така твърдеше моята. Дори си направи операция, защото имаше U-образна усмивка като на Кристина Агилера. Според нея U-усмивката била недружелюбна, затова Кристина Агилера има репутация на лошо момиче, а Бритни Спиърс не.

	Парис: (Усмихва се.) Супер.

	 

	Отидохме на касата и тя взе храната си. Аз се престорих, че ще си тръгвам, но да не мислите, че ще оставя Парис току-така. Тя държеше поръчката си и се канеше да излезе от ресторанта. Значи трябваше да я задържа вътре. Погледнах през рамо и продължих разговора.

	 

	Папа: Имам едно предчувствие за теб.

	Парис: Какво?

	 

	Остави храната и ме погледна.

	 

	Папа: Мога да кажа всичко за теб само като ти задам три въпроса.

	Парис: Така ли?

	Папа: Да. Ела на тази маса.

	Парис: О'кей.

	 

	Седнах на една близка маса, тя остави храната си и седна срещу мен. Докато сядаше, се усмихна. Знаех, че е време за солидна игра. През следващите петнайсет минути си разменяхме анекдоти за Холивуд и говорихме за най-общи неща. Аз й приложих няколко шаблона от бързото съблазняване и й разказах доказани истории за демонстрация на стойност.

	 

	Папа: Един приятел ме научи на страхотна визуализационна техника, казва се куба. Той сега е отвън, тъкмо приключваме с огледа на едни къщи там (посочвам Холивуд Хилс). Последните десет седмици живях на хотел. Гнусна работа.

	Парис: Така ли? В кой?

	Папа: „Фурама".

	Парис: (Кима.) Аз живея малко по-нагоре, на Кингс Роуд.

	Папа: Супер, ще сме съседи. Ще се местя в една къща на Лондондери. Страхотна е, направо я обожавам. С приятеля ми Стайл мислим да я отворим за афтър-парти.

	Парис: Супееер.

	Папа: О‘кей, готова ли си за куба?

	Парис: Да. (Усмихва се.)

	Папа: (Подхващам Стълбата „Да“.) Първо трябва да ти задам няколко въпроса. Интелигентна ли си?

	Парис: Да.

	Папа: Как си с интуицията?

	Парис: Добре.

	Папа: Имаш ли добро въображение?

	Парис: Да.

	Папа: О'кей, супер. Представи си, че яздиш в пустинята и виждаш куб. Колко голям е кубът?

	Парис: Много!

	Папа: Колко точно?

	Парис: Колкото хотел.

	 

	Знаех коя е, но не се издадох и не направих асоциация с „Хилтън".

	 

	Папа: Интересно. Какъв е на цвят?

	Парис: Розов.

	Папа: Супер. Прозрачен пи е?

	Парис: Да.

	Папа: Страшна си. Добре, сега да добавим стълба. Къде точно е спрямо куба?

	Парис: Опряна е на него и навлиза във вътрешността му.

	Папа: Очаквах да го кажеш.

	Парис: Вярно? (Усмихва се.)

	Папа: Да. Нека добавим още нещо — кон. Къде е той?

	Парис: Спи.

	Папа: Къде?

	Парис: Пред куба.

	Папа: Уау. (Пауза) Готова ли си да ти открия какво значи всичко това? (Пауза) Не значи нищо! Не бе, майтап. Кубът символизира твоето его. Твоят куб е голям. Имаш голямо самочувствие. Не е суперголям. Мисълта ми е, че не прекаляваш с егото, но определено излъчваш доста самочувствие. Кубът е розов.

	Парис: Да, любимият ми цвят.

	Папа: Розовото е закачлив, ярък цвят, и ти го избра, защото притежаваш същия вид енергия. Обичаш да се забавляваш, но си и човек, който просто обича да е сред хора.

	Парис: Да.

	Папа: Кубът ти е прозрачен. Това показва как се отнасят хората с теб или ти си прозрачна дори за непознати. Сближаването ти идва отвътре, което е страхотно.

	Парис: Как се казваш?

	Папа: Папа. А ти?

	Парис: Парис.

	Папа: Имам чувството, че можем да говорим за толкова много неща.

	Парис: Така е.

	Папа: Определено трябва да излезем да купонясаме някой път.

	Парис: Определено.

	Папа: Ето.

	 

	Подадох й лист и химикал. Тя написа и двете си имена и ми върна листа, очаквайки да ме впечатли. Аз обаче изобщо не реагирах, сякаш нямах представа коя е. Само й върнах листчето.

	 

	Папа: Ето.

	Парис: О'кей. Да го напиша тук ли?

	Папа: Да.

	Парис: Това е мобилният ми телефон.

	Папа: Супер.

	Парис: Определено трябва да се срещнем.

	Папа: Аха. До скоро, бейби.

	 

	Върнах се при момчетата навън.

	 

	Стайл: Добре се справи, човече. Никой да не поздравява Папа, тя може да гледа. Браво, брато.

	 

	Разказах на момчетата какво се случи. Супер. Знам, че и оттук нататък ще бъде така. Абсолютно логично е да движа с Парис Хилтън, нали съм в Проект Холивуд.

	Мистъри, този сет е мой. Лапи долу, когато Парис дойде да пита за Папа.

	 

	Наздраве!

	Папа

	 

	 

	



Глава 5

	 

	Всяка дума, която Папа каза на Парис Хилтън, бе излязла от моята уста: реплика за запознаване за ревнивата приятелка, рутината с усмивките, кубът, до начина, по който повтаряше „Супер“. Беше страшен робот и току-що беше надиграл програмиста си.

	Върнахме се, за да се срещнем със собствениците и да разпишем документите. Бивш дом на Дийн Мартин (и на комика Един Грифин), резиденцията на „Рат Пак“ се падаше малко над „Меле Дайнър“ на Сънсет булевард. Беше 36 000 долара по-евтин от палата и на една крачка от клубовете по Сънсет.

	Всекидневната приличаше на скъпа планинска хижа. Имаше камина, дървен паркет, деветметров таван, пано (дърворезба) и голям бар в дъното. Вътре спокойно се побираха няколкостотин души за семинари и парти. На долния етаж имаше две стаи. Стълба пред всяка от тях водеше към друга спалня. До кухнята имаше и малка стая за прислугата.

	Гордостта на къщата беше задният двор на две нива. На първото имаше две веранди под сянката на палми и лимонови дръвчета. На второто — голяма тухлена тераса с продълговат басейн, джакузи и открита трапезария, с барбекю и хладилник. Зад нея имаше хълм с пътека, криволичеща до малка, изолирана платформа в най-високата част на парцела, от която се виждаха ярките светлини и огромните филмови плакати на Холивуд. Мястото беше като магнит за жените. Нямаше как да се провалим.

	Папа сложи името си на договора. Това, плюс факта, че плащаше най-висок наем, му извоюва правото на най-голямата спалня, която вървеше в комплект с издигната платформа за леглото, панорамни прозорци и камина. Банята беше със стъклена душкабина, два дрешника и вана за трима с хидромасажьор.

	Възможностите бяха безкрайни. Папа бленуваше как ще дава къщата под наем за купони след връчването на „Грами“, филмови премиери и други светски събития. Вече не подлагаше на свалки момичета, а промоутъри и звезди. Дори използваше тактики от бързото съблазняване и NLP, за да хипнотизира хората да инвестират в къщата.

	През свободното си време се пазареше в eBay за солариуми, прожекторни телевизори и стриптийзьорки пилони. Искаше да върне Проект Холивуд в място, където Парис Хилтън да наминава всеки уикенд.

	Все още имаше две свободни спални. Пуснахме обява за квартиранти в братството „Мистърис Лаундж“. Реакцията ни ужаси — обадиха се всички.

	 

	 

	


Стъпка 8

	Раздуване на пазарната цена

	 

	Момичетата се нареждат тук, момчетата от другата страна. Виждам как редиците напредват. Виждам как моите изостават назад.

	Ани ди Франко, „Историята“

	 

	 

	



Глава 1

	 

	През първата нощ висяхме в джакузито от полунощ, докато кожата увисна по телата ни, и гледахме палмите и светлините на холивудските клубове, които скоро щяхме да завладеем. Мистъри изпя на нощното небе целия „Исус Христос Суперзвезда“. Папа ни разказа за плана си да използва къщата за холивудски купони на висшия ешелон. Хърбал бъркаше коктейли с диня в шейкъра си. Нямаше момичета, не ни трябваха за валидация. Тази нощ бяхме само мъже. Успяхме — Проект Холивуд вече не беше само фантазия.

	— Ще прославим тази къща с подвизите си — предсказа Мистъри, докато ухилени дремехме в джакузито. — Хората ще я подминават и ще казват: „Това е домът на холивудските звезди Стайл, Мистъри, Папа и Хърбал. Тук те изградиха кариерата си и вдигаха купони, на които завиждаше цял свят.“

	Хърбал беше четвъртият съквартирант, висок, блед, уравновесен двайсет и две годишен PUA от Остин, издокарването при когото се изразяваше със сребрист лак и изцяло бели дрехи. Като всички нас бивш загубеняк, но той притежаваше къща в Тексас, Мерцедес-Бенц S600, „Ролекс“, офис на Сънсет булевард, в който не стъпваше и прахосмукачка-робот, все внушителни неща за възрастта му. През свободното си време — на практика постоянно — изследваше пещери, записваше ефектни рап парчета и сърфираше в Интернет за необичайни неща, които купуваше и никога не използваше.

	Мистъри настоя всички в къщата да имат амплоа — или разполагахме с фокусник, писател, комарджия и бизнесмен. Комбинацията щеше да се окаже по-драматична и от най-сензационното риалити шоу.

	След няколко дни Папа нанесе в стаята за прислугата нов съквартирант, Плейбой. Плейбой беше парти промотър от Ню Йорк, който спечели уважението ми с това, че бе работи за Мърс Кънингъм Данс Къмпани. Беше красив — висок и слаб, с гъста черна коса, — но имаше гадния навик да носи дълги артистични шалове и панталони под пъпа. Напусна работата си, за да дойде да живее при нас и Папа го нае за „Реална социална динамика“, в замяна на което опрости наема.

	Петият бе Ксанеус. Живееше на палатка в задния двор.

	Ксанеус беше нисък, бузест колежанин, футболист от Колорадо, който ни се примоли да живее в къщата. Каза, че ще спи, където му кажем и ще прави каквото му кажем. Папа му разпъна палатка, накара го да плати за консумативи и почистване, и го впрегна в „Реална социална динамика“ като стажант.

	През първите две седмици само се кефехме на къщата. Успяхме, победихме системата. Живеехме на най-гъзарското място в Западен Холивуд. Изкарахме късмет и със съквартирантите. Хърбал вече беше организирал първата ежегодна конференция на пикап артистите, която предстоеше да се проведе в къщата след месец.

	На първото събрание изготвихме рамката на Проект Холивуд, Папа отговаряше за социалните дейности, Хърбал — за финансите. После набелязахме правилата: Забранява се престой на гости за повече от месец; провеждащите семинари трябва да внасят в общия фонд десет процента от печалбата; забраняват се свалките на жена, доведена от друг PUA. Скоро щяхме да престъпим всички правила.

	В началото ми харесваше да живея със съквартиранти, да напусна интровертния си писателски свят и бъда част от цяло, по-велико от сумата на съставните си части. Всяка сутрин се будех и виждах Хърбал и Мистъри да мятат топки в кофа лед насред дневната или да скачат от разтегателната стълба върху куп възглавници. Бяха като хлапета, които си търсят площадка за игра.

	— Имам чувството, че с теб ще станем големи приятели — каза една сутрин Мистъри на Хърбал.

	Когато Плейбой организира първото ни парти, дойдоха петстотин души. Бяхме за пример — може би не за съседите, но поне за братството. И започнахме да създаваме дъщерни фирми.

	Група PUА-та се нанесоха в старата къща на Хърбал и я кръстиха Проект Остин.

	Няколко бивши ученици от Сан Франциско наеха петстайна къта в Чайнатаун и започнаха да провеждат семинари във всекидневната. Така се роди Проект Сан Франииско.

	Няколко колежани от Пърт, Австралия, стартираха Проект Пърт, и установиха контакт с над сто жени за първите три дни в кампуса.

	Четири PUА-та, които с Мистъри обучихме в Сидни, наеха апартамент на плажа, с асансьор, който водеше директно в клуба на приземния етаж. Това бе Проект Сидни.

	Никой не осъзнаваше потенциала на пикап братството, обединяващата сила на мъжките разговори за жени. Имахме терен, имахме игра. Бяхме готови да плъзнем като заразна болест по целия свят.

	 

	 

	



Глава 2

	

	През първия месец в Проект Холивуд сексуалната ми реалност съвършено случайно бе разтресена. Също както първия семинар на Мистъри отвори очите ми за потенциала на един бар, така и последните събития отвориха очите ми за това какво е възможно в леглото.

	И всичко само защото Хърбал не ме остави да соя цяла седмица.

	— Чувал л си за сънната диета? — попита ме той една сутрин в „Мелс“. — Открих я в Интернет.

	През свободното си време Хърбал откриваше куп неща в Итернет: лимузина от eBay, което искаше да набави за къщата, смешно евтини фини чаршафи, нов, по-добър начин да сгъваш ризите, компания, която продаваше пингвини за домашни любимбци (когато обаче поръча пингвин за къщата, го светнаха, че обявата е била майтап).

	— В общи лина това е начин да тренираш тялото си да оцелява с по два часа сън на ден.

	— Как?

	— Правени са научни изследвания, вместо да спиш по осем часа на нощ, дремваш по двайсет минути на всеки четири часа.

	Бях изкушен. Шестте допълнителни часа щяха да отворят време за писане, четене, фитнес, щях да играя повече, да излизам повече, да усвоя другите PUA умения, за които все не ми оставаше време.

	Също както когато Марко предложи да прескочим до Молдова. Не се поколебах. Не губех нищо, освен десет дни сън.

	Запасихме се с видеоигри и филми, и инструктирахме съквартирантите да ни помагат с дисциплината. Успиването или изтърването на дори един сън щеше да провали целия експеримент и после трябваше да започнем отново. Като допълнителен стимул да стоя буден, канех момичета всеки ден.

	В момента излизах с около десет момичета. PUAта му казват MLTR — многобройни сериозни връзки. За разлика от AFC-тата, не лъжех момичетата. Те знаеха, че излизам и с други. И за моя изненада, това може и да не им се нравеше, но не ме зарязаха. Едно от най-важните просветления в играта дойде от една книга, препоръча ми я Рос Джефрис „Как да овладеем вътрешното си аз". Тя ме научи, че светът е това, което си представяме, че е. С други думи, ако вярваш, че ти е нужен харем и че това е напълно нормално, жените ще се съгласяват с теб. Това е твоята реалност. Но ако искаш харем, но дълбоко в себе си вярваш, че не си прав, никога няма да се уредил с такъв.

	Единствената, която не се чувстваше съвсем комфортно със статуквото бе Изабе, ниска, съблазнителна, жизнена испанка, с навика да бърчи носле като мишка, надушила сирене. 

	—Аз не спя с повече от един човек — повтаряше тя. — И ми се иска и ти да правиш същото.

	На четвъртия ден от експеримента поканих Хея, индийската рокерка от „Хайландс“. Беше слаба, като чихуахуа, с големи, черни очила, но в нея имаше нещо страшно секси, сякаш вечно бе на една, стъклена пантофка разстояние от превъплъщението в принцеса. Много мъже намират потенциала за красота за също толкова привлекателен, колкото самата красота. Косато жените излизат с прическа, грим, маникюр и тоалет, те го правят най-вече заради другите жени. На нас мъжете, това ни харесва, но определено не очакваме момичето да е като слязло от страниците на списание. Имаме активно въображение, не спираме да разсъбличаме партньорката и да я обличаме, за да проверим дали отговаря на идеалите ни. Xея съответно беше момиче, което жените подминаваха, но мъжете желаеха. Ние разпознавахме потенциала й.

	С Хърбал я посрещнахме на вратата с кръвясали очи. Сънната диета си взимаше своето. Първо изгубихме маниерите и зрелостта си. Поканихме я в стаята на Хърбал, настанихме я на пода и около час играхме електронни игри, за да не заспим.

	На вратата се позвъни. Някак се завлякох и открих на прага Изабел.

	— Ходих с приятели в „Барфлай“ — каза тя и сбърчи нос. — Така и така бях наблизо и реших да се отбия.

	— Нали знаеш, че мразя неочакваните посещения. — Държах гаджетата да се обаждат, преди да наминат, точно за да не случи нещо такова. Въздъхнах и я пуснах. Стори ми се грубо да я изгоня. — Но все пак се радвам да те видя.

	Заведох я в стаята на Хърбал и ги запознах. Изабел седна и пода до Хея. Интуицията й се обади. Огледа Хея от главата до пети, те и попита:

	— Откъде познаваш Стайл?

	Имах чувството, че това посещение не е случайно, а е подла атака. Затова ги оставих сами и отидох да намеря Мистъри. Твърде бях изморен бях за драми.

	— Пич. Прецакан съм. Изабел и Хея се хванаха за гушите. Как да разкарам едната?

	— Имам по-добра идея — каза той. — Направи тройка.

	— Майтапиш се.

	— Не. Един ученик ми разказа за техниката, която използвал, за да заформи тройка. Пробвай я. Просто предложи невинен троен масаж и виж какво ще се случи.

	— Много комарджийско. — Не исках нов провал като във ваната на близначките.

	— Не, ти просто поемаш риск. Комарът е напълно непредсказуем, рискът е пресметнат. Ако си с две момичета, които ти подават Индикатор за интерес, има голяма вероятност нещо да се получи.

	Мистъри можеше да бъде много убедителен. През кариерата си на пикап артист бях пробвал дрехи и поведение, които не съм и подозирал, че ми подхождат. Някои ми помогнаха и ги запазих, други не. Реших да пробвам. Не ми пукаше особено дали ще изгубя.

	Завлякох се в стаята на Хърбал.

	— Момичета — казах, прозявайки се. — Искам да ви покажа едни записи, които направихме с Мистъри. Ще умрете от смях. — Вдъхновен от записа с Карли и Каролайн в Монреал, Мистъри бе започнал да филмира пътуванията и приключенията ни, след което ги редактираше до хумористични десетминутни клипове.

	Заведох ги в стаята си, в която естествено нямаше столове, само легло. Легнахме и им показах един запис от пътуването ни в Австралия.

	Когато свърши, укротих нервите си и поех риска.

	— Експериментирам с едни невероятни неща. Бях в Сан Диего при един приятел. Стив Пи, гуру и шаман. Накара двама от учениците си да ми направят двойно индуктивен масаж. Ръцете им се двиха в перфектен синхрон по гърба ми. Съзнанието не може да обработи всички тези движения и блокира. Усещането е, че те масажират хиляди ръце. Беше невероятно.

	Успееш ли да опишеш нещо убедително и с ентусиазъм, хората ще поискат да го пробват — особено ако не им дадеш възможност да отговорят „не .

	— Легни по корем — казах на Изабел, по-вероятната ревнивка.

	Значи нея трябваше да масажираме първа. Коленичих от дясната й страна и сложих Хея от ляво, като й наредих да следва точно движенията ми.

	Когато приключихме с нея, свалих ризата си и легнах по корем.

	Момичетата се разположиха от двете ми страни и започнаха да ме масажират — в началото плахо, после с повече увереност. Наклоняваха се над мен и ръцете им описваха кръгове между лопатките ми. Усетих как енергията в стаята се променя. Започвах да проумявам сексуалния заряд на ситуацията.

	Може и да излезе нещо.

	Когато дойде ред на Хея, тя свали блузата си и легна по корем.

	Този път направих масажа по-еротичен и включих и вътрешната страна на бедрата и гърдите й.

	След масажа Хея остана по корем. Двамата с Изабел бяхме коленичили над нея. Това бе решаващият момент.

	Бях толкова нервен, че ръцете ми се разтрепериха, като на онзи унизителен обяд с Елиза. Придърпах Изабел и започнах да я целувам. Постепенно свеждах телата ни така, че накрая на практика легнахме върху Хея. После обърнах главата на Хея и също я целунах. Тя откликна. Техниката даваше резултат.

	Нежно придърпах Изабел в целувката. Когато устните им се срещнаха, искрата от преди малко експлодира. Нахвърлиха се една на друга така, сякаш от самото начало са искали да го направят. А допреди по-малко от час бяха заклети съпернички. Не го разбирах — но нямаше и нужда.

	Хея свали ризата на Изабел и двамата започнахме да галим гърдите й. Свалихме панталоните й и целувахме бедрата й, докато тя започна да извива гръб. Докато свалях бикините й Хея се приплъзна зад мен и започна да се бори с панталоните ми.

	Докато и помагах с ципа, погледнах часовника: 2 сутринта. Замръзнах. От последния ми сън бяха минали четири часа. Не можех да заспя насред първата тройка в живота ми. А ако не го направех четири дни безсъние отиваха по дяволите.

	— Много съжалявам — им казах. — обаче е време за двайсетминутната ми дрямка. Може да се присъедините към мен, ако искате.

	Заспах моментално между двете. Сънувах, че улиците са реки и плувам по тях. Когато будилникът зазвъня, придърпах момичетата и започнахме отначало.

	Този път обаче Изабел се възпротиви.

	— Не е нормално.

	— Абсолютно — отговорих аз. — И аз си мислех същото. Обаче си е нова тръпка и искам да я изпитам.

	Тя кимна, усмихна се и после смъкна боксерките ми. Отпуснах се назад, исках да запазя спомена за бъдеща препратка.

	Когато Хея започна да ми прилага френска любов обаче, тялото на Изабел се стегна. Спомних си какво каза за тройките Рик Ейч — правиш го, за да доставиш удоволствие на приятелката си, не на себе си. Тя трябва да води глутницата — думите са негови, — а твоята основна цел е да следиш да се чувства комфортно и да й е готино.

	— Неловко ли ти е? — питах водача на глутницата ни.

	— Малко.

	Вдигнах главата на Хея и тримата говорихме и се закачахме до следващата ми дрямка. Тази нощ не спах с Хея; знаех, че Изабел няма да понесе да ме види в друга жена. Случилото се само по себе си бе достатъчно голяма стъпка за нея.

	Следващата нощ бях още по-изтощен. За да останем будни, с Хърбал гледахме „Опасни връзки“, но все ни унасяше. Казва се микро-сън — телата ни толкова се нуждаеха от почивка, че си отмъкваха дремки, когато не внимавахме.

	— Тази сънна диета излезе отвратителна идея — казах на Хърбал.

	— Потърпи малко. Може и да си струва.

	Купил бях няколко шишенца витамини за имунната система, но все забравях кои съм взел и кога. За щастие, скоро трябваше да дойде Надя, поредното гадже, секси библиотекарката, която срещнах по време на експеримента с обявите за запознанства. Тя се появи малко по-късно, с някоя си Барбара, черната коса на която ми напомняше за Бети Пейдж.

	Налях им пиене и тримата седнахме на дивана. Барбара си имаше приятел, но забелязах, че често докосва Надя и като че ли си пада по нея. Реших да й дам възможност да изживее тръпката.

	Извиних се за дрямката — сънувах, че са ме зарязали гол на безкрайно заснежено поле, — поканих ги в стаята си на домашно видео и стартирах двойно индуктивния масаж. За моя изненада той пак даде резултат. В мига, в който започнаха да се целуват, момичетата се нахвърлиха една на друга също като Изабел и Хея. Значи предишната нощ не беше само щастливо съвпадение.

	За разлика от Изабел, Надя беше водач без проблеми с ревността. Докато я чуках, Барбара коленичи зад мен и започна да ближе топките ми. Не исках да свърша, за да изчукам и Барбара, но нямаше как. Случилото се до такава степен надхвърляше и най-необузданите ми мечти отпреди да постъпя в братството, че не успях да се удържа. И така и не правих секс с Барбара.

	PUA му казват „качествен проблем“.

	През последната година и половина бях отделил много време за външния си вид, енергията, отношението, състоянието си. А сега, когато всички тези качества бяха почти на нулата — когато изглеждах и се чувствах като парцал, — се случиха най-декадентските две нощи в живота ми. Поуката: колкото по-малко личи, че си даваш зор, толкова по-добри са резултатите ти.

	Следващия ден с Хърбал седнахме във всекидневната с купа лед; търкахме се с кубчетата през няколко минути, за да шокираме организма си и да не му позволим да заспи. Процесът на нагаждаме се оказа далеч по-труден, отколкото си мислехме. Започвах да изпитвам опасения, че си губим времето. В крайна сметка сънната диета не бе научно доказана.

	— Гледай в дъното на тунела да ни чака дъга — избъбрах на Хърбал. — Нали това гоним, гърнето злато в края на дъгата. А дори не знаем дали е там, или дали дъгата има край.

	Хърбал ме изгледа стреснат — бях го изкарал от микро-сън.

	— Сънувах гумени червеи — заваляше той. — Някой сечеше гумени мечки и ги правеше на червеи.

	След още две дремки. главата започна да ме боли и клепачите ми отказваха да се надигнат. Къпахме се със студена вода, удряхме си шамари— гонихме се с метли. Нищо не помогна.

	Когато започнах да си търся шините, осъзнах, че клоня към лудост. Не носех шини от гимназията.

	— Ще си лягам — каза накрая Хърбал.

	— Не може. Няма да се справя сам.

	— Внимавай с клечките за зъби.

	Започвахме да превъртаме. Беше изкарал нов микро-сън.

	— Опитай се да устискаш до следващата дрямка.

	Но след това не успях да го вдигна от леглото. Отказа дори да отвори очи. Не можех да продължа сам, затова се завлякох в стаята си и подкарах най-сладкия сън в живота си. И въпреки че се провалих с експеримента, достигнах нови висоти в играта.

	Знам, че трябва да съм смирен и да се преструвам, че двойно индуктивният масаж е бил поредната стъпка по пътя към деградацията ми. Но тайната към тройките бе като Розетския камък в пикапа. Рутината с масажа беше разработена и пусната в Интернет, и PUA по целия свят започнаха да правят тройки. Двойно индуктивният масаж в крайна сметка ми осигури първото място в класацията на Тандъркат за втора поредна година.

	Проект Холивуд вече жънеше успехи.

	 

	 

	



Глава 3

	 

	Тогава пристигна Тайлър Дърдън.

	Изглеждаше сякаш се е намазал с бронзатор.

	— Знам, че не направих добро впечатление в Лос Анджелис — каза той и ми стисна ръката. Даже ме погледна в очите за микросекунда.

	Носеше модерна риза в черно и бяло, с увесени през гърдите въжета, като корсет. Не беше издокарване, такава риза бих си купил и аз.

	— Социалната интелигентност не ми се отдава лесно — продължи Тайлър. Предполагам, се извиняваше. — Още работя по нея. Отпусна ли се, се показвам егоцентричен, не готин. Предполагам, че както казва Мистъри, трябва да усвоя свалките на мъже.

	Беше си жест от негова страна. От срещата ни насам беше провел десетки семинари. Следях напредъка му и онлайн. Учениците му твърдяха, че гони Мистъри. Бях склонен да му дам втори шанс; може и наистина да бе поработил сериозно над себе си. Нали на тази идея почиваше братството ни. Този уикенд и двамата щяхме да бъдем уинг на Мистъри на семинара във Вегас. С нетърпение очаквах да видя дали разказите за уменията му са истина.

	Тайлър метна сак на рамо и влезе в стаята на Папа. Бяха перфектен екип. Папа с новооткритата си страст към бизнеса и амбицията на Тайлър Дърдън да бъде най-добрият пикап артист в братството.

	Къщата ни сега можеше да се похвали с най-уважаваните PUA в играта. Доколкото си спомням, Тайлър Дърдън така и не бе официално одобрен за член. В къщата нямаше място за още хора, но Папа на своя глава го покани, изнамери матрак и превърна един от дрешниците си в спалня.

	Още нямахме мебели, само колекция от петдесетина възглавници, които купихме, за да покрием издънения паркет. 

	Тази нощ Плейбой включи прожекционния телевизор и налягали по възглавниците, гледахме Carnal Knowledge на тавана.

	— Архивът ти невероятно повлия играта ми — каза Тайлър Дърдън после. Всичките ми постове бяха събрани в голям текстови файл и бяха пуснати онлайн заедно с архивите на Мистъри и Рос Джсфрис. — Много от най-добрите си неща взех оттам.

	Трудно беше да се отървеш от Тайлър Дърдън. Когато не играеше, обсъждаше играта.

	— Правя един експеримент, представям се за теб.

	— Моля?

	— Представям се за Нийл Строс и че пиша за „Ролинг Стоун“.

	— И дава ли резултати? — Направо ми се доповръща от идеята че белият изрод обикаля и се представя за мен, но се престорих на небрежен.

	— Зависи. Понякога решават, че лъжа. Друг път момичетата веднага казват, „Супер, трябва да излезем някой ден“. Има и такива, които директно ми обръщат гръб, защото решават, че се фукам.

	— Нека ти кажа нещо. Пиша книги от над десет години и това нито веднъж не ме е уредило с мадама. Писателите не минават за печени или секси. Защо мислиш постъпих в братството? Но се чувствам поласкан, че си опитал.

	Този уикенд Тайлър Дърдън, Мистъри и аз отидохме в Лае Вегас. Папа беше набрал десет ученици, добра бройка за семинар за шестима. Отведохме ги в казино „Хард рок“. Първата вечер учениците по принцип наблюдават инструкторите.

	Тайлър Дърдън бе подобрил играта си драстично от Лос Анджелис, когато дори не заговори никого. Забелязах го да прокарва свалки на една женска компания и се присламчих да го чуя. Говореше за Мистъри.

	— Виждате ли онзи високия с цилиндъра? Нужно му е внимание и казва на хората неприятни неща само за да ги накара да го харесат. Не го отблъсвайте, не е съвсем наред.

	Подбиваше играта на Мистъри — неутрализираше неговете му.

	— Прави фокуси, за да го приемат хората. Дръжте се мило и се преструвайте на възхитени. Често го наемат за детски рождени дни.

	Сега неутрализираше рутините с демонстрация на стойност на Мистъри.

	Когато заряза сета, го питах какво точно си мисли, че прави.

	— С Папа разработихме много нови техники, с които да издухаме теб и Мистъри.

	— И какво точно казваш за мен? — Опитах да се престоря, че не ми пука.

	Тайлър Дърдън се разсмя.

	— Онова там е Стайл. На четиридесет и пет е, обаче младее.

	Много е сладък, прилича на Елмър Фъд.

	Зяпнах го невярващо. Подмолното влечуго прилагаше амогинг на друг PUА.

	— Можеш да си го върнеш — подхвърли той. — Кажи, че приличам на Тестеното човече на „Пилсбъри“.

	Потиснах отвращението си и помислих: „Какво би направил Том Круз?“

	— Кой ти каза, че искам да си го върна — казах, запазвайки самообладание, с огромна усмивка, сякаш го мислех за много смешно. — Там е разликата между теб и мен. Аз обичам да съм сред хора, които ме превъзхождат, защото те ме стимулират. Ти обичаш да си най-добрият, като елиминираш тези, които те превъзхождат.

	— Ами, може и да си прав.

	Впоследствие осъзнах, че съм бил само наполовина прав. Тайлър Дърдън наистина обичаше да елиминира конкуренцията, но едва след като изстиска от нея полезната му информация.

	През останалата част от уикенда заговорех ли някого, без значение мъж или жена, Тайлър Дърдън ми висваше на главата и попиваше всяка моя дума. Виждах го как мисли, как се опитва да стигне до правилата и шаблоните зад всичко, което казвах, за да запазя доминантната си позиция в групата.

	Беше изучил архива ми. Сега изучаваше характера ми. Скоро без съмнение щеше да знае за мен повече, отколкото знаех самият аз, а после, също като с AMOG-a от „Лейчестър“ щеше да обърне думите и похватите ми срещу мен.

	В края на вечерта видях в бара на „Пийкок Лаундж“ две мацки; висока, изпита брюнетка с очила и несъразмерно големи гърди и една дребна руса мъжкарана с бяла баретка и дребно, набито, чувствено тяло.

	— Русата е порнозвезда — каза Мистъри, експертът. — Казващ Фейт. Сетът е твой.

	Въпреки годината и половина в братството още си глътвах езика пред красиви жени. Старият Нийл Строс вечно заплашваше да се върне, за да ми натякне, че всичко научено е порочно, че се кланям на идоли и че цялата игра е една мастурбация на мозъка.

	Все пак се насилих да поема сета, само за да докажа на AFC гласа в главата си, че греши. Отворих уста и подкарах на автопилот

	Отворих сета с репликата за запознаване за ревнивата приятелка.

	Поставих времево ограничение.

	Подхвърлих на жертвата нег за дрезгавия й глас.

	Направих теста с най-добрите приятелки.

	Разказах им за видовете усмивки.

	Направих ESP експеримент.

	— От теб може да се научи толкова много — каза Фейт.

	— Много си як! — сподели приятелката вампир.

	Бяха в ръцете ми. Скапаният Елмър Фъд с тъпите си тестове накара тези две момичета, гърдите на които тежаха повече от мен, да ме зяпнат в устата. Нямаше от какво да се страхувам. Бях най- добрият.

	Трябваше да убия AFC-то в мен. Кога най-после щеше да пукне?

	Махнах на Мистъри да поеме пречката. Той седна до вампирката, а аз пак минах на автопилот.

	Еволюционната фаза.

	Подушваш.

	Дърпаш косата.

	Хапеш рамото.

	Хапеш врата.

	— Колко ще пишеш на целувките си по десетобалната система? Изведнъж Фейт подскочи.

	— Прекадено много се възбудих. Трябва да си вървя.

	Не успях да разбера дали .си намери извинение, защото бях сбъркал на някой етап от свалките, или наистина много ме биваше.

	Прехвърлих се на друг сет с две хипита и моментално пробих. Десет минути по-късно обаче Фейт се върна, сграбчи ме за ръка и каза: „Хайде да отидем в тоалетната.“

	Там свали седалката и ме сложи да седна. Докато разкопчаваше панталоните ми, каза:

	— Толкова ме възбуди, интелектуално и сексуално.

	— Знам.

	— Как?

	— Цяла вечер усещах, че между нас има някаква връзка. Дори докато говорех с другите две момичета, те виждах да ме гледаш.

	Тя коленичи, обви ръка около мекия ми баща на легиони и наведе глава. Но аз не успях да получа ерекция. Бях твърде напрегнат.

	Станах, грубо я избутах до стената, стиснах я за гърлото и започнах да я целувам, както Син го правеше, още докато бях AFC. После свалих панталоните й, сложих я на тоалетната чиния и започнах да я обработвам с пръсти и език. Тя изви гръб, забели очи и запъшка, сякаш всеки момент щеше да свърши. Вместо това изведнъж промени позата и пак ми се нахвърли.

	— Искам да свършиш в устата ми.

	Още не можех да го изправя. Не ми се беше случвало. Дори сега, като го пиша, се надървям.

	— Искам да съм в теб — й казах, последен опит да накарам кръвта да го напомпа.

	Тя стана и се обърна. Извадих от джоба си презерватив и привиках спомена за всички красиви жени, които заговорих тази вечер. Като че ли подейства. Тя седна с гръб към мен, най-лошата поза за един полу-еректирал пенис. Веднага щом го вкарах, той пак омекна. Не знаех дали е от двете уискита и колата, липсата на предварителна игра, притеснението, че съм с порнозвезда или това, че мастурбирах, преди да изляза.

	На вратата на тоалетната за доклад чакаха строени половината ученици от семинара. Една от хипитата, с които говорих, влезе в тоалетната и се появи с презерватива ми, увит в носна кърпа. Бях го оставил на пода и тя явно се чувстваше длъжна да го покаже на всички. Те аплодираха подвига, който всъщност не бях вършил.

	Не можех да погледна Фейт в очите. Бях се представил за мистериозен, забавен, сексуален пич. После в мига на истината, лъжите се сгромолясаха и на мястото на жребеца— мечта лъсна хърбав плешивец с увиснал член.

	

	 

	



Глава 4

	 

	През последната вечер от семинара в „Хард рок кафе“, Тайлър Дърдън свали компаньонката Стейси, изпита блондинка, която си падаше по ню метъла. Когато смяната й свърши, Стейси слезе в казиното и доведе съквартирантката си, Тами, мълчалива, по детски закръглена красавица, от която се разнасяше ухание на ментова дъвка.

	Носех смехотворен костюм на мотиви на змийска кожа. Мистъри беше с цилиндър, пилотски очила, десетсантиметрови платформи, лъскави черни опнати панталони и черна тениска с червен дигитален надпис ,,Мистъри“. Привличаше погледите дори във Вегас.

	След малко Тайлър Дърдън му прилагаше амогинг пред Стейси.

	— Носи се странно и хората му се подиграват. Все му казвам, че няма нужда да го прави, за да го приемат.

	Стоях на бара и гледах пръсналите се из помещението ученици. След малко Стейси седна до мен. Наблюдавала ме бе как водя семинара и от чисто желание за социално признание (водиш ли мъжете, ще поведеш и жените), бе започнала да изпитва интерес. Докато говорехме, не отмести поглед от мен. Играеше с косата си. Търсеше предлози да докосне ръката ми. Когато аз се отпуснех назад, тя се навеждаше напред. Всички Индикатори за интерес бяха налице. Усещах как въздухът край нас вибрира, една потенциална целувка набираше енергия.

	Знаех, че не бива. Сваляше я Тайлър Дърдън. Има PUA код: Който пръв установи контакт в сета, избира жертвата, докато тя или той се предаде. Един PUA не прилага амогинг на уинга си. Тайлър Дърдън обаче обясняваше на момичетата, че приличам на Елмър. Е, Елмър щеше да погне заека.

	Погалих косата й. Тя се усмихна.

	Иска ли да ме целуне?

	Да.

	Целунахме се.

	В периферното ми зрение се появи купа оранжева коса — г-н Анализатора. Беше бесен.

	— Ела с мен — каза Тайлър Дърдън и я сграбчи за рамото.

	Понечих да се извиня. Постъпката ми не беше правилна и го знаех. Но когато между теб и някое момиче се роди страст, инстинктите изригват логиката. Издъних се. Да, той ми правеше амогинг. Обаче два минуса правят плюс само в математиката. Стана ми кофти.

	Оказа се, че от утехата ме делят само няколко крачки. Тайлър заведе Стейси в хотелската ни стая, оставяйки с нас Тами. След пет минути я бях свалил. Не можех да повярвам колко е лесно — тя беше шестото момиче за този уикенд.

	Мистъри междувременно се беше уредил с оскъдно облечена стриптийзьорка, Анджела, десятка и половина по негова преценка. Решихме да зарежем семинара — беше два сутринта и си бяхме отработили хонорара — и да отведем дамите в клуб „Драй“

	На път към таксито Мистъри спря и се погледна в огледалото на казиното.

	— Готино е да печелиш — каза и се озъби на отражението си. То му отвърна със същото.

	В таксито Анджела седна в скута на Мистъри, с лице към него и вдигната над коленете пола. Започнаха да се натискат още преди да излезем от паркинга. Тя хапеше устна преди всяка целувка и тихо стенеше, когато устните им се разделяха. Засмукваше показалеца си и пак го вадеше чувствено от устата си. Играеше, за него, за нас, за прошляците вън, за самия Господ. Всички, които подминахме, дюдюкаха и подсвиркваха след залепената двойка. В отговор тя изви гръб, отмести белите си бикини и показа пубическите си косми, обръснати на идеална капка. Мистъри й вкара пръст. Тя беше неговото потвърждение, той — нейното. Взаимно се доказваха. Идеалната двойка, изобщо не се забелязваха един друг.

	В 5 сутринта, когато Анджела си тръгна за Лос Анджелис, с Мистъри и Тами взехме такси до хотелската стая, която деляхме с Тайлър Дърдън в „Луксор“ Бухнах се в леглото с Тами. Мистъри беше на другото легло. Тайлър седеше на един стол, със Стейси в скута.

	Тами свали блузата и сутиена си и дръпна панталоните ми. Обви члена ми с длан и започна да помпи нагоре надолу, с въртеливо движение в китката. После включи и уста. Този път апаратурата ми се включи безпроблемно. Предполагам, че комбинацията уиски, порозвезди и обществени тоалетни бе клише дори за мен.

	Тами свали панталоните си, аз бръкнах в джоба на дънките за презерватив. Чуках я около минута, после спрях. Момчетата бяха там. Гледаха, а може и да се мъчеха да не гледат. Бях твърде изплашен да проверя. Не бях правил секс пред други мъже, да не говорим за PUA.

	Тами като че ли не изпитваше скрупули по въпроса. Възхитих й се за това. Награбих я, отнесох я в банята и я тикнах под душа. Натиснах я към вратата на кабината, опрях гърдите й в стъклото и я обладах отзад.

	След пет минути вратата на банята рязко се отвори и блесна светкавица. Мистъри, Тайлър Дърдън и Стейси, правеха снимки.

	През ума ми мина само, „Сега могат да ме изнудват“. Едва по- късно осъзнах, че снимката е била просто спомен от купона в Лае Вегас. Също както след статията в „Ню Йорк Таймс“, само аз се страхувах истината да не излезе наяве. Останалите просто се забавляваха за сметка на приятеля си. Трябваше да си набия в главата, че на момчетата не им пука за Нийл Строс. Толкова погълнати бяха от братството, че нищо извън него нямаше значение и не изглеждаше реално. Вестниците попадаха в радара им само ако случайно публикуваха научна статия за съвкуплението в природата.

	После момичетата ни поканиха на закуска. Събрахме си багажа и в апартамента им ядохме най-добрия бекон с яйца в живота ми. Тайлър Дърдън и Мистъри седяха на дивана и открито обсъждаха пикап бизнеса. Мистъри неколкократно го нарече бивш ученик. Тайлър Дърдън явно вярваше, че е надминал учителя си и предлагаше тотално нов, оригинален метод за съблазняване.

	Слънцето изгря. Не ми се говореше за пикап, когато до мен имаше истинско момиче, с което можех да спя. Тами ме отведе в стаята си и ми направи свирка, след което спах два часа до полета.

	Имаше нещо опияняващо в леглото й — начина, по който изпълваше стаята, белоснежната чистота, мекотата на опънатите чаршафи, дебелия юрган. Обичам женските спални. Меки са и миришат хубаво; такъв сигурно е раят.

	

	 

	



Глава 5

	 

	Мистъри и Тайлър Дърдън щяха да тръгнат чак следобед, така че те останаха с момичетата, а аз взех сам такси до летището. По време на полета сънувах нещо:

	Свалям жена, тя ме води у тях. Отвежда ме в стаята си и аз с часове се боричкам с LMR. Цяла нощ топло-студено. Накрая се отказвам и заспивам.

	Сутринта седя на дивана във всекидневната. Съквартирантката й, латиноамериканка с яркочервено червило, ме подминава и казва: „Съжалявам за приятелката ми. Ако искаш, можеш да спиш с мен.“

	Сяда на дивана и разперва крака. От кръста надолу е гола. Повтаря офертата. Приемам.

	Целуваме се и червилото й се размазва по лицето ми. Но когато идва моментът за секс, излиза, че пенисът ми само изглежда твърд. Все едно се опитвам да й натикам желе.

	После влиза първоначалната ми жертва. Така я наричам дори в съня си. Заговаряме се, аз се опитвам да скрия изпоцапаната си с червило уста. Чувам как съквартирантката й се смее зад мен. И разбирам, че съм се провалил в планиран тест. Кръшнах на момичето, което ме прибра. Тя повече няма да ми се отдаде, защото знае какво всъщност представлявам.

	Същата нощ момичетата правят купон. Мистъри сваля жертвата ми. Подарява й дръжка за врата. Докато никой не гледа, грабвам подаръка и излизам навън. Започвам да я натискам към вратата, с мисълта, че все някъде ще се отвори вратичка с невероятен подарък.

	Докато се мъча, навън излиза Мистъри. Търси момичето. Излиза, че дръжката е била част от рутина — начин да я накара да излязат навън насаме. Натиснал съм някакъв бутон и съм го извикал. Хуквам по улицата с пълна скорост, но Мистъри ме настига след секунди. Краката му са толкова дълги, че изобщо не е проблем.

	— Сърдя ти се, задето сваляше жертвата ми — му казвам аз.

	— Ти вече се пробва и не успя — отговаря той. — Сега е мой ред.

	Когато се събудих, веднага разтълкувах момента с теста. Провалих се, защтото свалях жертвата на Тайлър Дърдън. Импотентността очевидно беше свързана с провала с порнозвездата. Но не разбирах защо Мистъри ще сваля моята мадама — преди да ми се обади.

	— Надявам се, че нямаш нищо против — каза. — Тами току-що ми направи свирка. Глътна всичко.

	Някъде в стомаха й спермата ми сега се смесваше с тази на Мистъри.

	— Нямам. — И не лъжех. Това също беше част от приятелството, закачливо състезание между PUA. — Само помни, че бях пръв.

	Тайлър Дърдън обаче не гледаше на нещата така. При него нямаше закачки. Той играеше на кръв.

	Така и не ми прости.

	 

	 

	



Глава 6

	 

	Целехме се в жените, резултатът обаче бяха мъже. Вместо край басейна в Проект Холивуд по цял ден да се излежават полуголи красиви манекенки, ни се натресоха пъпчиви тийнейджъри, очилати бизнесмени, отпуснати студенти, милионери, кандидат-актьори, отчаяни таксиджии и програмисти — много програмисти. Влизаха AFC-та, излизаха играчи.

	При пристигането им в петък Мистъри или Тайлър Дърдън заставаха пред възглавниците във всекидневната и им преподаваха в общи линии едни и същи реплики за запознаване, жестове и рутини за демонстрация на стойност. В събота следобед излизаха на пазар в „Мелроуз“. Купуваха си един и същи обувки на платформи и ризи на черни и бели райета, пръстени, гердани, шапки и слънчеви очила. После отиваха на солариум.

	Множахме армия.

	Нощем се юрваха към Сънсет Стрийт, като ято пчели-играчи. След семинарите оставаха по клубовете на Сънсет понякога със седмици и отработваха играта си. Забелязваха се отдалеч, по еднаквите обувки и въжетата по ризите. Събираха се на глутници, обграждаха откритите сетове и изпращаха посланик, който да каже, „Хей, трябва ми женско мнение по един въпрос“.

	Дори през нощите без семинари във всекидневната ни от сто мили се стичаха зле наконтени пичове. В 2:30 пак се събираха в къщата — придружени от пияни, кикотещи се момичета от Ориндж Каунти, дошли за джакузито, терасата, килерите и възглавниците, или с празни ръце, когато обсъждаха свалките си до зори. Не спираха да говорят по темата.

	— Знаеш ли, че моите сет умения са по-добри от тези на всичките ми приятели? — съобщи ми един ден Тайлър Дърдън. Бях в „Меле“ и той се пльосна на пейката от другата страна на масата. — И причината е само една.

	— По-чувствителен ли си?

	— Не, плаувам! — каза с триумфална усмивка. „Плауинг“ е да засипеш момичето с реплика след реплика, рутина след рутина, без дори да изчакаш отговор. — Преди няколко нощи например, едно момиче бягаше от мен, а аз й изкрещях рутината. Върна се като шибан трактор. Не обръщам внимание на социалните условности, а действам на късо. Трябва да използваш плауинг. Няма ситуация, която да не може да се плаува.

	— Аз не го правя. — Някои преследват момичетата, докато те ги съжалят и се съгласят да излязат с тях. Аз обаче не съм преследвач. Аз давам на жените възможност да ме харесат. Те или го правят или не. Обикновено ме харесват.

	— Буташ напред, напред, напред, мамка му, няма начин да не стане — продължи Тайлър Дърдън . — Ако мацето ми се ядоса, сменям тона, извинявам се и казвам, че не съм добре калибриран социално.

	Гледах го изпитателно през цялото време. При всичките му приказки за жени, рядко го виждах в женска компания.

	— Може би причината да нямам чак толкова гаджета — ми каза той след ресторанта, — е че не обичам оралния секс.

	— Да го правиш или да ти го правят?

	— И двете.

	Тогава осъзнах, че Тайлър Дърдън не е в братството заради жените. Не го мотивираше сексът, а властта.

	Още по-трудно бе да определиш кое мотивира Папа. В началото беше в играта заради момичетата. После дойде в Проект Холивуд и започна да мечтае как стаята му ще се превърне във високотехнологичен султански палат, със съответния харем на един телефон разстояние. Говореше за бъдещото си легло като за трон, за домашен киносалон, бар до камината и драперии по тавана.

	Което не се получи. Когато се върнахме от „Меле“ с Тайлър, заварихме Мистъри в стаята на Папа. Караха се.

	— Даваш на Тайлър Дърдън повече ученици, отколкото на мен — каза Мистъри.

	— Опитвам се да направя този проект 100 процента гарантирана печалба за всички нас — протестираше Папа. Изразът определено започваше да се изтърква.

	Огледах се и настръхнах. Мебели почти нямаше, само нахвърляни по пода спални чували и възглавници. Жените биха я описали само по един начин: тотално разочарование.

	— Кой живее тук? — попитах аз.

	— Едни пичове от RSD („Реална социална динамика“).

	— Колко точно?

	— Ами, в момента Тайлър Дърдън и Сикбой са в дрешниците към банята, а в стаята спят трима новобранци.

	— Престой повече от месец се гласува, както се уговорихме в началото. Къщата и без това е пренаселена.

	— Това е изключение — каза Папа.

	— Трябва да си плащат консумативите — обади се Мистъри.

	Папа го изгледа безизразно.

	— Не мога да говоря с тоя — оплака ми се Мистъри. — Само стои, гледа те в очите и повтаря „Изключение“. Свръхпасивен е, мамка му.

	— Не е вярно — каза Папа. — Мислиш си, че след като съм ти бивш ученик, можеш да ме командваш. — Не бях виждал Папа да избухва. Не повиши тон, само гласът му стана по-носов. Някъде вътре се криеше и искаше да излезе на свобода живо, емоционално същество.

	След този ден Папа спря да влиза в къщата през предната врата. За да избегне Мистъри, заобикаляше чак през верандата и се качваше по стълбата към банята си. Същото правеха и гостите му. 

	 

	 

	



Глава 7

	 

	Когато баща ми умря, бях на четирийсет. 

	Не можах да изплача сълзите си.

	Не защото не го обичах,

	не защото не опитах.

	Плакал съм за дребни неща,

	за уиски, болка, хубост,

	но той заслужаваше по друг плач,

	а аз не бях готов.

	 

	Песента кънтеше в хола. Мистъри лежеше на възглавниците с лаптоп в скута и въртеше едно след друго „Рандал Найт“ на Гай Кларк.

	Реших, че му е необходимо внимание и се приближих към него.

	— Баща ми умря — каза той с равен тон. Не можах да преценя дали е тъжен. — Време беше. Станало много бързо. Получил нов удар и умрял в десет тази сутрин.

	Седнах до него и го оставих като пасивен анализатор да деконструира емоциите си.

	— Бях готов, но пак е странно. Както когато умря Джони Кеш. Очаквах го, но пак ми дойде като шок.

	Мистъри беше мразил баща си цял живот и бе желал смъртта му безброй пъти. А сега, когато това най-после се случи. не можеше да прецени как се чувства. Стори ми се объркан и въпреки всичко изпитваше и тъга.

	— Усещах връзка с него само когато по телевизията се появяваше някоя готина мадама. Тогава ме поглеждаше, и аз го поглеждах и заедно и се наслаждавахме.

	След няколко дни бяхме домакини на Първата конференция на пикап артистите. От цял свят долетяха да говорят PUA, а няколкостотин rAFC (възстановяващи се AFC-та) се събраха да ги чуят

	Конференцията откриха съквартирантите ни Плейбой и Ксанеус които Тайлър Дърдън и Папа обучаваха за инструктори.

	Докато Плейбой дискутираше езика на жестовете, аз се върнах към Белград и първия семинар, който водих с Мистъри. Спомних си готиния Екзотикопшън и как Саша подскачаше по улицата след първия си имейл— клоуз (момиче му е дало имейла си) и майтапите на Джери. Обичах тези момчета. Исках да се уредят с момичета. Месеци след това им пращах имейли и следях напредъка им.

	Сега огледах всекидневната и видях крайна потребност, отчаяние и глад. Плешивци с катинарчета — мои клонинги — молеха да се снимат с мен. Готини пичове, които спокойно можеха да се пробват като модели, се тълпяха за съвет относно прически и дрехи, и също молеха да се снимат с мен.

	Двама дългунести братя — и двамата девствени — доведоха на конференцията сестра си, мълчаливо деветнайсетгодишно дяволче с огромни очи, щръкнали гърди и мания по хип-хоп модата. Когато момчетата се пробваха да установят контакт със “самонадеяни и забавни” реплики, тя каза:

	— Не ми пробутвайте Дейвид де Анджело. Чела съм го целия.

	Представи се като Мин и помоли да се снимаме.

	— Голям фен съм на постовете ти.

	— Чела си ги? — попитах шокиран.

	— Аха. — Прехапа устна тя.

	За презентацията си бях довел пет от момичетата, с които излизах. Демонстрирах с тях рутини, после ги използвах като нагледно помагало, на базата на което експертите критикуваха облеклото и жестовете на няколко кандидат-играчи от публиката. Пожънах бурни аплодисменти.

	После седнах на скоро закупените кървавочервени дивани, с Папа, Тайлър Дърдън и няколко ученици. Обсъждаха клипа, в който с Мистъри сваляхме Каролайн и Карли. Гануич го беше изкопал отнякъде и го пуснал в Интернет, разбивайки и последните ми трохи анонимност.

	— Направо е гениално — казваше Папа. — Тайлър Дърдън сведе всичко, което прави Стайл, до точна наука, „стайлмогинг“.

	— Какво е това? — попита един ученик.

	— Вид контрол на рамката — обясни Тайлър Дърдън. Фрейм или рамка е термин от NLP: начина, по който гледаме на света. Социално обикновено доминира този с най-силен фрейм, или усещане за обективната реалност. — Стайл разполага с интелигентни начини да запази контрол над фрейма и да накара хората да му се докажат. При това го прави така, че фокусът да остане върху него. Пиша пост по въпроса.

	— Невероятно — обадих се аз.

	Папа, Тайлър Дърдън и учениците се разсмяха.

	— Ето за това говорим — каза Папа. — Тайлър пише по темата.

	— За кое? Казах само невероятно, защото мисля, че говорите абсурдни неща. Сериозно, нямам търпение да го прочета.

	Пак избухнаха в смях. Очевидно им прилагах стайлмогинг.

	— Виждаш ли — каза Тайлър Дърдън. — Използваш любопитството си като рамка, за да постигнеш разбирателство и да подбиеш социалната стойност на другия. Когато демонстрираш одобрение, ти се превръщаш в авторитет и караш околните да търсят от теб доказателство. Преподаваме го.

	— Майната ти. Сега хората ще мислят всяка моя дума за рутина от „Реална социална динамика“.

	Пак се разсмяха. Тогава осъзнах, че съм свършен. Това, за което пишеше Тайлър Дърдън, не бяха нещата, които аз научих в братството, а част от мен, от съкровеното ми аз. Беше разшифровал намеренията ми погрешно — това беше неговата рамка, начинът, по който гледаше на света, — но все пак бе стигнал до маниерите ми. Сваляше един по един градивните елементи на личността ми, надписваше ги и ги превръщаше в рутини. Щеше да открадне душата ми и да я пръсне из целия Сънсет Стрйт.

	През последния ден от конференцията Мистъри получи прозрение: щеше да качи цената на семинарите си от шестстотин на хиляда и петстотин долара. Искаше Папа съответно да обнови сайта му.

	— Няма логика — протестираше Папа. — Пазарът няма да го позволи. — Папа вече рядко излизаше, нощите си прекарваше в работа над сайта за „Реална социална динамика“ и една Интернет програма. Откакто се нанесохме, го бях виждал с жена точно веднъж.

	— Методът е мой — каза Мистъри. — Хората ще платят. Обмислил съм го.

	— Не е практично. — Папа се втренчи право в гърдите на Мистъри. Не обичаше конфронтациите.

	— Това е недопустимо!

	Мистъри гневно прекоси хола, където презентация изнасяше Екстрамаск. Беше пристигнал в града преди една седмица и спеше някъде из къщата — не бях сигурен къде точно, тъй като дрешниците на Папа се бяха изчерпали. Почти не бях говорил с него. Беше или в стаята на Папа и работеше за „Реална социална динамика“, или се подвизаваше като уинг на Тайлър Дърдън, или ходеше на фитнес.

	Гледах го няколко минути. Сега беше гъзар, със скъсана тениска и хлабаво завързана вратовръзка. Разказваше на учениците, че загубил девствеността си — и за първи път хванал момиче за ръка — чак на двайсет и шест години и половина. Сега това беше номер, част от рутината му с мъже. И той бе станал гуру. И някъде по трасето бе изгубил невинността от времето, когато се запознахме.

	— Много неща правя с телефона. В клубовете го вдигам, говоря и се преструвам на пич, особено ако се почувствам неловко. Мобилният телефон е най-добрият ви уинг.

	Екстрамаск имаше страхотно сценично излъчване и извратено чувство за хумор. Жалко, че се отдаде на семинарите по съблазняване, а не на комедията. За разлика от Мистъри и Тайлър Дърдън, не му идваше отвътре.

	Последвах Мистъри в кухнята. Чакаше ме, облегнат на един плот.

	— Папа прави семинари зад гърба ми — отдаде се на гнева си. — Казаха ми, че миналия уикенд са го видели с шестима мъже в „Хайландс“.

	Набрах се и седнах на плота, за да съм на нивото на очите му.

	— Нека те светна какво още става. — Предположих, че ще се оплаква от Папа, но той заговори за Патриша. Излизала с някакъв негър, с когото се запознала в клуба и сега била бременна от него. Нямала планове за женитба, но искала да задържи детето. Биологичният й часовник се бил обадил.

	— Опитвам се да гледам обективно — каза Папа и седна напречно на един стол до масата, която никой не използваше. — Не съм ядосан. Но ме боли. Искам да убия бебето и него.

	Сред задължителното четиво за всяко PUA беше еволюционната теория: „Червената кралица“ на Мат Ридли, „Егоистичният ген“ на Ричард Докинс, „Сперматозоидни войни“ на Робин Бейкър. След като ги прочете, човек разбира защо жените си падат по гадняри, защо мъжете имат нужда от повече от една сексуална партньорка и защо толкова много хора изневеряват на половинките си. Същевременно проумяваш и че склонността към насилие, която повечето от нас успешно потискат, всъщност е нормална и естествена. За Мистъри, дарвинист до мозъка на костите си, тези книги предоставяха интелектуално извинение за антисоциалните му емоции и желанието да нарани организма, съвкупил се с неговата женска. Не беше нормално.

	Влезе Тайлър Дърдън и видя оклюмалия на масата Мистъри.

	— Знаеш ли какво ти трябва? Да излезеш на свалки.

	Свалките беше неговото решение за всичко. Свалянето на жени лекуваше всички проблеми — депресия, инерция, озлобление, колит, въшки. Нанесох се в къщата заради стила на живот; за Тайлър Дърдън свалките бяха единственият начин на живот. Не ходеше на срещи. Водеше жените по клубовете из Сънсет и после обикновено ги зарязваше, за да сваля нови момичета.

	— Трябва да се махнеш от къщата — продължи той. — Излез довечера със Стайл. И двамата имате свръхяка игра. Ще си намериш ново гадже два пъти по-печено от Патриша.

	После в кухнята влязоха девствените братя със сестра им Мин и бръснат до голо PUA по петите. Където и да отидех на тази конференция, в моя чест се събираше тълпа.

	— Изнесе най-готината лекция днес — ми каза плешивият. — Толкова нежно и елегантно се държа с момичетата. Все едно поставяше танц

	— Благодаря. Как се казваш?

	— Стайл чайлд (Детето на Стайл).

	За първи път от месеци не намерих какво да кажа.

	— Кръстих се на теб.

	Докато ми разказваше за безрадостния си живот и как открия братството и постовете ми, забелязах, че Мин ме гледа с немирните си очи. И взех съзнателното решение да не й прилагам играта, защото точно това правеха всички пичове на семинара. С изключение на момичетата от презентацията, тя беше единствената жена в къщата.

	Същата нощ в „Садъл Ранч“ очите й продължаваха да прогарят дупки в тила ми. Трябваше да кажа нещо — но не биваше да съм го писал онлайн, нито да го е чувала от братята си.

	— Виж — казах й накрая. — Ще се запиша за механичния бик. Искаш ли да дойдеш с мен?

	Не беше реплика: още кроях планове за този бик. В много отношения ми напомняше играта. Имаше единайсет нива, от смехотворно лесни до дяволски трудни. И от мига, в който го видях, си поставих за цел да стигна до последното — до митичното единайсет. Досега бях покрил десет.

	Амбицията беше тотално безсмислена, без каквото и да било практическо приложение. Но постави всеки средностатистически мъж пред нещо дори не дотам интригуващо и му обясни, че върви с възходяща система за оценяване, и той ще се вманиачи. От там и популярността на видеоигрите, бойните изкуства, Dungeons and Dragons и братството на съблазнителите.

	Накарах оператора да програмира машината на единайсето ниво, дадох му пет долара бакшиш да не ме мъчи много, прескочих оградата и се качих на бика. Бях с кожени панталони — не за издокарване, а за по-добро сцепление. Когато яздих за първи път, бедрата ми на другия ден бяха целите в синини и едва ходех. Поне разбрах как се чувства жена след секс със сто и петдесет килограмов пич.

	Притиснах слабини към предната част на седлото, вкопчих се с крака към хълбоците на бика и надигнах ръка, че съм готов. За миг машината потрепери и завибрира толкова бързо, че изгубих фокус. Помня имах чувството, че мозъкът ми ще изхвърчи от черепа. Бедрата ми се движеха бързо като никога досега, ходилата ми се плъзгаха, чатала ми се блъскаше в седлото в такт с бика. Но тъкмо когато щях да се изхлузя встрани, бикът спря. Издържал бях седемте секунди.

	В началото бях на седмото небе. Имах чувството, че съм постигнал нещо — въпреки че всъщност не бях направил нищо. Бикът нямаше да промени по никакъв начин живота ми, а и на околните. Започнах да се чудя защо изобщо се бях вманиачил. След минути вече съжалявах за парите си.

	После Мин ми каза, че е изморена и ме помоли да я изпратя до Проект Холивуд.

	Схванах намека.

	Докато вървяхме хванати за ръце към къщата, разказваше колко трудно било за братята й да усвоят играта.

	— Много са ревниви и побесняват, когато имам среща. Но си мисля, че ревнуват, защото те самите не могат да се уредят.

	В Проект Холивуд я заведох при джакузито.

	— Последният ми приятел беше супер сладък, угаждаше ми за всичко — продължаваше тя. — Обаче аз не го харесвах. Лазеше ми по нервите. След като започнах да чета пикап материалите на братята ми, разбрах защо не се чувствам привлечена към него или към другите момчета в училище. Скучни са. И понятие си нямат от “самонадеян и забавен”.

	Съблякох се по боксерки, скочих във водата и я оставих да облекчи „травмите“ си от бика. Мин ме последва по сутиен и бикини. Беше слаба и грациозна, като марионетка. Хванах я за ръце и я придърпах към себе си. Тя седна с лице към мен върху бедрата ми и започнахме да се целуваме. Аз свалих сутиена й, засмуках едната от щръкналите й гърди, после я отнесох, гола и мокра, в спалнята си, сложих презерватив и бавно я обладах. Нямаше LMR. От възхищение към мен братята й ми я бяха поднесли на тепсия.

	Беше първата ми фенка и далеч нямаше да е последната. PUA започваха да излизат от контрол. При толкова много конкурентни компании за съблазняване, които агресивно рекламираха услугите си онлайн, братството растеше тревожно, особено в Южна Калифорния. където Сънсет Стрил се променяше пред очите ни,

	Никоя жена не беше в безопасност. Семинари от по петнайсет души обикаляха града като улични банди. Глутници бивши ученици патрулираха по клубовете, „Стандард“, „Дъблинс“, „Садъл Ранч“, „Мияги“. Когато баровете затвореха в два, нахлуваха в „Меле“, разхождаха се по пътеките, сядаха по масите с жени. Влачеха потери жени в къщата.

	И всички използваха моя материал. Обикаляха, пробутваха стайлмогинг и като зомбита изнасяха теста с най-добрите ни приятелки. Виждах във всеки клуб бръснатите им глави, демонските им катинарчета, обувките, точно като чифта, който купих преди седмица в „Бевърли Сентър“. Министайловете бяха навсякъде. И аз бях безсилен да ги спра.

	 

	 

	



Глава 9

	 

	MSN Group: Mystery's Lounge 

	Subject: График

	Author: Адонис

	След като ме уволниха от първата ми работа (твърде много време в Лаунджа, ще знаете!), миналата седмица се прехвърлих в Лос Анджелис, за да отделя цялото си време на играта. Поначало се чувствах малко не на място, защото съм още девствен и прекалявам с компютрите, затова ангажирах съботата и реших да пробвам стотина заговарянето в един ден. Следобед започвам в „Мелроуз", между „Бри" и ул. Феърфакс. Сметнах, че мога да правя по десет заговаряния на час, за пет часа, или общо петдесет заговаряния. (Някой ще ми каже ли как се казва магазина, където продават ония кубинки.) После ще взема душ и ще покрия четири бара на Сънсет (Дъблинс, „Мияги", „Садъп Ранч" и „Стандарт"), като правя по дванайсет до петнайсет заговаряния във всеки. Не вярвам сто заговаряния да са проблем. Даже да се провалям всеки път, ще преодолея страха си от провала.

	Адонис

	 

	MSN Group: Mystery's Lounge 

	Subject: 125 заговаряния 

	Author: Адонис

	Момчета, в събота стана жесток купон. Стигнах 125 заговаряния. Неправо феноменално. Преди да тръгна, слушах касетите на Рос Джефрис. „Безкрайно самочувствие”. Наистина ми помогнаха. Представих си. че съм висок десет метра и съм като неуязвим диамант.

	Репликата ми за заговаряне беше RSD класика, „Кой лъже повече, мъжете или жените“. В началото НВ-тата ме гледаха странно, все едно правех проучване. Методът проработи в „Садъл Ранч". Мисля, че „отворих" всяка жена там. Една осмица предложи да ми даде имейла си, но аз се излакомих за намбър клоуз (да приключим като тя ми даде номера си) и се прецаках. Мамка му! Обаче си взех поука. После отидох в „Стандарт“, а там вече течаха два семинара. Всеки сет вече беше заговаряне с репликата за запознаване за лъжите, затова започнах да „отварям" хората на улицата.

	Препоръчвам на всички начинаещи да направят същото. (Обаче гледайте първо да си разтъпчете кубинките!) Реших до края на месеца да отметна 1000 заговаряния. Опънърите ми ще станат суперяки, вече няма да гледам накриво жените, нито да се страхувам, че ще сринат самочувствието ми.

	Адонис

	 

	MSN Group: Mystery's Lounge

	Subject: Хилядният ми заговаряне

	Author: Адонис

	Броя заговарянията си и както си бях обещал, преди малко направих хилядния — а до края на месеца остават още четири дни!

	След хиляда заговаряния мога да кажа само, че няма кой знае колко начина да те отблъснат или игнорират. Вече изобщо не боли. Откъде накъде ще позволиш някоя напълно непозната да контролира самочувствието ти?

	Другото, което научих, е да предизвикам или заинтригувам НВ-тата веднага, вместо да се мъча да бъда логичен и фактологичен. Вече оставам в сетовете по десет-петнайсет минути. Използвах и стайлмогинг, което в начало беше трудно, но сега въпреки ръста ми (метър и шейсет) ми е по- лесно да контролирам сета. Дори понякога изолирам и правя куба, и така събрах някой и друг номер. Имам чувството, че сега съм нов, по-уверен човек, без социални фобии. Преди бях толкова несигурен и срамежлив, че хората ме отбягваха; сега когато вървя по улиците, излъчвам енергия и НВ-тата го усещат. Искрено препоръчвам метода си на всички. Струва си.

	Следващият месец ще отделя време за играта по телефона — хиляда обаждания. Ако продължа със същите темпове, мисля, че ще се уредя с мадама до края на годината.

	Адонис

	 

	 

	



Глава 10

	 

	MSN Group: Mystery's Lounge 

	Subject: Социален робот ли си? 

	Author: Стайл

	Да сте забелязвали нещо странно в много от момчетата в братството?

	Само като ги погледнеш и виждаш, че нещо им липсва.

	Някои се справят добре. Получават страхотни отзиви — понякога дори телефонни номера и секс, — но като че ли така и не се уреждат с гадже.

	Спадаш ли към тях?

	За да разбереш, задай си следните въпроси:

	 

	♦ Панираш ли се, ако при разговор с жена ти свърши „материалът“?

	♦ Смяташ ли, че всичко, което казва жената и което не е 100 процента позитивно, е шит тест?

	♦ Възприемаш ли всеки друг мъж, който говори с жена, за AMОG, който следва да бъде унищожен?

	♦ Неспособен ли си да обсъждаш жена, без първо да питаш за рейтинга й?

	♦ Наричаш ли приятелките, с които не спиш, пивъти?

	♦ Ако си с жена в не-социална ситуация, например на бизнес среща, усещаш ли странен прилив на адреналин и необходимост да я подложиш на свалки?

	♦ Спря ли да придаваш стойност на неща, несвързани с пикап, като книги, филми, приятели, роднини, работа, училище, храна и вода?

	♦ Самочувствието ти непрекъснато пи е изложено на милостта на жените?

	 

	Ако си отговорил положително, ти си социален робот.

	Повечето свалячи, които познавам, са такива. Това важи особено за тия, които са открили братството към или в началото на двайсетте си години. Тъй като им липсва богат опит в реалния живот, те са се научили да осъществяват социални контакти почти изцяло чрез правила и теории прочетени онлайн или усвоени на семинари. Те може и никога да не станат нормални. След страхотен двайсетминутен сет жената започва да осъзнава, че нямат кой знае какво съдържание. След което пичовете се оплакват онлайн, че жените били непостоянни.

	Нюзгрупите и пикап лайфстайлът дават страшно много — поне с мен стана така, — но и отнемат много. Може да се превърнете в ограничен човек. Започвате да възприемате всички наоколо като социални роботи и очаквате и те да комуникират като вас.

	Решението е да помните, че най-добрият начин да сваляш жени, е да имаш алтернатива на свалките. Някои зарязват всичко — училище, работа, дори гаджетата си, — за да усвоят играта. А точно тези неща ни правят завършени личности и увеличават чара ни пред другия пол. Балансирайте живота си. Ако успеете да се наложите в съответната област, жените сами ще дойдат при вас и знанията, които сте натрупали тук, ще ви помогнат да ги посрещнете.

	Стайл

	 

	 

	



Глава 11

	 

	— Не мога да кажа на учениците да не идват на семинарите ти. Мистъри и Папа пак се караха.

	— Записал си прекалено много хора — каза Мистъри и вбесен размаха ръце. — На мен не ми е забавно, а спрямо тях не е честно.

	— А ти скапваш имиджа на бизнеса. — Папа гъгнеше от натрупано озлобление.

	— Добре — изкрещя Мистъри. — Тогава свали името ми от уебсайта. Прекратявам бизнес отношенията ни. Не искам да имам нищо общо с „Реална социална динамика“.

	Партньорството беше обречено от самото начало.

	На следващия ден Хърбал предложи да стане бизнес партньор на Мистъри. Предполагам, че през цялото време се е скатавал и е изчаквал моментът да се намеси. От пристигането си в къщата не се беше виждал с жени, с изключени на Сима, бивша MLTR на Мистъри от Торонто. Когато двамата с Мистъри започнаха да си лазят по нервите малко след пристигането й в Лос Анджелис, тя започна да подава индикатори за интерес на Хърбал. Вместо да се разстрои. Мистъри привика Хърбал и му разказа всичко, което му трябваше за свалките. Сима укрепи приятелството на Мистъри и Хърбал, които обаче като че ли не оценяваха ясното за всички: че е поставен лош прецедент.

	Когато Хърбал започна да работи за Мистъри, официално се разцепихме на две: „Реална социална динамика“, барикадирана в стаята на Папа и метода „Мистъри“ в останалата част на къщата.

	Аз бях единственият, необвързан с двата лагера. Което не попречи на Папа да ме бойкотира. Ако случайно се срещнехме, докато се промъкваше из къщата, ме подминаваше с рязък поздрав и празен поглед.

	Не беше сърдит, просто работеше по програма, в която не бях включен.

	Междувременно всяко набелязано в началото правило — за одобрението на гостите, отдаване на процент от хонорарите, неприкосновеността на мадама на друг PUA — беше нарушено или игнорирано. Нямахме представа колко ученици, свалячи и инструктори е натъпкал Папа в стаята си. Щъкаха из къщата като натруфени плъхове. Вече дори не си правехме труда да заключваме.

	Последните му попълнения бяха двама стажанти, които приличаха на негови по-млади клонинги. Никой не им знаеше имената Казвахме им мини-папите.

	Мини-папите бяха също студени към мен, но за разлика от Папа, непрекъснато ми се мотаеха в краката. Следяха всяка моя стъпка, сякаш някой им беше поставил задача. Понякога ги засичах в „Меле“ с Тайлър Дърдън. Тримата определено говореха за мен.

	— Премества тялото си, за да канализира разговора в посока към себе си.

	— На моменти изчезва, за да се изкара ангажиран.

	— Ако пуснеш майтап, го доразкрасява, за да си припише заслугата.

	— Ако някой го помоли да направи рутина, казва, „В екшън“. Така фиксира сам времето и човекът насреща го оценява повече.

	Не ме критикуваха. Опитваха се да ми подражават. В същото време, колкото и да е странно, не движехме заедно. Просто искаха да слушат, попиват и да си водят бележки. Беше обезличаващо. Ог друга страна в къщата нямаше нито една истинска личност.

	Трябваше да се разкарам оттам.

	За щастие „Ролинг Стоун“ искаха да поема нов костелив орех— Кортни Лав.

	Интервюто трябваше да се състои в рамките на един час в офиса на „Върджин Рекърдс“ в Ню Йорк. Кортни тогава бе на върха на лошата си слава. Същата седмица беше оголила гърди пред Дейвид Летърман по кабелната телевизия, на първа страница на „Ню Йорк Пост“ се появи снимка, на която някакъв непознат целуваше гърдата й пред една закусвалня „Уендис“ и беше арестувана по обвинение, че по време на концерт е ударила фен със стойката на микрофона. На всичко отгоре й повдигнаха обвинение за притежание на наркотици и наскоро бе изгубила родителски права над дъщеря си. Интервюто за Ролинг Стоун“ бе първото, което даваше от началото на неприятностите.

	Когато се запознахме във „Върджин“, Кортни носеше черна рокля, стилно заметната с копринен шал. Устните й бяха с яркочервено червило и много чувствени. Изглеждаше добре, при всичките грозни таблоидни скандали — бледа, слаба, деликатна. Скоро обаче шалът се развърза и се повлече зад гърба й като опашка, червилото се размаза. Като метафора за живота й: разпадаше се непрекъснато.

	— Ако ме чакате да умра, ще има да чакате — започна тя. Аз се явявах пресата, врага. — Дядо ми умря на сто и две.

	PUА наричат това бич шийлд (Щитът на кучката). В него няма нищо лично, просто защитен механизъм. Нямаше да й се дам. Трябваше да установя разбиране и да докажа, че съм човешко същество, не поредният кръвопиец журналист.

	— Още сънувам кошмари за баба си — й казах аз. — На последната ни среща планирахме да посетим Художествения институт в Чикаго. А аз не отидох, защото се успах.

	Лафихме малко за семействата си. Тя не харесваше особено своето.

	Ето че направихме първата крачка.

	Интервюто продължи. Стигнах до фазата на зарибяването. Тя ме изгледа и преградите рухнаха. Лицето й се обля в червенина, мускулите на страните й се свиха, потекоха сълзи.

	— Търся спасение — изхлипа тя. — Искам да ме спасиш.

	Ето ти го разбирателството.

	Разбирателство е равно на доверие плюс комфорт.

	Когато единият час свърши, Кортни предложи да си разменим телефонните номера. Каза, че ще се обади по-късно, за да продължим интервюто. Изпитах облекчение, защото от едночасов разговор в офис на звукозаписна компания едва ли би излязло нещо особено интересно. Том Круз поне ме заведе да карам мотор и ми организира разходка из сциентологията.

	Тази нощ се срещнах с едни стари приятели от колежа в „Сохо Хаус“, частен клуб в района на кланиците в Манхатън. Не ги бях виждал от постъпването си в братството и те едва ме познаха. Половин час отделиха да обсъждат колко спънат и затворен съм би преди. После разговорът се обърна към работа и филми. Опитах се да дам своя принос, но трудно се съсредоточавах върху думите, летяха към ушите ми и се трупаха там като восък. Имах чувство че съм изгубил връзка с момчетата. За щастие покрай масата клатушкайки се, премина амазонка с масивни бедра и грамаден силикон. Беше трийсетина сантиметра по-висока от мен и леко пияна.

	— Да сте виждали едно момиче с черна каубойска шапка? — попита с насечен немски акцент.

	— Остани при нас — и казах аз. — По-забавни сме от твоята компания.

	Репликата бях научил от Де Анджело. И проработи. Приятелте ми ме изгледаха шокирани, когато тя седна и поиска цигара.

	През останалата част от вечерта говорих с амазонката. От време на време ме завличаше до тоалетната, където я гледах как като прахосмукачка смърка кокаин.

	— Гледаш ли „Секса и града“? — ме попита след третия тур до тоалетната.

	— Чат-пат.

	— Намерих си перли — ми каза с тевтонска гордост в гласа.

	— Супер. — Нямах представа за какво говори.

	— Готини са. С малки мъниста.

	— А, перлена огърлица. Страшни са.

	Бях тотално объркан, но ми харесваше да я слушам, харесвах и разминаването между грубия й акцент и месестите й устни.

	Спрях и се облегнах на стената на коридора.

	— Колко даваш на целувките си, по десетобалната система?

	— Десятка — каза тя. — Обичам нежни, бавни, влудяващи целувки. Мразя, когато някой си завре езика в гърлото ми.

	— Да, имах едно такова гадже. Все едно се целувах с крава.

	— Правя страхотни свирки.

	— Респект.

	Месеци ми трябваха да разгадая горния коментар. Някои жени ти отправят крайно сексуални забележки. Това е един вид шит тест. Ако пичът се сконфузи, го късат; ако лапне, възбуди се и отговори в същия дух също. Открих отговора, когато видях британската звезда Али Джи. Просто погледни жената в очите, кимни одобрително и с едва забележима усмивка кажи „Респект“ с многознаен тон. Бях си изработил ответни реплики на почти всяко предизвикателство, поето може да ми отправи една жена. Това обаче дори не беше предизвикателство — беше си играчка-плачка. Задачата ми бе само да не сгафя някъде.

	Умълчах се и й приложих триъгълния поглед — бавно погледнах от лявото към дясното око и после към устните й. Погледът създава многозначително сексуално напрежение.

	Тя ми се нахвърли и докато се усетя, натъпка език в гърлото ми, като крава. После се отдръпна.

	— Тези приказки за целувки ме възбудиха — каза тя.

	— Да се махаме оттук — отговорих, отлепяйки се от стената.

	Слязохме долу и извикахме такси. Тя даде на шофьора адрес някъде из Ист Вилидж.

	Възседна ме на задната седалка и извади една от огромните гърди от блузата си. Предположих, че очакваше да я засмуча.

	Пристигнахме и изкатерихме стълбите до апартамента й. Тя включи лампа, която обгърна стаята в мътна, кафеникава светлина и пусна Goats Head Soup на „Ролинг Стоунс“

	— Само ще си сложа перлите — ми каза тя.

	— Нямам търпение — отговорих. И си беше самата истина.

	Докато я чаках, се сетих, че забравих да се сбогувам с приятелите си. Всъщност цяла нощ ги пренебрегвах. Свалката спусна найлонова завеса между мен и миналото ми. Но когато новата ми приятелка се появи с перлите, реших. че си е струвало. Все пак не бяха анални топчета, а бикини, изрязани на слабините, предната и задната част свързваше верига малки метални топчета, която минаваше над клитора.

	Вероятно беше излязла с надеждата да открие мъж, на който да се изфука. Аз съответно нежно потрих топчетата към лабията и клитора й. Реших, че са за това, но не бях съвсем сигурен, защото минута по-късно веригата се откъсна от бикините и увисна между краката й като тампон.

	Толкова с новите перли.

	— Отивам да се преоблека — каза тя. Не ми се стори разстроена, осем дози кокаин понякога оказват такъв ефект.

	Появи се с черни кожени ботуши до коленете, изтегна се в леглото и пак смръкна мощно от виненочервеното шишенце кока. После вдигна шишенцето и изсипа малка купчинка от праха върху лява, та си гърда.

	Не съм фен на дрогата. Да си PUA значи да се контролираш до степен, в която не разчиташ на алкохола или дрогата за забавления Обаче какъв по-подходящ момент да пробвам кокаин.

	Всяка жена е различна в леглото. Всяка има своите вкусове странности и фантазии. И външният вид никога не издава точно скритите в нея бушуващи бури или мъртвешко спокойствие. Любимата ми част от играта бе да достигна до този момент страстна истина отдаване, искреност, откровение. Обичах да гледам как в леглото се появява един нов човек и да говоря с него след оргазмите. А и по принцип обичам хора.

	Наведох се над гърдата й и смръкнах с лявата си ноздра. Страх ме беше: не исках да будувам цяла нощ, а и имах чувството, че коката не е най-добрият стимулатор за един джентълмен.

	Не че бях джентълмен.

	И тогава звънна телефон. Моят.

	— Трябва да вдигна. — Скочих, разсипвайки вълшебен прашец по чаршафите и грабнах телефона си. Имах чувството, че знам кой се обажда.

	— Хей, можеш ли да наминеш? — Беше Кортни Лав. — И ако можеш, намери игли за акупунктура в Чайнатаун — от големите, които болят най-много. А, и алкохол и тампони памук.

	 

	 

	



Глава 12

	 

	— Това е за жлъчката — каза Кортни Лав и с все сила заби поредната игла в крака ми.

	— Виж, това не се ли прави само от лекари с разрешително?

	— Правя го от ей такава — отговори, — но от доста време не съм практикувала на друг човек. Кажи, като заболи.

	Познайте, електрически заряд мина през крака ми. Толкова, аз бях дотук.

	Едночасовото ми интервю с Кортни Лав се превърна в сюрреалистично парти с качулка. Не излязох от огромния й апартамент в Чайнатаун — в който имаше само легло, телевизор и диван — цели седемдесет и два часа.

	Кортни, по тениска и долнище на анцуг, се криеше от папараците, от мениджъра си, от правителството, от банката, от някакъв мъж, от самата себе си. Аз лежах по боксерки на дивана й, с около десетина набодени в тялото игли. С течение на времето подът покрай леглото й изчезна под трохи, фасове, дрехи, опаковки от чипс, игли и бутилки джинджифилова бира: междувременно цветът на ноктите й се промени от телеснорозов в пепелявосив. Дори не вдигаше телефона, от страх, че се обажда някой с „тъпи новини за още простотии".

	Бяхме само двамата: журналистът и рок звездата, играчът и играчката.

	Пусна Boogie Nights, изтегна се в леглото и се зави с едно мръсно одеяло.

	— Винаги питам пича, с когото излизам: „От какво най-много те е страх. При последното ми гадже беше да изгуби фокус, и точно така и стана с него. Режисьорът, по когото в момента съм лапнала, каза: от провала. А моето преживявам в момента: загуба на власт.

	От всички проблеми в живота й най-болезненият като че ли беше романтичен. Режисьорът въпреки нейните обаждания не и отговаряше, проблем, с който се сблъскват всички жени, без значение как изглеждат и колко са известни.

	— Имам теория — каза тя. — За да се влюби някой в теб, трябва да спиш с него три пъти. А ние сме спали само два. Трябва ми още една вечер и е мой.

	Режисьорът бе пленил сърцето й с топло-студено. Изпратил я, целунал после казал, че не може да се качи. Дали случайно или нарочно, следваше техниката на Дейвид де Анджело, две крачки напред, една назад.

	— Ако искаш да го свалиш — й казах, — трябва да прочетеш „Изкуството на прелъстяването“ от Робърт Грийн. Там ще намериш някои стратегии.

	Тя изгаси цигарата си на пода.

	— Определено ми трябва помощ.

	„Изкуството на прелъстяването“ е класическо PUA настолно четиво, другата му книга „48-те закона на властта“ също. За първата Грийн проучва най-великите прелъстявания в историята и литературата. Книгата прави класификация на различните типове прелъстители (женкари, идеални любовници и родени свалячи); жертви (драматични натури, спасени души и залезли звезди) и техники (установи контакт индиректно, изпращай смесени сигнали, представи се за обект на желанието, изолирай жертвата).

	— Откъде знаеш за тази книга? — пита Кортни.

	— Последната година и половина прекарах с най-великите пикап артисти в света.

	Тя се изправи.

	— Разкажи ми — изпищя като ученичка. Темата беше по-добра от алтернативата: когато разговорът ни се завъртеше покрай правните й, медийни и семейни проблеми, очите й плувваха в сълзи.

	Слушаше жадно разказа ми за братството и Проект Холивуд. Не беше лесно да водиш сериозен разговор със стърчащи от тялото игли за акупунктура.

	— Искам да се запозная с тях — ми каза развълнувано. — Мислиш ли, че ги бива колкото Уорън Бийти?

	— Не знам, не го познавам.

	Кортни скочи от леглото и натри масло от пачули покрай иглите по краката и гърдите ми.

	— Много е печен.

	— Ще ми се да знам как точно го прави.

	— Страшен е. Веднъж ми се обади и каза: „Здрасти, аз съм“, сякаш се очакваше да знам кой е на телефона. После опита да ме убеди да намина. Когато накрая се съгласих, се засмя и каза, че е в Париж. Тотално се ебава с мозъка ти. Изсеква си носа и подава мръсната салфетка на дамата си.

	Чист нег. Всеки PUA — съзнателно или не — използва същите принципи. Разликата между мъжете в братството и самотните вълци като Уорън Бийти (преди да се ожени), Брет Ратънър и Дейвид Блейн, е че ние даваме имена на техниките си и споделяме информацията.

	— Не знам какъв е проблемът на режисьора — казваше Кортни. — Имам вълшебна путка. Чукаш ли ме, ставаш крал. — (Превод в ефир: Чукаш ли я, ставаш известен.)

	Започна да изтегля иглите от тялото ми. Какво облекчение.

	— Трябва да ти забия една и в главата. Там е най-готино.

	Вдигна една мръсна игла от пода и я насочи право над окото ми.

	— Не, благодаря. Стига ми за днес.

	— Трябва да опиташ. Супер е за черния дроб.

	— Дробът ми си е наред, благодаря.

	Тя пусна иглата.

	— Добре. Тогава излизам да хапна.

	Изхлузи розовата си риза и се изправи пред мен гола до кръста.

	— Гърдите ми са естествени, с малко силиконов лифтинг — каза и ми показа белега под лявото си зърно. — Знаеш ли колко струва една снимка на циците ми? Девет хиляди долара.

	— Значи проблемите ти са решени.

	— Ами, няма да стигне даже за секретарката на адвоката ми — сопна се тя и навлече рокля с висока талия в бяло и черно.

	Върна се от магазина зачервена от възбуда. Измъкна от чантата кекс, счупи го на две и, оставяйки пътечка трохи зад гърба си, скочи в леглото.

	— Хайде да се обзаложим — каза тя.

	— Моля?

	— На бас, че мога да си върна режисьора.

	— Съмнявам се. Щом не ти се обажда, значи не го интересуваш. — В „ Пост“ даже отрече да е спал с мен. — Подаде ми половина, та кекс с мръсните си пръсти. — Обаче аз обичам предизвикателствата.

	— Ако успееш да си го върнеш, значи си по-добър пикап артист от мен.

	— Тогава да се хванем на бас — настоя Кортни.

	— На какво?

	— Ако не успея, ще съм твоя за една седмица.

	Изгледах я тъпо. Хвана ме толкова неподготвен, че едва със закъснение осмислих думите й.

	— Или ще избереш второто име на следващото ми дете. Ти решаваш.

	— О’кей.

	— При едно условие — получавам едночасова консултация от всички пикап артисти, с които живееш.

	Когато дойде време да тръгвам за самолета, Кортни се измъкна от леглото и ме целуна за довиждане.

	— Искам само да ме чукат — ми каза, докато чаках асансьора. — Искам някой властен тип да дойде и да ме изчука.

	Знаех, че можех и да съм аз. Индикаторите за интерес бяха налице. Обаче и РUA, и комарджиите, и журналистите имат нравствен код. Сексът с нея щеше да накърни и трите.

	Това, което казах на Дъстин онази сутрин в апартамента, беше истина. Пикапът обогати не само сексуалния ми живот. Уменията, натрупани в братството, ме направиха много по-добър във взимането на интервюта. Открих колко точно ме бива, когато ми възложиха интервю с Бритни Спиърс.

	

	 

	



Глава 13

	 

	Подложена ли беше на много напрежение, докато записвате албума? 

	Какво, сега ли?

	 

	Звукозаписната компания оказа ли ти натиск да запишеш китова песен? 

	Нямам представа.

	 

	Нямаш представа? 

	Не.

	 

	Чух, че си записала парче с DEA, което не е било включено в албума. Защо? 

	Какво е DFA?

	 

	Двама продуценти от Ню Йорк, Джеймс Мърфи и Тим Голд— суърти. Изобщо ли не ти е познато? 

	Ами, може и да съм ги чувала.

	 

	Интервюто с Бритни Спиърс не вървеше. Погледнах я — кръстоса крака и започна да се върти на хотелския диван до мен. Не и пукаше. Аз бях само отрязък от време в календара й и тя ме търпеше — едва.

	Косата й беше затъкната под бяла шапка, бедрата изпъваха шевовете на протритите сини тънки. Беше една от най-желаните жени на планетата, но на живо приличаше на захранвана с царевица южнячка. Имаше красиво лице, леко и перфектно мацнато с грим, но в излъчването се криеше нещо мъжко. За сексуална икона беше плаха и, реших, самотна.

	Нещо прещрака в главата ми.

	Имаше само един начин да спася интервюто. Трябваше да приложа свалка. Играта винаги работеше, без значение в коя страна се намирах, и на каква възраст и от коя раса и класа бе жената, с която говорех. А и нямах какво да губя. Интервюто нямаше как да стане по-скучно. Дори можех да й измъкна някоя СЕ свястна реплика.

	Сгънах листа с въпросите и го прибрах в задния джоб. Трябвше да подходя към нея като към обикновено момиче в клуба, което не страда от синдрома на котешко внимание.

	Първата стъпка бе да привлека вниманието й.

	— Ще ти кажа нещо за теб, което хората вероятно не знаят — започнах аз. — Мислят, че извън сцената си срамежлива или капризна, а не е така.

	— Абсолютно.

	— Искаш ли да знаеш защо го правят?

	— Аха.

	Изграждах да-стълба, привличах вниманието й с въпроси, които очевидно искаха положителен отговор.

	— Следя очите ти. Когато се замислиш, ги свеждаш и извърташ наляво. Това значи, че си кинестатична личност, живееш с чувствата си.

	— О, Господи. Това е абсолютно вярно.

	Естествено. Беше една от рутините ми за демонстриране на стойност. Когато човек мисли, очите му могат да заемат седем различни позиции, отговарящи на различни части от мозъка.

	Научих я как да разчита различните типове движения на окото. Тя попиваше всяка дума. Краката й вече не бяха кръстосани, наведе се към мен.

	Играта започваше.

	— Не го знаех — обяви тя. — Кой ти го каза?

	Щеше ми се да й кажа: „Едно тайно общество пикап артисти“.

	— Наблюдавал съм го на много интервюта. По движението на очите им можеш да прецениш дори дали ти казват истината или не.

	— Значи ще разбереш, ако те излъжа? — Сега гледаше на мен с напълно различни очи. Вече не бях журналист, а човек, от когото можеше да научи нещо, някой, който би повишил стойността й. Бях демонстрирал власт над нейния свят.

	— Да, но движението на очите, от начина по който говориш и жестовете ти. Има много начини да познаеш.

	— Трябва да се запиша на курсове по психология — каза с умилителна искреност. — Толкова ще ми е интересно, да изучавам хората. — Стана. Тя се „отвори“. И нямаше спиране. — А и можеш да се запознаеш с някого или да излезеш на среща и да си кажеш, „Дали пък не ме лъжат“, супер.

	Време беше за тежката кавалерия.

	— Ще ти покажа нещо наистина готино и после ще се върнем интервюто — казах, като за всеки случай си поставих времево ограничение. — Става дума за един експеримент. Ще се опитам да отгатна за какво мислиш.

	После с прост психологически гамбит отгатнах инициалите на някакъв стар приятел, с когото се усещала емоционално свързана. Инициалите бяха Г. С. Познах от втори опит. Още доизпипвах рутината, но пред Бритни номерът мина.

	— Не мога да повярвам! Сигурно имам много защитни прегради, затова не улучи втората буква — каза тя. — Нека пробваме пак.

	— Защо този път не опиташ ти?

	— Страх ме е. — Пъхна пръст в устата си и силно захапа ставата. Имаше страхотни зъби, перфектно С. — Няма да мога.

	Вече не беше Бритни Спиърс, а уан-сет, самотна жертва. Робърт Грийн би я класифицирал като самотен лидер.

	— Ще го опростим — и казах. — Ще напиша едно число, между едно и десет. От теб искам само изобщо да не мислиш, а да се довериш на инстинктите си. Четенето на мисли не се учи. Просто укроти брътвежа вътре в себе си и се заслушай в чувствата си.

	Записах числото и й подадох листа с лицето надолу.

	— Кажи ми първото число, което почувства.

	— Ами ако сбъркам? Сигурно ще сбъркам.

	Това в играта наричаме LSE — момиче с ниско самочувствие.

	— Кое мислиш, че е?

	— Седем.

	— Обърни листа.

	Тя бавно го обърна, сякаш се страхуваше да погледне, после го вдигна към очите си и видя тлъстата седмица.

	Изпищя, скочи от дивана, хукна към огледалото и със зяпнала уста се втренчи в очите на отражението си и каза:

	— Господи. Успях.

	Сякаш трябваше да се погледне в огледалото, за да се убеди, че случилото се е истина.

	— Уау! Направих го. — Приличаше на малко момиче, което за пръв път вижда Бритни Спиърс. Фен на самата себе си.

	— Ей така ми хрумна, че е седем! — обяви, когато се върна в галоп на дивана. Естествено. Това беше първият фокус, който научих от Мистъри. Ако накараш някого да избере произволно число от едно до десет, седемдесет процента — особено ако ги пришпориш — избират седем.

	Или да, измамих я. Но самочувствието й имаше нужда от здрава доза витамини.

	— Виждаш ли — успокоих я аз. — Там, вътре, знаеш отговорите, но обществото ни принуждава да се осланяме на мисленето. — Наистина вярвам в това.

	— Суперинтервю! — възкликна тя. — Обичам този журналист! Това е най-хубавото интервю в живота ми!

	После се обърна към мен, погледна ме в очите и попита:

	— Може ли да спрем касетофона?

	През следващите петнайсет минути говорихме за душевност, писане, за живота. Тя беше просто изгубено момиченце, което преминаваше през закъснял емоционален пубертет. Търсеше истински човек, за когото да се хване, нещо повече от поп славата и умилкването на почитателите си. Бях демонстрирал стойност и преминавах към изграждането на взаимно разбиране. Може би Мистъри бе прав и всички човешки взаимоотношения следват една и съща формула.

	Разбирателство е равно на доверие плюс комфорт

	Все пак имах да върша и работа. Пуснах касетофона и й зададох въпросите от началото на интервюто, плюс всички останали, които си бях приготвил. Този път ми даде истински отговори, отговори, които можех и да публикувам.

	Часът ни свърши. Спрях касетофона.

	— Знаеш ли — каза Бритни — Всичко това не беше случайно.

	— Искрено вярвам, че е така.

	— И аз. — Докосна рамото ми и по лицето й се разпя усмивка. — Хайде да си разменим телефонните номера.

	 

	 

	



Глава 14

	 

	След този един час Бритни отиде да се преоблече за интервюто си за MTV. Върна се след десет минути с рекламната си агентка.

	Докато сядаше пред камерите, придружителката й ме изгледа странно.

	— Знаете ли, никога не го е правила с писател.

	— Сериозно?

	— Каза, че на вас двамата е било писано да се срещнете.

	Интервюто започна.

	— Значи преди няколко нощи е имало страшен купон? — попита интервюиращият.

	— Ами, да.

	— Какво беше нивото на енергията в клуба, когато влезе и изненада всички?

	— О, беше лудо!

	— И колко точно се забавлява?

	Бритни изведнъж се изправи.

	— Не става — каза на екипа. — Звучи ми фалшиво.

	Изпъна глава и излезе на токчетата си, оставяйки екипа и асистентите си вкаменени. Докато ме подминаваше, ъгълчетата на устата й се извиха в конспираторска усмивка. Бях докоснал истинската Бритни Спиърс. В нея имаше нещо по-дълбоко, отколкото предполагаше поп индустрията.

	Играта, осъзнах, дава по-добри резултати при звездите. Те живеят изолирано, контактите им са сведени до минимум и една демонстрация на стойност или нег на място им действат десет пъти по-силно.

	През следващите дни мислех за случилото се. Не хранех илюзии: Бритни Спиърс не ме хареса. Не гледаше на мен като на потенциален партньор. Но я бях заинтригувал, а това е стъпка в правилната посока. Пикапът е линейна прогресия: първо улавяш въображението, после сърцето.

	Интерес плюс привличане плюс прелъстяване е равно на секс.

	Разбира се, може и да се самонавивах. Откъде да знам дали тя не взимаше телефона на всеки журналист, за да го накара да се почувства специален и да си гарантира добро интервю. Вероятно на този номер отговаряше цял офис, спретнат точно за лековерни писатели, които се имат за пикап артисти. Или беше идея на рекламната й агентка, подвеждаше журналистите, че между тях и звездата й съществуват по-специални отношения. Може свалките да са за моя сметка.

	Никога няма да разбера истината.

	Всеки ден гледах телефонния номер, но не можах да събера куража да позвъня. Казвах си, че става дума за журналистическа етика: ако тя не хареса статията, не исках публично да обяви, че съм я наклеветил, задето не ми се е обадила.

	— Просто й се обади — непрекъснато ме ръчкаше Мистъри. — Какво губиш? Кажи й: „Можеш ли да не изглеждаш като Бритни Спиърс? Ще си изкараме лудо. Ще си сложим перуки, ще се качим на знака на Холивуд и ще го пипнем за късмет?“

	— Ако я бях срещнал с компания, да. Онова беше по работа.

	— Сега вече играеш на различно ниво. А и не е работа, нали написа статията. Обади й се.

	Но не можех. Ако беше Далийн Къртис, момиче на годината на Плейбой, щях да позвъня на секундата. Вече не се страхувах от такива жени. Чувствах се достоен за тях. Бях го доказвал неколкократно. Обаче Бритни Спиърс?

	Едно самочувствие не може да порасне чак толкова за година и половина.

	

	 

	


Стъпка 9

	Изграждане на физическа връзка

	 

	

	А мислиш ли, че дори любовта ще оцелее дълго в тази грозна къща?

	 

	Една Сейнт Винсънт Милей, „Мислиш ли, че дори любовта“

	 

	 

	



Глава 1

	 

	Една жена бе достатъчна, за да рухне Проект Холивуд.

	Катя външно беше стандартна купонджийка. Обичаше да пие, да танцува, да прави секс и да се друса, не задължително в този ред. И пак Катя — от невинност, отмъстителност, а може би от любов — надигра всички PUA в къщата. Всички години обучение, зазубрените рутини и шаблони, и обувките с платформи не успяха да се преборят с гнева на пренебрегнатата жена.

	Мистъри бе провел семинар в Лос Анджелис. Сега взимаше по хиляда и петстотин долара — и хората плащаха. Имаше петима ученици, или гаранция за прилична печалба от уикенда. Катя се явяваше един от телефонните номера, които бе събрал при демонстрациите на играта си. Срещнали се в бар „Стар Шус“. Била много пияна и вероятно друсана.

	Понеделник беше ден за обаждания. Звъняхме на номерата, събрани през уикенда, за да проверим кои са обещаващи и кои изстинали. Единствената, която вдигна на Мистъри, бе Катя. Ако не си беше вкъщи или се беше обадило и друго от свалените момичета, животът на всички ни щеше да бъде различен.

	Независимо от предполагаемите ни умения, да се уредиш с партньор е въпрос на късмет. Жените, които срещаме, се намират на различен етап от живота си. Може да търсят приятел, тръпка за една нощ, съпруг или мъж, когото да изчукат за отмъщение. Или не търсят нищо, защото имат щастлива или се възстановяват след емоционално съкрушителна връзка.

	Катя най-вероятно търсеше къде да живее.

	Не помнеше Мистъри. Все пак след половин час приказки (или установяване на комфорт, както му казва Мистъри), тя се съгласи да намине.

	— Недей да слагаш нищо специално — каза й Мистъри. — Имам само час-два.

	Думите и времевото ограничение влизат в една стратегия, как да елиминираш напрежението от срещата. Далеч по-добре е от вечерята в ресторант, която винаги предлагат AFC, ако искаш някой да отдели от времето си за теб. Последното може да излезе болезнено неприятен, изкуствен скеч с участието на двама души, които нямат нищо общо помежду си, но са впримчени в цяла нощ скован разговор през масата.

	На вечерта Катя пристигна с розова фланелка и нервен, дребен териер на име Лили. И Катя, и Лили моментално се разположиха като у дома си. Първата се тръшна на възглавниците, втората се изака на килима.

	Мистъри се появи от стаята си по дънки, черна тениска с дълги ръкави и вързана на опашка коса.

	— Ще свържа лаптопа си към прожекционния апарат и ще ти покажа едни мои филми — й каза той.

	— Карай да върви — отговори Катя с лек руски акцент. Имаше чип нос, който потръпваше, румени искрящи страни и сладуранска, жива руса коса.

	Мистъри загаси лампите и й показа филмите. Превръщаха се в популярна рутина, позволяваха да представим положителните си качества, нашите и на приятелите ни, без дори да отваряме уста. След киното Мистъри и Катя се масажираха и целуваха. На третата си среща, три дни по-късно, след много LMR, сделката бе изповядана.

	— Ще се изнасям от апартамента си — каза тя после на Мистъри. — През уикенда мисля да прескоча до Вегас. Имаш ли нещо против да оставя Лили тук?

	Това с Лили беше хитър ход. Докато Катя я нямаше, всички се привързахме към жизнерадостното, обичливо куче — и автоматично към собственичката му. Характерите им бяха подобни: и двете бяха живи и енергични, и обичаха да ближат лицето на Мистъри.

	Когато Катя се върна от Лае Вегас, Мистъри й помогна да се изнесе от апартамента си.

	— Според мен е пълен абсурд да наемаш нова квартира, след като без друго ще прекарваш повечето време при мен — й каза той. — Защо просто не се нанесеш в стаята ми?

	На този свят Катя притежаваше само две мешки, комплект гримове, Лилии „Мазда“ комби, натъпкана с дрехите и обувките й. Доколкото знаехме, нямаше работа, нито доходи, въпреки че беше позирала за доколко нискобюджетни календара за бански костюми. Вечер ходеше на курсове по грим за специални ефекти. Всяка вечер след училище подскачаше из къщата с фалшиви следи от въже по шията, изтичащ от рана на челото мозък или бръчки и петна като на деветдесетгодишна старица.

	Катя бързо се вписа в живота в къщата. Предложи си услугите за семинарите на Папа, гримираше Хърбал преди да излезе, почистваше кухнята вместо нас, излизаше на пазар с Ксанеус и се изживяваше като домакиня на купоните на Плейбой. Имаше невероятен талант да се сприятелява с всички, въпреки че мотивите й не бяха ясни: може наистина да обичаше хора, или се кефеше на безплатната квартира. Във всеки случай внесе в къщата първите лъчи топлина и другарски дух от онази първа нощ, в която мечтахме за бъдещето в джакузито. Аз я харесвах. Всички я харесвахме. Даже позволихме на брат й, раздърпан шестнайсетгодишен келеш със синдрома на Type*, няколко седмици да спи на възглавниците във всекидневната.

	[* При който неволево се говорят цинизми. — Бел. прев.]

	Мистъри беше особено горд със себе си. Не беше имал сериозно гадже след Патриша.

	— Може да се каже, че съм влюбен в собствената си приятелка — каза гордо една вечер, докато показваше на група свалячи снимка на Катя от календара. — Непрекъснато мисля за нея, все едно ми е дъщеря. Имам много силен бащински инстинкт. Трябва да се грижа за това момиче и да съм сигурен, че нищо няма да й се случи.

	По-късно същата вечер Хърбал направи пържоли на барбекюто, а с Катя си поделихме бутилка вино в джакузито.

	— Страх ме е — каза тя.

	— Защо? — попитах, въпреки че знаех отговора.

	— Започвам да се влюбвам в Мистъри.

	— Да, той е много талантлив, готин пич.

	— Точно. По принцип не си позволявам да пална току-така. Още не го познавам достатъчно. Притеснявам се.

	После млъкна. Искаше да кажа нещо, да я предупредя, че прави грешка.

	Не казах нищо.

	След няколко дни с Мистъри и Катя отлетяхме за Лае Вегас, Докато се преобличахме за вечерта, той дърдореше по любимата си тема. „Толкова си падам по това момиче.“ Наплеска се с черен молив и мацна бял коректор под очите.

	— Даже е бисексуална. Спи с някаква двойка от Ню Орлеанс. — Нагласи черната каубойска шапка, която купи в Австралия и се залюбува на отражението си в огледалото. — Имам чувството, че се занимавам със сватосване.

	Вечеряхме в „Мистър Лакис“ в казино „Хард рок“. Катя гаврътна две чаши шампанско. После прескочихме до близкия стриптийз клуб „Парадайс“, където опатка още две чаши.

	Когато дойде сервитьорката, Катя коментира:

	— Много е готина.

	Мистъри огледа момичето — нахакана латиноамериканка с дълга черна коса, в която се отразяваха светлините от сцената и тяло, което заплашваше да пръсне дрехите.

	— Гледала ли си „Полтъргайст“? — попита я Мистъри. Каза й, че двамата изобщо няма да си паснат. Пита я с какво е известна— „всеки е известен с нещо“. Скоро сервитьорката през няколко минути прескачаше до масата ни да флиртува с Мистъри.

	— Искам да видя как това момиче ще те оближе цялата — каза Мистъри на Катя.

	— Просто искаш да я чукаш — завали Катя. Предполагам, че за всяка жена — особено ако е пияна — е трудно да гледа как прилагат същите рутини, с които са я свалили, на друга жена. При това ефективно.

	Катя скочи на крака и се отправи към бара. Мистъри я последва, за да я умилостиви, но когато тя отказа да му обърне внимание, изскочи от бара като ядосано дете. Катя може и да беше бисексуална, но Мистъри пак нямаше да се уреди с тройка. Правеше една и съща грешка: притискаше твърде много. Трябваше да последва съвета на Рик Ейч и да мисли на първо място за женските фантазии.

	На сутринта отлетях, оставяйки двамата сами в хотела до полета им следобед.

	След няколко часа ми се обадиха по телефона.

	— Здрасти, Катя е.

	— Здрасти. Да не се е случило нещо?

	— Не. Мистъри иска да се ожени за мен. Падна на колене в басейна на „Хард рок“ и ми предложи. Всички пляскаха. Много беше мило. Какво да правя?

	Единственото ми обяснение бе, че Мистъри го прави заради американско поданство. Само дето Катя не беше американка, още се движеше с руския си паспорт.

	— Не нрави нищо прибързано — я посъветвах. — Просто се сгодете. После прекарайте известно време заедно и вижте дали и двамата наистина искате брак.

	Мистъри грабна слушалката.

	— Хей, пич, познай какво. Ще се женя. Обичам това момиче. Тръгнали сме към черквата. Чао.

	Пълен идиот.

	Същата вечер Мистъри пренесе Катя през прага на Проект Холивуд, тананикайки сватбения марш.

	Познаваха се от три седмици.

	— Вижте пръстените — гукаше Катя. — Не са ли красиви?

	— Струват осем хиляди долара — гордо обяви Мистъри. Това общо взето беше целият му капитал. Семинарите му носеха маса пари, но Мистъри си падаше фен на мъжките играчки — компютри, дигитални камери, електронни органайзери. изобщо всичко с чип.

	— Това със сватбата — ми каза, докато Катя беше в банята, — е най-печената рутина. Сera тя ме обича. Направо се побърква от кеф. Живо изкривяване на времето.

	— Рутината е тъпа — възразих аз. — Можеш да я приложиш само веднъж.

	Мистъри пристъпи към мен и свали пръстена си.

	— Ще ти кажа нещо — прошепна и постави пръстена в дланта ми. — Не сме наистина женени.

	Ако друг PUA ми беше казал, че се е оженил за почти непознато момиче, щях веднага да разбера, че ме занася. Обаче Мистъри беше толкова опак и непредсказуем, че си позволих да се усъмня.

	— Да, след като ти си тръгна, отидохме в един бижутериен магазин и решихме да се престорим на женени. Купих два пръстена за стотина долара. Катя е страхотна актриса, тотално ви метна.

	— И двамата сте суперфокусници.

	— Не казвай на Катя, че съм ти казал. Тя май си се кефи на ролята. На емоционално ниво е същото, като наистина да сме женени.

	Мистъри беше прав: истина е това, което виждат очите. В следващите дни връзката им се прекрои изцяло. Колкото и да е невероятно, започнаха да се държат като отдавна женени.

	Мистъри вече живееше с жена и не изпитваше нужда да излиза. Клубовете за него бяха равнозначни на свалки. За Катя обаче те значеха танци. Започна да излиза без него. След известно време Мистъри вече почти не напускаше стаята или по-точно леглото си. Трудно бе да се каже дали го прави от мързел, или се задава нова депресия.

	Има един шаблон, диаманти срещу злато, за случаите, когато жената, с която ходиш, спре да прави секс с теб. Казваш й, че жените искат от една връзка диаманти, мъжете търсят злато. Диаманта за жените са нощният живот, романтично внимание и емоционална връзка. Златото за мъжа е секс. Ако даваш на една жена само злато или на мъжа само диаманти, те няма да останат задоволени. Трябва да има обмен. Катя даваше на Мистъри златото, но той не й го връщаше в диаманти.

	Скоро щяха да се намразят.

	Той щеше да каже:

	— Тя се прибира пияна всяка вечер. Писна ми.

	Тя:

	— Когато го срещнах, имаше планове и амбиции. Сега изобщо не става от леглото. Какъв е смисълът?

	Той:

	— Изобщо не млъква. Непрекъснато опява за някоя глупости се пали за нищо.

	Тя:

	— Скапвам се от купон всяка нощ, защото искам да избягам от тъжната реалност.

	Мистъри имаше нужда от по-пасивно момиче, Катя — от по-активен мъж. Нас това ни натъжаваше; след като с месеци живяхме в къща, пълна само с мъже, се бяхме привързали към позитивната енергия и ведрото настроение на Катя.

	Мистъри знаеше всичко за пикапа и нищо за това как да подържа една връзка. Имаше това красиво създание, пълно с живот и дух, и пропиляваше шанса си.

	Скоро в Проект Холивуд щеше да се нанесе друга жена, с различен дух.

	Получих съобщението й в 23:39:

	„Може ли да отседна при теб? Конфискуваха ми колата. Има и още, направо не питай. Не искам да оставам сама“.

	Кортни Лав.

	 

	 

	



Глава 2

	 

	Почуках на вратата на апартамента на Кортни в Западен Лос Анджелис.

	— Влизай, отворено е.

	Хванала жълт маркер в ръка, Кортни седеше на пода сред море от сметки на ,,Американ експрес“ и банкови извлечения. Носеше черна рокля на „Марк Джейкъбс“ с копчета отстрани. Едното липсваше.

	— Не мога да ги гледам — изплака. — Тук има маса заеми, за които изобщо не знам и не съм одобрявала.

	Изправи се и тръшна сметка от „Американ експрес“ на масата. Половината редове бяха отбелязани с маркера, с бележки в черно встрани.

	— Ако остана тук, пак ще подхвана наркотиците — извика тя.

	Още нямаше мениджър, а грижата по делата й се оказваше не по силите и.

	— Не искам да съм сама — каза умолително. — Трябва да отида някъде за ден— два. После ти се махам от главата, обещавам.

	— Добре. — Значи интервюто, което бях написал за „Ролинг Стоун“, й бе харесало. — Хърбал каза, че можеш да спиш в неговата стая. Само искам да те предупредя, че нашето не е обикновена къща.

	— Знам. Искам да се запозная с пикап артистите. Може би те ще ми помогнат.

	Придружих я до долу и привързах трийсеткилограмовия й куфар към багажника на корвета.

	— Трябва да ти кажа, че при нас сега живее братът на Катя — предупредих я аз. — Ако ти се стори странен, то е защото има синдрома на Type.

	— Това е когато викаш „Мамка ти“, без да можеш да се контролираш?

	— Нещо такова. 

	Паркирах в гаража и завлякох куфара й на горния етаж. Първият който видяхме вътре, беше Хърбал, излизаше от кухнята.

	— Здрасти, мамка ти — поздрави го Кортни.

	— Не, това не е братът на Катя.

	Братът излезе от кухнята след секунда, с кутийка „Кола“.

	— Здрасти, мамка ти — повтори Кортни.

	Отстъпи назад, право върху Лили, която изскимтя. Кортни се обърна, предположих, за да се извини.

	— Я, млъквай — каза тя на кучето.

	Определено се задаваха интересни дни.

	Показах й къщата и й пожелах лека нощ. Две минути по-късно измарширува в стаята ми.

	— Трябва ми четка за зъби — обясни на път към банята.

	— Има чиста в аптечката — изкрещях след нея.

	— Тази ще свърши работа — сопна се тя и грабна използваната ми до безобразие четка от умивалника.

	В нея имаше нещо умилително. Притежаваше това, за което всеки пикап артист бленува, но няма: беше тотален непукист.

	На следващата сутрин я заварих във всекидневната да пуши само по чифт скъпи японски бикини. Тялото й беше покрило с черни петна, сякаш се беше въргаляла във въглища.

	По това неглиже се запозна с останалите обитатели на къщата.

	— Ходил съм на езда с баща ти — каза Папа, когато ги представих един на друг.

	Кортни се намръщи.

	— Ако пак наречеш този мъж мой баща, ще ти избия зъбите.

	Не се опитваше да се държи като кучка, просто беше неподправена и спонтанна, обаче Папа не прие добре агресията. Когато подписа договора за Проект Холивуд, искаше само да движи със звезди. И ето, че живееше с такава — по онова време жената с най- незавидна слава в страната — й бе отвратен от нея. От този ден насетне я избягваше, като всеки, който не спадаше към пикап бизнеса му.

	След него Кортни се запозна с Катя.

	— Направих си тест за бременност — съобщи Катя, свивайки усттни в детско самосъжаление. — Излезе положителен.

	— Трябва да родиш детето — каза Кортни. — Децата са най сивото нещо на света.

	Все едно живеех The Surreal Life*.

	[*Телевизионно шоу. — Бел. прев.]

	 

	 

	



Глава 3

	 

	Мистъри коленичи пред Катя и целуна корема й.

	— Ако искаш да го задържиш, независимо дали ще останем заедно или не, аз ще те подкрепя. Ще бъде красиво дете.

	Слънцето нахлуваше в кухнята от верандата, огрявайки стегната индийска нишка мравки, които маршируваха по тухлите към преливащата кофа за боклук. Преди да се изправи, Мистъри наплюнчи пръст и прокара тънка нишка слюнка през редицата. Мравките от опасната зона се разбягаха във всички посоки.

	— Не мога да повярвам, че дори се замислям да го оставя — отговори Катя, с весел, но изпълнен с презрение глас. — Ти си луд. Държиш се сякаш сме женени.

	Мравките подновиха редиците си и въдвориха ред. Почти не личеше, че е имало катастрофа.

	— Обичам те — каза без всякаква емоция Мистъри. — Знаеш мисията ми в живота: да оцелея и се възпроизведа. Затова не виждам какъв е проблемът да родиш това дете. Аз ще поема моята част от задълженията.

	Не можехме да се организираме сами като мравките. Нямаше командни канали, нямаше неписана структура. Химическата пътека, която следвахме, смърдеше на мъжки хормони. И естественото й състояние бе хаос.

	Цял следобед Мистъри и Катя се караха дали тя да направи аборт и кой следва да плати за него. Три дни по-късно двамата отидоха в болницата.

	— Никога няма да повярваш — изпищя Катя, когато се върна. — Вече не съм бременна.

	Подскочи във въздуха и плесна с ръце, благодареше за късмета си. Мистъри, застанал зад нея, й показа среден пръст. На лицето му бе изписана чиста омраза. Не го бях виждал толкова бесен на жена.

	След няколко часа открих Катя в бара, наливаше си шардоне. После още една чаша. И още една.

	— Мистъри не излиза от стаята си и не ме чука — оплака се тя. — Затова тази вечер ще си купонясвам без него.

	— Заслужи си го.

	— Ела пийни с мен — из гука Катя.

	— Добре.

	Катя бавно отпи от виното и седна на дивана до мен.

	— Уха. Верно си ходил на фитнес. Раменете ти изглеждат добре.

	— Благодаря. — Едно от нещата, които научих през последната година и половина, беше да приемам комплименти. Само „Благодаря“, така отговаря увереният човек.

	Тя се плъзна до мен и попипа бицепсите ми.

	— Ти си единственият в тази къща, с когото мога да говоря. — Лицето й беше на сантиметри от моето.

	Усетих прилив на енергия, същият както когато целунах компаньонката на Тайлър Дърдън в „Хард рок“.

	— Виж — каза Катя и вдигна блузата си. — Имам белег.

	— Готин е.

	— Пипни го.

	Хвана ме за ръка и я вдигна към гърдата си. Наистина трябваше да вдигам гълъбите.

	— Приятно ми беше да поговорим, обаче трябва да се кача да среша котката.

	— Ти нямаш котка — проплака тя.

	Заобиколих къщата и влязох в стаята на Мистъри откъм верандата. Лежеше по дънки, с опрян на голия си корем лаптоп и гледаше „Завръщане в бъдещето 2“.

	— В десети клас исках да се самоубия, защото нямаше за какво да живея — каза той. — После чух, че „Завръщане в бъдещето 2“ излиза след двайсет и три дни. Намерих календар и отбелязвах всеки ден до филма. Само това ме спря.

	Спря филма и вдигна лаптопа от корема си.

	— Като чух музиката в началото, се разплаках. Този филм е причината да живея. Знам го наизуст. — Вдигна кутията на DVD-то и ми показа обложката. — Докосвал съм тази кола.

	Седнах на леглото. Никой не се натиска да носи лошите новини.

	Взех кутията от диска. Мистъри си падаше по филми като „Младия Айнщайн“ и „Карате кид“. Аз харесвах Вернер Херцог, Ларс вон Трие и Пиксар. Това не значеше, че съм по-добър от него, просто бяхме различен тип загубеняци.

	— Пич — казах. — Жена ти ме сваля.

	— Не се изненадвам. Преди малко опита с Плейбой.

	— Няма ли да направиш нещо?

	— Не ми пука. Може да прави каквото си иска.

	— Ами, поне не е бременна.

	— Да ти кажа ли нещо. Тя е абсолютен идиот. Изобщо не било тест за бременност, а за овулация. Объркала кутийките в аптеката. Направила си теста три пъти и всеки път излизал положителен. Или откри, че на двайсет и три още има овулация.

	— Виж. — Забелязах, че по раменете му има белези. — Ти я отблъскваш. Сваля всички в къщата, защото се опитва да ти отмъсти. Диаманти за злато, пич. Ти не й даваш диамантите.

	— Така ли? Тя е една безмозъчна алкохоличка. — Спря, затвори очи и кимна замечтано. — Обаче какво тяло. Задникът й е десятка.

	Когато слязох долу, Катя не беше в хола. Вратата на Папа беше отворена — видях я свита до него на леглото, гола до кръста.

	Бих отбой към стаята си и зачаках. Бурята настъпи след около час. Чувах крясъци, тръшкане на врати, трошене на стъкло.

	На вратата ми се почука.

	Беше Кортни.

	— Съквартирантите ти винаги ли са толкова шумни?

	Обичах да говоря с нея.

	Последвах я в стаята на Хърбал. По пода бяха нахвърляни книги, дрехи и пепел от цигари. В подножието на леглото гореше свещ, само сантиметри деляха пламъка от завивките. Една от роклите на Кортни бе заметната над нажежена, гола крушка, за атмосфера. И четирите телефонни указателя на къщата бяха метнати на леглото, с откъснати страници. Огледах изрезките — все номера на адвокати.

	Шумът от стаята на Мистъри растеше.

	— Да видим какво става — каза Кортни.

	Не исках да ме въвличат. Не исках да оправям чужди проблеми. Изобщо не ми влизаха в работа, по дяволите.

	Влязохме в стаята на Мистъри. Катя бе коленичила на пода и стискаше гърлото си, сякаш се душеше. Брат й, надвесен над нея тикаше инхалатор в устата й. Мистъри, на около метър от тях, гледаше на кръв Катя.

	— Да извикам ли линейка? — попитах аз.

	— Ще я арестуват, фрашкана е с наркотици — каза с омраза Мистъри.

	Катя надигна глава и го изгледа убийствено.

	Щом като имаше сили да го направи, значи очевидно не умираше.

	Когато Катя най-после излезе от стаята на Мистъри, лицето й бе червено и мокро. Кортни я хвана за ръка и я отведе на дивана в хола. Без да изпуска ръката й, седна до нея и й разказа за всички аборти, които е правила и за това какво красиво нещо са децата. Гледах абсурдната двойка. Кортни беше едновременно дете на Проект Холивуд и негова майка.

	И вероятно най-нормалният човек в къщата. Това вече ме плашеше.

	 

	 

	



Глава 4

	 

	На следващата сутрин Кортни изскочи от стаята си в нетипично ранен час. Носеше провокативна нощница.

	— Какво? Какво става? — попита и потри очи. — Сънувах кошмар. Не знаех къде съм. — Огледа се към мен, към заспалата на дивана Катя, брат й и Хърбал, хъркащи на сантиметри един от друг на възглавниците. — Всички са готини — отбеляза с облекчение. — Няма изроди. О’кей.

	Върна се в стаята си и затвори вратата. След няколко минути пристигна шофьор.

	— Къде е Кортни?

	— Спи — отговорих аз.

	— Трябва да се яви в съда след час.

	Почуках на вратата й и влязох. Малко по-късно от вратата на Кортни се появи камара рокли, последвани от собственичката си.

	— Трябва да намеря какво да облека за съда — каза, докато пробваше различните тоалети и притичваше до огледалото в банята. В крайна сметка излезе с черна коктейлна рокля без презрамки, на Катя, слънчевите очила за осем долара на Хърбал и „48— те закона на властта" на Робът Грийн под мишница.

	— Роклята е смешна, защото и делото е смехотворно — каза на репортерите в съда по-късно същия ден.

	Докато я нямаше, направихме опис на щетите. Чаршафите на Хърбал бяха изгорени с цигара, стената зад вратата съсипана от ударите с юмруци. По пода имаше следи от неидентифицирана течност, още горяха свещи, по всяка лампа бяха заметнати дрехи.

	Хладилникът и шкафовете в кухнята зееха отворени. На плота стърчаха два отворени буркана, от фъстъчено масло и мармалад. От плота, вратичките и полиците на хладилника се стичаха сталактити фъстъчено масло. Вместо да развърже опаковките с хляба. беше разкъсала торбите, като животно. Не и пукаше. Беше гладна — ядеше. Друго качество, на което пикап артистите се възхищаваха — можеше да го кара и като пещерен човек.

	Когато се върна от съда. Кортни седна с тайното братство на пикап артистите и планира появата си в шоуто на Джей Лено същата вечер. Мистъри и Хърбал я научиха на концепции от типа на социално доказване и NLP идеи като фрейминг (задаване на рамка). Трябваше да се прекрои. Рамката, в която я виждаха всички, беше на луда жена. Но ние, които живяхме с нея две седмици, знаехме, че тя просто минава през лош период. Беше ексцентрична, но не луда. Оказа се и невероятно схватлива. Разбра и прекрои всяка наша концепция.

	— Значи новата ми рамка е девицата в беда — каза тя.

	Тази вечер блесна в „Тонайт шоу“. За разлика от отразената по таблоидите поява в шоуто на Летърмен, се държа спокойно и възпитано пред камерите — а изпълнението на женската й група, „Челси“, напомни, че Кортни е не само светска дама, но и рок звезда.

	Отидох на шоуто с колата на Катя, с Хърбал, Мистъри, Катя и Кара, с която се запознах в един бар преди няколко дни. След шоуто се качихме в гримьорната на Кортни. Там бяха и момичетата от „Челси“. Бях поразен от китаристката: висока, суперготина, изрусена блондинка, от която на талази се носеше самочувствие. Защо не попадах на такива момичета по клубовете?

	— Може ли да остана в стаята ти още две седмици? — попита Кортни.

	— Давай — каза Хърбал, който никога нямаше проблем с нещо или някой. Докато Мистъри се носеше като буреносен облак из къщата, Хърбал помагаше на Катя да забавлява брат си.

	— Може да стане и месец — извика след нас Кортни.

	Вън Мистъри се намъкна на мястото на шофьора. Цял ден не беше проговорил на Катя. Тя седна на седалката до него и пусна в плейъра денс микс на Карл Кокс. Музикалните й вкусове се ограничаваха до хаус и техно; Мистъри слушаше почти само „Тул“, „Пърл Джам“ и „Лайв“.

	Докато излизахме от паркинга, телефонът на Мистъри иззвъня. Той изключи музиката и вдигна.

	Катя се пресегна и пак я пусна, тихо.

	Мистъри ядосан я изключи.

	После пак и пак — всяко завъртане на копчето с повече омраза от последното, докато накрая Мистъри скочи на спирачките, напсува ни и изхвърча от колата.

	Застана насред булевард „Вентура“ и блокирайки движението, вдигна ръка и размаха среден пръст, в лицето на Катя.

	Катя припълзя зад волана и на пресечката обърна автомобила, за да вземе Мистъри, който вървеше пеша по тротоара. Когато намали до него, той спря, изгледа я с презрение, пак й показа среден пръст и продължи напред.

	Катя подкара без него. Не беше разстроена, само разочарована от детинщините му.

	Тази вечер Мистъри не се прибра у дома. Звъних му няколко пъти, но не вдигна. Не се прибра и на другата сутрин. Всяко мое обаждане се прехвърляше автоматично на гласова поща. Започнах да се безпокоя.

	След няколко часа на вратата се почука. Отворих, очаквайки да е Мистъри. Оказа се шофьорът на Кортни. Един от многобройните й таланти бе да превръща всеки в радиус от сто метра в свой личен асистент. Учениците по съблазняване, които за първи път посещаваха къщата, неусетно започнаха да търчат за разни книги, да пренасят чаршафи от апартамента й или да изпращат имейли до финансовата експертка Сузи Орман.

	— Ей, мамка ти! — извика Кортни на брата на Катя. — Ще прескочиш ли за едни DVD-та до апартамента ми с шофьора?

	Когато той излезе, Кортни каза на Катя:

	— Сладко хлапе е, почти готин.

	— Можеш ли да повярваш, още е девствен — каза й Катя.

	Кортни, няколко секунди обмисля информацията, после кимна и каза:

	— Ще го изчукам, от мен да мине.

	Тази нощ Мистъри се върна, с две стриптийзьорки под ръка. Явно от двайсет години работеха в един и същи тъмен клуб: сто ватовите ни крушки направо им разказаха играта.

	— Здрасти — ми каза Мистъри, сякаш се връщаше от магазина.

	— Къде беше?

	— В един стриптийз бар, после прекарах нощта с Джина.

	— Здрасти — каза брюнетката с конска физиономия вляво и вяло размаха ръка.

	— Ами, можеше да се обадиш. Няма лошо да се караш с Катя обаче ние с Хърбал здраво се притеснихме. Кофти проява.

	Той дефилира с момичетата из къщата, нарочно ги запозна с Катя, после тримата седнаха на верандата.

	Катя го прие спокойно. Взе душ, почисти ежедневния вулкан фъстъчено масло в кухнята и направи домашното си на лицето на Хърбал, за днес — лоботомия.

	Стриптийзьорският гамбит на Мистъри не я накара да ревнува, обаче срина уважението на всички останали към него.

	 

	 

	



Глава 5

	 

	Нямаше как да не се случи. Катя се слагаше на всички и в крайна сметка успя да постигне целта си.

	Капитулира Хърбал. Беше спокоен, винаги на линия. Обичаше да слуша. Беше скромен и рядко се самоизтъкваше. С други думи, пълна противоположност на Мистъри. Времето, което прекарваше с Катя, докато Мистъри се цупеше, излежаваше или спеше напук с някоя стриптийзьорка, си каза думата. Хърбал се влюби в Катя. Гледайки я как страда от манипулациите и пренебрежението на Мистъри, бе започнал да вярва, че е по-достоен за нея.

	— Все по-трудно ми е да я отблъсквам — ми каза той.

	— Просто питай Мистъри. Той вероятно вече я е забравил.

	— Да, нали се държа като пич и след историята със Сима.

	И така, Хърбал поиска разрешение от Мистъри. Отговорът беше не. Същата вечер обаче, след поредния скандал с Катя, Мистъри откри Хърбал в хола.

	— Скъсахме — каза небрежно. — Тя е твоя.

	Скоро щеше да съжали за думите си.

	След часове Хърбал вече й го беше вкарал. Изчука я в стаята на Плейбой, до кухнята.

	Когато Мистъри се върна от „Стандарт“, се отби към кухнята за „Спрайт“ и ги чу. Стоновете досега бяха запазена за него серенада, а ето, че Катя сега пееше за друг. Мистъри застана шокиран пред стаята на Плейбой. На Катя сексът определено й харесваше.

	Мистъри влезе в хола и рухна на пода, блед като мъртвец. Както смъртта на баща му, и това го засегна повече, отколкото бе предполагал.

	Никога не подценявай чувствата си.

	— Обичам я — каза, докато по страната му се стичаше първата сълза. — Обичам това момиче.

	— Не, не я обичаш — го поправих. — Нали твърдеше, че я мразиш Мислите, които преглъщах от седмица, изведнъж се застинаха от устата ми. — Харесваш само тялото й. Сега си разстроен, защото се чувстваш отблъснат.

	— Не, яд ме е, задето тя не ме обича.

	— Обичаше те повече от всички други момичета, с които съм те виждал. Една вечер седяхме във ваната и тя ми каза колко се плаши да престъпи границата и се влюби в теб. А щом го направи, ти започна да се държиш като педераст.

	— Но аз я обичам.

	— Казваш го на всяко момиче, с което спиш. Това не е истинската любов. Твоето е измама, илюзия.

	— Не — изкрещя с цяло гърло. — Грешиш!

	Изправи се, изхвърча от стаята и затръшва вратата толкова силно, че по килима се посипа мазилка.

	Толкова нещастно детство бе имал, че лишаването от любов задейства всичките му емоционални механизми и взриви защитната капсула нарцисизъм.

	Докато излизаше, се сетих за една сцена от „Вълшебника от Оз“, в която Вълшебника казва на Тенекиения човек: „За сърцето съдиш не по това колко обичаш, а колко те обичат.“

	Очаквах с нетърпение сънищата да прогонят всички мисли, проблеми и притеснения, за да започна свеж следващия ден. Пътя ми обаче препречи Кортни. Стоеше на вратата с наръч листи в ръка.

	— Трябва да се свържеш по телефона с Франк Абагнейл — заповяда. — А, и се обади на Лиза и й кажи, че искам да я видя.

	— Готово.

	Нямах представа за какво говори. Не знаех как да се свържа нито с Франк Абагнейл (фалшификаторът, чиито мемоари бяха вдъхновили филма „Хвани ме, ако можеш“), нито с Лиза, китаристката й. Но пък бях открил как да се справям с постоянните заповеди на Кортни: кимаш и не правиш нищо. След няколко часа без друго ще е забравила молбата си.

	На сутринта се отбих при Мистъри. Седеше по халат в леглото си и трепереше в конвулсии. Лицето му беше червено и обляно в сълзи. Не го бях виждал такъв. По време на депресията в Торонто просто изпадна в кататония. Този път като че ли наистина страдаше. 

	Оказа се, че Катя наминала да вземе четката си за зъби.

	— Ще ми обясниш ли случилото се снощи? — попитал я Мистъри.

	— Защо? Ти на практика ме подари на Хърбал.

	— Чука ли го?

	— Ще ти кажа едно — правих най-страхотния секс в живота си.

	Това го пречупи.

	— Искам да я убия. — Превъртя се по гръб и застена като умиращо куче. — Знам, че в момента ме контролират емоциите ми. Казва ми го логиката, която е сведена до два процента присъствие. Чувствам се емоционално изцеден. — Сграбчи чаршафа в юмрук. — Чувствам се странно, празен, както като се изсереш.

	Щях да се изсмея, ако целта му беше да е забавен.

	Докато той скърбеше, мислех за един текст на Кортни: „Застлах си леглото/ ще легна в него“. Мистъри си застла, а сега в леглото му лежеше Хърбал.

	Вдигна ръце към тавана и изкрещя с гласа си ала Ангини Робинс. Изведнъж от вратата надникна Кортни.

	— Аз ли съм проблемът? Мога да спя и в предната стая, ако искате.

	Можеше да е суперготина.

	После вкарах Кортни в течение. Катя пушеше на верандата.

	— Много ми е кофти — каза. — Горкият Мистъри. — Издаде съчувствени звуци, сякаш говореше за кучето си.

	Хърбал се довлачи до масата със сведена глава. Опитваше се да измисли какво да каже. И двамата като че ли не съжаляваха за предишната вечер. Просто — като всички нас — не знаеха, че Мистъри ще го приеме толкова навътре.

	Кортни запали цигара и разказа на Хърбал за една своя тройка, и че делбата на любимия човек е също един вид демонстрация на любов, как избягала в Сан Франциско, за да пее с Faith No More, как Suicide Girls били нейна идея и как в Европа опитала да превърне една фенка в човек на изкуството. Някъде из обърканите й спомени се криеше метафора за дилемата на Хърбал — застанал между най- добрия си приятел и момичето, в което бе на път да се влюби. — но ние така и не я открихме.

	Точно тогава иззвъня телефонът на Хърбал. Той вдигна и щокиран го подаде на Кортни.

	— Франк Абагнейл. Сигурно е получил съобщението ми.

	Оставих тримата на верандата и се обадих на сестрата на Мистъри.

	— Пак психяса — обясних й.

	— Много ли е зле?

	— Започна като сърдечна криза, но тази сутрин превъртя. Имам чувството, че ситуацията задвижи някаква химична реакция. В момента неконтролируемо плаче.

	— Ако стане по-зле, ще му изпратя билет за Торонто. Ти само трябва да го качиш в самолета, ние ще се погрижим за него тук.

	— Нали си даваш сметка, че ако се върне в Торонто, това ще е краят. Пресрочи визата си и повече няма да го пуснат в САЩ. Ще трябва да се прости с мечтите да стане прочут илюзионист. А пикап бизнесът му ще отиде по дяволите.

	— Знам. Но имаме ли изобщо избор?

	— Ще опитам да се справя някак.

	— Просто го изпрати у дома. Здравеопазването в Канада е безплатно. Не можем да си позволим да го лекуваме в Щатите — особено ако го затворят някъде.

	— Нека опитам. Ако зазлее, ще ви го изпратя.

	Развитието на връзката между Мистъри и Катя ми отвори очите. Той я покани да живее при нас. Ожениха се. Тя — почти — забременя. После той я игнорира и презря. Даде на Хърбал разрешение да спи с нея. Сам си беше виновен за всичко.

	След излизането на статията ми на Мистъри звъниха половина дузина телевизионни продуценти. От VH1 дори му изпратиха сценарий за шоу, в което превръща загубеняци в звезди. Славата, която Мистъри отчаяно бленуваше, бе на една ръка разстояние. А той не отговори на нито един продуцент.

	— Случвало се е и преди — въздъхна Мартина, когато й разказах за офертите. — Всеки път, когато приближи успеха, рухва и пропилява всичко.

	— Искаш да кажеш…

	— Да. Страхува се от успеха, който отчаяно търси.

	

	 

	



Глава 6

	 

	На следващата вечер Катя се прибра в два сутринта, с Хърбал и двойката от Ню Орлеанс, с които спеше. Мистъри отвори вратата, седна на една възглавница на пода и ги загледа как пият в общата стая. Опитваше да се съвземе.

	Жената от нюорлеанската двойка беше над метър и осемдесет, със стегнат с фитнес корем, кестенява коса, стигаща до добре оформения й задник, чисто нови силиконови гърди и голям нос, следващ на опашката за пластичния хирург. Когато Катя се наведе да я целуне, Мистъри сбърчи лице и почервеня. Ако беше изтърпял Катя още малко, щеше да додрапа до бленуваната тройка. Вместо това седеше на възглавницата, гледаше как Катя се смее с двамата. как Хърбал седи със самодоволна усмивка, как момичетата слагат банските и скачат в горещата вана, как Хърбал се присъединява към тях.

	Катя беше дала на Мистъри сърцето си и сега той плащаше, задето го захвърли на боклука. Нарочно или не, в момента тя му навираше в лицето своята бисексуалност, младостта и щастието си.

	На сутринта разсъдъкът на Мистъри се бе разпаднал на още една идея. Когато не плачеше по диваните, обикаляше къщата и търсеше Катя и Хърбал. Ако не ги откриеше, й звънеше. Без значение дали тя ще вдигне или не, резултатът бе един и същи: Мистъри захвърляше телефона и унищожаваше всичко в обсега на ръката или крака си. Свали няколко етажерки „обезглави“ възглавниците си и посипа цялата стая в пера, и метна телефона си по стената, от което апаратът се строши на две, а в мазилката остана дълбока черна дупка.

	— Къде е Катя? — питаше Плейбой.

	— Излезе за дрехи в „Мелроуз“.

	— Къде е Хърбал?

	— Ами, май е с нея.

	Сърцето на Мистъри страдаше, лицето му помръкваше, очите му се навлажняваха, краката поддаваха, а самият той излизаше е някакво налудничаво еволюционно обяснение:

	— От гените на егоизма е — казваше. — Онова потенциално дете ме наказва.

	Когато Хърбал се върна, го предупредих:

	— Катя те използва да си отмъсти на Мистъри.

	— Не е вярно. Ние се обичаме.

	— Виж, направи ми една услуга и недей да се виждаш с нея, докато Мистъри се оправи. Ще я помоля да се махне оттук за известно време.

	— Добре — каза той малко неохотно. — Обаче няма да е лесно.

	Тази нощ заведох Катя и брат й на кино. План А беше да я изведа от къщата и по-далеч от Хърбал, за да не изпадне Мистъри в по- голяма депресия. План Б беше да я чукам, за да докажа на Хърбал, че връзката му с Катя не е нищо специално.

	За щастие план А проработи.

	— Мистъри се съсипва заради теб — й казах на връщане. — Трябва да се махнеш от къщата. И да не се връщаш, преди аз да ти кажа. Мистъри има сериозен психологически проблем и ти го задейства.

	— О’кей — погледна ме като навикано дете.

	— И ми обещай повече да не спиш с Хърбал. Причиняваш болка на един от съквартирантите ми и си на път да разбиеш сърцето на втори. Не мога да гледам безучастно.

	— Обещавам.

	— Купонът свърши. Доказа своето.

	— O'кей — каза. — Всичко свърши.

	— Закълни се.

	Кръстосахме малките си пръсти.

	Трябваше да я накарам да даде по-сериозно обещание.

	Прелъстяването е проста работа в сравнение с това. Дори както вярва Мистъри, хората да са просто програми, писани от еволюцията, те очевидно са твърде сложни, за да ги разберем. Схванали сме само простите линейни връзки. Ако смачкаш самочувствието на жената, тя ще потърси от теб потвърждение. Ако я накараш да ревнува, ще започне да те харесва повече. А отвъд привличането и желанието има по-дълбоки чувства, които малцина от нас изпитваха и никой не бе овладял. И тези чувства — за които сърцето и думата любов са само метафори — върлуваха из вече без друго разтърсвания от раздори Проект Холивуд.

	Така стигаме до момента, в който Мистъри изгони всички от къщата, започна да говори за самоубийство, а аз му намерих „Ксанакс“ от Катя, натиках го в колата си и го отведох в Холивуд Ментъл Хелф Сентър, откъдето той два пъти се опита да избяга, след което тръгна да сваля безуспешно психиатърката.

	Шест часа по-късно напусна клиниката с опаковка „Серокел“ в ръка и още „Ксанакс“ в кръвта. За първи път чувах за „Серокел“— а когато се върнахме, прегледах упътването.

	„За лечение на шизофрения“, пишеше там.

	Мистъри изтръгна упътването от ръцете ми.

	— Това са само сънотворни — ми каза той. — Ще ми помогнат да заспя.

	— Да — отговорих аз. — Сънотворни.

	

	 

	


Стъпка 10

	Разгром на LMR

	 

	 

	„Сексуално е това, което води до ерекция у мъжа… Няма ли неравенство, нарушаване на човешките права, потисничество и принуда, няма сексуална възбуда“

	Катрин Маккинън, „Опит за феминистка теория на държавата“

	 

	

	



Глава 1

	 

	В Проект Холивуд беше лимонаден ден. Поне така бе решила Кортни Лав. Мистъри се възстановяваше, Катя беше в Ню Орлеанс за шест седмици, в тунела започваше да проблясва светлинка.

	С увиснала от устата, ръсеща пепел по скъпата й тениска цигара, Кортни взе от шкафа огромна купа, после прегледа хладилника. Измъкна две големи кутии лимонада и половинка портокалов сок, и ги изсипа в купата, а когато тя преля, в няколко буркана. Наемете шепа ледчета от фризера, пусна ги в сместа и накрая бръкна с черните си пръсти и разбърка всяка съдинка. По плота се разля сок, пепелта от цигарата в устата й плавно се понесе към купата.

	Кортни загаси цигарата на жълтия плот и бясно се заоглежда, докато засече един шкаф над главата си. Рязко отвори вратичките, бръкна напосоки и напипа четири чаши. После разплиска лимонадата в останалия ни кристал, колкото чисти чаши за кафе успя да намери и една мерителна чашка.

	Мистъри, седнал по турски на дивана във всекидневната, водеше първия семинар след завръщането си от психиатричния център преди три седмици. Носеше тениска и дънков комбинезон. Краката му бяха боси. По брадичката му имаше туфи наболи косми, клепачите му лениво клюмаха над блуждаещите очи. Редовно пиеше ,,Серокел“ и опитваше да прогони със сън депресията. Малко по малко започваше да му просветва.

	— Във всяка връзка има три фази — говореше монотонно на учениците си. — Начало, среда и край. В момента се намирам в края. Няма да ви лъжа. Миналата седмица плаках три. пъти.

	Шестимата ученици се спогледаха учудени. Бяха дошли да се научат как да свалят мадами. Но за Мистъри това не бе само семинар, беше терапия. Вече от два часа им разказваше за Катя.

	— Това е крайната ви цел, която може да се окаже и много трудна — продължи той. — Планирам пак да се оженя наужким за следващото момиче. Миналия път направих грешка, Катя и майка й разбраха. че всичко е на шега. Следващия път сватбата ще е в задния двор. Ще наема за свещеник някой актьор и всички, освен тя и родителите й, ще знаят, че не се женим наистина.

	Един от учениците, готин мъж към трийсетте, късо подстриган и с челюст като циментов блок, вдигна ръка.

	— Преди малко не ни ли казвахте, че фалшивият брак излязъл пълен провал?

	— Тогава само пробвах— каза Мистъри. — Рутината е страхотна. При всяко излизане от депресията, чарковете му се пренастройваха. Този път усещах под повърхността гняв, и едно ново озлобление към жените.

	Кортни се появи от кухнята.

	— Кой иска лимонада?

	Учениците я зяпнаха онемели.

	— Заповядайте — каза и тикна една чаша на Мистъри и на Циментовото чене. — Какво правиш тук? Голям си сладур.

	— Инструктор по бойни изкуства съм. Мистъри ми позволи да присъствам на семинара в замяна на безплатни уроци по Крав Мага.

	Кортни се стрелна обратно в кухнята и се върна с още две чаши лимонада, после още две и още две, докато накрая имаше повече чаши, отколкото хора.

	— Мисля, че откъм лимонада сме презадоволени — й каза Мистъри, когато тя се появи пак с две чаши за кафе в ръце.

	— Къде е Хърбал?

	— Май взима душ.

	Кортни хукна към банята и изрита вратата.

	— Хърбал? Там ли си? — Пак изрита вратата, този път по-силно.

	— Къпя се — изкрещя той.

	— Важно е. Влизам.

	Отвори вратата, влетя вътре и отметна завесата на душа.

	— Какво става? — паниран попита Хърбал. Стърчеше гол, с насапунисана коса. — Да няма пожар?

	— Това е за теб — каза Кортни и тикна по чаша лимонада във всяка от мокрите му ръце. Хърбал не каза нищо. Откакто обеща да спре да говори с Катя, се носеше из къщата, обгърнат в мрачно мълчание. Беше твърде горд да го признае, но вътрешно кървеше. Обичаше я.

	Когато учениците на Мистъри се пръснаха за обяд, Кортни, последвана от лимонадена следа по килима, профуча покрай тях и нахлу в стаята на Папа. Вътре Папа, Сикбой, Тайлър Дърдън, Плейбой, Ксанеус и мини-папите работеха всеки на своя компютър. Екстрамаск лежеше на неоправеното легло на Папа и четеше Бхагавад гита. Престоят в къщата го бе отегчил дотам, да започне да чете книгите по източна религия на Плейбой, които неочаквано му показаха пътя към душевното самопознание.

	— Кортни — каза Тайлър Дърдън, докато тя раздаваше лимонадата, — можеш ли да ни уредиш покана за „Джоузефс“ в понеделник?

	Кортни взе телефона, отиде в банята с Тайлър и набра Брент Болтхаус, промотър на партитата в „Джоузефс“, известни с трудния си достъп и тълпите бъдещи звезди.

	— Брент — каза Кортни, — приятелят ми Тайлър Дърдън е професионален пикап артист. — Тайлър бясно размаха ръка в напразен опит да й попречи да го разтръби. — Изкарва си хляба, като сваля жени. — Тайлър се хвана за главата. — Можеш ли да му изпратиш покана, ще дойде с някои свои приятели и ще свалят мадами?

	Кортни взе опаковка от шест презерватива от умивалника и я уви като гривна около китката си, после заоглежда банята.

	Пъхна глава в дрешниците — прословутите стаи за гости на Папа — от двете страни на тоалетната.

	— Може ли да питам нещо — попита, когато излезе от дрешника на Тайлър Дърдън. Вътре имаше куфар, купчина мръсни дрехи и матрак. — Падаш ли си по жени?

	От другата страна на тесните прозорци на банята Циментовото чене влачеше торба пясък към верандата.

	— В началото не бях женомразец — отговори Тайлър. — После задобряваш, започваш да спиш с разни женски, които си имат гаджета и губиш вяра в жените.

	Страничен ефект на свалките е фактът, че той може да ревизира мнението ти за другия пол. Сблъскваш се с толкова много предателство, лъжи и изневери. С времето научаваш, че ако една жена е минала през три или повече брака, с нея обикновено ще спиш по-лесно, отколкото със свободна жена. Ако си има гадже, имаш по-голям шанс да я чукаш в нощта, в която се запознаете, отколкото да я накараш да ти се обади впоследствие. В крайна сметка осъзнаваш, че жените са същите гадняри като мъжете — само че го крият по-добре.

	— Когато се захванах с пикапа, преживях много болка — продължи Тайлър. — Срещам невероятно момиче, говорим цяла нощ тя ми обяснява, че ме обича и колко се радва, че сме се срещнали. После се провалям на един шит тест и тя се врътва и повече не ми проговаря. Всичко, изградено от двама ни през последните осем часа отива по дяволите. Тогава се научих да не им се доверявам.

	На този свят има мъже, които мразят жените, не ги уважават и ги наричат кучки и путки. Това не са PUA. Истинските пикап артисти не мразят жените, те се страхуват от тях. Дори само като се назовеш PUA — титла, зависеща изцяло от ответната реакция на жените, — ти се обричаш да извличаш самоуважение и идентичност от другия пол. Също като връзката между комика и публиката му — ако те не се разсмеят, значи ти не си смешен. Или като защитен механизъм някои PUA развиват омраза към жените.

	Свалките може да бъдат опасни за душата.

	Циментовото чене вдигна чувала и Мистъри го нападна с дълги, немощни крошета.

	— По-силно — изкрещя Циментовото чене. — Искам да усетя агресия.

	 

	 

	



Глава 2

	

	Отвъд Проект Холивуд, братството като цяло бе поело по опасен път. В докладите вече се описваха не само свалки, но и сбивания и изгонвания от клубове. Членовете на братството започнаха да живеят с драмата, развиваща се в Проект Холивуд, и самобитните писания на Джлейкс, опасен идиот, фен на караокето и двойник на Елвис, когото Тайлър Дърдън и Папа бяха открили в Сан Франциско.

	 

	MSN Group: Mystery's Lounge

	Subject: Първата стриптийзьорка на Джлейкс (Наркотиците се продават отделно)

	Authour: Джлейкс

	Връщам се от Вегас и няма да повярвате колко съм скапан. Снощи ме изхвърлиха от един караоке бар, задето се затъркалях по пода и се разплаках на Separate Ways (Worlds Apart).

	Но постът не е за караоке, а за секс със стриптийзьорка, значи минавам направо на темата.

	Пристигнах в сряда следобед и се запих. С едни колеги бях в «Хард рок", също като персонажите от „Кварталът на богатите“ — в епизода от тази седмица. Изхвърлиха ни от „Хард рок", защото бъркахме месни коктейли. Правят се от: телешко, бекон, бира, картофено пюре, пак бира, ребърца, лед, лук, горчица, сос, сол, чушки, „Нутрасуит" и евентуално малко водка. След като един от колегите повърна на масата, се прехвърлихме в стриптийз клуба „Олимпик Гардънс".

	Бях бесен, защото исках да свалям, не да ми танцуват на коленце. Все обяснявам на колегите какъв велик пикап артист съм. Трябваше да им покажа, че не са празни приказки. Яко тренирах за това и честно малко се нервех, че ще изляза пълен глупак, ако не забърша нещо на това пътуване. Не обичам стриптийз клубове, защото по принцип отказвам да плащам за секс. Обаче отидох с тайфата и си взех една бира, докато момчетата си направят кефа.

	По една случайност мацето седна на моята маса. Излезе, че работи в клуба, но решила да вземе свободен ден, защото нямало клиенти. Започнах да й прилагам рутини и да я притискам в ъгъла. Приятелите ме гледаха като откачен, защото все й обяснявах колко е смотана.

	Оная повтаряше: „Колко си забавен!" Започна да си пада по мен. Приятелите ми зяпнаха. Предложих й да се върнем в хотела и тя да извика няколко готини приятелки. Тя се скофти и аз моментално смених темата. „Да знаеш каква позната имам. Яде лимоните цели, като портокали, дъра, дъра, дъра". Слава Богу, забрави. Още рутини — бум, бум, бум. Накрая си тръгнахме заедно.

	Навън управителят опита да я върне на работа, обаче аз я дръпнах и се качихме в едно такси. „Може да съм стриптийзьорка, ама не съм тъпа", каза тя. Пробутах й рутината на Мистъри, „Колко си приличаме" и рутината на Стайл за усмивките.

	Когато пристигнахме в хотела, й казах да се поразхвърли в стаята ми. Горе й направих куба, после й казах, „Питах същото Парис Хилтън в един мексикански ресторант и тя каза, че кубът й е голям, колкото хотел. Какво самочувствие, а!" Тя започна да мисли, че движа със звезди и манекенки, нищо че случката си е на Папа.

	Пробвах и новия номер на Тайлър Дърдън за стандартите: „Толкова са ми писнали мадамите, които само се друсат или си правят пластични операции. Не ме разбирай погрешно, и аз обичам чат-пат да смъркам пътечки по кенефите. Ти нали не си такава, а?" Тя каза, не. Питах я как е с целувките и известно време се целувахме. После аз предложих да слезем да пийнем по нещо.

	В казиното и приложих рутини за комфорт. Запълних празните петна в живота си. Направих й „Балоните в парка", „Детегледачката— стриптийзьорка" и „Котката ми прави секс". Все случки от живота ми и повярвайте, заглавията реално са по-интересни от самите истории.

	Потърсихме приятелите ми из казиното, после й казах, че съм изморен и й предложих да се качи да ми разкаже приказка и ме целуне за лека нощ. „Какво? Аз те познавам само от трийсет минути!"

	Казах: „Това в никакъв случай. Трябва да ставам рано и много се надявам да не ме държиш буден. А и няма да ми стане от пиенето," Това следното е класика, трябва да го пробвате.

	В стаята ми заварихме трима пияни колеги. Набързо ги избутах да ходят да залагат. Мадамата огледа бюрото и каза: „Някой е смъркал кока, няма как да бъркам, нали съм стриптийзьорка."

	Направих й серенада. Изпях й On the Wings of Love на Джефри Озбърн. Казах й, че искам да ме гушне. Тя го направи и поговорихме малко. После й казах, че искам да й покажа един фокус. Качих се върху нея и й пуснах език. Казах й: „Искам да те излижа цялата“ и свалих панталоните й, нямаше бикини. Огледах я за язвички и започнах да лижа. Долу имаше пиърс, не ми се беше случвало преди, много кофти трака в зъбите. След пет минути й вкарах и пръсти, и я облизах като за световно. После й казах: „Жалко, че няма да ми стане".

	Тя каза: „На мен ми изглежда добре", след което й стопих лагерите от чукане.

	Не бях виждал толкова големи истински цици на такава хилава мадама. Беше си най-готиното маце, което съм чукал; първата ми стриптийзьорка и първата девятка. После я прегърнах. Тя се шокира от многото ми белези и синини. Аз нежно целунах малкото й сладко задниче и казах: „Не съм луд маниак. Просто обичам да навирам абсурдите на живота в гърлото му."

	Тя ми даде телефонния си номер и каза да й се обадя.

	На следващата нощ използвах реплика за запознаване „Малкото пони“. (Хей, помните ли „Малкото пони"?) В края на вечерта, след като ме изритаха от караоке клуба, ходех при разни мадами и пеех: „Мааалкотооо миии пониии." Накрая ме изритаха и от друг стриптийз клуб.

	Последното, което помня е как гледах телевизия от леглото, тотално омотан. Крещях „Какво, мамка му, гледам", докато чатках, че е в епизод от Punk'd, в който правят номер на артистите от “Квартала на богатите“. После съм припаднал.

	Джлейкс

	 

	 

	



Глава 3

	 

	Когато я видях за първи път, тя сереше.

	Отворих вратата на тоалетната и я заварих на тоалетната чиния. — Коя си ти?

	— Габи.

	Габи беше приятелка на Мавърик, един от многото младши PUA, които цъфваха неканени във всекидневната всеки уикенд. Имаше самочувствие на кралица на красотата, но в тяло приличаше на чувал картофи. Отстъпих и понечих да затворя вратата.

	— Хей — каза тя изчервена. — Готина къща. С какво точно се занимаваш?

	Тези думи моментално развалиха сделката. Покрай свалките в Лос Анджелис развиваш радар за използвачки. Най-нетактичните питат в рамките на първите няколко минути каква кола караш или с кои точно звезди си гъст, после пресмятат рейтинга ти и доколко можеш да им бъдеш полезен. По-тактичните дори не задават въпроси: поглеждат часовника ти, наблюдават реакцията на околните, следят за индикатори за несигурност в думите ти. Все сигнали, които PUA наричат субкомуникация.

	Габи беше от най-нетактичните.

	Докато си миеше ръцете, отвори аптечката и инспектира съдържанието й. После влезе в стаята ми и продължи разследването.

	— Писател ли си? — попита. — Значи трябва да пишеш за мен. Историята ми е супер интересна. Искам да стана актриса. Нали знаеш, някои хора са предопределени да бъдат известни. — Взе Рейбана от шкафа ми и си го сложи. — При мен поне е така. Не че съм нещо особено. Просто го разбираш от малък, по отношението на хората.

	Един богат мъж не трябва да казва, че е богат.

	Докато дърдореше, си крадна кекс от чинията на бюрото ми. Беше ден за кексчета. Кортни се вихреше из къщата и раздаваше на всички чинии с повече сладкиши, отколкото можехме да изядем.

	Габи отхапа и върна кексчето в чинията. Не схващах кой може да я е поканил. Мавърик отсъстваше, а тя се нямаше с другите.

	— Трябва да поработя — казах аз. — Но се радвам, че се запознахме.

	Предположих, че ще се разкара, обаче трябва да се бе заблудила из къщата, защото Мистъри после я откри в своята тоалетна.

	И двамата бяха толкова самовлюбени, че трябваше да се отблъснат, като положителните полюси на магнит. Напротив, правиха секс.

	Прекара следващата седмица в къщата, спеше с Мистъри и се дърлеше с Кортни, дрехите на която „зае“ без позволение. Също като Мистъри, и нейната фобия беше да остане сама. Непрекъснато обикаляше из къщата, сплетничеше, оплакваше се и лазеше по нервите на Кортни.

	Един следобед Кортни, бръкнала с две лъжици в буркана с фъстъченото масло, я попита:

	— Няма ли да си ходиш вече?

	— Да си ходя? — Габи я изгледа странно. — Че аз живея тук.

	Това беше нещо ново за Кортни, за мен и за Мистъри. Къщата привличаше такива хора. И накрая щеше да ги прогони до един.

	Следващата жертва на Проект Холивуд беше Туайла. Появи се в къщата, когато една стриптийзьорка, с която Мистъри се беше свалял преди няколко години, изпадна в сериозна депресия. Ползвайки се с известен опит в материята. Мистъри предложи да й даде съвет. Габи същата нощ обикаляше клубовете. Стриптийзьорката цъфна пияна, с Туайла.

	Не беше първа красавица — татуирана трийсет и четири годишна холивудска рокаджийка със загрубяла кожа, тяло, твърдо като лицето й, черна рошава коса и златно сърце. Напомняше ми Понтиак Феро, старият спортен модел, който очакват да сдаде багажа всеки момент.

	Когато двамата с Мистъри започнаха да флиртуват, пияната й, депресирана приятелка се разрева. Плака на възглавниците половин час, докато Туайла и Мистъри накрая се изнесоха. Габи се върна, без никакви възражения се пъхна в леглото при двамата и моментално заспа.

	Тази сутрин, и на следващата, Туайла изпържи палачинки за всички. Тъй като очевидно нямаше намерение да си върви, Мистъри я нае за своя лична асистентка, със заплата четиристотин долара седмично.

	Колкото повече я пренебрегваше, толкова повече Туайла вярваше, че го обича. Той непрекъснато я нараняваше и преследваше други жени, а тя пак не си тръгваше. Мистъри си падаше по сълзите, те му доказваха, че другият изпитва нещо към него. Ако не плачеше Туайла, плачеше Габи. Ако не беше Габи, беше някой друг. От последната депресия на Мистъри се раждаше чудовище.

	Предполагаше се Проект Холивуд да е начин да се потопим в благотворна, оптимална атмосфера, която да подобри нас, кариерите ни и сексуалния ни живот. Вместо това къщата се превърна във вакуум за несигурни мъже и невротични жени. Засмукваше хората с психически проблеми и плашеше наистина стойностните. С постоянните гости като Кортни, жените на Мистъри и върволицата нови треньори, служители и ученици на Папа, беше невъзможно да се каже колко точно хора живеят в къщата.

	Все пак поне аз имах чувството, че продължавам обучението и израстването си. Цял живот бях живял и работил сам. Не бях имал социален кръг или компания. Не членувах в клубове, не играех групови спортове. В Проект Холивуд излизах от черупката си. Тази къща ми даваше лидерска закваска, учеше ме да ходя по въжето на социалната динамика и да не се връзвам за дребни неща като лични вещи, личен живот, хигиена, здрав разум и сън. Превръщаше ме, за първи път в живота ми, в отговорен възрастен.

	Нямах избор: заобиколен бях от деца. Всеки ден някой се обръщаше към мен с нова драма:

	Габи: Мистъри се държи като лайно. Казва, че къщата не е моя и не съм желана тук.

	Мистъри: Кортни взе от стаята ми осемстотин долара. За компенсация ми плати наема, но отказаха да приемат чека й.

	Кортни: Онзи пич с вдигнатите до раменете панталони ми досажда. Кажи му да ме остави на мира.

	Плейбой: Кортни си държи пикнята в хладилника. А Туайла реве в стаята ми и не иска да излезе.

	Туайла: Мистъри сваля някаква мадама в стаята си и ми каза да се разкарам. А Папа не ме пуска да спя в неговата стая.

	Папа: При мен спеше Клиф от Монреал, а Кортни дойде и взе четири от книгите му и три чифта бельо.

	Всеки проблем си има разрешение, всеки спор — компромис, всяко его — начин да бъде погалено. Вече почти не ми оставаше време за свалки. Единствените нови жени, които срещах, бяха тези в къщата. Грижите покрай Проект Холивуд започваха да запълват цялото ми време.

	 

	 

	



Глава 4

	 

	Излязох на покупки за един час. Само един. А когато се върнах, на алеята бълваше дим червено Порше, във всекидневната имаше тринайсетгодишно момиче, а две бесни изрусени блондинки пушеха на верандата.

	— Какво, по дяволите, става? — попитах, докато затварях с крак вратата.

	— Това е Мари — обясни Мистъри.

	— Дъщерята на чистачката? — Така и не успяхме да си намерим камериерка. Всички капитулираха пред планините чинии, препълнените кошчета, останките от пици и хамбургери, разлетия алкохол и фасовете. Проект Холивуд често се пържеше в собствената си мръсотия с месеци, докато изнамерим нова чистачка. Последната постави рекорд: две последователни седмици.

	— Чистачката излезе на пазар и ме остави да я гледам. — Приближи се към мен. — Напомня ми племенничките ми.

	Зарадвах се. че Мистъри пак се държи що-годе нормално. Тийнейджърката му оказа успокояващо влияние. Колкото до поршето, Кортни го изкопала, за да я откара Мистъри на репетиции. Само че Мистъри направил едно пробно кръгче и открил, че не може да разчита на интуицията си за механичните скорости.

	— А ония? — посочих блондинките.

	— От бандата на Кортни са.

	Излязох на верандата и се представих.

	— Аз съм Сам — каза едната, мъжкарана с акцент от Куинс. — Свиря на барабани.

	— Срещали сме се — й казах.

	— С мен също — озъби се другата. Акцентът от Лош Айлънд чак ме стресна. Беше живо олицетворение на рока, десетина сантиметра по-висока от мен, с дръпната назад коса, като конска грива. По големите й кафяви очи имаше толкова много очна линия, че ми напомниха как като тийнейджър мастурбирах на Сузана Хофс от Walk Like An Egyptian на „Бангълс“

	— Да — заекнах. — За малко, след „Тонайт шоу“.

	— Преди това. На едно парти в хотел „Аргайл“. Ти цяла вечер говори с някакви близначки.

	— О, порцелановите близначки. — Не можех да си обясня как съм забравил това излъчване. Добрата стойка е едно от нещата, които намирам за най-привлекателни у една жена, а стойката на това момиче крещеше за самочувствието й. И „Не се ебавай с мен“.

	Върнах се вътре и попитах Мистъри.

	— Това е Лиза, китаристката на Кортни. Тотална кучка.

	Момичетата бяха дошли, защото Кортни планираше да запише акустичен концерт в къщата, за някаква британска телевизионна програма. Само че Кортни я нямаше, и Сам и Лиза беснееха вън. Отидох да ги успокоя. Чувствах се направо нищожен пред тях.

	Прегледах калъфа с дисковете на Лиза и останах впечатлен. Имаше музика на Цезария Евора, дива от островите Кале Верде. Тъжните и песни, в комбинация с мелодичния латиноритъм, са може би най-добрата музика на планетата. Щом видях диска, разбрах, че съм срещнал жена, която искам да опозная по-добре.

	Някъде дълбоко в съзнанието ми се криеше бегъл спомен как точно се запознавах и държах с жените, преди да открия индустрията на съблазняването: търсех общи точки. Откритието, че си падаш по нещо, което и другият харесва и уважава е достатъчно да задейства феноменът химия. Според учените когато двама души открият, че помежду им има общи неща, се отделят феромони и се появява привличане.

	След малко към нас се присъедини и Мистъри. Бухна се в един стол и като водовъртеж за внимание засмука всички феромони, които бяхме отделили с Лиза.

	— Днес се обадих на Катя — каза той. — Поговорих ме известно време. Още я обичам.

	Погледна Сам и Лиза, сякаш се опитваше да избере жертва.

	— Знаете ли за драмата с Катя?

	Момичетата облещиха очи. Имаха си свои драми.

	Извиних се.

	— Ще прескоча да хапна бурито в „Покито Мас“. Радвам се, че се видяхме пак.

	Трябваше да се разкарам. Не исках да ме асоциират с лудостта — нищо, че бях част от нея.

	Слязох пеш до „Покито Мас“, където открих Екстрамаск на една маса вън, да чете книга, дебела колкото черепа му. Беше по шорти, лента на челото и скъсана бяла тениска с прясно петно пот от фитнес.

	От месеци за първи път го виждах извън къщата сам. Още от първия семинар на Мистъри го възприемах като по-млад свой брат — макар че след като се присъедини към „Реална социална динамика“, доста се отчуждихме. Реших да направя опит да подновя отношенията ни.

	— Какво четеш? — попитах с любопитство.

	— „Аз съм това“ от Шри Нисаргадата Махараджа. Харесвам го повече от Шри Рамана Махарши. Учението му е по-модерно и лесно за четене.

	— Направо ме шашна. — Не знаех какво друго да кажа; не съм особено на „ти“ с индийските учения.

	— Започвам да разбирам, че животът не свършва само с момичетата. Всичко това — махна към хълма и Проект Холивуд, — не значи нищо. Нищо няма значение.

	Донякъде очаквах всеки момент да избухне в смях и да заговори за пениса си, като в добрите стари времена.

	— Значи надживя свалките?

	— Да. Бях се вманиачил, но когато прочетох поста ти за социалните роботи, разбрах, че съм станал точно такъв. Затова се изнасям.

	— При вашите или на квартира?

	— Нито едното, нито другото. Заминавам за Индия.

	— Супер. Защо? — Екстрамаск беше един от най-захлупените хора, които познавам. Дори не се бе качвал на самолет.

	— Искам да разбера кой съм. До Шенай има един ашрам, Шри Раманасрамам.

	— За колко време?

	— Шест месеца или година, най-вероятно завинаги. Както дойде.

	Бях изненадан, но не и шокиран. Внезапната трансформация на Екстрамаск от пикап артист в поклонник на духовното, ми напомни за Дъстин. Някои хора цял живот се мъчат да запълнят празнотата в душите си. Когато не успеят с жени, се оглеждат за нещо по-голямо: Господ. Интересно към кого ли щяха да се обърнат Дъстин и Екстрамаск после, когато откриеха, че и Господ не е достатъчно велик да запуши дупката.

	— Ами, късмет. Ще ми се да кажа, че ще ми липсваш, но вече от половин година почти не сме говорили. Малко странно беше.

	— Да, вината е моя. — Устните му се насилиха в крива усмивка. За миг се върна старият Екстрамаск.

	Когато се върнах, британските продуценти бяха пристигнали, заедно с евентуален мениджър за Кортни и стилист.

	— Не мога да работя повече с нея — заяви стилистът, когато стана ясно, че Кортни няма да се появи за записа. — Откакто се хвана с дрогата, е цял кошмар.

	Не бяхме засичали следи от наркотици в къщата, но и нямаше как да преценя, предвид непредсказуемото й поведение. Стана ми мъчно за нея. Проблемите на къщата я отвличаха от истинските й неприятности. А може и с всички ни да бе така.

	Когато се събудих, Кортни стоеше до леглото ми с обувка „Прада“ в ръка.

	— Хайде да правим ремонт — каза възбудено. — Това ще е чукът.

	Погледнах часовника — 2:20 през нощта.

	— Имаш ли пирони или кабърчета? — попита, и без да изчака отговор, хукна надолу и се върна с кутия пирони, картина в рамка за стената ми, възглавница за леглото и смачкана розова кутия която приличаше на стар подарък за Св. Валентин.

	— Това е Кутийката— сърце. Искам да ти я подаря.

	Взе китарата ми, седна на леглото и изпя любимата ми кънтри песен. Long Black Veil.

	— Утре ще ходя на рожден ден на един приятел във — „Форбидън сити“ — каза и пусна китарата на пода. — Искам и ти да дойдеш. Ще ни се отрази добре да излезем от къщата.

	— Добре, с уговорката, че ще се срещнем направо там. — Знаех колко време й трябва да се приготви.

	— О’кей. Ще дойда с Лиза.

	— Като стана дума. Днес тук те чакаха маса хора. Мисля, че останаха разочаровани.

	Лицето й се помрачи, устните се свиха, а от очите й потекоха сълзи.

	— Ще потърся помощ — — каза тя. — Обещавам.

	 

	 

	



Глава 5

	 

	Носех бял блейзър над черна риза, опасана с верига лампички, и които можеше да се програмира послание. Заложих на „Убий ме“. Не бях излизал на свалки от най-малко месец и копнеех за внимание. Слабо се надявах Кортни да се появи във „Форбидън сити“, затова взех Хърбал за уинг.

	Наскоро двамата летяхме до Хюстън за лимузината на Проект Холивуд, десетместен дълъг кадилак от 1998, който Хърбал бе изкопал от eBay. Замаян от успеха на начинанието, Хърбал противно на всякакъв разум, внесе в един магазин за екзотични домашни любимци депозит за кенгуру. На път към партито спорихме доколко практично и хуманно е да държим подобна животинка в къщата.

	— От тях стават най-добрите любимци — настояваше той. — Имат си хигиенни навици. Ще спят при теб, ще се къпят с теб и можеш да ги водиш на разходка за опашките.

	Последното, което ни трябваше в Проект Холивуд, беше кенгуру. Единственото ми успокоение бе, че от обречената идея ще излезе страхотен реплика за запознаване. Обикаляхме купона и питахме всички какво мислят за кенгурата. С помощта на репликата за запознаване и ризата ми, след половин час бяхме заобиколени от жени. Супер беше да поочупим уменията си. Дотолкова бяхме погълнати от драмите в къщата, че забравихме причината да се нанесем там.

	Докато едно високо, прегърбено момиче, което твърдеше, че е модел, зяпаше ризата ми, забелязах сред тълпата грива изрусена коса. Погледнах по-внимателно. Беше в другия край на залата, но пак сякаш светеше. Устните й бяха свити, лицето като издялано, очите пламтяха под полумесеца тежки сини сенки. Китаристката на Кортни, Лиза. Пред нея всички бъдещи модели и актриси, с които бях говорил, изглеждаха нищожни. Смазваше ги със стил и стойка.

	Извиних се и припнах към нея.

	— Къде е Кортни? — попитах аз.

	— Много се забави, затова дойдох сама.

	— Уважавам хора, които не се страхуват да ходят на купон сами.

	— Купонът е при мен — каза, без дори да мигне. Мисля, че говореше сериозно.

	През остатъка на вечерта двамата с Лиза, най-издокарана двойката в заведението, седяхме бедро до бедро на един стол. Купонът се въртеше покрай нас, сякаш заедно упражнявахме някаква гравитационна сила. Масите наоколо скоро се напълниха с модели, комедианти, бивши звезди от реалити шоута и Денис Родман. Жените, с които говорих, идваха да флиртуват, а ние с Лиза пишехме по ръцете им с химикал, и им пробутвахме хипноза или тестове за интелигентност, на които те обикновено се проваляха. PUA го наричат конспирация „Наш свят“. Бяхме в наш балон реалност, крал и кралица, а всички останали бяха шутовете ни за нощта.

	Взвод папараци започнаха да снимат Денис Родман. Погледнах осветеното от светкавиците лице на Лиза и сърцето ми внезапно се пробуди от зимния си сън, и потропа по ребрата ми.

	Когато купонът се разтури, Лиза ме хвана под ръка и попита: — Ще ме откараш ли до нас? Много съм пияна да карам.

	Сърцето ми пак подскочи, после се кротна до бързо, аритмично пулсиране. Тя беше твърде пияна да шофира, аз — прекалено нервен.

	Без да чака отговор, пусна ключовете на мерцедеса си в ръката ми. Обадих се на Хърбал и го помолих да откара лимузината вкъщи.

	— Не мога да повярвам — му казах. — Стана!

	Обаче се лъжех.

	Откарах Лиза до апартамента й. Разпознах сградата, падаше се точно срещу Холивуд Ментъл Хелф Сентър. Лиза веднага отиде в банята. Аз седнах на леглото и опитах да изглеждам небрежно.

	Лиза излезе от банята, изгледа ме и каза с убийствен тон:

	— Недей да си мислиш, че ще стане нещо.

	Мамка му. Аз съм Стайл. Трябва да се влюбиш в мен. Аз съм майстор PUA.

	Тя се преоблече и прескочихме до Проект Холивуд да потърсим Кортни. В къщата обаче намерихме само Тайлър Дърдън и десетина мъже във всекидневната. Провеждаха някакво упражнение, обикаляха тичешком диваните, и когато се засечаха, крещяха и пляскаха длани. Тайлър напоследък експериментираше с техниката физически да напомпа настроението на учениците си, преди да ги изведе навън. Вярваше, че независимо дали ще се представят по-успешно, притокът на адреналин и другарската атмосфера ще ги убеди, че са си прекарали добре, оттам ще дадат добри онлайн отзиви на „Реална социална динамика“ и Тайлър Дърдън ще смачка конкуренцията.

	Кортни пак беше изчезнала. Може предишната вечер да говореше сериозно и наистина да бе потърсила помощ. Или пък се бе забъркала в поредния скандал.

	Заведох Лиза в стаята си, запалих свещи, пуснах Цезариа Евора и влязох в дрешника.

	— Дай да си направим купон — й казах.

	Извадих торба, пълна със стари костюми за Хелоуин — маски, перуки, шапки. Пробвахме ги, а аз снимах. Опитвах да приложа фото-рутината.

	Погледнах я в очите и държейки апарата пред двама ни, се приближих за целувка.

	— Няма да те целуна — излая Лиза.

	Думите ме попариха като вряло кафе. Няма момиче, което да не мога да целуна в рамките на половин час. Какъв й беше проблемът на тази?

	Приложих й замразяване и опитах пак. Нищо.

	В такива моменти започваш да се съмняваш във всичко, което си постигнал като PUА. Притесняваш се дали тя не вижда истинската ти същност, тази под глупавия прякор, която писа стихове по същия този проблем в гимназията.

	Направих покъртителен, страстен пърформанс на еволюционната рутина. Чак чух как някъде в далечината аплодират PUA.

	— Няма да те ухапя — каза тя.

	Не бях свършил. Разказах й най-красивата любовна история, писана някога — „Впечатления от срещата със стопроцентно перфектно момиче една красива априлска сутрин" от Харуки Мураками за дълбоко влюбени мъж и жена, които обаче за миг изпитват съмнение във връзката си и се изгубват завинаги.

	Лиза беше леденостудена.

	Опитах тежка категория замразяване; изгасих свещите, спрях музиката, пуснах лампите и проверих пощата си.

	Тя се пъхна в леглото ми и заспа.

	Накрая и аз си легнах. Спахме на противоположните краища на леглото.

	Оставаше ми още един номер: на пещерния човек. На сутринта безмълвно започнах да масажирам крака й, като бавно придвижвах ръка към бедрото й. Ако успеех да я възбудя сексуално, логиката й щеше да капитулира и тя без съмнение щеше да се предаде.

	Намеренията ми не бяха да я използвам за секс. Знаех, че искам да я видя пак, без значение какво ще се случи. Просто исках да отметна секса, за да станем пак нормални. Тя нямаше да има какво да ми откаже, аз нямаше да има какво да изкопчвам. Винаги съм мразил идеята, че сексът е нещо, което жената дава, а мъжът взима. Сексът трябва да е споделено изживяване.

	А Лиза не искаше да споделя нищо. Когато стигнах топлата извивка там, където бедрата й се събираха с таза, гласът й разцепи въздуха остро, като будилник:

	— Какво правиш?

	Отблъсна ръката ми.

	Закусихме заедно, после обядвахме и вечеряхме. Говорихме за Кортни, за PUA, за писането ми, за музиката й и живота, и за куп други неща, които не помня, но трябва да са били интересни, защото часовете отлетяха неусетно. Тя беше на моята възраст, харесваше групите, които харесвах и аз, при всяко отваряне на устата си казваше нещо умно, смееше се на майтапите ми, когато бяха смешни, и се подиграваше на несполучливите.

	Прекара още една нощ при мен. Нищо. Намерил си бях майстора

	След закуска я гледах как си тръгва. Тръгна нагоре по алеята, влезе в мерцедеса, свали гюрука и подкара. Обърнах се към стълбите. Не трябваше да поглеждам назад. Исках да изглеждам печен, да спра да й подавам Индикатори за интерес.

	— Хей, ела тук — изкрещя тя от колата. Поклатих глава. Проваляше ми финалната сцена.

	— Не, сериозно, ела. Важно е.

	Въздъхнах и тръгнах към колата й.

	— Съжалявам, наистина — каза тя. — Май случайно закачих лимузината ви.

	Замръзнах. Най-новата ни и скъпа придобивка.

	— Майтап — каза Лиза, скочи на газта и с едно махане на ръка ме заряза в прахта. Зави към Сънсет, надула до дупка Clash, с развята от колата руса коса.

	Изигра ме — пак.

	 

	 

	



Глава 6

	 

	Една нощ както си стояхме в джакузито, разказах на Мистъри за провала с Лиза. В миналото често се бях обръщал към него за съвет за жени, и той рядко ме бе подвеждал. Мениджмънтът на сериозни връзки определено не спадаше към силните му страни, но нямаше равен в издухването на LMR.

	— Започни да се търкаш — каза той.

	— Какво? Тук?

	— Не, следващия път, когато сте заедно в леглото. Изваждаш го и започваш да лъскаш.

	— После какво?

	— Взимаш ръката й и я слагаш на топките си. Тя ще започне да ти прави чекия.

	— Сериозно?

	— Абсолютно. После пъхаш пръст в задника си, овалваш го в „смазката“ и слагаш пръста в устата й.

	— Няма начин. Прилича ми на лошите шеги по филмите, правиш каквото ти кажат, мацето психясва, а пичът, който ти е дал съвета се хили, „Не разбра ли, че беше майтап“.

	— Тотално сериозен съм. После гарантирано ще правите секс.

	Три дни по-късно, след като баровете затвориха в два сутринта, Лиза се отби към къщата със Сам, барабанистката на Кортни. Беше мъртвопияна.

	Свихме се в леглото и дърдорихме с часове.

	— Не знам какъв ми е проблемът — заваляно каза тя. — Изобщо не искам да си тръгна от стаята ти. Мога да остана да те слушам цял живот.

	Претърколи се към мен.

	— Забрави, че го казах — сопна се. — Алкохолът е като серум на истината.

	Сега беше моят шанс. Думите на Мистъри отекнаха в главата ми. Претеглих всички за и против да го извадя и да притегля ръката й върху него.

	Не можах да го направя. Не защото ме хвана шубе, просто нямаше как да стане. Лиза щеше да ми се изсмее в лицето и да каже пешо хапливо като: „Давай, оправи се сам, защото аз определено няма да ти помагам.“ После щеше да разкаже на всичките си приятели за изрода, който си направил чекия пред нея.

	Мистъри невинаги бе прав.

	Или изкарахме поредната платонична нощ заедно. Направо щях до се побъркам. Знаех, че ме харесва, а в същото време отказваше интимностите. Всеки момент щеше да ми пробута онова с нека просто да бъдем приятели.

	Може да не бях неин тип. Представих си я с някой татуиран, мускулест тип в кожи, не хърбав метросексуален, който трябваше до тръгне на семинари, за да се научи да сваля жени.

	Налегна ме уанитис, за пръв път, откакто изобщо научих думата. И знаех, че съм обречен. Не можеш да свалиш Единствената. Ставаш досаден, настойчив и накрая се дъниш. Поне аз определено се дънех.

	На следващата нощ Лиза замина с Кортни на фестивал в Атланта. Докато беше там, ми се обади три пъти.

	— Свободен ли си за вечеря, като се върна?

	— Не знам — й казах. — Зависи дали ще се държиш прилично.

	— Добре. Вече не ми се излиза с теб, щом ще си такъв.

	Просто се опитвах да я подразня и пречупя, както ме бе учил Дейвид де Анджело. И успях да съсипя момента. Прозвучах като задник.

	— Не се заяждай — й казах. Време беше за отчаяни действия. — Искам да те видя, като се върнеш. Заминавам за две седмици и това ще е последна та ни възможност да излезем.

	Чух Сам.

	— Говориш му, сякаш ти е гадже — каза на Лиза.

	— Може и да искам да ми е.

	Значи не бях „просто приятел“. Едва дочаках да се върне. И аз исках да ми е гадже.

	Денят на завръщането й посветих на планиране на перфектното прелъстяване. Щях да я взема от летището в лимузина. Щеше да шофира Хърбал, а двамата с нея да се возим на задната седалка. После щях да я заведа в „Уиски бар“ в хотел „Сънсет маркиз“ — на една крачка от Проект Холивуд.

	Жените не уважават мъже, които се ръсят за тях, но не си падат и по стиснатите. Отидох предварително в „Уиски бар“, дадох на управителя 100 долара и му казах да се постарае всичко, което поръчаме, да е за сметка на заведението. После планирах да я отведа вкъщи. В компютъра си записах всички шаблони и рутини, с които щях да пречупя нейната LMR (съпротива в последната минута). Вече знаех, че ме харесва и имах самочувствието да насиля нещата.

	Ако продължеше да се дърпа, значи определено имаше проблем и аз щях да съм този, който да й пробута НБПП.

	Самолетът й трябваше да кацне в 18:30. Докато Хърбал обикаляше с лимузината терминала на „Делта“, аз забърках коктейли от барчето в колата.

	Когато обаче самолетът пристигна, тя не бе в него.

	Бях объркан, но не и разочарован — още не. При сблъсъка с хаоса и относителността на реалния живот, един PUA трябва да е готов да промени или зареже всеки план. Оставих съобщение за Лиза и Хърбал ме откара у дома.

	Когато тя не се обади, й изпратих второ съобщение и цяла нощ напразно чаках да се чуем.

	Мобилният телефон ме събуди в пет сутринта.

	— Съжалявам, че те будя, но трябва да поговоря с някого. — Гласът беше мъжки, акцентът — австралийски. Пуловера.

	От последната ни среща насам бе напуснал братството и се бе оженил. Често мислех за него. Всеки път, когато някой питаше дали момчетата усвояват всички тези умения само за да спят с максимален брой жени, посочвах Пуловера като пример за човек, влязъл в играта с благородни подбуди.

	— Днес опитах да се самоубия — каза той.

	— Защо?

	— Жена ми ражда след десет дни. Нещастен съм. Правя всичко за нея, но не ми е достатъчно. Тя ме отчужди от приятелите ми. Бизнес партньорът ми ме заряза. Тя харчи всичките ми пари, а само се оплаква. — Спря, за да преглътне сълзите. — А сега, когато роди, капанът ще щракне окончателно.

	— Нали я обичаше. Толкова ли се е променила?

	— Не, проблемът е, че аз се промених. Оказа се много трудно да си човекът, който Мистъри и Дейвид де Анджело ме учиха да бъда. Той не беше добро момче, не беше това, което исках да съм. Аз обичам да радвам хората. Давах й всичко, което поискаше. Изпращах и цветя три пъти седмично. Опитах да бъда този, когото тя иска. Но не се получи.

	Не бях виждал толкова много мъжки сълзи, колкото през последните две години.

	— Седнах в гаража, пуснах двигателя и затворих прозорците — продължи Пуловера. — Не съм мислил за самоубийство от 1986-та. Обаче стигнах до фаза, на която вече не ми пука. Не виждах смисъл да продължавам да живея.

	Пуловера нямаше нужда от спасител, а само да поговори с някого. За да прелъсти жена, се престори на нещо, което не бе, и сега си понасяше последиците.

	— Преди да постъпя в братството, записах всичко, което искам от живота. Сега живея така, както си го представях. Имам пари, голяма къща, красива жена. Обаче не уточних за момичето, не се сетих да напиша, че тя трябва да ме уважава и обича.

	Кортни се върна малко по-късно. Чух я да крещи на Габи в хола.

	Слязох долу и я заварих да изнася торбите на Габи от къщата. Хванах се, че казвам все същите думи, която сякаш ми идваха наум при всяко влизане във всекидневната.

	— Какво става?

	— Габи се скара е Мистъри и се изнася — каза Кортни. — Аз и помагам.

	Едва прикриваше усмивката си.

	— Другите върнаха ли се от Атланта? — попитах, като се опитах да звуча нормално.

	— Да, прибраха се с по-ранен полет.

	Бързо се обърнах. Каквото и да бях казал, гласът щеше за издаде разочарованието ми.

	След като Габи си тръгна. Кортни метна една ароматична пръчица на масичката.

	— Да прочистим въздуха. — После хукна към кухнята. — Трябва ни ориз, за късмет — обясни тя.

	Но не намери ориз и се върна с пакет микс за джамбалая и купа вода. Изсипа микса във водата, бодна пръчката в средата и хукна към стаята си. Появи се пак с вълнена риза на сини и бели карета.

	— Трябва да свърши работа. Останали са ми само три.

	Внимателно подпъхна ризата на безопасно място под масата, за да привлече положителна енергия в къщата. След като запали пръчицата, подреди Мистъри, Хърбал и мен до импровизирания олтар. Хванахме се за ръце. За малко да ми строши китката.

	— Благодаря ти, Господи, за този ден и всичко, което ни даваш — започна Кортни. — Молим те да прочистиш тази къща от всичко зло. Моля те, изпрати под покрива ни мир и хармония. Никога повече сълзи! И ми помогни с делото в Ню Йорк, и да разчистя и другите си проблеми. Ще те слушам, Господи, наистина. Дай ми сили. Амин.

	— Амин — повторихме ние.

	На следващия ден се появи шофьор и откара Кортни до летището и самолета за Ню Йорк. Молитвите й бяха чути, но в нейно отсъствие атмосферата в къщата само се помрачи. Скоро стана ясно, че не Кортни и Габи са източникът на проблемите ни: те бяха само симптоми на нещо далеч по-голямо, което подкопаваше живота ни.

	

	 

	



Глава 7

	 

	Този следобед Лиза ми изпрати кратък имейл. „Здрасти, Лиза е. Върнах се с по-ранен полет.“ Толкова. Нямаше извинение, нежност, изобщо не споменаваше за плановете, които тотално прецака. 

	Обадих й се, но не вдигна никой. „След няколко часа заминавам за Маями с Вижън“ — казах след включване на гласовата й поща. Наистина искам да поговорим, преди да тръгна.“ Беше си AFC съобщение. Повече не ми се обади.

	Не бях плауър като Тайлър Дърдън. Ако проявяваше интерес, щеше да се обади. Бях разкаран, при това от първата жена, към която изпитвах нещо. Реших, че вероятно е започнала да излиза с друг, някой, успял да разбие нейната LMR.

	Първо й бях бесен, после бях бесен на себе си, накрая само ми беше мъчно.

	На PUA се повтаря, че най-добрият начин да се отървеш от уанитис, е да изчукаш десет други момичета. Ударих го на оргия.

	Без друго не исках да свърша като Пуловера. Почти се бях оставил да ме вържат.

	В Маями излизах на свалки всеки ден, с повече апломб, мотивация и успех от когато и да било. Не си падам по свалки за една нощ. Защо да пропиляваш нахалос изградената близост. Предпочитам свалките за десет нощи: десет нощи страхотен секс, всяка по-страстна, дива и експериментална. Или спях с жените и после ги миксирах и съчетавах като разноцветни бонбонки.

	Това беше моята реалност.

	Момичетата, с които очаквах с най-голямо нетърпение да спя отново, бяха Джесика, двайсет и една годишно, покрито с татуировки момиче, с което спах няколко пъти в Лос Анджелис и Джесика 2, с която се запознах в „Кробар“. И тя беше на двайсет, но пълна противоположност на Джесика. Изглеждаше невинна, още по детски пухкава. Знаех, че и двете обичат порно, и реших, че може и да се получи нещо интересно.

	След като пийнахме в хотела, ги качих в стаята си. Четохме руни, после ги оставих за малко насаме, за да се опознаят. Показах им няколко домашни видеофилма на лаптопа си и подкарах изпитания двойно индуктивен масаж. Вече беше само рутина, като репликата за запознаване с ревнивото гадже или теста за най-добри приятелки. А и работеше също толкова безотказно.

	В мига, в който устните на момичетата се докоснаха, двете се преобразиха от непознати в любовници. Винаги се шокирам как две жени могат да станат интимни толкова бързо, при това в необичайна ситуация.

	Нощта не ме разочарова. Опитахме всяка поза, в която успяхме да се изкривим, някои с повече успех от другите. Джесика поиска да свърша в устата й, после изплю спермата ми в устата на Джесика 2 и двете започнаха да се целуват страстно. Не бях преживявал по-секси момент.

	После обаче се почувствах празен и самотен. Не ми пукаше за тях. Останали ми бяха само спомена и добрата история. Не ми пукаше, дори ако всяко момиче в живота ми изчезнеше и никога повече не ми се обадеше.

	Всичките свалки за по десет нощи и тройки в света нямаше да ме накарат да забравя моята уанитис.

	PUA грешаха.

	

	 

	



Глава 8

	 

	Сблъскваме се с мъжката сексуалност навсякъде — навсякъде има стриптийз клубове, уебсайтове с порно, списания от рода на Максим и закачливи реклами. Но въпреки всичко истинското мъжко желание често се потиска.

	Мъжете мислят за секс повече, отколкото някога ще позволят на жените. Учителите фантазират как ще изчукат учениците си, бащите — приятелките на дъщерите си, лекарите — пациентите си. За всяка жена със зачатъци на сексапил някъде по света мъж мастурбира с мисълта какво ли ще е да я чука. Тя може дори да не го познава, той може да е бизнесменът, когото е подминала на улицата или колежанинът, седнал срещу нея в метрото. И ако мъж отрече горното, то най-вероятно е, защото се опитва да се намърда под бикините й или под бикините на друга жена, която го чува в момента. Великата лъжа на модерната романтика е, че за да спи с жена, мъжът първоначално трябва да се преструва, че изобщо не иска да го прави.

	Жените намират за още по-долна мъжката мания по стриптийзьорки, порнозвезди и тийнейджърки. Тя ги изпълва с ужас, защото представлява заплаха за женската им реалност. Ако всички мъже наистина желаят подобни жени, къде остават фантазиите за щастлив брак и „и заживели щастливо“? Жената остава обречена да живее с мъж, който всъщност си пада по модел на „Виктория сикрет“ или дъщерята на съседа, или мъжкараната в черно от касетите, които крие в килера. Любовта се разбива в скалите, прогонена от вероятността мъжът да не желае личност, а само тяло.

	За щастие това не е съвсем така. Мъжете мислим визуално и следователно очите често ни подвеждат. Истината обаче е, че фантазията често е по-добра от реалността. Току-що научих и този урок. Повечето мъже в крайна сметка го научават. Мистъри може и да мислеше, че иска да живее с две момичета, които се обичат толкова, колкото обичат и него, но много по-вероятно е двете да му лазят по нервите, да се съюзят срещу него и да го направят също толкова нещастен, колкото беше с Катя.

	Мъжете не са кучета. Само мислим, и на моменти се държим като такива. А жените вярват във вроденото ни благородство и съответно разполагат с невероятната власт да ни накарат да оправдаем очакванията им. Това е една от причините мъжете да се страхуват от обвързването — а понякога, като в случая с Мистъри, дори да се разбунтуват и да извадят на бял свят всичко най-долно у една жена.

	Докато бях в Маями, Катя се завърна.

	Треперех дори при мисълта за този час и ужасът, който щеше да се стовари върху къщата. Но Мистъри го очакваше като рожден ден. Беше планирал всичко.

	Възстанових по разкази на очевидци историята на катастрофата.

	Мистъри: На парти в къщата се запознах с една деветнайсетгодишна сладурана, Джен. Накарах я да ми направи пълен стриптийз. Беше невероятно, като сцената с душа в „Девет седмици и половина“. Не съм докосвал по-мека и чиста кожа и по-перфектен задник. Седях, гледах задника и кожата й, и си мислех: „Заслужил съм ги“.

	Катя: Докато бях в Ню Орлеанс, Мистъри ми звънеше почти всеки ден и опитваше да ме размекне. Каза: „Намерих една готина деветнайсетгодишна мадама, ще ти хареса.“ Попитах го дали ще ми я отстъпи. „Не, ще си я поделим“, каза той.

	Мистъри: Идеята не беше Катя пак да ми стане гадже, а да си поиграем с нея с Джен. Щях да я взема от летището с лимузината, по пътя да се запасим с храна и като се приберем, да си направим индуктивен масаж.

	Хърбал: Игнорирах Катя за почти цял месец и половина, нищо че тя непрекъснато ми изпращаше есемеси. Мистъри не спираше да се фука как щял да прави тройка с нея, все едно ме печеше на шиш. Няколко пъти му казах да я забрави и да не я връща в къщата, за да нямаме проблеми. Но той отказа да ме послуша.

	Катя: Мистъри не знаеше, но пристигнах предишния ден. за да наема студио и се видя с едни приятели от Ню Орлеанс.       Обадих се на Хърбал, защото на този етап наистина исках да излизаме сериозно. На следващата сутрин се появих в къщата и казах на Мистъри, че полетът ми е подранил и съм дошла с такси.

	Хърбал: Когато се върнах от задачи и видях куфара на Катя, се качих направо в стаята си. Обаче двамата с Мистъри дойдоха и ме заговориха. После отидохме в стаята на Мистъри. Катя си лакира ноктите и влезе в дрешника на Мистъри за някакъв пуловер, Мистъри я последва. Минаха пет минути, а двамата не излизаха.

	Мистъри: Повика ме в дрешника и каза: „Искам да ходя с Хърбал“. Според мен не го искаше наистина, каза го само за да ми излази по нервите. С Джен бяхме супер гъсти и вярвам, че това възбуди у Катя ревност. Извиках Хърбал в дрешника и й казах, „Защо не му го кажеш лично?“

	Катя: Наистина харесвах Хърбал. Докато бях в Ню Орлеанс непрекъснато говорихме по телефона, много е сладък. Не ти се връзва и винаги се съгласява с другите.

	Хърбал: Тази нощ излязохме четиримата. Мистъри помоли Туайла да ни закара с лимузината до кея на Санта Моника. Сигурно е било наивно от моя страна, но наистина мислех, че всичко ще мине о’кей.

	Туайла: Не вярвах, че Мистъри ще има наглостта да ме накара да шофирам. Мислеше се за велик манипулатор. Бях отвратена, че някога изобщо съм го харесвала.

	Мистъри: Джен и Катя започнаха да се натискат в лимузината. Имам снимки как се целуват в една телефонна кабинка на кея. Обаче ставаше много сложно. Ако Катя станеше гадже на Хърбал, тройката се проваляше и не исках Джен да продължава да я докосва. Катя обаче си падна по Джен и започна да й говори гнусотии по мой адрес.

	Катя: Мистъри все ми повтаряше, че наистина харесвал Джен и да не го правя на глупак пред нея. Казах му: „Супер сте.      Ако някой изобщо ти се върже, това ще е тя!“ Радвах се, че си е намерил гадже, защото исках Хърбал.

	Мистъри: После Джен отиде за седмица в Сан Диего и Катя й звънеше всеки ден. Една нощ, докато я нямаше, бях в леглото с една висока манекенка и преодолявах нейната LMR. Опипвах я, тя мен също, но не успях да стигна по-далеч. На фазата на замразяването слязох да си взема „Спрайт“ от кухня та и пак чух Катя да прави секс с Хърбал. Стоновете й предизвикаха прилив на ревност. Разплаках се. Не можех да се спра, нищо, че в леглото си имах момиче. Върнах се в стаята си и казах на модела колко преебан е животът ми. Тя каза, че искала да си върви. Приготвих се да я откарам и тогава Туайла започна да ми се подиграва.

	Туайла: Спях в хола. Мистъри ме подмина разстроен. Леко се изхилих, забавно си беше. На този етап трябваше да проявя чувство за хумор, иначе той пак щеше да ме нарани. После Мистъри превъртя и ме уволни. Момичето, с което беше, трябваше да си повика такси.

	Катя: На другата седмица Мистъри поиска да заеме колата ми, за да доведе Джен от Сан Диего. На връщане с Джен си лафехме. Мистъри се почувства изолиран и започна да ми прилага негове.

	Мистъри: Чувствах, че Катя се мъчи да ми открадне Джен и да я подели с Хърбал. Скарахме се в колата и си изтървахме нервите. Джен го видя и ме накара да я откарам у тях. После ми каза повече да не я търся.

	Мистъри (Пуснато в „Мистърис Лаундж“): Внимавайте за Хърбал, Катя и Джен. Ако засечете Хърбал (което е лесно, обикновено се носи издокаран), гаджето му Катя (бисексуална рускиня, девятка и половина, набива се на очи ) или Джен (деветнайсетгодишна мексиканка, девятка и половина, силно се набива на очи), моля да се обадите на Мистъри, за да накажа Хърбал без предупреждение.

	Катя: Мислеше, че опитвам да настроя Джен срещу него. Обаче след онова пътуване, тя изобщо не искаше да го вижда. Реши, че лъжа, като й го хвалех. Излязох пълна глупачка.

	Мистъри: С Хърбал още имахме бизнес отношения и заедно отидохме в Чикаго. Винаги ми е било любопитно как точно работи човешкия мозък. Обясних му ревността си и заедно прокарахме границите на връзката му с бившето ми гадже.

	Хърбал: През последния ден на семинара в Чикаго с Мистъри излязохме да хапнем. Мистъри отвори един четири— сет до нас. По време на свалките каза: „Можете ли да повярвате? Този пич тук ми сви гаджето.“

	Разказа им цялата история. Аз от време на време вмъквах и своята гледна точка и той започна да се ядосва. После изведнъж каза: „На Катя вече е забранено да влиза в къщата.“ „И аз живея там, казах аз. Ти създаде тази ситуация“. „Ако пак я видя в къщата, ще те изгоня.“ „Прави каквото искаш“, му казах аз.

	Мистъри: Когато се върнах, Туайла се беше изнесла и отишла да живее при Катя.

	Туайла: С Катя станахме приятелки. Сближихме се, докато обсъждахме що за човек всъщност е Мистъри. Тя ме попита дали искам да се нанеса при нея. Съгласих се веднага.

	Хърбал: С Мистъри в крайна сметка постигнахме компромис. Казах, че Катя ще прекарва само половината седмица в къщата. Стиснахме си ръцете и се споразумяхме.

	Когато се върнах от Чикаго, прекарах в Лос Анджелис седмица, преди да отида при нашите в Бостън. Цялата седмица бях в апартамента на Катя.

	Катя: Докато Хърбал го нямаше, помагах на Папа със семинарите му. В петък вечер приключихме късно, прескочихме до „Меле“, после се върнахме и седнахме в джакузито. На другия ден трябваше да стана рано следобед и да се направя красива. Папа ми каза да спя в стаята на Хърбал. Когато се събудих, видях Мистъри.      Той пита какво правя в къщата и аз казах: „С Папа излизахме снощи. Голям купон беше.“ После казах: „Преди две вечери срещнах една твоя приятелка.“

	„Коя?“

	„Сима.“

	Тогава той превъртя.

	Мистъри: Когато Катя по много подъл начин ми каза, че е излизала с бившето ми гадже от Торонто, побеснях. Изгубих заради нея Джен и Туайла, сега щеше да ми отмъкне и Сима, която още ми беше навита.

	Катя: Изрита вратата на Хърбал от пантите и попита: „Къде е Хърбал?“ После се втурна в стаята си, взе някаква снимка на Сима в рамка и я метна по стената над леглото на Хърбал. „Не искам да те виждам тук, когато гаджето ти го няма“, ми каза тя.

	Мистъри: Знаех, че няма да изляза на глава с нея. Не можех да й направя нищо, затова реших да я изплаша. Изритах вратата и й казах да се маха от къщата. Тя каза: „Къщата не е твоя.“ „Аз плащам наем“, й казах. „Аз живея тук. Ти си гостенка, а домакинът ти го няма.“

	Катя: Мистъри започна да заплашва, че ако пак ме види в къщата, Хърбал ще пострада. Мяташе свещи, преобърна матрака на Хърбал, метна една саксия по стената, после отвори вратата към балкона и започна да изхвърля нещата мм на алеята долу. Строши ми едно шише масло „Кама сутра“. Побеснях.

	Мистъри: Казах й: „Недей да идваш повече тук, или…“ А тя „Или какво. Ще ме убиеш ли?“

	А аз казах: „Не, аз те обичам. Ще накажа гаджето ти. Кажи му да си контролира женската.“

	Катя: Отидох да потърся Папа, но него го нямаше. Качих се в колата си и подкарах към апартамента. Папа се обади пет минути по-късно. Каза: „Къщата не е на Мистъри. Договора подписах аз и ти си моя гостенка. Идвам да те прибера“. И така ме върна в къщата.

	Мистъри: Папа нарушаваше капитално правило. Нае бившето ми гадже, което лично бях обучил, да участва в семинарите си, които също бяха открадната от мен идея.

	Хърбал (в имейл до Мистъри): Казаха ми, че спалнята и личните ми вещи са били „унищожени“, защото си заварил Катя в къщата. Не знам какво точно значи „унищожени“, но вече не се чувствам в безопасност в собствения си дом. Ти май вярваш, че всичко се върти около теб и всички трябва да се съобразяваме с желанията ти.

	Мистъри (в имейл до Хърбал): Не искам Катя тук и точка. Няма нужда да отговаряш на имейла ми. Не повдигай пак темата, иначе толкова ще ме ядосаш, че ще те изхвърля като куче. Няма да има други предупреждения. Ако тя пак дойде, когато се върнеш, ще ти смачкам физиономията — бързо, силно, неочаквано и безмилостно. Ако се върнеш без нея, ще си живеем мирно и кротко под един покрив. И в двата случая с бизнес отношенията ни, очевидно, е приключено.

	Тайлър Дърдън (в имейл до Мистъри): Изгуби Катя по много причини, но според мен ти емоционално смучеше като пиявица от нея. Страдаш от ниско самочувствие и си като черна дупка. Трябва непрекъснато да си център на внимание, непрекъснато. Това е трагичният ти недостатък. Не предлагай гаджетата на приятелите си. Не ходи с купонджийки. И се замисли как ще се отрази на лайфстайла ни въвеждането на скорошни AFC в него.

	

	 

	



Глава 10

	 

	Докато бях в Маями, телефонът ми звънеше всеки ден. Единственият, който наистина исках да чуя, беше Лиза, а се оказваше Мистъри, Хърбал, Катя, Туайла или Тайлър Дърдън. Звъняха дори от Проект Остин, който също се разпадаше. Бяха им спрели газта и електричеството за неплатени сметки, и стаите били задръстени с вещи, мръсни дрехи и порно списания.

	Когато се върнах, заварих стаята на Хърбал на пух и прах. По стените имаше дупки, вратата висеше на магия на пантите, матракът беше метнат върху телефона, по паркета се валяха строшени чаши и мръсотия.

	От гледна точка на пикап артистите, Мистъри само укрепваше връзката на Катя с Хърбал, като внасяше в нея драматичност и общ враг. Само че Мистъри не мислеше като пикап артист. Изгубил беше всякакъв контрол над себе си.

	Тази нощ на вратата се позвъни. Когато Мистъри отвори, се сблъска със застанал на дъжда ядосан мускулест млад мъж. Пред  къщата беше паркирана колата на Катя.

	— Аз съм братът на Катя — каза мъжът.

	— Да, бе. Познавам брат и.

	— Добре — каза оня, отмести Мистъри и влезе вътре. — Чух, че си заплашил да я убиеш. Няма да позволя такова нещо.

	— Никога не съм заплашвал Катя — каза Мистъри, оглеждайки приятеля и. Беше по-нисък, но определено по-силен. — Заплаших Хърбал.

	— Ако й направиш нещо, лично ще ти смажа черепа.

	Мистъри не можеше повече да търпи провокации. Избухна, като в колата на границата на Транс— Днестър. Надигна се на пръсти, вените на врата му изпъкнаха, лицето му почервеня.

	— Искаш ли да се пробваш? — изкрещя той. — Давай. Готов съм да докарам нещата до край.

	— Добре — каза приятелят на Катя. — Да излезем навън. Не искам да изцапам с кръв килимите.

	— Не, ще го направим тук. Искам кръв по килима. Искам да те запомня с нещо.

	С периферното си зрение Мистъри засече куп големи камъни, които бе донесъл от брега и изрисувал с руни. Грабна един и се приготви да го стовари на главата на противника си, после се отказа. Направи три гигантски стъпки към вече потрошената врата на Хърбал и пак я изрита на земята.

	— Хайде де — изкрещя— — Нямам намерение да се извинявам на никого.

	Грабна една етажерка и я стовари на земята.

	Приятелят на Катя видя лудостта в очите на Мистъри — а лудият обикновено взима превес в такива ситуации.

	— Няма нужда да риташ врати — каза, отстъпвайки. — Искам само кучето, пич. Катя ме изпрати да й взема кучето.

	Гушна Лили, а Мистъри се закова на място и го изгледа. Заплахата бе изчезнала. Кортизолът, адреналинът, тестостеронът — всички хормони, които галопираха из организма му — започнаха да се кротват. Мозъкът му се върна на логична предавка.

	— Защо не каза от самото начало, вместо да ме заплашваш в собствения ми дом?

	Пичът стоеше шашнат до вратата, с Лили в ръце.

	— Искаш ли храна за кучето? — попита Мистъри.

	— Ами, да.

	Мистъри отиде в кухнята, взе сухата храна на Лили и няколко консерви и ги даде на бившия си нападател.

	На излизане пичът изтърва консервите на стълбите. Мистъри се наведе, подаде му ги и го потупа по рамото.

	— Респект — каза, фразата, заета от Али Джи.

	Качих се горе, бухнах се в леглото и зяпнах тавана.

	Какво правех тук? Вече не ставаше дума за завист към Дъстин. Без да усетя, се бях оказал впримчен в социалната мрежа и ритуали на братството — идеята, че представляваме супермените на бъдещето, най-печените, които ще наследят земята от силните, единствените притежатели на ключа към женския ум. Бях се преместил тук, защото мислех, че разполагаме с всички отговори. Представял си бях как заедно ще издигнем всички сфери на живота до нови висоти неподвластни на жените. Надявал се бях, че сумата от общото ще надскочи тази на с сбора на отделните части.

	Но вместо да създадем всестранно поддържаща ни система, бяхме попаднали във „Господаря на мухите“.

	Трябваше да се направи нещо. Вярата ми в момчетата — и в братството се крепеше на косъм.

	 

	 

	


Стъпка 11

	Управление на очакванията

	 

	 

	 

	„Не беше красиво, но излъчваше някакво усещане за ред; нещо, което закостенелият дневник в съзнанието ми си струваше да научи.“

	Ан Секстън

	„На Джон, който ме моли да спра до тук"

	 

	 

	 

	



Глава 1

	 

	Мистъри и Хърбал седяха един срещу друг, скръстили ръце в скута. Позата освен отбранителна, издаваше и упоритост. Между стоеше инструкторът на Мистъри по Крав Мага и Роудкинг, PUA, който работеше като бодигард. Хърбал бе отказал да стъпи в къщата без охрана.

	Останалите постоянни наематели — Папа, Ксанеус, Плейбой и аз — седяхме на трети, перпендикулярен диван. Тайтър Дърдън, който дивееше при Папа вече от месеци, се изкара гост и отказа да присъства.

	Бяхме свикали „домсъвет“, на който веднъж завинаги да разрешим спора между Хърбал и Мистъри.

	Накарахме всеки да представи своята гледна точка. Мистъри заяви, че няма да позволи бившето му гадже да стъпи в къщата. Хърбал каза, че ако приятелката му не може да идва, ще се изнесе и той. На двамата им трябваше половин час, за да се изяснят по тази простичка постановка.

	— По принцип бих казал, че след като толкова не може без гаджето на Мистъри. Хърбал трябва да се изнесе — казах, опитвайки се да поема натрапената ми роля на миротворец. — От друга страна ти, Мистъри, нанесе на къщата щети и застраши живота на наш съквартирант. Нито си се извинил за действията си, нито си покрил щетите. — Вратата на Хърбал лежеше на пода, дупките още бяха в стената, стаята приличаше на пометена от торнадо. — Това ни кара да се замислим, преди едва ли не да хвалим поведението ти, като си затворим очите.

	— Нарочно оставих стаята на Хърбал така, като демонстрация какво ще направя, ако пак видя Катя в къщата — мрачно заям Мистъри. — Беше абсолютно адекватен начин да покажа, че съм готов да приложа дори със сила правилата.

	Един от проблемите на братството беше, че то чертаеше строги стандарти за поведение, които мъжете се предполагаше да спазват, за да спечелят дадена жена. На първо място се нареждаше това да си алфа мъжкар. Резултатът беше шепа мъже, подритвани през по-голямата част от живота си, които сега се мъчеха да се държат като бившите си мъчители. Оттам и детските прояви като тази на Мистъри.

	— Мога ли да кажа нещо — намеси се Роудкинг. — Хърбал наруши едно много важно правило.

	— И кое е то? — попита Хърбал. В гласа му нямаше гняв или озлобление, емоциите му издаваха само червените пръстени около очите.

	— Правилото приятелите преди мадамите.

	— Не — каза Мистъри. — Ще ми се да се съглася, обаче понякога е точно обратното.

	Хърбал за първи път тази вечер се усмихна. С Мистъри все пак бяха на едно и също мнение за нещо.

	Махнете братството и интересите покрай съблазняване бизнеса, който ни обединяваше, и какво оставаше? Шестима мъже, преследващи ограничен набор свободни жени. Войни са се водили от мъже с териториални претенции над представителки на другия пол. Може би бяхме твърде слепи да проумеем, че Проект Холивуд е обречен от самото начало, от самата сближила ни цел.

	След три часа безплодни дебати — през които Папа, колкото и да е странно, не се обади нито веднъж — помолихме Мистъри и Хърбал да ни оставят насаме, за да излезем с единно решение.

	И двамата се съгласиха да го приемат.

	При Папа ни посрещна трескава дейност. Няколко силуета се шмугнаха в банята и затвориха вратата. Не бях виждал стаята му от почти месец. Килимът едва се виждаше под шестте черни надуваеми кресла, разпънати в легла. Върху всяко имаше възглавница и чаршафи.

	Къде бяха хората, които спяха тук? Кои бяха?

	Сгънахме леглата, седнахме върху тях и се приготвихме да изготвим становище. Едва сега Папа се обади.

	— Няма да остана под един покрив с него — каза той.

	— С кого? — попитах.

	— С Мистъри!

	Ръцете на Папа трепереха, от омраза или нерви. Не го разбирах. Не беше излизал на свалки от месеци, и бе похабил голяма част от постигнатия напредък. Беше си същото безлично, интровертно чучело, с което се запознах в Торонто. Страстта му вече не беше пикапът, а „Реална социална динамика“. Вместо да ходи па пикап семинари, летеше из страната на маркетинг и бизнес симпозиуми.

	— Мистъри пречи на семинарите ми — продължи Папа. Гласът му беше далечен и монотонен, сякаш идваше някъде дълбоко от главата му. — Руши къщата. И се притеснявам, че ще посегне и на мен.

	— За какво говориш? Нищо няма да ти направи?

	— Сънувам кошмари как Мистъри влиза в стаята ми с нож. Поръчал съм ключалки за вратата.

	— Това е абсурдно. Мистъри няма да та направи нищо. Проблемът си е твой, трябва да се научиш да се справяш с агресията и конфронтацията, вместо да отбягваш всички и да се опитваш да ги изгониш от къщата.

	Но каквото и да казвах, за да го разубедя, Папа продължаваше да повтаря, като програмиран робот: „Няма да живея под един покрив с него.“

	— Да ти е хрумвало изобщо — накрая ме попита Плейбой, — дали не защитаваш Мистъри, само защото та е приятел?

	Може и да беше прав. Имах към Мистъри специално отношение, защото той ме въведе в братството и защото идеята за Проект Холивуд беше негова. Нямаше да сме тук, ако не беше той. Обаче Мистъри се издъни. Трябваше да преценя кое ще е най-добре за къщата.

	— Все пак искам да разрешим проблема, без да гоним никого.

	— Ще се доверим на решението ти — каза Папа. — Ти си лидерът. Всички ти се възхищаваме.

	Стори ми се странно, че Папа, който толкова упорито искаше Мистъри да си тръгне. остави решението в моите ръце. През ставащите два часа и половина обсъждахме възможните компромиси. Колкото повече говорехме, толкова по-сложна изглеждаше дилемата. Нямаше решение, което да заловели всички:

	Папа отказваше да живее в една къща с Мистъри.

	Мистъри отказваше да живее в една къща с Катя.

	А Хърбал отказваше да живее в къщата без Катя.

	Все някой трябваше да си тръгне.

	— Всички проблеми в тази къща имат един източник — каза твърдо Плейбой, — и това е Мистъри.

	Погледнах Ксанеус.

	— Съгласен ли си с Плейбой и Папа?

	— Да. Той също говореше някъде отдалеч, сякаш изобщо не присъстваше в стаята. И той се превръщаше в робот като останалите. — Според мен Мистъри трябва да си върви.

	 

	 

	



Глава 2

	 

	Повикахме Мистъри и Хърбал, за да им съобщим решението. Гордеех се със себе си — както щеше да се окаже, съвсем без основание, — че по соломоновски ще упражня новооткрития си лидерски талант.

	— Хърбал — започнах аз. — Забраняваме на Катя два месена да стъпва в къщата. След това, ако още излизаш с нея, може да се върне.

	Хърбал кимна.

	— Мистъри, разполагаш с два месена да забравиш Катя и да си намериш нова приятелка. Освен това, въвеждаме политика на нулева толерантност спрямо прояви на насилие в къщата. Ако заплашиш или нападнеш някого, или нанесеш щети на собствеността му, ще бъдеш помолен незабавно да напуснеш къщата.

	Мистъри не кимна.

	— Значи искате да се махна си къщата и ще ме смените с онази кучка? — изръмжа той.

	— Виж — обади се Плейбой, — възможно е и през това време Хърбал и Катя да скъсат.

	— Не ми се вярва — каза Хърбал.

	Мистъри размаха ръце.

	— Значи ме гоните.

	— Не, казах аз. — Даваме ти два месеца за се възстановиш емоционално.

	Опитвах се да помогна. Но той отказваше за му се помогне.

	— Ако ми дадеш двуседмично предупреждение, преди да си тръгнеш — каза Папа, — ще ти изплатя целия депозит и ще намеря човек, който да нанесем в стаята ти.

	Папа беше доволен, стана неговото.

	Челото на Мистъри се набразди, главата му неволево потрепери. 

	— Нали разбирате, че Папа се опитва за ме разкара от къщата, защото съм му конкурент. Тук не говорим за Мистъри срещу Хърбал, а за метода „Мистъри“ срещу „Реална социална динамика“. Аз дадох на Папа целия този бизнес модел. Аз му казах да впрегне сексуалния нагон и да стане бизнесмен. Има наглостта да взима по хиляда и петстотин долара от новобранците, на които преподава моя материал. — Мистъри го изгледа убийствено. Папа го зяпаше сякаш беше от стъкло. — А сега, когато вече няма нужда от мен, иска да ме изхвърли и да превърне стаята ми в студентско общежитие.

	Тогава си мислех, че Мистъри е на етапа на отричането, че все още отказва да поеме отговорността за действията си.

	Мистъри скръсти ръце на гърдите си и ни изгледа с презрение.

	— Не виждаш ли, че действията, които ти приемаш за алфа мъжкарски начин да решиш проблема, всъщност ти пречат да постигнеш желания резултат? — казах аз.

	— Това беше тактика, целяща да държа Катя далеч от къщата — каза упорито той. — И успях, тя повече не се върна.

	Тук вече не издържах. Време му беше да се събуди и да се огледа.

	— Трябва ти обич — му казах, за първи път повишавайки тон. — Ти си най-добрият илюзионист, който съм виждал, но откакто те познавам, не си направил и крачка към това твое деветдесетминутно шоу. Пикап бизнесът ти е пред провал, бившите ти ученици обират парите, които по право ти се полагат. Що се отнася до любовния ти живот, след Катя прогонваш всяко гадже, с което спиш. Не бих препоръчал на никое момиче дори да излезе с теб. Ти си една финансова, психическа и емоционална развалина. — С всяко изречение усещах как от гърдите ми се свлича тежест. — Нямаш нищо: нито здраве, богатство, нито приятели. И можеш да обвиняваш за това само себе си.

	Мистъри зарови лице в дланите си. Раменете му се разтрепериха. От очите му потекоха големи сълзи, ала Мистъри.

	— Аз съм един свършен човек — изхлипа Мистъри. — Свършен съм.

	Стената — софистиката и самозалъгването — която го крепеше досега, се срути. Погледна ме.

	— Какво да правя? Кажи ми какво да правя.

	От очите ми потекоха сълзи. Обърнах се към стената, за да не ме видят Хърбал и Папа. Независимо от всичките му недостатъци, обичах Мистъри. След две години в братството за съблазняване, още нямах гадже, но по някаква причина се чувствах свързан е този висок, немлъкващ гений. Може би истинската връзка се крепи на споделените емоции и опита, а не на седемте часа рутини и два часа секс.

	— Имаш нужда от терапия. От психиатрична помощ. Не можещ да продължаваш така.

	— Знам. — Очите му се изпълниха със сълзи, едри като капки живак. Сви в юмрук и мазохистично се удари по главата. — Знам. Издъних се.

	 

	

	



Глава 3

	 

	Излязох от стаята на Папа и от къщата. Болеше ме глава. Денят излезе дълъг.

	Канех се да сляза за бурито в „Покито Мас“, когато иззад ъгъла изсвистя черен открит мерцедес с две блондинки.

	Колата с гръм и трясък се закова пред мен и блондинката откъм мястото на шофьора извика името ми. Беше Лиза. Сърцето ми подскочи.

	Беше с червено яке „Дизел“ с широка шарена яка. Приличаше на кръстоска между супермодел и пилот от Формула 1. Аз бях небръснат, по анцунг и още под пара от проточилия се цял ден спор със съквартирантите ми. Изпитвах хиляди чувства: срам, възбуда, омраза, страх, радост. Не мислех, че изобщо ще я видя пак.

	— Отиваме да пийнем — извика Лиза. — Искаш ли да дойдеш?

	— Какво правиш тук? — Опитах се да прозвучи печено и да не се покажа шашнат от неочакваното й завръщане.

	— Отиваме в „Уиски бар“.

	— Не го ли подминахте?

	— Аха. Дойдох да те поканя. Проблем ли има?

	Какъв характер! Още я харесвах. Беше истинско предизвикателство. Не пропускаше да смаже сарказма, неговете и забележките тип “самонадеян и забавен”.

	— Само да се преоблека. Ще се видим там.

	Намъкнах чифт „Левис“, наръфани фабрично отпред и една военна риза, която купих в Австралия, и хукнах надолу по хълма.

	Нямах търпение да говоря с Лиза и да разбера защо изчезна след Атланта. Но когато пристигнах, заварих на масата двама набити, татуирани рокери, точно от типа, с които си я бях представял. Седнах между тях, съвсем смален от татуировките и тупираните им коси.

	Докато обсъждаха местни рок величия, които не познавах, тялото ми бе обхванато от силно вълнение. Не исках да водя светски разговори и да се преструвам, че ми харесват. Исках да съм насаме с Лиза. Исках да установя връзка с нея.

	Когато по челото ми се стече първата капка пот, скочих. Не издържах повече.

	— Веднага се връщам. Трябваше да свалям — не защото исках, а за да се настроя положително и на вълна разговори. Иначе щях да се побъркам да стоя неловко на масата им.

	Докато поръчвах на бара, подуших зад гърба си люляк. Обърнах се и видях две жени с черни официални рокли.

	— Хей, може ли да ви питам нещо? — започнах, с далеч по-малко ентусиазъм от обичайното.

	— Може ли да позная — каза едната. — Имаш приятел, гаджето на който ревнува, защото той още говори по телефона с бившата си приятелка от колежа.

	— Всички мъже ни питат това — каза другата. — Не разбирам какъв им е проблемът?

	Взех уискито и кока-колата, и се изнесох към верандата за пушачи — където на времето водих двубоя с Хайди Флайс. С леки опасения пробутах реплика за запознаване с магиите на един две— сет. За щастие не го бяха чували.

	— Хей — казах после. Не бях в настроение, но трябваше да се насиля да загрея. — Откога се познавате?

	— От около десет години — каза едното момиче.

	— Личи си. Сега ще ви направя теста за най-добрите приятелки.

	— О, вече го знаем — каза момичето учтиво.

	Значи най-после се беше случило: Сънсет се беше пренаситил със свалячи.

	Братството беше нараснало, като брой и самочувствие; конкурентните бизнеси преподаваха все същия материал. А бяхме наводнили не само Лос Анджелис. PUA в Сан Диего, Монреал, Ню Йорк, Сан Франциско и Торонто напоследък споделяха същия проблем: привършваха се момичетата за свалки.

	Върнах се при Лиза и приятелите й.

	— Изцеден съм. Ще се прибирам. Утре обаче ще карам сърф в Малибу. Елате със Сам, ще бъде забавно.

	Тя ме изгледа и двамата за първи път тази вечер установихме връзка. За три невероятни секунди клубът изчезна.

	— Добре — каза тя. — Звучи купон.

	— Супер. Ще ви чакам по обяд. — Връзката се разтури.

	В къщи ме чакаше Изабел. Нямаше да се наспя.

	— Не ти ли казах да се обаждаш, преди да дойдеш? — попитах я аз.

	— Оставих ти съобщение.

	Нищо й нямаше на Изабел. Преди пет години щях да се откажа от писането за цяла година, за да спя дори веднъж с такова маце. Тя обаче не ми предлагаше нищо. Беше само дупки: уши, които ме слушаха, уста, която говореше и вагина, с която ми изцеждаше оргазми. Не бяхме един екип, а само средство за взаимно развлечение, начин за няколко часа да се почувстваш по-малко самотен в този голям, студен свят. Не водехме разговор, просто запълвахме празнотата с думи. Поне аз се чувствах така. Но понякога дори само като прави секс с мъж, една жена може да развие чувства към него. Да започне да иска повече.

	— Още ли излизаш с други момичета? — попита Изабел на сутринта и агресивно ме погледна в очите.

	Беше подъл въпрос само с един верен отговор. Аз не й го дадох.

	— Да. Запознах се с едно момиче, Лиза, и започвам да се влюбвам в нея.

	— Значи ще трябва да избираш между мен и нея.

	В миналото си падах по ултиматуми. После научих, че ултиматумите са израз на безсилие, празни заплахи, с които се опитваш да повлияеш на ситуация, върху която нямаш контрол.

	— Карайки ме да направя този избор, се обричаш да изгубиш.

	Тя сведе глава на рамото ми и се разплака. Стана ми мъчно за нея. Друго не изпитах.

	Сам и Лиза дойдоха час, след като тя си тръгна. Мистъри бясно печаташе нещо на компютъра си. Погледна Лиза, която носеше ленен пуловер с качулка и се опита да й приложи нег.

	— Какво точно си навлякла? — попита. Не знаеше друг начин да подхване разговор с красива жена.

	Лиза бавно огледа неговите дрехи. Носеше халат, боксерки, черен лак на ноктите на краката и пантофи.

	Тя го изгледа убийствено и подсмръкна.

	— Я първо виж себе си, малкия.

	Лиза беше недосегаема за негове. Пред нея другите момичета изглеждаха като недовършени. Предполага се през по-голямата част от детството си жените да са подвластни на мъжкия авторитет. Една част от тях — много от които в крайна сметка се озовават в Лос Анджелис — започват следващия етап от живота си психологически осакатени и обикновено „изглупяват“ в присъствието на мъже. Вярват, че техниките, с които са манипулирали бащите си, ще проработят и върху останалата част от човечеството, и обикновено се оказват прави. А Лиза не беше кошче за боклук, плод на очакванията и желанията на мъжете. Спазваше съвета, който повечето жени лицемерно дават на мъжете: Не се страхуваше да бъде такава, каквато е.

	Мистъри известно време мълча. После се изкашля и високо обяви:

	— Зает съм.

	Обърна се и продължи да печата. Сигурен бях, че пише за братството „Мистърис Лаундж“, един вид изпуска парата след вчерашното събрание.

	Преди да тръгнем към плажа, показах на Сам и Лиза снимките от „маскения бал“, когато Лиза остана да преспи за първи път.

	— Виж това — каза Сам на снимката, на която с Лиза се гледахме в очите, преди да не се целунем. — Никога не съм виждала Лиза по- щастлива.

	— Аха — каза Лиза и зъбато се усмихна. — Май си права.

	Сам се качи до тоалетната, а двамата с Лиза натоварихме сърфовете на лимузината. На път към Малибу забелязах, че Сам се наведе и прошепна нещо на Лиза, и думите моментално изтриха усмивката от лицето й.

	— Какво има? — попитах аз.

	Те се спогледаха колебливо.

	— Какво? — настоях. Наистина исках да знам. Бях сигурен, че е нещо за мен и че не е положително.

	— Не е важно — каза Сам. — Женски работа.

	— Добре.

	Когато преди карах сърф, обикновено гледах да стоя близо до брега, при малките вълни, докато по-опитните сърфисти влизаха навътре за големите. Мислех, че съм по-добър от тях, защото хващах повече вълни. Но след като помогнах на Сам и Лиза да свикнат с дъските си, влязох при експертите и опитах да хвана голяма вълна.

	Докато чаках, със завист гледах как сърфистите до брега хващат вълна след вълна. След двайсет минути водата зад мен най-после се надигна. Загребах. В периферното ми зрение се извиси синя стена. Мускулите ми се стегнаха. Не знаех дали ще успея да овладея толкова голяма вълна. Подхвана борда ми с трясък, като гръмотевица. Скочих на крака. Синьото се извиси високо над главата ми. Забих се по протежението до гребена и го подкарах към брега. Чувствах се жив, екзалтиран, в екстаз. Дори не бях сигурен, че го мога; не мислех, че разполагам със знанието и уменията да яхна толкова голяма вълна. За първи път от гимназията насам ми се прииска да пиша стихове.

	Докато триумфално носех борда към брега, осъзнах, че е крайно време да направя същото и с жените, да изчакам големите вълни и да спра да се губя с мижавите вълнички, да заложа на качеството, не на количеството. Заслужавах го.

	Когато се прибрахме, дръпнах Лиза.

	— Искаш ли да излезем на суши в събота?

	Колко AFC. Канех я на среща.

	Тя се поколеба, сякаш се чудеше как най-леко да ме разочарова. Сви устни и очи, после каза:

	— Ами, добре.

	— Ами? — Не помнех откога не съм канил момиче на среща, а тя се държеше така!

	— Не, само… — Пресече се. — Забрави. Да, с удоволствие ще дойда. Чудех се кога най-после ще ме поканиш.

	— Така е по-добре. Ще те взема в осем.

	Момичетата си тръгнаха, а аз отидох в кухнята да си сготвя нещо. Остатъците от безбройни обеди на безброй гости се бяха втвърдили до черна кора по печката. Докато чаках пилешкото да се задуши, Тайлър Дърдън влезе от вратата към верандата. Носеше гуменки и уокмен. Вдигна тениската, огледа тлъстините по корема си и свали слушалките на уокмена.

	— Здрасти. Чух какво се е случило с Мистъри. Наистина съжалявам. Обади се, ако мога с нещо да го убедя да остане в къщата.

	— Много е упорит. Съмнявам се, че ще успееш да помогнеш.

	— Ако той си тръгне, това ще е краят на Проект Холивуд — продължи Тайлър. — Предполагам, че тук ще стане нещо като щаб на „Реална социална динамика“.

	— Сигурно. — Прехвърлих пилето в чиния и изрових нож и вилица.

	— Между другото, днес си купих една стилна риза от „Мелроуз“. Много в твой стил. Трябва да ти я покажа.

	— Страхотно, но и леко психарско. — От доста време исках да говоря с Тайлър Дърдън. 

	— Виж, искам да те помоля да плащаш малък наем или да поемеш част от разноските по къщата. Живееш тук от месеци, а имаме правило, че дългосрочните гости следва да помагат финансово.

	— Разбира се — каза той. — Обсъди го с Папа.

	Думите бяха разбрани, за разлика от жестовете му. Докато говореше, неловко въртеше глава, сякаш не знаеше накъде да погледне. После се врътна и изчезна. Полагаше нечовешки усилия да не се намесва в проблемите и драмите на къщата. Зад усмивката му долових нещо — подобно на това, което засякох, когато целунах момичето му във Вегас. Карайки го да плати наем, се бях превърнал в заплаха за него.

	Отнесох чинията в офис отделението, включих компютъра си и проверих „Мистърис Лаундж“. Исках да прочета шедьовъра, по който Мистъри толкова бясно работи следобед.

	MSAN Group: Mystery's Lounge

	Subject: Мистъри се изнася

	Author: Мистъри

	Вероятно другия месец ще се изнеса от Проект Холивуд, защото мястото вече не ме устройва. Инвазивната социална среда направи живота тук неприятен.

	Колкото до лайфстайла, Проект Холивуд е един пълен провал. Не виждам животът тук да е донесъл позитивен опит за никого. В моя случай, като изключим проблема с воденето на конкурентен бизнес от същата къща (една от причините за раздора между мен и Папа), обитателите на къщата смятат за уместно да се бъркат и в личния ми сексуален живот. Ситуацията е непоносима. Казаха ми, че бившата ми приятелка, която многократно демонстрира ненадеждност, след два месеца ще бъде допусната пак в къщата.

	Ако тя се върне (както се надява Папа), ще бъда принуден да се изнеса, защото не искам тази токсична личност до мен и приятелите ми. Освен ако съдебната мярка, която Катя заплашва да заведе срещу мен, не я задържи извън къщата, подобна намеса в личните ми дела вероятно ще предизвика безвъзвратно охлаждане помежду ни.

	Към тези, които смятат, че ми е нужна психиатрична помощ, най-доброто решение за депресията не е да плащаш на някой непознат да те слуша, или да се тъпчеш с лекарства, които помагат само в краткосрочен план и в екстремни ситуации. Дългосрочната помощ е позитивната социална среда с приятели, които слушат и споделят предизвикателствата ти. Това се предполагаше да е Проект Холивуд. Ако искате да поговорим открито за ситуацията и защо не препоръчвам да живеете тук, обадете ми се. Не искам да ви ограбят и наранят като мен. Опознайте положението, преди да вземете решение да се нанесете.

	От мен толкова.

	Мистъри

	P. S. Ако се изнеса, ще продам леглото си. Много е чисто, спал съм на него само с десет момичета. И е двойно. Цената е 900 долара в брой, и не включва дюшек и чаршафи.

	Следва списък с момичетата, които вкарах в това легло:

	1. Джоан стриптийзьорката

	2. Мери, русата манекенка

	3. Готината барманка от клуб „Спайдър"

	4. Сима, бившата от Торонто

	5. Катя кучката

	6. Габи ненаситната

	7. Джен, деветнайсетгодишната сладурана

	8. Братовчедката на Вижън (да бе, да, обаче пак беше готино)

	9. Туайла, личната ми асистентка

	10. Високата манекенка, която избяга.

	 

	Май е това. Леглото е страхотно. Твърдо. Единайсет щастливи хора.

	 

	 

	MSN Group: Mystery's Lounge

	Subject: Доклад — Мистъри среща бъдещата си жена

	Author: Мистъри

	Срещнах бъдещата си съпруга. И реших да не ви разказвам за нея. Толкова е важна за мен. Тя е момичето от мечтите ми (поне засега така мисля).

	За разлика от последното си момиче, няма да я запознавам с никого. Този път ще започна от нулата и няма да разклатя основите на връзката си, като я споделя с вас. Ще бъда по-лоялен към нея. Правилото „Приятелите преди мадамата" важи само когато приемеш момичета за кучка.

	Толкова мога да ви кажа: Запознахме се в Чикаго, на последния семинар с Хърбал. Срещата ни продължи седем минути, взех й номера. Оттогава говорим по телефона с часове. Обожавам характера й, а тялото и физиономията й са десятка. Говорих по телефона с майка й и тя ме хареса. Момичето ще ми дойде на гости за една седмица. Купих й самолетен билет. Семейството ми пристига същата седмица и ще ги запозная.

	Въпреки че бяхме заедно само седем минути, предричам, че ще се оженим, ще живея с нея и най-вероятно ще имам деца от нея. Какво предсказание, а? И то от най-великия пикап артист в света.

	Няма да я видите като уинг на семинарите ми, защото ще се въздържа да я експлоатирам, освен ако тя самата не поиска да помогне, на майтап. Недосегаема е за дребната банда нещастници. Не е купонджийка като последните ми пет мадами. Може да прилича на такава, обаче поне за мен е перфектна. Приятелите ми скоро ще я видят.

	Що се отнася до другите PUA, стойте далеч от нея. Хапя лошо.

	С обич

	Мистъри

	Мистъри се мусеше по халат из превърнатата в кочина къща и опяваше на всички, склонни да го слушат, за бившия ученик, който му откраднал бизнеса и кучката, която му съсипала живота. Опитите да го запишем на терапия бяха отхвърлени с отнесени обяснения как емоциите и действията му били оправдани от еволюционна гледна точка. Пролуката слабост и честност, отворила се на събранието, се затвори. Фреймът му се завърна; съзнанието му отново издигна плътната преграда между рационалното мислене и реалността.

	Въпреки че не ми бе сърдит, се чувствах виновен. Компромисът, който на практика щеше да го изрита от къщата, беше мое дело. Толкова със соломоновската мъдрост.

	Не стига това, ами Катя продължаваше да бърка в раната. Беше дала шестдесетдневно предизвестие на хазяина си и планираше да се премести в стаята на Хърбал веднага, щом я допуснем отново в къщата. Тогава отмъщението и щеше да е пълно.

	Този петък отидох с Мистъри да посрещна сестрата, майката и племенничките му от летището. Натъпкаха се на задната седалка на лимузината и го обградиха с любовта, от която толкова отчаяно се нуждаеше.

	Подкарах към терминала на „Юнайтид Еърлайнс“. Мистъри очакваше още един гост: Аня, момичето, с което се запозна в Чикаго и което онлайн обяви за бъдещата г-жа Мистъри, вълшебното лекарство. Мистъри имаше страхотен подход към т.нар. наемни убийци — барманки, стрнптийзьоркн, сервитьорки и прочее. Аня работеше на гардероба на „Чикаго Кроубар“.

	Спряхме да изчакаме пред терминала.

	— Пригответе се да се запознаете с бъдещата ми жена — обяви на семейството си Мистъри.

	— Не я плаши като последната — усмихна се майка му. Изглежда беше научила тайната как да оцелее при всичкия стрес, на който я подлагаха съпруга и децата й: никога не приемаше нищо сериозно. Животът беше лична шега между нея и Господ.

	Разпознахме Аня в мига, в който се отвориха автоматичните врати: дребна жена с кукленски руса коса, непропорционално голям бюст и смръщено лице, което издаваше, както при Патриша и Катя, източноевропейските й корени.

	Мистъри я поздрави, грабна чантите й и я доведе в лимузината. Като изключим тихото „здравейте“, Аня не промълви и дума през целия път към къщата. Стоеше пасивно и слушаше Мистъри, т.е. беше точно негов тип.

	Може да не беше купонджийка като Катя, но пак вървеше с бонус — Шон, който пристигна неочаквано на другия ден.

	В събота го открихме да стърчи пред къщата и през пет минути да звъни на мобилния телефон на Аня, която не беше споменала на Мистъри, че е сгодена. Очевидно не беше казала и на годеника си, че ще лети за Лос Анджелис, на гости на пикап артист, с който се е запознала на работа. Шон проверил гласовата й поща, открил съобщения от Мистъри и решил да долети в Лос Анджелис и се види очи в очи със съперника.

	Мистъри схвана иронията на ситуацията.

	— Разбирам какво изпитва Шон — каза той. — Аз за него съм Хърбал. Иска да ме убие и да си върне жената. — Замълча и зае бойна стойка. Щеше да прилича на алфа мъжкар, стига да имаше мускули. — Отивам да говоря с него.

	Останах вътре със сестрата и майка му. Седяхме на дамаската — толкова мръсна, че дори петната имаха петна. Това бе сцената на сълзите, женските задници и събранията, запъващи живота ми от месеци. Исках да избягам от капана, който сам си заложих; капанът, който упорито си залагаше Мистъри, капаните, които си поставяме, пак и пак, без да се поучим от грешките.

	— Нали разбирате — обадих се аз, — че Мистъри сам се докарва до нова криза с това момиче.

	— Да — каза майка му. — Мисли, че е заради жените, но не е така. Виновно е ниското му самочувствие. — Само една майка може да сведе всичките ти амбиции и raison d'etre до чувството за несигурност.

	— Мен ме притесняват изблиците на насилие — казах аз. — Започва да мисли, че насилието ще разреши проблемите му, а това вече е опасно.

	— Мъжкото дърлене никога не върши работа — каза майка му. — Винаги съм казвала, че не е задължително да вървиш право напред. Ако заобиколиш, можеш и да се върнеш назад.

	— Сега разбирам откъде е дошла идеята за метода „Мистъри’'. — С три изречения майка му неволно резюмира подхода на Мистъри към жените.

	Мартина сви вежди.

	— Депресиите му всеки път се задълбочават — въздъхна тя. — Преди никога не се е държал така.

	— Ами, помня веднъж, когато се ядоса. Затръшва вратата и уби мишката си. Обаче не съм го виждала да побеснее за нещо. Дори когато умря котката, само каза, „Такъв е животът“.

	— Според мен след смъртта на татко започна да си дава сметка, че той всъщност не е бил чак толкова лош, колкото го помни. И сега си позволява да му подражава.

	Спомних си разговора с Мистъри на границата на Транс— Днестър. Тогава изкара баща си чудовище.

	— Значи баща ви не е бил чак толкова лош, колкото винаги го представя Мистъри?

	— Проблемът е, че твърде много си приличаха — обясни Мартина. — Татко лесно налагаше присъствието си, навсякъде. Имаше голям чар, но беше и много упорит. Никога не са се погаждали. Мистъри все му правеше напук. А татко вместо да се държи като възрастен, му се разкрещяваше.

	— Трябваше да ги слагаме от противоположни страни на масата — намеси се майка му. — Избухваха скандали само за един поглед накриво.

	— А сега татко го няма и Мистъри има нужда от някой, на когото да си излее яда. Или Катя зае мястото на баща ни. Тя се превърна в злодея, виновен за всичките объркани емоции, конто изпитва.

	Сега беше шансът ми да задам въпроса, който исках да задам още след кризата на Мистъри в Торонто, въпросът, който щеше да ме спаси от необяснимото чувство за дълг да го спася от самия него.

	— И какво ще правим?

	Обсъждахме половин час. Решението, което накрая взе Мартина, беше да го пуснем на свобода, да му дадем шанс да направи нещо с таланта и гения си, да му дадем време да преследва двете си супер-жени. И да се надяваме, че ще постигне някакъв напредък преди следващата криза, или кризата след това, или кризата, която ще се окаже толкова деструктивна, че ще го принуди завинаги да се прибере у дома. Крачеше по плаващи пясъци с балони хелий в ръце. В това отношение беше като всички нас, само че неговите балони издъхваха по-бързо.

	Пресякохме дискусията, когато Мистъри наперено се върна.

	— Готово. Поговорихме надълго и нашироко в „Меле“. Казах му, че е твърде късно да закърпи нещата с нея. Аня сега е мое гадже и ние се обичаме. Имам чувството, че това ще излезе най-добрата свалка в историята на метода „Мистъри“.

	Мартина ме изгледа многозначително. Майката на Мистъри скръсти ръце на гърдите и се засмя.

	Мистъри тръшна на плота касетофон.

	— Записах целия разговор. Искате ли да го чуете?

	— Не. — До гуша ми бе дошло от драми.

	А и имах среща с Лиза.

	Взех Лиза в осем и я заведох в „Катана“. Беше една от най- трудните вечери в живота ми. Прекарали бяхме толкова много време заедно, че буквално не ми бе останал материал. Бях принуден да се държа нормално.

	— Исках да те питам нещо — казах аз, когато лампите по верандата на ресторанта започнаха да парят по скалповете ни, а сакето стопли стомасите. Въпросът не ми даваше мира от седмици. — Какво точно се случи след Атланта? Имахме уговорка, а ти не я спази.

	— Държа се грубо по телефона. А и без друго не мислех, че уговорката е сериозна. — Значи е било нейната версия на теорията за котката и кълбото, наказание за лошото ми поведение.

	— Просто бях самонадеян и забавен. Исках да те видя.

	— Щом казваш. Държа се грубо. Правеше се на голяма работа и много печен, и ме разочарова. Помислих си: „Мога да сваля който си поискам, а този изведнъж започна да се прави на г-н Гъзар.“

	Докато говорихме, опитах да проумея защо харесвам толкова много това момиче, защо се беше превърнала в идея-фикс. Една цинична част от мен нашепваше, че ставам жертва на женския еквивалент на нашата тактика. Тайната да накараш някой да реши, че е влюбен в теб, е да се настаниш в мислите му, точно както постъпи с мен Лиза. Издухваше ме и отблъскваше физически, като в същото време ме зарибяваше с окуражения, които й гарантираха, че ще продължа да я преследвам.

	От друга страна аз не бях упорит. Отдавна да се бях отказал, ако претенции си придаваше жена, за която не ми пука. Разбира се, беше възможно манията ми да се дължеше на това, че мразя жените, алфа черта, която случайно да съм прихванал като страничен ефект на свалките. Лиза беше отявлено независима, уважавах я и като личност. Или пещерният човек в мен искаше да спи с нея и да я покори.

	А я имаше и нищожната възможност да бе успяла да докосне част от мен, която бях крил от всички, дори от самия себе си. Тази част искаше да спре да мисли, да спре да търси, да спре да се страхува от мнението на околните, да се отпусне и да бъде свободен, както тогава с голямата вълна в Малибу. От време на време, когато и двамата зарежехме защитата, се чувствах така с Лиза. Бях сам и едновременно споделях мига с нея.

	Върнахме се в къщата. Лиза се преоблече в бяла тениска и боксерки. Легнахме в леглото, като толкова пъти преди — под завивките, на отделни възглавници, с глави, обърнати един към друг, но без телата ни да се докосват.

	Исках да продължим разговора от вечерята. Вече не се опитвах да я съблазня. Просто исках отговорите.

	— И какво те накара да наминеш да ме видиш?

	— Усетих колко ми липсваш. — Обожавах да гледам как докато говори, устните оголват предните й зъби. Напомняше ми сьомга върху лед. — Приятелите ме подиграваха, че броя дните до прибирането ти. Даже излязох на пазар, за да ти сготвя нещо. — Поколеба се и се усмихна, сякаш изобщо не бе планирала да сподели с мен тази информация. — Купих риба меч, после трябваше да я хвърля, защото се развали.

	Гърдите ми изпълни прилив самочувствие. Значи още имах шанс с това момиче.

	— Твърде късно е — каза тя. — Вратата ми бе отворена и ти сам я затръшна.

	Тук Дейвид де Анджело би препоръчал да бъда “самонадеян и забавен”. Рос Джефрис би казал да не вярвам на рамката й. Мистъри би казал да я накажа. Аз обаче попитах:

	— Как точно го направих?

	— Първо, не ми се обади, когато се върна от Маями. Трябваше аз да те потърся.

	— Чакай малко. Мислех, че си ме разкарала. Ти изобщо не ми се обади, докато бях там.

	— На гласовата ти поща беше записано, че не си в града и че няма да отговаряш на обажданията, затова не ти оставих съобщение.

	— Да, обаче на теб щях да се обадя. Исках да те чуя.

	— После дойде в бар „Уиски“ и почти не ми проговори, а последната капка беше, когато дойдохме да те вземем. Казах на Сам, че пак започвам да те харесвам, а тя каза: „Забрави. Когато се качих да използвам тоалетната му, на пода имаше използван презерватив.“

	Мозъкът ми подскочи и си лепна шамар. Свръхнебрежно от моя страна. Бях забравил да изхвърля презерватива, който използвах с Изабел. Ето за какво си шушукаха със Сам в колата на път за Малибу.

	— Тогава защо се съгласи да излезеш с мен тази вечер?

	— Покани ме на среща, както си му е редът. И беше леко нервен, затова предположих, че може и наистина да ме харесваш.

	Надигнах се на възглавницата. Щях да кажа най-AFC репликата в живота си.

	— Ще ти кажа нещо. Пикап артистите имат една дума, уанитис. Това е болест, вманиачаваш се само по едно момиче. И не успяваш да я свалиш, защото започваш да се държиш с нея нервно и я подплашваш.

	— Е, и?

	— За мен ти си това момиче.

	Гледахме се в очите. Видях как нейните заблестяха. Знаех, че и моите блестят. Беше време да я целуна.

	Нямаше реплики, рутини, еволюционни фази — без друго ги бях пробвал безуспешно всичките. Наведох се. Тя се наведе. Очите н се затвориха. Моите също. Устните ни се срещнаха. Беше точно както винаги съм си представял, че трябва да започне една целувка.

	С часове лежахме, целувахме се и дисектирахме недоразуменията от последните няколко седмици.

	На сутринта докато Лиза спеше, аз се промъкнах долу с тефтерчето си. Обадих се на Надя, Хай, Сузана. Изабел, двете Джесики, и на всяка НВ и MLTR от списъка и им казах, че започвам за излизам с жена, на която искам да бъда верен.

	— Значи я предпочете пред мен? — ядосано пита Изабел.

	— Не избираме с ума си.

	— По-добра е в леглото или какво?

	— Не знам. Само сме се целували.

	— Значи си се целувал с някакво момиче — опита да се изсмее жестоко, — и вече искаш да ме разкараш.

	— Не искам да те разкарам. Искам да продължа да те виждам, но като приятел. — Чух как думата прободе сърцето й като кама, както се беше случвало и с мен хиляди пъти преди братството.

	— Но аз те обичам.

	Как можеше да ме обича? Трябваше да изчука поне още десет пича, за да преодолее своята уанитис.

	— Съжалявам — казах съвсем искрено.

	В неангажиращия секс има уловка: понякога спира да бъде неангажиращ. Появява се желание за нещо повече. И когато очакванията не отговарят на тези на другия, страда този с по-високите очаквания. Евтин секс няма, накрая винаги плащаш.

	Бях нарушил единственото етично правило на Рос Джефрис в съблазняването: Остави я в по-добро състояние, от това, в което си я заварил.

	 

	 

	



Глава 7

	 

	С Мистъри седяхме един срещу друг в джакузито. От водата към мрачното небе над Лос Анджелис се виеше пара. Мистъри преметна едната си бяла ръка през ръба на ваната, а с другата деликатно отпи от чашата портокалов сок с лед. Приличаше на коктейл, което беше странно, защото Мистъри не пиеше алкохол.

	— Връчих на Папа предупреждението си — каза той. — Другият месец официално се изнасям.

	Заряза ме, също като при кризата в Торонто, този път с щастливата двойка и армията клонинги от стаята на Папа.

	— Така враговете ти ще спечелят — обясних, извадих един фас от джакузито и го пуснах в една празна чаша. — Остани и отстоявай територията си. Катя няма да посмее да се появи, ако ти си тук. Заеми твърда позиция. Не ме оставяй с тези хора.

	Той пак отпи от чашата си.

	— Какво точно пиеш, между другото?

	— „Скрудрайвър“. Май съм леко замаян. Нали знаеш, избягвах алкохола, защото не харесвах баща си. Но баща ми вече го няма и реших. че няма лошо да пробвам.

	— Моментът не е подходящ, пич. Без друго си нестабилен, не та трябва и алкохол.

	— Харесва ми.

	Както обикновено само се хабях.

	Пак отпи, този път с апломб, сякаш правеше нещо свръх стилно.

	— Снощи мина да те търси Изабел — каза.

	— Дразни ме. Опитах да се изясним по въпроса с Лиза.

	Той се наведе и подхвана пяната със столчето на чашата.

	— Даже още не си спал с Лиза. Защо не си запазиш Изабел? Срамота е да изтървеш такова телце.

	— Няма начин, пич. Искам да постъпя както трябва. Не искам да лежа до Лиза и да се чувствам виновен за нещо, което не мога да й разкажа. Така ще разруша доверието помежду ни.

	Наведох се и потопих ръка в басейна. Водата беше гореща като в джакузито. Някой пак беше забравил нагревателите. Сметката ни за газта щеше да е астрономическа.

	— Знаеш ли историята за жабата и скорпиона? — попита Мистъри.

	— Не, но обичам басни. — Прехвърлих се в басейна и зашляпах из водата. Мистъри се преведе от джакузито и заразказва:

	— Един ден скорпионът застанал до потока и помолил жабата да го пренесе от другата страна. „Откъде да съм сигурна, че няма да ме ужилиш“? питала тя. „Ако те ужиля, ще се удавя“, казал скорпионът.

	Жабата помислила и видяла, че скорпионът е прав. Качила го на гърба си и поела към другата страна. Но на средата на потока скорпионът забил жилото си в гърба й. Докато потъвали към дъното, жабата събрала въздух, за да попита защо. „Такава ми е природата.“, отговорил скорпионът.

	Мистъри триумфално отпи от коктейла, после ме фиксира с поглед. Говореше бавно и отчетливо, като онзи Мистъри, който ми каза да се стегна и се отърся от скучния Нийл Строс.

	— В природата ти е. Ти сега си пикап артист. Ти си Стайл. Вкуси от ябълката на познанието. Не можеш да станеш пак такъв, какъвто беше.

	Направих няколко маха по гръб.

	— Много цинично, от устата на човек, планиращ брак с момиче, с което току-що се е запознал.

	— Ние сме полиаморни и следователно сме принудени да мамим приятелките си. Дори това да застрашава връзката ни. — Пресуши чашата и стисна слепоочия, сякаш му се бе завил свят. — Никога не подценявай силата на отрицанието.

	— Не. — Не можех да го гледам. Нямаше да му позволя да провали всичко. — Не искам повече съвети.

	Излязох от басейна, наметнах една хавлия и отидох в хола. Там седяха Ксанеус, Плейбой и Тайлър Дърдън. Когато влязох, се качиха в стаята на Папа, без дори да ме поздравят. Странно, но не и неочаквано поведение.

	Качих се в стаята си, взех душ и прехвърлих една средновековна легенда, „Парсифал“, която си купих наскоро. Хората четат книги, за да потърсят себе си и открият някой, който е съгласен с тях. Точно сега „Парсифал“ ми се връзваше много повече отколкото природата на скорпиона.

	Доколкото успях да вникна в легендата, това е историята на едно мамино синче, което решава, че иска да е рицар. Тръгва по белия свят и след много приключения се превръща от легендарен глупак в легендарен рицар.

	По това време страната е опустошена, защото кралят, който пази граала, е ранен. По една случайност Парсифал пристига в замъка му и заварва краля в зверски болки. Като състрадателно човешко същество иска да попита: „Какво ти е?“ Според легендата, ако човек с чисто сърце зададе този въпрос, кралят ще оздравее и проклятието ще изчезне.

	Но Парсифал не го знае. Като рицар е обучен да следва стриктен код на поведение, който включва правилото никога да не задава въпроси или да заговаря пръв. Затова си ляга, без да каже и дума. На сутринта открива, че замъкът с граала е изчезнал. Пропилял е шанса да спаси краля и страната, като е послушал заучения код, не сърцето си. За разлика от скорпиона Парсифал има избор, но взима погрешно решение.

	Когато слязох да си взема нещо за пиене от кухнята, видях Мистъри да лочи нов коктейл пред телевизора. Гледаше „ Карате кид“ и плачеше.

	— Никога не съм имал г-н Мияги — хлипаше и триеше сълзите от зачервените си страни. Беше пиян. — Баща ми не ме научи на нищо. А аз исках само г-н Мияги.

	Предполагам, че всички търсим някой, който да ни научи на печелившите ходове в живота, на рицарския код, на триковете на алфа мъжкаря. Но една последователност от маневри и система на повеление никога няма да поправи това, което се е пречупило вътре в нас. Нищо не може да го излекува. Можем само да свикнем с раната.

	

	 

	



Глава 8

	 

	С Лиза прекарахме заедно следващия ден, и следващия, и следващия. Аз все се притеснявах, че ще проваля всичко, че прекарваме твърде много време заедно, че ще й омръзна. Рик Ейч казваше: „Трябва да й липсваш, това е най-хубавият подарък, който можеш да й направиш.“ Но ние сякаш не можехме да се разделим.

	— Направо си идеален — ми каза Лиза. За четвърта поредна вечер бяхме в леглото. — Не съм спала с мъж, който толкова да харесвам. Страх ме е, че ще се влюбя в теб.

	Под нахаканата си фасада се страхуваше. Пуш-пулът не беше предварително планирана психологическа тактика, просто сърцето й се бореше с мозъка. Може би причината толкова неохотно да се открие бе, че пазеше нещо крехко там вътре. Като мен и тя се страхуваше да изпита нещо към някого — да обича, да бъде уязвима, да даде на друг контрол над щастието си.

	С всички останали момичета правех секс веднъж на нощ — и ако ги харесвах много, на другата сутрин. С Лиза ми се случи нещо необикновено. Стигнах до оргазъм, без да ми спадне. Остана си, както би казал добрият стар Екстрамаск, твърд като камък и пълен с мерак.

	Направихме го за втори път.

	— Пипни — й казах после. Още беше твърд.

	Направихме го за трети, и четвърти път, и така и не омекна. Не го разбирах. Членът ми, който имах за абсолютно безмозъчно животинче, отчаяно търсещо дупка, в която да се навре, се оказа подвластно на чувствата ми. И не беше само дългото очакване. Оставаше в бойна готовност след три, четири оргазма всеки път, когато с Лиза правехме любов. Чукахме се в коли, по паркове, в тоалетни и в едно котелно, там ни сбара пазачът и се опита да ми изкрънка двайсет долара, за да мълчи.

	Онзи провал с порнозвездата в тоалетната може и изобщо да нямаше отношение с уискито. Тялото ми реагираше на липсата на емоционална подготовка; нито ми пукаше за нея, нито я желаех. И съм сигурен, че при нея беше същото. Правехме го заради купона. Сексът с Лиза не беше за купона, не опираше и до доказване и гъделичкане на егото, като с мадамите, с които толкова се бях гордял. С нея създавахме вакуум там, където бяхме само ние двамата и страстта ни. Всичко останало изглеждаше маловажно.

	И тогава един следобед, когато вече тотално я бях забравил, се върна Кортни. Изскочи от лимузината, великолепна в синята си рокля и бял шал.

	— В путката ми пак има кръв! — беше първото, което ми каза.

	— Свали ли онзи режисьор?

	— Не, намерих си нов пич в Ню Йорк. И ако стана курва, вината ще е негова, защото сега непрекъснато мисля само за секс.

	Разтанцува се покрай мен като балерина.

	— Имахме бас за режисьора — казах аз.

	— Аха. Май изгубих.

	— Значи аз ще избера второто име на следващото ти дете.

	Тя се усмихна и ме изгледа с очакване, сякаш се предполагаше да й го кажа от прима виста.

	Прехвърлих списъка с евентуални имена в главата си.

	— Какво ще кажеш за Стайл? Без друго скоро вече няма да ми трябва, така че мога да ти го подаря. — Името беше глупаво, но от друга страна второто име на дъщеря й е Бийн. Бобче.

	Тя изписка и здраво ме прегърна.

	— Знаеш ли, че през последните месеци те намирах сексуално интересен — каза.

	Преглътнах и се приготвих да й кажа за Лиза. Преди да отворя уста обаче, тя продължи:

	— Чух за теб и Лиза. Супер. Значи все пак от престоя ми тук излезе нещо добро?

	— Да. И за теб, надявам се.

	— Даже не искам да се сещам какво ставаше в тази къща.

	— Всеки случай изглеждаш страхотно. Сексът е направил чудеса с кожата ти.

	— Да, сексът и клиниката за наркомани.

	Намигна и ми се усмихна. Молитвите й бяха чути. Пак си беше нормална.

	— Ще ти се разкарам от главата. Отивам в хотел „Аргайл“, докато си върна дъщерята, което ще е много скоро. Минах да ти дам парите, които заех от Мистъри.

	Подаде ми чека и скочи в лимузината. На тръгване свали стъклото и изкрещя:

	— Този път е редовен.

	Наистина щеше да ми липсва.

	След няколко дни с Лиза отидохме в Сциентоложкия център. Том Круз спази обещанието си и ми изпрати покана за годишната гала-вечер на звездите. Беше едно от най-тузарските събития, на които съм присъствал в Лос Анджелис.

	След вечеря на масата ни дойде самият той, гладко избръснат и с перфектно изгладен смокинг. Приближаването му бе хипнотично: в походката му нямаше съмнение, в намеренията му — задни мисли. Изправих се да се ръкувам с него, а той силно ме цапна по рамото. Едва запазих равновесие.

	— Това приятелката ти ли е? — Огледа Лиза. Погледът му не беше похотлив, не можех да си го представя да падне дотам. — Не ми каза, че е толкова готина.

	— Благодаря. Не помня някого да съм се чувствал толкова добре с друг човек.

	— Значи ти омръзна да сваляш жени?

	— Да, след време започнах да имам чувството, че пълня пробито ведро.

	— Точно — възкликна той. — Докато снимахме „Ванила скай“, с Камерън Кроуи си говорихме за това какво е маце за една нощ и креватна партньорка. Като се замислиш, и двете създават фалшива интимност. И не носят удовлетворение. В една истинска връзка сексът значи повече. Искаш да продължи безкрайно, непрекъснато да сте заедно и да обсъждате живота. Супер е.

	— Да, но проблемът е, че не искам това да е краят на пътешествието ми в субкултурата. Сега само подкрепям моногамията. Класически, холивудски хепиенд. Много голямо клише.

	— Кой го казва? — попита Круз, присви очи и вдигна ръце за поредната си приятелска атака. — Ще ти кажа нещо. Аз надраснах всичко това. Откога е клише да си влюбен?

	Пак ми пробута AMOG-инг.

	Призраци.

	Бяхме просто фантоми, носещи се невидими през обречена, рушаща се къща, в която от месеци не бе стъпвала чистачка.

	Мистъри не говореше с Хърбал. Хърбал не говореше с Мистъри. Папа почти не говореше. И по някакви свои причини Сикбой, Плейбой, Ксанеус и всички пчелички от „Реална социална динамика“, спряха да говорят с Мистъри и мен. Дори младшите PUA, които се мотаеха из къщата — Дриймуивър, Мавърик и другите бивши ученици — не ме поздравяваха по коридорите. Когато ги заговорех, отговаряха троснато. Даже отказваха да ме погледнат в очите.

	Единственият, който говореше с всички, бе Тайлър Дърдън. Но неговото поначало не беше разговор, а разпит, какъвто можеш да водиш с актьор, който ще те използва за ролята си в някой филм.

	— Наистина искам да те питам нещо — ми каза един следобед, появявайки се от кухнята със Сикбой. Винаги съм го харесвал. За разлика от името си, беше учтив нюйоркчанин от добро семейство.

	— Какво точно ти помогна да свалиш Лиза? — попита Тайлър Дърдън. — Излизам всяка нощ и работя усилено върху себе си, и пак знам, че никога няма да я сваля.

	Най-изумителното за Лиза бе, че при цялата си нахаканост, бе една от най-милите жени, с които съм бил. Оправяше леглото ми всяка сутрин, готвеше и качваше храната горе, и рядко идваше без някое малко подаръче — тоалетно мляко, парфюм, филма „Хенри IV", който отдавна търсех. Може би най-после открих своята Кърес.

	— Сигурно имам опит — казах на Тайлър Дърдън. — Ти само ходиш на свалки всяка нощ. Работиш само по един свой аспект.

	Сключи вежди и умът му бясно запрепуска. За миг като че ли възприе думите ми, после ги отхвърли и ме изгледа убийствено. Не точно с омраза, но най-малкото с яд, защото още не го възприемах за равен и печен, защото не можеше да раздроби „печен" до набор  поведенчески модели, които да изкопира. Лиза излизаше с мен, защото бях готин. Тайлър Дърдън никога нямаше да стане такъв.

	Десет минути ми надува главата колко добър бил станал, как вече не му трябвали рутини, за да получи Индикатори за интерес, и как разни звезди все го канели на купоните си.

	Най-после се обърна да си върви. Сикбой остана до мен.

	— Няма ли да дойдеш? — попита Тайлър и кимна нагоре, сякаш там ставаше нещо важно.

	— Само искам да се сбогувам със Стайл.

	— Тръгваш ли си? — попитах, изненадан, че Сикбой изобщо благоволява да ми проговори.

	Горе вратата на стаята на Папа леко се затръшна. Сикбой се огледа нервно.

	— Не искам да участвам във всичко това.

	— Кое всичко?

	— Тази къща е като кошче за токсични отпадъци. — Думите изхвърчаха от устата му, сякаш бавно бяха зрели вътре, като цирей. — В Лос Анджелис можеш да правиш толкова готини неща, а всички тук искат само да свалят. Дори не видях океана. Другите са загубеняци. Не бих ги запознал с никой от приятелите си в Ню Йорк.

	— Разбирам те напълно. Лиза не ги понася.

	— Пълна смешка са. — Раменете му леко се отпуснаха, сякаш от облекчение, че е открил някой нормален, някой който го разбира и не е с тотално промит мозък. — Все влачат момичета, само че момичетата психясват и си отиват. Тайлър Дърдън едва успява да ги накара да се обадят. Според мен не е правил секс от два месеца. Миналата година Папа спа само с едно момиче. Мистъри за нищо на света не може да задържи жена. Когато Ксанеус дойде, ми се стори готин. Сега ми изглежда фалшив. Говори само за свалки. Ти си единственият, на когото искам да приличам. Имаш страхотен начин на живот, добра работа, готина приятелка.

	С ласкателства се стига надалеч.

	— Виж какво, утре ще водя Лиза на сърф. Защо не дойдеш с нас? Ще ти се отрази добре да излезеш от къщата и да видиш океана.

	MSN Group: Mystery's Lounge

	Subject: Доклад — живота в Проект Холивуд

	Author: Сикбой

	За тези, които не знаят, спя в дрешника на Папа в Проект Холивуд. Днес беше най-хубавият ми ден тук, независимо от всичката психария в къщата.

	Станах по-рано от обикновено и отидох да карам сърф в Малибу със Стайл и приятелката му, която е страхотна. Наистина е вдъхновяващо да ги гледаш двамата. Той е един от малкото в играта, който наистина има какво да покаже срещу положените усилия.

	Сърфингът беше супер. Препоръчвам го на всички, които не са опитвали. Излезеш пи във водата, съзнанието ти се прочиства и е почти невъзможно да мислиш за друго. Наистина отпуска.

	После хапнахме в едно рибно ресторантче на самия океан и си поговорихме страхотно за музика, приятели, пътувания, живота и кариерите ни.

	Когато се върнах в къщата, поработих, после гледах „Последния дракон" с Плейбой, с когото станахме добри приятели. Докато вървеше филмът, влязоха Хърбал и Мистъри, и си оправиха отношенията. Мистъри още се сърди на Катя, но каза, че не може да се сърди и на Хърбал, задето се е влюбил в нея. А Хърбал каза, че ще му прости, ако Мистъри плати за щетите в стаята му. Слава богу, радвам се, че това свърши разумно. Мистъри утре без друго се изнася, което според мен е срамота.

	В около 2 сутринта с Плейбой и Мистъри изпушихме малко трева, слушахме музика и говорихме за целите си в живота.

	Днес дори не съм говорил за свалки, пикап и братството. Денят ми бе изпълнен с истински разговори, с истински приятели. Не ми трябва да се доказвам, като изчукам някоя мадама от „Садъл Ранч“. Да си признае цял ден не отворих нито един сет.

	Ето заради такива дни си струва да живее човек. И пак те ще ми липсват, когато се изнеса от Проект Холивуд.

	Сикбой.

	Стоях излишен във всекидневната и гледах как Мистъри опакова последните си вещи: обувките на платформи, абсурдните шапки за издокарване, костюмите на райе, които отдавна не носеше, кутията за обяд с негова снимка отпред, харддисковете с порно с лесбийки и епизоди на That 70s Show.

	Все си мислех, че може и да взехме грешно решение.

	— И къде точно отиваш? — попитах аз.

	— Местя се в Лас Вегас. Ще стартирам Проект Вегас. Поучих се от грешките си тук. Проект Вегас ще е по-мащабен и по-добър. Във Вегас има по-готини жени и огромни възможности за фокуси по казината. Ще докарам зет ми и ще запишем новите му песни. Аз ще пея. Представяш ли си. — Прокара ръка във въздуха, все едно четеше: „Най-великият пикап артист пуска албум с любовни песни“. Кой би устоял? Маниакалният му бизнес нюх се бе завърнал. — Аня ще живее с мен. И тъй като ти си най-добрият ми приятел, ми се ще да дойдеш при мен, когато се установя. Този път ще го направим както трябва. Ние ще командваме и ще правим внимателен скрининг на всички, желаещи да се нанесат в къщата.

	— Съжалявам, мой човек. — Не можех да го следвам по света всеки път, когато си прецакаше живота.

	— Мистъри и Стайл, като в доброто старо време — настоя той. Отвори вратата, изнесе куфара си и ми сервира един от великите афоризми, с които преобръщаше разгрома в триумф: — Където има проблем, има и възможности.

	— Няма да го преживея пак. — Думите, замислени като извинение, прозвучаха обвинително.

	— Разбирам. Понякога ситуациите стават по-зле или поемаме по грешен път. Искам да знаеш, че въпреки че напоследък не се виждахме често, ти винаги ще ми бъдеш приятел, до смърт и отвъд нея. Няма защо да управляваш връзката си с мен. Отдели цялото внимание на приятелката си, винаги ще имаме време да бъдем заедно. Ти си най-важният мъж в живота ми.

	Очите ми защипа поток сълзи.

	— Хайде да не го правим по педерастки — усмихна се немощно той, сам преглъщайки емоциите си.

	На алеята се появи такси. Мистъри трясна вратата на Проект Холивуд. Празната белота на вратата затрептя сред мъглата пред очите ми. Все едно губех част от себе си. За миг се запитах кой от двама ни е по-големият глупак.

	След седмица Катя се пренесе в стаята на Хърбал, а Папа нанесе двама PUA в стаята на Мистъри. Единият беше Дриймуивър, бивш мой ученик; другият виждах за първи път. Папа планираше да настани трети PUA в дрешника. При целия този приток на нови, млади съквартиранти, Проект Холивуд с всеки ден започваше да прилича на мръсно мъжко общежитие.

	Без Мистъри, седнал във всекидневната, готов и изгарящ от нетърпение да сподели с всеки подробностите по последната си драма, липсата на комуникация в къщата достигна нови, още по-конфузни нива. Когато влезех в хола, заварвах нови съквартиранти, които легнали по корем на пода, играеха видеоигри. Никога не ме поглеждаха, нито отвръщаха на неизменния ми поздрав. Това не бяха PUA, а зомбита. Ако преди две години някой ми беше казал, че това е лайфстайлът, който ме чака, никога нямаше да се присъединя към братството. Щях да разбера, че тези, което живеят за джойстика си, са обречени да умрат с него.

	На двайсет и четвъртия рожден ден на Папа не присъства нито една жена — да не говорим за Парис Хилтън, която излишно е да уточнявам, така и не дойде на купон в Проект Холивуд. Единствените приятели на Папа бяха PUА. И по техни си причини, всички ме избягваха. Не го разбирах.

	През следващата седмица Тайлър Дърдън, който никога не се бе държал директно враждебно, започна да пуска постове срещу мен във форума. Реших, че е време да поговоря с него за всички тези странни прояви в къщата. Проправих си път през преливащите торби боклук в кухнята, през задния двор и мръсното джакузи, и потропах на вратата на Папа.

	Заварих Тайлър Дърдън зад компютъра да поства във форумите за свалячи.

	— Искам да поговорим за случилото се напоследък — казах аз. Всички в тази къща се държат странно — дори по-странно от обикновено. А ти сякаш нарочно търсиш за какво да се заядеш. Сърдите ми се, задето прекарвам повечето си време с Лиза и не излизам на свалки ли?

	— И това. Но по-важното е, че никой в тази къща не те харесва. Всички те смятат, че си сноб, и отговорен за голяма част от неприятностите, защото говориш зад гърба на хората. — Въпреки че думите бяха силни, от устата на Тайлър Дърдън, който не ми бе казвал нищо подобно в лицето, в гласа му нямаше омраза. Говореше мазно, сякаш се опитваше да ми даде конструктивен съвет. — Казвам ти го само защото съм ти приятел и не искам да ти се случи това, което се случи с Мистъри.

	От изненада не знаех как да реагирам. Нямах представа, че другите мислят така.

	— Да — продължи той. — Забеляза ли как Екстрамаск ти беше приятел, а после започна да те избягва? Правеше го, защото та нямаше доверие. Дриймуивър ми каза, че те мрази до смърт. Мавърик също.

	Обмислих думите му. Може и да беше прав. Ентусиазмът от срещите с другите свалячи беше изтлял, след като видях как ругани се продават, не споделят, а напълно нормални мъже се превръщат в гнусни социални паразити. Затова и въпреки че винаги се държах дружелюбно, другите може и да бяха засекли разочарованието ми от братството.

	От друга страна, както Джаглър винаги изтъкваше, хората обикновено се чувстват добре с мен. Винаги съм бил дружелюбен и открит, даже преди братството. Нямах врагове или поне така си мислех.

	Тръгнах си след около час със замаяна глава. Не разбирах защо момчетата, на които отделих две години, ме мразят толкова много. Какво им бях направил?

	Отговорът, скоро открих, беше нищо.

	Засякох Плейбой да прибира книгите си в кашони и му зададох обичайния въпрос:

	— Какво става?

	— Изнасям се.

	Първо Екстрамаск, после Мистъри, после Сикбой, а сега и Плейбой. Корабът определено потъваше.

	— Имаш ли няколко минути? — попита Плейбой. — Искам да ти призная нещо, за да ми олекне.

	Вкара ме в стаята си и затвори вратата.

	— Опитват се да те замразят.

	— Кой?

	— Папа и Тайлър Дърдън. Всичко е тактика.

	— За какво говориш?

	— Значи наистина нямаш идея какво точно става в стаята на Папа? Тайлър Дърдън кара всички да те игнорират. Иска да решиш, че другите те мразят и да започнеш да се чувстваш кофти в къщата.

	— И защо?

	— Иска да поеме контрола. А не може, докато си тук, защото ти за него си заплаха.

	Това обясняваше психариите, които ми надрънка Тайлър Дърдън, усилията да ме убеди, че всички са срещу мен. Опитваше се да ме изгони. Играеше си с мен.

	— Гледа на теб като на заплаха за властта си. Не може да те асимилира, защото не си слабохарактерен като Ксанеус — продължа— ваше Плейбой. — Вижда в теб заплаха за финансите си, защото искаш да плаща наем. И ти си заплаха за жените му, задето си свалил онова момиче във Вегас. Мисли, че ако допусне мадамите си да те приближат, те ще спрат да го харесват.

	— Още ли не му е минало?

	— Не. Обаче според мен основният проблем е, че Тайлър и Папа те асоциират с Мистъри, а той им е конкуренция. Мислят като улични гангстери. Изгониха Мистъри, сега ще изгонят и теб. Искат да превърнат къщата в офис и общежитие на „Реална социална динамика“.

	— Не разбирам, как така са изгонили Мистъри? Той сам си изкопа гроба.

	— А не видя ли, че те му помогнаха? Папа покани Катя да спи в къщата, след като Мистъри я изрита. Поставиха му капан. — С всяка дума от очите ми падаше слой пелена. — Всичко, което Папа каза тук по време на събранието, му беше внушено от Тайлър Дърдън. Никога нямаше да го измисли сам. А аз направих грешката да се подведа по тях. Ако можех да се върна назад, щях да гласувам Мистъри да остане. Тази къща е негов проект. Дори и поведението му да не беше уместно, имаше право да не иска бившето му гадже да остане.

	Бях им паднал в ръцете. Като истински майстори на социалната манипулация поставиха събранието така, че да повярвам, че аз го ръководя. Папа дори на няколко пъти ме нарече лидер. И така успяха да ми внушат да изритаме Мистъри.

	Невярващо поклатих глава.

	— Разигравали са ме, както си искат.

	— Мен също. Това е също част от причините да си тръгна. Тайлър Дърдън може да накара ония момчета да направят каквото пожелае. Не се мотивира от момичета, а от алчността и усещането за власт.

	Как можех да съм толкова сляп. В Лае Вегас дори казах на Тайлър Дърдън в прав текст, че е от хората, които обичат да се налагат, като елиминират конкуренцията. И той се съгласи.

	— Непрекъснато дремят в клозета на Папа и сплетничат — обясни Плейбой. — Всяка дума, която излиза от устата на Тайлър Дърдън е премерена. Всеки негов пост служи на крайната му цел. В мозъка му няма друго, само колелца, жички и манипулация. За него всичко е сет. Вече дори говорят за „мъжки сетове“. Имат рутини как да накарат учениците да дават по-добри отзиви за семинарите им и как да контролират момчетата в къщата. И всеки път, когато в стаята им дойде някой нов, го насъскват срещу теб.

	Изучаването на контрола над социалните ситуации по клубовете създаде опасен прецедент. Доведе до нагласата, че всичко в живота е игра, която може да се манипулира в полза на играча, стига той да използва правилните рутини.

	Все пак не разбирах едно.

	— Ако това, което казваш, е вярно, защо Папа избягваше мен и Мистъри още преди дори да има план да ни прогонят от къщата?

	— Това също е идея на Тайлър Дърдън. Не искаше Папа да представлява едновременно бизнеса на Мистъри и неговия, затова настрои Папа срещу Мистъри, още когато се нанесохте. После, когато отношенията му с Мистъри се влошиха, Тайлър каза на Папа да ви избягва напълно и да влиза през задната врата.

	Толкова много връзки изплуваха в съзнанието ми. Всичките странни неща, случили се в къщата от първия ден, бяха дирижирани от дребния мъж в дрешника, от Вълшебника на Проект Холивуд. Чувствах се пълен идиот.

	— Най-голямата ви грешка — заключи Плейбой, — беше, че позволихте на Папа да се нанесе в къщата.

	Във всичко това се криеше урок, може би последният, на който щеше да ме научи братството — винаги да следвам инстинктите и първото си впечатление. Не изпитах доверие нито към Папа, нито към Тайлър Дърдън. Папа мислех за разглезен робот. Тайлър Дърдън — за бездушен интригант. И макар и да постигнаха огромен напредък откъм мода и игра, Мистъри бе прав: скорпионът не може да тръгне срещу природата си.

	В същото време и ние с Мистъри имахме вина. Използвахме Папа да подпише договора и да плати най-скъпата стая. Така и не опитахме да се сприятелим или да се отнасяме с него като е равен.

	Докато след това проверявах пощата си в отделената за офис част от хола, забелязал една програма: Family Key Logger. Нямаше да й обърна внимание, ако не беше параноята след разговора с Плейбой. Проверих я в Google и когато видях резултатите, се разтреперих от гняв. Някой беше инсталирал софтуер, който улавяше всяка дума, набрана на клавиатурата и я съхраняваше в текстови файл. Компютърът се предполагаше да е за всеобщо ползваме, което значеше, че човекът, инсталирал програмата, сега разполага с паролите, номерата на кредитните карти и личните имейли на всички.

	Без дори да подозирам, в тази къща се водеше война още от мига, в който се нанесохме.

	Обадих се на Сикбой в Ню Йорк. Исках и второ мнение.

	— Това отговаря ли на твоите впечатления? — попитах, след като му предадох всичко, казано ми от Плейбой.

	— Абсолютно. Докато Мистъри беше в къщата, правеха с него същото. Тайлър Дърдън и Папа казваха: „Не говорете с Мистъри, замразете го.“ Всичко, което правят, е рутина. Онова събрание беше планирано с дни. Непрекъснато говореха как ще изгонят Мистъри, за да поемат контрол над Проект Холивуд. Къщата е част от техните бизнес планове. Трябваше да се махна. Не можах да издържа повече на простотиите им.

	В следващите дни говорих с Мавърик и Дриймуивър. И те ми разказаха същото: двамата с Мистъри, предполагаемо най-добрите играчи в братството, бяхме изиграни. Богомолците строшиха идолите си.

	

	 

	



Глава 13

	 

	Трябваше да се срещна с още един гуру в пикапа. Този път нямаше да търся съвет как да свалям момичета, а как да престана да го правя.

	Всички в братството споменаваха името му. Духовното му присъствие се усещаше навсякъде. Водеха го за едва ли не митологична фигура като Одисей, Капитан Кърк или НВ11. Говоря за Ерик Уебър, първият модерен PUA, през 1970 г. написал книгата, поставила началото на всичко, „Как се свалят жени“, тема на едноименния филм.

	Срещнахме се в едно малко студио, докато редактираше някакъв режисиран от него филм. Определено не признаваше издокарването: приличаше на висш рекламен агент на средна възраст, със сива коса, закопчана до горе колосана риза и безлични черни панталони. Само очите, които искряха от енергия, издаваха, че младежката му дързост не е изтляла.

	 

	Знаете ли за съществуването на братството за съблазняване? 

	Да. Но гледам на тях с усещането, че ме имитират. Част от събитията след излизането на книгата, са ми неприятни. Не вярвам в манипулацията на човешки същества. Никога не съм се стремял да покорявам жени по деспотичния начин. Исках да открия човек, когото да обичам. Но и страстта ми към съблазняването бързо отмина. Сметнах, че има още много други неща, които искам да направя.

	 

	Как се отказахте? 

	Изгубих интерес, след като се ожених, набрах самочувствие и осъзнах, че шепа трофеи няма да излекуват екзистенциалното мм отчаяние. Помогнаха и двете ми дъщери, които понякога ме обвиняват в сексизъм, предполагам, с право.

	

	В какво се заключаваше сексуалното ви отчаяние? 

	Мисля, че екзистенциалната дилема беше: Социални животни сме, всички се борим с чувството за малоценност. Но когато осъзнаем, че не сме чак толкова малоценни, когато разберем, че всички останали също се мислят за такива, болката изчезва и убеждението, че не сме нищо особено като личности донякъде ни напуска;

	 

	А тия, които не могат да се отърват от чувството си за малоценност? 

	При тях става идея фикс това да спят с все повече жени. Това е проблем. А ги има и мъжете, които трябва да потърсят професионална помощ. Няма да повярвате колко зле облечени хора идват и носово споделят: „Ерик, нещо не мога да свалям жени.“ Казвам им: „Трябват ти нови дрехи, нова стойка и логопед.“ Всичко това издава дълбоки психологически рани.

	 

	Телефонът иззвъня. Той вдигна, говори няколко минути и затвори.

	 

	Беше една жена, която свалих преди трийсет и осем години и половина — съпругата ми. По онова време правех проучване за книгата си и пробвах една реплика с нея. Тя мина покрай мен в един бар, а аз казах: „Прекалено си готина, за да те изтърва.“ Очаквах нахаканата нюйоркска мадама да побеснее. А тя каза: „Мечтай си!“ После не можах да се отърва от нея.

	 

	Как точно ви дойде идеята за книгата? 

	Имах един колега в „Бентън&Баулс“. Един ден и двамата зяпахме през прозореца момичето в офиса до нас. Беше средиземноморски тип, разкошна, като картина на Ботичели. На другия ден колегата ме видя и каза, че през обедната почивка я последвал до една закусвалня, после седнали в парка, заговорили се и си определили среща за петък.      След една седмица каза, че била девствена. Наложило се да излезе за буркан вазелин, толкова била стегната. Това ми даде идеятада напиша книга как се свалят жени. Заинтригувах се от безочието му и способността да превръща разговорите с непознати в обикновена част от всекидневието. Аз бях много срамежлив и ми липсваше самочувствие. Писах за пикапа, защото не ми се удаваше, а наистина исках да съм добър с жените.

	 

	Тогава имаше ли прецеденти? 

	В средата на шейсетте животът в Америка драстично се променяше. Жените започнаха да пият противозачатъчни, излязоха „Ролинг Стоунс“ и „Бийтълс“, Дилън започваше да набира популярност. Заформяше се една изцяло нова култура. Животът изведнъж стана неустоимо еротичен.

	През четирийсетте и петдесетте човек растеше в родния си град и се запознаваше с хора по църковните сбирки или ако го представеше някоя леля. А през шейсетте хората смениха дома с апартаменти в големия град. Живееха сами без традиционните средства за запознанство. Оттам популярността на баровете за самотници. Хората се нуждаеха от нови механизми за запознанство.

	 

	Каква, мислите, е разликата между родените свалячи и мъжете като мен, които трябва да усвоят всичко аналитично? 

	Родените свалячи имат психологическата нагласа да го правят. В края на принудителната самота открих у себе си шокираща дързост. Развих смелост след една чаша вино да кажа на коя да е жена: „Искам да те чукам". Има жени, които очакват да си смел, да си лидер. Дълго време ми трябваше да открия това.

	 

	Когато разговорът се насочи към родените свалячи и градските легенди, с Ерик Уебър се случи нещо странно. Изведнъж живна. Очите му заискриха по-силно. В продължение на половин час си разменяхме разкази и теории за играта. При всичките си приказки за брака и щастливия живот след това, под черупката му още живееше неловкото момче, което завиждаше на чуждия успех с жените.

	След разговора ми показа сцена от филма, който обработваше. Беше за блед, плешив, безработен мъж на средна възраст. който се мъчеше да продаде на някой отвратителния си сценарий и да живее на гърба на бившата си жена, сега женена за красив, преуспял мъж.

	— Със сценариста ли се асоциирате? — попитах, докато излизахме заедно от сградата.

	— Това е скритото ми аз— призна той. — Там вътре се чувствам пълен нещастник, тромав и лишен от любов.

	— При всичкото самочувствие, което сте добили като пикап артист, съпруг и баща?

	— Е— каза, докато отваряше вратата на колата си, — трябва само да си лепнеш самоуверена фасада. След известно време другите започват да ти вярват. — Затвори вратата. — После умираш.

	Тряс.

	 

	

	



Глава 14

	 

	В два през нощта Лиза, както и беше обичаят, нахлу подпийнала в къщата. Изтрополи по стълбите, пътем захвърли чантичката и дрехите си, и се метна в леглото ми само по бирена бутилка.

	— Привличаш ме всячески — избъбри тя.

	— Сериозно?

	— Знаеш ли как точно?

	— Ами, може би.

	— Да обясня?

	— Давай.

	— Емоционално, физически и психически.

	— Уха.

	— Мога да доразвия темата.

	— О’кей. Да започнем с физическото. — Тази област ми куца най- много.

	— Обичам зъбите ти и изобщо устата. — Търсех колебание или съмнение. Не открих такива. — Обичам широките ти рамене и тесния ти таз. Харесва ми как точно са разпределени космите по тялото ти. Харесвам цвета на очите ти, защото са същите като моите. Харесвам формата на носа ти. Харесвам сплеснатия ти череп.

	— О, Господи. — Скочих върху нея и я сграбчих за раменете. — Никой не ми е правил комплимент за него. И аз си го харесвам.

	Изсмях се. малко преситено на абсурдността на думите си. После й признах всичко. Разказах й как през последните две години се срещах с играчи и изучавах играта. Казах й за AFC, PUA, НВ и MLTR, и AMOG.

	— Ще ми се някой ден да се облечеш супер шикозно — казах аз, обхванат от възбудата на играта, в чието създаване бях участвал. — да отидем в някой бар и да се упражнявам в амогинг на всички пичове, които се опитат да те свалят.

	Тя се извъртя. Сега лежахме с лице един срещу друг.

	— Не е задължително да следваш съветите им — каза с пиян и опияняващ дъх. — Това, което харесвам у теб, това, заради което те мисля за върха, са все нещата, които си имал преди да си PUA. Не искам да носиш евтини дрънкулки или шибаняшки обувки. Щях да те харесам и преди това.

	Отвън долетя шум от изкачващи хълма мъже, погълнати от възбудата на поредната нощ, в която на косъм не правиха секс.

	— Всичко научено от PUA за малко не ни раздели — продължи Лиза. — Искам да си си просто Нийл: оплешивяващ, леко смотан, с очила и прочие.

	Може и да беше права. Може би наистина щеше да хареса Нийл Строс. Само че никога нямаше да го срещне, ако не бях отделил две години на това, как да блесна в най-добрата си светлина. Без тази закалка нямаше да събера кураж дори да заговоря момиче като Лиза, която представляваше едно вечно предизвикателство.

	Имах нужда от Мистъри, Рос Джефрис, Дейвид де Анджело, Дейвид Екс, Джаглър, Стив Пи, Распутин и всички останали псевдоними. Имах нужда от тях, за да открия кой изобщо съм. Сега, когато открих тази личност, извадих я от черупката й и се научих да живея с нея, може и да ги бях надраскал.

	Лиза седна, отпи от бирата и се изкикоти.

	— Тази вечер всички ме сваляха. — Скромността никога не е била силната й страна. — Дано си даваш сметка, че ходиш с най-разкошното момиче в Лос Анджелис.

	Безмълвно издърпах долното чекмедже на шкафа си, извадих два големи плика и ги метнах на леглото. Обърнах единия и изсипах съдържанието му — стотици листчета, кибрити, визитки, коктейлни салфетки и скъсани касови бележки, всяка с почерк на различно момиче. Изпразних и втория плик, докато на леглото ми израсна малка планина хартия, с всички телефонни номера, които бях събрал след първия съдбовен семинар с Мистъри.

	— Знам — казах на Лиза. — През последните две години се запознах с всяко момиче в Лос Анджелис. И избрах теб.

	Беше най-красивото нещо, което някога съм казвал. После осъзнах, че не е съвсем вярно. Ако изобщо бях научил нещо, то е, че не мъжът избира жената. Можем само да й позволим да избере нас.

	

	 

	



Глава 15

	 

	Следващ си тръгна Хърбал.

	Видях го от прозореца, качваше автоматичната си прахосмукачка в един камион.

	Изтичах да говоря с него.

	— Връщам се в Остин — каза с вяла усмивка.

	Беше последният, от когото очаквах да зареже къщата.

	— Защо? Ще си тръгнеш след всичко, което преживя с Мистъри?

	— Според мен къщата беше провал. Никой вече не купонясва. Ония от RSD спряха да ми говорят, когато започнах да работя за Мистъри, а Папа непрекъснато нанася нови пичове, които не ми харесват.

	— Какво ще прави Катя?

	— Идва в Остин с мен. — Предполагам, че ако го използваше само за отмъщение, отдавна щеше да го е зарязала.

	— Между другото, какво да правя, когато пристигне кенгуруто?

	— Вече уредих да го изпратят в Остин.

	Докато гледах как Хърбал качва вещите си в камиона, ме обхвана тъга, далеч по-дълбока отколкото при заминаването на Мистъри. При Мистъри изгубих приятел и бивш учител, но мислех. че къщата може и да се обедини след изкореняването на драмата. Но предвид машинациите на Тайлър Дърдън и заминаването на Хърбал. Проект Холивуд беше наистина мъртъв.

	С изключение на Папа и Тайлър Дърдън, всички като че ли се пробуждаха от магията, направена им от братството. Дори Прайзър — свалячът, изгубил девствеността си в Хуарез — спря да продава DVD-та с пикап курсове и прегърна християнството. В последния си пост предупреди: „Излезте от хипнозата и спрете да бутате заплатите си на шепа загубеняци, които могат да съблазнят само лековерни типове като вас. Животът не е само свалки.“

	Щом най-тъпият сваляч надраска братството, какво правех още в него аз?

	На улицата зад двама ни с Хърбал се разби бирена бутилка. Навсякъде се пръснаха зелени стъкла. Вдигнах глава и видях на стълбите тийнейджър с изрусена коса, подстригана като Еминем и бяла тениска.

	— Кой е този?

	— Не знам — каза Хърбал. — Живее в стаята на Папа.

	Останал бях сам. Само аз в стаята ми, срещу решилата да ме прогони паплач. Омръзнало ми бе да водя битки, да се разочаровам от хората. Не ми трябваше да оставам тук. А и си имах приятелка.

	И все пак не можех да не помисля: „След като съм толкова умен, как така къщата в крайна сметка ще остане на Папа?“

	Лиза отговори на въпроса ми същата вечер, в леглото.

	— Защото ти не искаш къщата. Това не е твоят живот, а субкултура, в която временно си се потопил. Как може да е добро нещо, което се базира на фалшива реалност и заучено поведение? Тези мъже вече не ти помагат, те те дърпат назад.

	Когато като дете гледах „Вълшебника от Оз“, винаги се разочаровах от сцената, в която Глинда, добрата вещица, казва на Дороти, че още от пристигането си в Оз е притежавала силата да се върне у дома. Сега, двайсет години по-късно, разбрах посланието. През цялото време можех да напусна братството, но едва сега стигнах до края на пътя. Все още вярвах, че момчетата имат нещо, което на мен ми липсва. А причината всички гурута да се лепнат за мен — или Тайлър Дърдън да иска да бъде мен, въпреки че ме мразеше — бе, че те мислеха, че аз имам нещо, което на тях им липсва.

	Търсехме навън липсващите елементи. Вместо да открием себе си, ние се изгубихме в тълпата. Мистъри не разполагаше с отговорите. Русата десятка в две-сета в „Стандарт“ също. Отговорите се криеха вътре в нас.

	За да спечелиш играта, трябваше да излезеш от нея.

	Дори Екстрамаск го беше разбрал. След престоя в център за медитация в Австралия и ашрам в Индия се връщаше, както ми писа в имейла си, „към предишния си живот“.

	На сутринта ме събуди шум долу. Три новопопълнения за „Реална социална динамика“ — подмяна на Плейбой, Сикбой и Екстрамаск — влачеха кутии от „Икея“ в стаята на Хърбал. Като предшествениците си, и тези бяха бивши ученици, превърнати в стажанти и служители, които работеха без пари в замяна на урони по пикап и дрешник, в който нощем да положат глава. Заради това бяха зарязали работата си, бяха изпаднали от училище, бяха напуснали родните си места.

	Седнах по боксерки в хола и ги загледах. Бяха усърдни. Действаха ефикасно. Бяха автомати. Безмълвно сглобиха три легла с еднакви чаршафи, одеяла и матраци. Стаята на Хърбал се превърна в казарма за растящата армия. Войниците — въоръжени с моите дрехи, моите истории и жестове — всяка нощ щяха да бъдат изпращани на „Сънсет булевард“. През това време генералите в банята щяха да планират последния етап от покоряването на братството. Дори „Мистърис Лаундж“ скоро щеше да е тяхното братство.

	Тук вече нямаше нищо за мен.

	Върнах се в стаята си, измъкнах мешките от дрешника и започнах да събирам багажа си. Над главата ми висяха редици издокарани дрехи: пухкаво пурпурно елече, черни лъскави панталони, розова каубойска шапка. На пода се търкаляха десетки книги по флирт. NLP, тантрични послания, женски сексуални фантазии, анализ на почерка и как точно да се превърнем в идиота, който жените харесват. Нямаше да ми трябват там. където отивах.

	Време беше да загърбя къщата и братството. Истинският живот ме зовеше.

	 

	
	 


Благодарности

	 

	Къде са всички те сега?

	След написването на тази книга в Проект Холивуд и живота на персонажите от книгата се случи достатъчно за цяло едно продължение. Засега обаче ще трябва да се задоволите с резюме. Филмът свърши. И така, започвам с благодарностите…

	Благодаря на Мистъри, който изпълни плана да се установи в Лас Вегас с приятелката си Аня. Живеят заедно в апартамент на булевард „Лас Вегас“. Мистъри най-после откри достоен бизнес партньор, Савой, който обърна на сто и осемдесет градуса финансовия му живот. Мистъри сега провежда семинари почти всеки уикенд, срещу астрономически хонорари от 2250 долара, но от това, което чувам, недоволни няма. Първият му приятел в Лас Вегас бе Дейвид Копърфийлд. Копърфийлд прочел статията ми в „Ню Йорк Таймс“, установил контакт и сега двамата говорят по телефона почти всеки ден. Засега Мистъри още не е навил Аня на тройка.

	Благодаря на Тайлър Дърдън и Папа, които скоро сами напуснаха Проект Холивуд. След като още няколко PUA дошли и си отишли безславно от къщата, двамата нанесли в стаята на Мистъри двойка хипари, срещу правото да използват апартамента им в Ню Йорк за семинари. Кришна приятелите на новите квартиранти изминавали да им изкажат уважение почти ежедневно — поставяйки песни, танци и психически схватки в хола. Но когато Тайлър Дърдън отишъл за семинар в Ню Йорк, бил изгонен от обитателя на тамошния апартамент. Междувременно в Проект Холивуд започнала борба за надмощие.

	Истината за случилото се впоследствие може и никога да не излезе наяве. Двойката хипари са убедени, че Тайлър Дърдън и Папа драснали, след като местните власти ги обвинили, че въртят бизнес в жилищна зона. Тайлър Дърдън и Папа твърдят, че наемът на Проект Холивуд поглъщал твърде много от приходите им. Във всеки случай, месец и половина преди изтичането на осемнайсетмесечния договор, Папа, Тайлър Дърдън и останалите пикап артисти внезапно натоварили нещата си на един камион и заминали. Преместиха се в блок на една крачка от Лиза и психиатричната клиника, в която водих Мистъри. Тайлър Дърдън живее там с новата си приятелка. Папа продължава да бленува за Парис Хилтън. Според него целта била близо. Двамата продължават да водят „Реална социална динамика“ и получават изключителни отзиви от учениците си.

	Благодаря на Проект Холивуд, който сега се обитава от ексцентрична двойка хипита и разкошна чистачка, Чистещата Буда, която живее в бившата ми стая.

	Благодаря на Хърбал и Катя, които останаха заедно още шест месеца. Хърбал живее с кенгуруто Шаника и се подготвя да подобри рекорда на сто метра спринт заради един бас. А, и предлага парично възнаграждение на всеки, който мине сънната диета. Катя се върна в Ню Орлеанс и работи там като модел и гримьорка. Брат й стана християнин и не е получавал пристъп на синдрома на Type от повече от година.

	Благодаря на Сикбой и Плейбой. които все пак не успяха да загърбят братството. Сега ръководят компания в Ню Йорк: „Катинг Едж Кънсалтинг“, и предлагат аудио програми, семинари и електронни книги за усъвършенстване на имиджа и отношенията с другия пол.

	Благодаря на Дъстин, който още живее в Йерусалим и на сватбата на когото — ожени се за дъщеря на равин — не успях да отида.

	Благодаря на Марко, сега сгоден в Белград. Казва, че отхвърлил съветите на PUA и ухажвал годеницата си няколко месеца с поезия, цветя и класически срещи. Двамата планират след сватбата да се преместят в Чикаго.

	Благодаря на Рос Джефрис, който в крайна сметка прекрати враждата си с Мистъри. Рос за кратко излиза е една медижиндкс сестра, но се върна към свалките и твърди, че жъне страхотни успехи в начинанието да помогне на мъжете да преодолеят страха, срама и стария си начин на мислене. Рос основа свой клон на NLP и изследва по-духовни идеи за лична трансформация с инструктор по „сърдечно пробуждане“ и учител по йога.

	Благодаря на Кортни Лав, която разреши съдебните си дела и поне наскоро не се е появявала по таблоидите. Живее щастливо в къщата си в Лос Фелиз с дъщеря си и работи по нов албум с Били Корган и Линда Пери. Казва, че във филма иска да играе Катя.

	Благодаря на Формхандъл, който себеотрицателно и неуморно работи за братството. Уебсайтът му по бързо съблазняване си остава висша инстанция по всички пикап въпроси и наистина ми помогна при съставянето на речника. Благодаря и на Клиф, другият стожер на братството, който наскоро събра в Монреал стотици ученици и няколко десетки инструктори за първата годишна конвенция на пикап артистите.

	Благодаря на Син, който се ожени за момичето, което развеждаше на каишка в Атланта. Наскоро имах честта да се запозная с нея, изобщо не й личи.

	Благодаря на Бритни Спиърс, която също се омъжи — два пъти. И на Том Круз, който наскоро обяви годежа и не се поколеба да разтръби любовта си. При всяка дилема се питам: „Какво би направил Том Круз?“ После започвам да подскачам по дивана.

	Благодаря на Дриймуивър, който сега пише сценарии. Малко след публикуването на тази книга, му откриха рак на мозъка. Бащата на Варсити, един от членовете на братството „Мистърис Лаундж“, е водещ хирург и предложи да помогне. Дриймуивър, ти си много талантлива, артистична личност и ние всички ти стискаме палци.

	Благодаря на Гримбъл, който се посвети изцяло на маркетинга на електронните си книги и аудио курсове по съблазняване; на Тутаймър, който напусна Лос Анджелис и в момента учи в университет; на Вижън, който наскоро стана кръстник на детето на Варсити и на Пуловера, който се развежда с жена си.

	Благодаря на братството и на стотиците приятели, които открих през тези две години. Нека всички откриете това, което търсите — в любовта и живота. Може би някои се дразнят, че съм издал играта. Не се тревожете: винаги ще има начин мъжете и жените да се запознават и да правят секс. И каквато и да е тайната, вие ще я откриете.

	Благодаря на Каролайн, Надя, Мая, Мика, Хея, Кари, Хилъри. Сузана, Джесика I и II и на всички невероятни жени, които станаха част от живота ми. Обадете се, ще ви обясня всичко.

	Благодаря и на другите гурута: на Дейвид де Анджело, мейлинг листа на който стигна до 1 100 000 имена и който сега предлага на жените съвети как да улавят и задържат мъжете; на Рик Ейч, който се премести в Румъния, за да преследва бизнес и романтичните си авантюри; на Стив Пи и Распутин, които издадоха техниките си на видеокасети. Благодаря и на Суингкат и Дейвид Шейд.

	Благодаря на всички, които ми позволиха да използвам постовете и докладите им. Джаглър, който застопори кариерата си на комик, за да разшири съблазняване бизнеса и довърши електронната си книга, сега живее с новата си приятелка, бегачка и инструкторка по фитнес. Екстрамаск се дистанцира от братството и се посвети изцяло на комедийната кариера и седмичното си лайв шоу. Джлейкс, които откри бисексуалната приятелка, за която мечтаеше Мистъри, и описа приключенията си в серия тромави доклади, сами по себе си произведение на изкуството.

	Благодаря на Джудит Рийгън, която в шест страници в „Ню Йорк Пост“ ме обвини, че съм прелъстил тринайсетгодишната й дъщеря. Мисля, че се шегуваше. А и да не е така, й прощавам. Тя ме подкрепяше през цялото това налудничаво начинание и ми бе не само издател, а и ангел пазител.

	Благодаря на целия персонал на „РиигънБукс“, особено наа (сами сложете тук най-хиперболичното прилагателно) редактора ми Кал Морган, който след като прочете книгата, толкова искаше да види Лиза, че когато ги запознах, тотално си върза езика. Благодаря и на многострадалните Бърнард Чанг, Мишел Ишей, Ричард Лнонес, Пол Кричтън, Каси Джоунс. Керън Касидм и Атагза Фогелсон.

	Благодаря на Ира Силвърбърг, агентката ми, която все се мъчи да ме накара да пиша на възвишени теми. И на Ана Стаин, персонала на „Донадио“ и „Олсон“.

	Благодаря на Дейвид Лаблинър, Андрю Миано, Крег Емануел, Пол Уейц, Крие Уейц, Андреа Джианети, Мат Толмач и Ейми Паскал, за подкрепата с другия Проект Холивуд.

	Благодаря на Федуард Хайд, скромния ми кореспондент, за помощта при проучването и километричните имейли, достойни за перото на Джойс. Може би не точно Джеймс, но поне д-р Джойс Брадърс. Благодаря на Лавдроп, който изготви оригиналната брошура с метода „Мистъри“, и на Сю Уд, която търпеливо транскрибира касета след касета хипноза и събрания в къщата. Благодаря и на Лора Доун и Дарън Мърфи за работата им по другите касети.

	Благодаря на много си инструктори, сред които Джоузеф Артър (за уроците по дикция и безкрайната му мъдрост) и Джулия Колдър (задето ме научи на техниката „Александър“ и ми позволи да я гледам как пее Вагнер в операта „Лос Анджелис“.)

	Благодаря на всички, които прочетоха първите варианти на ръкописа: Аня Марина, Мая Крот, Ем Джи, Пола и Хейзъл Грейс, Марг, гадната бавачка и брат ми, Тод, на когото книгата докара кошмари.

	И накрая, да, още ходя с Лиза. И въпреки че през последните две години научих всичко за привличането, съблазняването и ухажването, се оказах съвсем неук в материята как да поддържам една връзка. Съвместният ни живот ми коства много повече време и усилия от овладяването на пикапа, но поне засега носи далеч повече удоволствие и радост. Може би защото не е игра.

	


 

	Речник

	 

	Следва списък с термините и акронимите, използвани в книгата. Някои думи са на братството, други са заимствани от хипнозата и маркетинга, трети са обикновени, „заети “ от пикап артистите думи. Дадените дефиниции се отнасят само до съблазняване контекста. Където е възможно, е посочен авторът на цитирания термин.

	 

	AFC (Average Frustrated Chump, Типичен разочарован загубеняк) — 1. Съществително: стереотипното ,добро“ момче, което не притежава пикап умения и не разбира с какво точно да привлича жените; мъж, който често се държи сервилно или глупаво в компанията на жени, с които още не е спал. Автор: Рос Джефрис

	 

	AMOG (Alpha Male of the Group/ Alpha Male Other Guy, Алфа мъжкарят на групата) — 1. Съществително: социално приет мъж, който се съревновава с пикап артиста за дадена жена или пречи на играта на пикап артиста. Автор: OldDog. 2. Глагол: да отстраниш потенциалната конкуренция, посредством физически, вербални или психологически тактики от дадена група жени. Също: outalpha. Автор: Тайлър Дърдън

 

	Анкър (Anchor, котва) — I. Съществително: външен стимул (картина, звук или допир), който задейства специфична емоционална или поведенческа реакция, например песен, която ви изпълва с щастие, защо ви напомня за позитивно минало събитие. Пикап артистите използват котви, за да се асоциират с усещането за привличане у жената. 2. Глагол: процесът на създаване на асоциация между външен стимул и емоционална или поведенческа реакция. Автор Ричард Бандлър и Джон Грайндър

	 

	BF (от boyfriend) — приятел, гадже

	 

	Бич шийлд (Bitch shield, гаднярски щит) — съществително: защитната реакция, с която жената обезкуражава авансите на непознати мъже. Реакцията към първата реплика може да бъде груба, което не значи, че самата жена е груба или че е невъзможно да бъде въвлечена в разговор.

	 

	Времево ограничение (Time constraint) — съществително: да кажеш на жената или на групата, че скоро трябва да ги оставиш. Целта е да намали притеснението на жената, че непознатият ще виси на главата й цяла вечер или че се предполага да прави секс с мъжа, при когото се е отбила на гости. Автор: Стайл.

	 

	Втора среща (Second meeting) — съществително: първа среща. Също ден втори.

	 

	Гадже забивач (BF Destroyer) — съществително: шаблон, рутина или реплика, използвана от пикап артиста за съблазняваното на жена, която има приятел.

	 

	Готино маце (НВ, Hot Babe) — съществително: терминът, с който членовете на съблазняване братството описват привлекателните жени. При описанието на дадена жена обикновено следва оценка на красотата й, напр. НВ 10 или Червенокосата НВ. Автор: Аардварк.

 

	Групова теория (Group Theory) — съществително: идеята, че жените обикновено се движат с приятели, и че за да спечели дадена жена, мъжът трябва да спечели одобрението на приятелите й, като през това време активно демонстрира липса на интерес към жертвата. Автор: Мистъри

	 

	Да-стълба (Yes— ladder) — съществително: техника, при която задавате серия прости въпроси, целящи да извлекат положителни отговори, и така увеличават вероятността човекът насреща да откликне положително на последния отворен въпрос. Например: „Спонтанна ли си? Авантюристка ли си? Искаш ли да пробваме една игра, казва се „куб“?“

	 

	Демонстрация на по-висока стойност (DHV, Demonstration of Higher Value): рутина, при която пикап артистът демонстрира умение или качество, което го издига в очите на жената или групата; целта е да се разграничи от останалите по-безинтересни мъже в клуба. Антоним: DLV, Demonstration of Lower Value (демонстрация на ниска стойност)

	 

	Ден втори (Day two) — съществително: Първа среща.

	 

	Димна завеса (Blur) — глагол или наречие: жената спира да отговаря на обажданията на мъжа, въпреки че първоначално е проявявала интерес към него.

	 

	Доклад (field report. FR) — съществително: писмен отчет на пикап или прекарана в пикап нощ, обикновено пуснат онлайн. Към другите типове доклади спадат OR (outing report, доклад за вечерта), LR (lay report, доклад за секс), FL (fuckup report, за провал) и TR (threesome report, за тройка).

 

	Дърво (Wood)  — съществително: обикновено описва телефонен номер, който жената ви дава без проблеми, но едва ли ще ви отговори на обаждането, когато й позвъните.

 

	Екшън (field)  — съществително: публично място, където можеш да срещнеш жени.

 

	Женски мании (Chick crack) — съществително: духовна или психологическа тема, интересна за повечето женя, но безинтересна за мъжете, напр. астрология, карти таро и тестове. Автор Тайлър Дърдън

	 

	Жертва (Target) — съществително: жената, пожелана от пикап артиста. Автор: Мистъри

 

	Замразяване  (Freeze out) — глагол или съществително: да игнорираш жената с цел да я накараш да потърси доказателства че все още я харесваш, обикновено се използва като техника срещу LMR.

	 

	Зарибяване (Hook point) — съществително: етапът, на който жената (или групата) решава, че харесва компанията на мъжа, който е установил контакт с нея и не иска той да си тръгне. Автор: Стайл

	 

	Извличане на ценности (Elicit values) — в процеса на разговор да извлечеш това, което е важно за дадената личност, обикновено с намерението да достигнеш по-дълбокото вътрешно желание, което го мотивира. В съблазняването това може да подскаже дали една жена, която казва, че търси богат съпруг, не търси просто сигурност и безопасност. Автор: Ричард Бандлър и Джон Грайндър

	 

	Издухан и наритан (Crash and burn) — глагол; да бъдеш директно и често грубо отблъснат от жена или група, която току-що си заговорил.

	 

	Изкривяване на времето (Time distortion) — съществително: първоначално термин от хипнозата, загубата за представа колко точно време е минало. Отнася се и до пикап техника, при която внушаваш на жената, че се познавате отдавна. Примери за това са да я заведеш на различни места в рамките на една нощ или да я накараш да си представи случки или приключения с вас в бъдеще.

	 

	Излитане (Takeaway) — съществително: пикап техника, в която мъжът, който е установил контакт с дадената жена си тръгва — за няколко секунди до няколко часа, — за да демонстрира задоволеност и да я накара да го харесва повече („Хайде, аз отлитам, чао!). Също фалшиво излитане.

	 

	Изстиване (Stale) — глагол или прилагателно: телефонният номер на жената спира да бъде ефективно средство за контакт с нея, или защото между разговорите ви е минало твърде много време или защото тя е изгубила интерес. Може да опише и жена, изгубила интерес към даден пикап артист.

	

	Индикатор за интерес (ИИ,IOI, Indicator of Interest,) — съществително: знак, подаден от жената към мъжа, с който индиректно показва, че той я привлича или интригува. Към тези знаци, които обикновено са фини и спонтанни, спадат навеждането към мъжа, когато говори той, задаване на незначителни въпроси, за да продължи разговора или стискане на ръката му, когато той поеме нейната. Антоним: IOD, Indicator of Disinterest. Автор: Мистъри

	 

	Бърза среща (Instant date, среща веднага) — съществително: отвеждането на жена, с която току-що си се запознал, от едно място на друго и в един и същи ден, обикновено от по-шумно заведение в по-задушевно. Автор: Мистъри

	 

	Интерактивна демонстрация на стойност (IVD, Interactive Value Demonstration) — съществително: кратка рутина, в която привличате вниманието и интереса на жената, учейки я на нещо за самата нея. Автор: Стайл

	 

	Калибрирам (Calibrate) — Глагол: да разчетеш вербалните и невербални реакции на даден човек или група, и правилно да заключиш какво мислят или усещат те в този момент. Автор: Ричард Банддър и Джон Грайндър

	 

	Кино (Kino) — да докосваш или бъдеш докосван, обикновено многозначително или с цел възбуда, например погазване на косата, хващане за ръката или бедрото; предхожда сексуалния контакт. Автор: Рос Джефрис

	 

	Кис- клоуз (Kiss close), успешна целувка — 1. Глагол: да се целувате или натискате. 2. Съществително: страстна целувка. Също k— close. Автор: Мистъри

	 

	Кокблок (Cockblock) — съществително и глагол; човек. който случайно или нарочно се намесва във или пречи на играта на ПИКАЛ артиста. Това може да е приятел на жената, приятел на пикап артиста или напълно непознат човек.

	 

	Креватна партньорка (FB, fuck buddy) — жена, с която правиш редовен секс по взаимно съгласие без да поддържаш с нея емоционална връзка или тя да очаква такава.

	 

	Кучешки поглед (Doggy dinner bowl look) — съществително: изразът в очите на една жена, когато изпита привличане към говорещия й мъж, влажни, молещи очи. Автор: Рос Джефрис

	 

	ММ, Метода Мистъри (Mystery Method) — съществително: основана от Мистъри школа в съблазняването, която се фокусира на индиректния групов заговаряне. Автор: Мистъри

	 

	MPUA (Master Pickup Artist, майстор пикап артист) — играч, овладял играта до съвършенство, чиито умения го поставят в първия един процент на съблазняване братството.

	 

	Мениджмънт на очакванията (Manage expectations) — глагол: преди да спиш с дадена жена, да й обясниш в общи линии каква точно връзка искаш, за да не очаква тя твърде много или малко.

	 

	Мистърис Лаундж (Mystery’s Lounge) — съществително: частен онлайн форум, в който много от водещите пикап артисти в братството обменят техники, снимки и доклади. Автор: Мистъри

	 

	Многобройни сериозни връзки (MLTR, Mmultiple Long Relationships) — съществително: жена, която е част от харем или една от жените, с които даден пикап артист излиза и спи. В идеалния случай пикап артистът е честен с тях и ги уведомява, че се вижда и с други жени. Автор: Свенгали

	 

	Моделирам (Model) — глагол: да наблюдаваш и имитираш поведението на друг човек, обикновено някой, който притежава желани от теб черта или умение. Автор: Ричард Бандлър и Джон Грайндър

	 

	Мъжка слепота (МРВ, Male Pattern Blindness) — съществително: неспособността на някои мъже да осъзнаят, че дадена жена ги харесва, до мига, в който тя си тръгне и вече е прекалено късно. Автор: Винсънт

	 

	Наемни убийци (Hired guns) — съществително: служителки, обикновено наети заради красивия си външен вид, например барманки, сервитьорки и стриптийзьорки. Автор: Мистъри

 

	Намбър клоуз (Number close) — 1. Глагол: Да получиш телефонен номер от жена (не да й дадеш своя). 2. Съществително: телефонният й номер, получен след пикап. Също #close. Автор: Мистъри

	 

	НБПП (нека да си останем приятели, LJBF, Let’s just be friends) — глагол или прилагателно: това е, което жената казва, за да покаже, че не се интересува в сексуален или романтичен аспект от даден мъж.

 

	Невро— лингвистично програмиране (NLP, neuro— linguistic programming) — съществително: течение в хипнозата от 70-те, основаващо се основно на техниките на Милтън Ериксън. За разлика от традиционната хипноза, при която субектите се приспиват, NLP е форма на будна хипноза, при която се използват ключови думи и жестове с цел повлияването на подсъзнателно ниво. Автор: Ричард Бандлър и Джон Грандър

	 

	Нег (Neg, идва от „негативно“) — 1. Съществително: двояко изказване или привидно случайна обида към непозната красива жена, с намерението активно да демонстрираш пред нея (или приятелите й) липса на интерес. Например: „Хубави нокти. Истински ли са?“ 2. Глагол: Активно и демонстрираш липса на интерес към дадена красива жена, като правиш двояки изявления, обиждаш я привидно случайно или й отправяш критики. Негът никога не е пряка обида, по-скоро е нещо като закачка. Автор: Мистъри

 

	Ниско самочувствие — LSE (Low Self-Esteem) — прилагателно: използва се за жена, която е несигурна в себе си и обикновено се държи по начин, който е унизителен или пагубен за самата нея. Автор: MeSex4NYC

	 

	Новобранска мисия (Newbie mission) — съществително: упражнение, целящо да помогне на срамежливите мъже да преодолеят страха си от жените. Например прекарваш цял ден на публично място като търговски център и заговаряш всяка жена.

	 

	Неговор  (Nonversation) — съществително: разговор, при който единият събеседник не слуша какво казва другия, обикновено поради липса на интерес или внимание. Автор: Стайл

	 

	Опънър (Opener, реплика за запознаване) — съществително: забележка, въпрос или история, с която завързваш разговор с непознат или група непознати. Опънърите могат да са спонтанни или репетирани; директни (издават романтичен или сексуален интерес към жената) или индиректни (не издават интерес).

	 

	Отпор в последната минута (LMR, Last Minute Resistance) — съществително: когато след целувките жена, която желае дадения мъж, с думи или действия му пречи да премине към по-интимен сексуален контакт, като например да свали сутиена или панталоните й, или да я обладае.

	 

	Пазарна температура (Buying Temperature) — съществително: степента, до която една жена е готова да встъпи в интимен физически контакт с мъж. За разлика от привличането, високата температура обикновено се появява и изтлява бързо. За да поддържа нивото на физически интерес, един пикап артист помпа температурата с бърза поредица от рутили. Автор: Тайлър Дърдън

	 

	Паимаи (Paimai, Pre-approach invitation, male approach invitation) — невербално действие или поредица от действия, целящи да подтикнат дадена жена или група да ви забележат и пасивно да изразят интерес към вас преди реалния заговаряне. Автор: Формхандъл

	 

	Патърн (Pattern, шаблон) — съществително: реч, обикновено предварително подготвена, базираща се на фрази от NLP, която цели да привлече или възбуди жената.

	 

	Пещерен човек (Caveman) — директно и агресивно да ескалираш физическия контакт и да преминеш към секс с податлива жена; базира се на идеята, че при продължаването на рода праисторическите хора не са разчитали на интелигентност и думи, а на инстинкт и сила и че много жени харесват мъж който знае какво иска.

 

	Пивот (Pivot) — съществително: жена, обикновено приятелка, която използвате, за да се запознаете с други жени. Пивотът изпълнява много роли: доказва ви социално, може да предизвика ревност у жертвата, да ви улесни да отворите трудни сетове или да хвали пикап артиста пред жертвата му. Също wingwoman.

	 

	Пийкок (Peacock, издокарване) — глагол: да се обличаш с крещящи дрехи или да носиш такива аксесоари, с цел да привлечеш вниманието на жените. Пийкокинг атрибути са лъскавите ризи и бижута, ярки каубойски шапки и всичко, което ще ви открои в тълпата. Автор: Мистъри

	 

	Пон (Pawn, пионка, пешка) — 1. Глагол: приближаваш и заговаряш група хора, за да се запознаеш с жената или групата до тях. 2. Съществително: човека, познат или не, когото заговаряте, за да се запознаете с близка жена или група. Автор: Мистъри.

	 

	Правилото за трите секунди (Three— second rule) — съществително: правило, което гласи, че с една жена трябва да се установиш контакт три секунди, след като я засечеш. Цели да попречи на сваляча да се изнерви от перспективата за пикапа, и да не подплаши жената, като я зяпа твърде дълго. Автор: Мистъри

	 

	Практическо изпитание (Field test) — глагол: експериментиране и изпипване на пикап тактика или рутина върху голям брой жени в различни ситуации, преди споделянето и с пикап артистите.

 

	Прекъсване на шаблона (Pattern interrupt) — съществително: дума, фраза или действие, имащи за цел да елиминират дежурните реплики. Например пресичаш жена, която говори за бившето си гадже и бързо сменяш темата. Автор: Ричард Бандлър и Джон Грандът

 

	Пречка (Obstacle) — съществително: човек или група хора, които пикап артистът не харесва, но трябва да спечели, за да прокара играта си на желаната от него жена в групата. Автор: Мистъри

	 

	Пуш-пул (Push-pull, „топло-студено“) — съществително: техника, с която се създава или увеличава привличането. Мъжът подава на жената индикатори, че не се интересува от нея, след това изпраща обратните сигнали. Това може да продължи няколко секунди — например да поемеш ръцете на жената и да ги пуснеш, все едно още й нямаш достатъчно доверие — или дълго, например се държиш много добре по телефона, а на следващия разговор си дистанциран и рязък. Автор: Стайл

	 

	RAFC (Reformed Average Frustrated Chump, осъзнал се типичен разочарован загубеняк ) — съществително: ученик по съблазняване, който още не е станал пикап артист и не е овладял уменията на братството.

	 

	RSD (Real Social Dynamics) — Реална социална динамика, основана от Папа и Тайлър Дърдън компания, специализираща в пикап семинари и продукти.

	 

	Реакция антикучка (ASD, Anti-Slut Defense) — Маневрите, които някои жени предприемат, за да не изглеждат пред себе си, сваляча или приятелките си като „леки жени“ когато искат да правят секс. Може да се случи преди или след, а дори и да попречи на секса. Автор: Йаритай

	 

	Рефрейм (Reframe, нова рамка) — глагол: да промените контекста, в който се гледа на дадена идея или ситуация и значението, което човек им отдава. Автор: Ричард Бандлър и Джон Грандър

 

	Рутина (Routine) — съществително: история, предварително измислен разговор, демонстрация на умение или друг готов материал, който завързва, поддържа и прокарва контактите с жената или групата й. Тук спадат тестът за най-добрите приятелки, еволюционната фаза и ESP, демонстрация на стойност и мн. други.ю

	 

	SUB (Super Hot Babe) — съществително: изключително привлекателна жена

 

	SOI (Statament of Intent или Show of Interest) — съществително, директен коментар, c който показваш на жената, че тя ви привлича. Автор: Рио

	 

	Сарджинг (Sarging, свалки) — 1. Глагол: да сваляш жени или да излизаш, за да сваляш жени. 2. Съществително (Sarge): свалената жена. Автор: Аар— дварк

	 

	Сарджър (Sarger, сваляч) — съществително: човек, който сваля жени; член на пикап братството.

 

	Сериозно гадже (LTR, Long— Term Relationship): приятелка

	 

	Сет (Set) — съществително: група хора в социална среда. Две-сет е група от двама души, три-сет — от трима и т.н. Сетовете може да включват жени, мъже или да са смесени. Автор: Мистъри

	 

	Синестезия (Synesthesia)— съществително: буквално припокриване на сетивата, като да помиришеш цвят. В съблазняването, тип хипноза, в която жената се поставя в обострено състояние на сетивата и й се казва да си представи нарастващи по сила приятни емоции или усещания. Целта е да я възбудите посредством многозначителни, метафорични забележки, усещания и образи. 

	 

	Смяна на фазата (Phase shift) — глагол: при разговорс жена да направиш преход от обичайните, към сексуално заредени теми или жестове: предшества опита за целувка. Автор: Мистъри

	 

	Снайперистки негове (Sniper neg) — съществително: нег, с който сконфузваш жената в едноличен разговор с нея. Автор: Мистъри

	 

	Бързо съблазняване (SS, Speed Seduction) — съществително: NLP школа в пикапа, основана от Рос Джефрис през 80— те. Автор: Рос Джефрис

	 

	Стайлмог (Stylemog) — съществително или глагол: фина тактика, манеризми и двояки комплименти и отговори, с които пикап артистът запазва доминиращата си позиция в групата. Автор: Тайлър Дърдън

	 

	Субкомуникация (Subcommunication) — съществително: впечатление, послание или ефект, създадени от манеризмите, облеклото или изобщо присъствието на даден човек; индиректна, невербална форма на комуникация, обикновено възприемана по-лесно от жените, отколкото от мъжете. Автор: Тайлър Дърдън

	 

	Суплициране (Supplicate) — глагол: да се поставиш в сервилна или нисша позиция, за да доставиш удоволствие на жената, например да я почерпиш или смениш мнението си, за да се съгласиш с нея.

	 

	Транс думи (Trance words) — съществително: думите, които човек набляга или повтаря, с което показва, че те за него имат специално значение. Научи ли пикап артистът транс думите на дадена жена, той може да ги използва в разговор, за да я накара да изпита усещане за разбиране и връзка с него. Автор: Ричард Бандлър и Джон Грандър

	 

	Тревога за близост (Proximity alert system, аларма за близост) — съществително: да си наясно, че застанала наблизо жена или група жени хранят надежди да ги заговориш. Обикновено тази жена е с гръб към пикап артиста, за да изглежда присъствието й случайно. Автор: Мистъри

	 

	Триъгълен поглед (Triangular gazing) — глагол: техника, използвана директно преди да целунеш жена, при която докато установява контакт с очи, мъжът отправя няколко кратки, многозначителни погледа към устните й.

	

	Уанитис (One-itis) — съществително: мания по момиче, с което не излизаш; пикап артистите вярват, че крайното фиксиране върху само една жена значително намалява шансовете на мъжа да излезе или спи с нея. 2. Момичето, в което си вманиачен. Автор: Джон Си Райън.

 

	Ударни негове (Shotgun neg) — съществително: нег, използван в групи с жена, целящ да развесели другите за нейна сметка. Автор: Мистъри

	 

	Уинг (Wing, крило) — съществително: приятел, обикновено опитен в пикапа, който ти помага да се запознаеш, привлечеш или отведеш у дома жена. Уингът ще забавлява приятелите й, докато ти говориш с нея, или директно ще й разкаже за позитивните черти на пикап артиста.

	 

	FMAC (Find, meet, attract, close, намери, срещни, привлечи, завърши) — съществително; рудиментарен, линеен модел на пикап. Автор: Мистъри

	 

	Фалшиво времево ограничение (False time constraint) — вж. времево ограничение

	 

	Фалшиво излитане (False takeaway) — вж. излитане

	 

	Флафене (Fluff, лафене) — глагол: водене на разговор на незначителни теми, обикновено между двама души, които току-що са се запознали; темите включват къде живеете, какво работите, интереси и хобита.

	 

	Флейк (Flake) — Глагол: жената отменя или не се появява на планираната среща.

	 

	Фрейм (Frame, рамка) — съществително: контекстът, в който се разглежда дадена личност, място, събитие или среда. Автор: Рич ада Бандлър и Джон Грайндър

	 

	Фул-клоуз (Full close) — 1. Глагол: да правиш секс. 2. Съществително: сексуален контакт. Също: fuck close, f-close. Автор: Мистъри

	 

	Шит тест (Shit test) — съществително: въпрос, молба или видимо студен коментар, с който жената проверява дали даден мъж е достатъчно силен да й бъде гадже или сексуален партньор. Ако той приеме забележката навътре, се проваля и обикновено губи възможността да се придвижи напред в отношенията с нея. Примери: казват ви, че сте прекалено млад или стар, или ви карат да изпълните ненужна задача.

	 

	WBAFC (Way Below Average Frustrated Chump) — съществително: мъж, който е изключително свит с жените, обикновено поради това, че се държи неловко и изнервено или му липсва опит.

